p1 ༼ 
༤༡༧ 
༽ ༄༅ ། ། <utt>
རྫོགས་པ་ ཆེན་པོ་ ཀློང་སྡེ འི་ སྙན་བརྒྱུད་ རིན་པོ་ཆེ་ རྡོ་རྗེ་ཟམ་པ འི་ སྒོམ་ ཁྲིད་ ཀྱི་ ལག་ལེན་ བཞུགས་ སོ ། ། <utt>
p2 འོ་ ལ་ ཇོ་ སྲས་ ཀྱི་ བཅུད་ རྒྱ་ སྒོམ་ གྱི་ སྣོད་ དུ་ བླུགས་པ ། <utt>
༼ 
༤༡༨ 
༽ ༄༅ ། ། <utt>
བླ་མ་ ཧེ་རུ་ཀ་ དང་ ནི ། ། <utt>
བཀའ་སྲུང་ མཁའ་འགྲོར་ བཅས་ རྣམས་ ལ ། ། <utt>
རབ་ ཏུ་ གུས་པ ས་ ཕྱག་ འཚལ་ ནས ། ། <utt>
དམ་པ འི་ གསུང་ བཞིན་ མ་ ནོར་ བྲི ། ། <utt>
དེ་ ལ་ རྣལ་འབྱོར་པ་ བླ་མ་ ལ་ གུས་ ཤིང་ བྱིན་རླབས་ ཀྱི་ རྒྱུད་ སྨིན་ ཅིང་ གདམས་པ་ ཐོབ་ ནས་ འཇིག་རྟེན་ གྱི་ བྱ་བ་ ལ་ མི་ དགའ་ ཞིང་ ། <utt>
བདག་ དང་ སེམས་ཅན་ ཐམས་ཅད་ བླ་ ན་ མེད་པ འི་ བྱང་ཆུབ་ ལ་ དགོད་པ ར་ འདོད་པ འི་ རྟེན་ གྱི་ གང་ཟག་ གིས་ གནས་ ཡིད་ དང་ མཐུན་ ཅིང་ དབེན་པ འི་ གནས་ སུ་ འདུག་ ནས ། <utt>
དེ་ ལ་ དང་པོ་ མི་ སྐྱེ་བ་ སྐྱེ་བ ར་ བྱེད་པ འི་ གནད་ ནི ། <utt>
སྒོམ་ཐག་ བཏབ་པ་ རྐྱང་ ཁྲུ་ གང་ དང་ སོར་ བཞི འོ ། ། <utt>
སྒོམ་ རྟེན་ ལ འང་ ཚད་ དེ་ ཙམ་ ཞིག་ གོ ། <utt>
འདུག་སྟངས་ ལ་ སྔ་དྲོ་ ཁ་ ནུབ་ བལྟ ། <utt>
པུས་མོ་ གཡོན་པ་ ས་ ལ་ དབབ ། ། <utt>
གཡས་པ་ བསྒྲེང་བ འི་ པུས་མོ་ ཁར་སྒོམ་ ཐག་ འཁྱུད ། <utt>
སྒོམ་ རྟེན་ གཞོག་ གཡོན་ ངོས་ ཀྱི་ སྟ་ཟུར་ ངོས་ ནས་ ལག་པ་ གཉིས་ ཀྱི་ བཟུང་བ ར་ བྱ འོ ། ། <utt>
དགོངས་ མོ་ ཁ་ ཤར་ དུ་ བལྟ ། <utt>
པུས་མོ་ གཡས་པ་ ས་ ལ་ དབབ ། ། <utt>
གཡོན་པ་ བསྒྲེང་བ འི་ པུས་མོ་ ཁར་སྒོམ་ ཐག་ འཁྱུད ། <utt>
སྒོམ་ རྟེན་ གཡས་ ངོས་ ཀྱི་ ལྟ་ ཟུར་ ལ་ ལྟ འོ ། ། <utt>
ཉིན་གུང་ ལ་ དུས་ ཀྱི་ གནད་ མི་ འོང་བ ས་ མི་ སྒོམ་ གསུངས ། <utt>
གཉིས་པ་ སྐྱེས་པ་ བརྟན་པ ར་ བྱེད་པ འི་ གནད་ ནི ། <utt>
བརྡ་ གཉིས་ ཀྱི་ སྒོ་ ནས་ ཉམས་ སུ་ བླང་བ ར་ བྱ་ སྟེ ། ། <utt>
དུས་ ཀྱི་ བརྡ་ དང་ ། <utt>
གནད་ ཀྱི་ བརྡ འོ ། ། <utt>
དུས་ ཀྱི་ བརྡ་ སྒོམ་ ཚུལ་ བླ་མ འི་ བྱིན་རླབས་ ཀྱི་ དུས་ སུ་ སྟོན་པ ས་ ད་ རེ ས་ འདི ར་ མི་ སྟོན ། <utt>
འོ་ ན་ དེ ར་ སྟོན་ ཡང་ བཤད་ ན་ ཇི་ ལྟ་བུ་ གཅིག་ ཡིན་ ན ། <utt>
རྒྱུད་ མཱུ་ ལ་ ཏནྟྲ་ ནས ། <utt>
དུས་ ཀྱི་ བརྡ་ ནི་ ཤེས་ བྱས་ ནས ། ། <utt>
གནད་ ཀྱི་ བརྡ་ ནི་ ཡོངས་ གྱུར་ ནས ། ། <utt>
ཡོངས་ གྱུར་ གཉིས་ ལ་ མི་ གནས་ ཏེ ། ། <utt>
ཞེས་ བཤད་ དོ ། ། <utt>
དེ་ ལ་ དུས་ ཀྱི་ བརྡ་ ནི་ རླུང་ ཨ་བ་ དྷཱུ་ཏི ར་ ཚུད་ པ འི་ དུས་ སོ ། ། <utt>
ཨ་བ་ དྷཱུ་ཏི་ ལ་ ལྔ་ ཡོད་ དེ ། <utt>
སྤྱི་བོ་ གཙུག་ཏོར་ གྱི་ ཨ་བ་ དྷཱུ་ཏི ། <utt>
མགྲིན་པ་ ལོངས་སྤྱོད་ ཀྱི་ ཨ་བ་ དྷཱུ་ཏི ། <utt>
སྙིང་ག་ ཤེས་རབ་ ཀྱི་ ཨ་བ་ དྷཱུ་ཏི ། <utt>
p3 ལྟེ་བ་ སྤྲུལ་ ༼ 
༤༡༩ 
༽ བ འི་ ཨ་བ་ དྷཱུ་ཏི ། <utt>
གསང་བ་ བདེ་ཆེན་ གྱི་ ཨ་བ་ དྷཱུ་ཏི་ དང་ ལྔ་ ཡོད་པ་ དེ་ རྣམས་ གང་ དུ་ ཚུད་ ཀྱང་ འདྲ་ སྟེ ། <utt>
དེ འི་ རྟགས་ སུ་ རླུང་ སྣ་ བུག་ གཡོན་ ནས་ རྒྱུ འོ ། ། <utt>
དེ འི་ དུས་ སུ་ གནད་ ཀྱི་ བརྡ་ བཞི ས་ ཉམས་ སུ་ བླང་བ་ ནི ། ། <utt>
དང་པོ་ གསལ་བ འི་ གནད་ ཀྱི་ བརྡ་ ནི ། ། <utt>
དབང་པོ་ མ་ བཀག་ སྟེ ། <utt>
དེ་ ཡང་ སྣ འི་ རྩེ་མོ་ མཐོ་ གང་ ཙམ་ གྱི་ ཐད་ཀ ར་ བལྟས་ ཏེ་ དབང་པོ་ མ་ བཀག་པ ར་ བཞག་ གོ ། <utt>
དེ ས་ རྒྱུད་ ལ་ ཇི་ ལྟ་བུ་ ཅིག་ འཆར་ ན་ སེམས་ཉིད་ རང་ གིས་ ངོ་བོ་ རང་གསལ་བ་ ཞིག་ འོང་ ། <utt>
དེ འང་ དྲན་པ་ དང་ བཅས་པ འི་ གསལ་བ་ དང་ ། ། <utt>
དྲན་མེད་ གཉིས་ ལས ། <utt>
འདི་ དྲན་མེད་ ཀྱི་ གསལ་བ་ ཡིན ། <utt>
དེ་ ལ་ མིང་ འདོགས་ གསལ་བ་ ཟེར་བ་ ཡིན ། <utt>
གཉིས་པ་ མི་ རྟོག་པ འི་ གནད་ ཀྱི་ བརྡ་ ནི ། <utt>
དབང་པོ་ མ་ གཡོས་པ ར་ མིག་ གི་ འབྲས་བུ་ མི་གཡོ་ མི་ འགུལ་བ ར་ རྩེན་ ལ་ བཞག་པ་ ཡིན ། <utt>
དེ་ ལ་ རྒྱུད་ ལ་ ཇི་ ལྟ ར་ དུ་ འཆར་ ན ། <utt>
སེམས་ཉིད་ རང་ གི་ ངོ་བོ་ རང་གསལ་བ་སོལ་ལེ་བ་བློ འི་ རྟོག་པ་ ཅི་ ཡང་ མི་ རྒྱུ་བ་ གཅིག་ ཡོད ། <utt>
དེ་ ནི་ གསལ་བ་ ལ་ སྟོང་བ ས་ རྒྱས་ ཐེབ་པ་ ཞེས་ བྱ འོ ། ། <utt>
གསུམ་པ་ བདེ་བ འི་ གནད་ ཀྱི་ བརྡ་ ནི ། <utt>
དབང་པོ་ མ་ བཀག་ ཅིང་ མ་ གཡོས་པ ས་ ཀྱང་ འོག་རླུང་ རང་བཞིན་ གྱིས་ ཟིན ། <utt>
ཨ་ལོང་ ཁ་ རང་བཞིན་ གྱིས་ བཙུམ་ གྱིས་ འགྲོ ། <utt>
འོག་རླུང་ ཅུང་ཞིག་ འཐེན་ ཡང་ འཐེན་ ནོ ། ། <utt>
དེ ས་ ཡོང་ དུ་ མི་ མངོན་པ འི་ བདེ་བ་ ཅིག་ སྐྱེ འོ ། ། <utt>
བཞི་པ་ དབྱེ ར་ མི་ ཕྱེད་ ཀྱི་ བརྡ་ ནི ། <utt>
ལྕེ འི་ རྩེ་མོ་ གང་ ལ འང་ མི་ རེག་པ ར་ བཞག་ གོ ། <utt>
དེ་ ཡང་ བཤད་པ་ སྔ་ཕྱི ར་ བྱུང་ ཡང་ ཉམས་ སུ་ ལེན་པ འི་ དུས་ སུ་ འོག་རླུང་ ཅུང་ཟད་ འཐེན ། <utt>
ལྕེ་རྩེ་ གང་ ལ འང་ མ་ རེག་པ་ དབང་པོ འི་ སྒོ་ མ་ བཀག་ ཅིང་ མ་ གཡོས་པ ར་ བཞག་ གོ ། <utt>
དེ ས་ བདེ་བ་ གསལ་བ་ མི་ རྟོག་པ་ དབྱེ ར་ མི་ ཕྱེད་པ ། <utt>
དབྱེ ར་ མི་ ཕྱེད་པ་ ཙམ་ གྱིས་ མཐའ་ ཡང་ མི་ གནས་པ་ བཞི་ རྒྱུད་ ལ་ འཆར་ རོ ། ། <utt>
དེ འང་ གསལ་བ འི་ གནད་ ཀྱི་ བརྡ་ དེ་ དབང་པོ་ མ་ ༼ 
༤༢༠ 
༽ དགག་པ་ ཡིན ། <utt>
མི་ རྟོག་པ འི་ གནད་ ཀྱི་ བརྡ་ དབང་པོ་ མ་ གཡོས་པ་ ཡིན ། <utt>
བདེ་བ འི་ གནད་ ཀྱི་ བརྡ་ འོག་རླུང་ ཟིན་པ་ ཡིན ། <utt>
དབྱེ ར་ མི་ ཕྱེད་ ཀྱི་ གནད་ ཀྱི་ བརྡ་ ལྕེ་ རྩེ་ གང་ ལ འང་ མ་ རེག་པ་ ཡིན་ ནོ ། ། <utt>
དེ འང་ གནད་ ཀྱི་ བརྡ་ དང་པོ ས་ གསལ་བ་ གཅིག་ འབྱུང་ བདེ་ དྲན་ མེད་ ཀྱི་ གསལ་བ་ དེ་ ཡིན་ ཏེ ། <utt>
p4 རང་བཞིན་ གྱིས་ གསལ་བ་ ཡིན ། <utt>
སེམས་ཉིད་ རང་ གི་ ངོ་བོ་ རང་གསལ་ བ་ ཡིན ། <utt>
དེ་ ལ་ འོད་གསལ་ ཟེར་བ་ ཡིན་ ནོ ། ། <utt>
གནད་ ཀྱི་ བརྡ་ གཉིས་པ ས་ རྣམ་རྟོག་ རྒྱུ་འཕྲོ་ སད་ ཆད་ ནས་ ཅི འང་ ཡིད་ ལ་ མི་ རྒྱུ་བ ། <utt>
ཅི ར་ ཡང་ མི་རྟོག་པ ། <utt>
དྲན་མེད་ ཅིག་ འོང་ སྟེ་ དེ་ ལ་ མི་ རྟོག་པ་ ཟེར་བ་ ཡིན ། <utt>
མི་ རྟོག་པ་ དེ་ རང་ གི་ སེམས་ དག་པ་ ཡིན ། <utt>
བླ་མ ས་ བསྟན་པ ས་ ཆོས་ཉིད་ རྣམ་པ ར་ དག་པ་ བྱ་བ་ ཡིན ། <utt>
དེ་ ལ་ གསལ་བ་ ལ་ སྟོང་པ ས་ རྒྱས་ ཐེབས་པ་ ཟེར་པ་ ཡིན ། <utt>
གནད་ ཀྱི་ བརྡ་ གསུམ་པ ས་ ལུས་ སེམས་ བྲལ་ ནས་ ཡོད་ དུ་ མི་ མངོན་པ འི་ བདེ་བ་ ཞིག་ འབྱུང་ སྟེ ། <utt>
དེ་ ལ་ ཟག་པ་ མེད་པ འི་ བདེ་བ་ བྱ་བ་ ཡིན ། <utt>
དེ་ ལ་ སྟོང་པ འི་ རོ་ བདེ་བ ར་ ཤར་བ་ ཟེར་བ་ ཡིན་ ནོ ། ། <utt>
གནད་ ཀྱི་ བརྡ་ བཞི་པ ས་ བདེ་བ་ གསལ་བ་ མི་ རྟོག་པ་ གསུམ་པོ་ དེ་ དབྱེར་ མི་ ཕྱེད་པ་ ཅིག་ འབྱུང་བ་ ཡིན་ ནོ ། ། <utt>
དེ འང་ རྒྱ་ གང་ དུ འང་ མ་ ཆད་ ཕྱོགས་ གང་ དུ འང་ མ་ ལྷུང་བ འོ ། ། <utt>
དེ་ གསུམ་ ངོ་བོ་ གཅིག་ ཏུ་ འདུས་ པ འོ ། ། <utt>
འབྲས་བུ འི་ དུས་ སུ་ ཡང་ རིམ་པ ས་ སྐུ་བཞི་ འབྱུང་བ འོ ། ། <utt>
མིག་ སྣ་ རྩེ ར་ གཏད་པ་ ནི་ དུས་འཁོར་ ནས ། ། <utt>
མུ་སྟེགས་ ཚངས་གནས་ གྱེན་ དུ་ བལྟ ། ། <utt>
ཞི་བ་པོ་ ནི་ ཐུར་ དུ་ བལྟ ། ། <utt>
ཁྲོ་བོ འི་ ལྟ་སྟངས་ ཐད་ཀ ར་ བལྟ ། ། <utt>
ཡང་དག་ ལྟ་སྟངས་ སྣ་ རྩེ འོ ། ། <utt>
ཞེས་ བཤད་ དོ ། ། <utt>
དབང་བོ འི་ སྒོ་མ་ བཀག་པ་ ནི་ རྫོགས་ ཆེན་ ལས ། <utt>
མིག་ མ་ བཙུམ་པ འི་ རྣལ་འབྱོར་ ནི ། ། <utt>
རྣལ་འབྱོར་ ཀུན་ ལས་ ཁྱད་པ ར་ འཕགས ། ། <utt>
སེང་གེ འི་ལྟ་སྟངས་ ཞེས་ སུ་ བརྗོད ། ། <utt>
ཅེས་ བཤད་ དོ ། ། <utt>
དབང་པོ་ མ་ གཡོས་པ་ ནི་ དུས་འཁོར་ ནས ། <utt>
ཀ་ར་ཎ་ བཅིངས་ ཡོན་ཏན་ གྱིས ། ། <utt>
སྲིད་པ་ གསུམ་པོ་ གཡོ་ མི་ འགྱུར ། ། <utt>
ཞེས་ སོ ། ། <utt>
དེ་ ལ་ གསུམ ། <utt>
༼ 
༤༢༡ 
༽ ཡེ་ སྲིད་པ འི་ སྲིད་པ ། <utt>
ཇི་སྲིད་པ འི་ སྲིད་པ ། <utt>
མི་ སྲིད་པ འི་ སྲིད་པ འོ ། ། <utt>
དང་པོ་ ནི ། <utt>
སྟེང་ ལྷ འི་ སྲིད་ པ ། <utt>
འོག་ ཀླུ འི་ སྲིད་ པ ། <utt>
བར་ མི འི་ སྲིད་པ་ གསུམ་ ག་ ཡིད་ ལ་ མི་ འགྱུ་བ་ ཞིག་ འོང་ ། <utt>
གཉིས་པ་ ནི་ རྟོག་པ་ གཅིག་ ཤར་ ནས་ གཅིག་ འགག་པ ས་ གཉིས་པ་ ཡིད་ ལ་ མི་ བྱེད་པ་ ཞིག་ འོང་ ། <utt>
གསུམ་པ་ ནི་ བདེ འོ་ སྙམ་ བ འམ་ མི་ རྟོག་ གོ་ སྙམ་ པ འམ་ དབྱེར་ མི་ བྱེད་ དོ་ སྙམ་པ འང་ ཡིད་ ལ་ མི་ བྱེད་པ་ ཞིག་ འོང་ ། <utt>
p5 འོག་ རླུང་ ཅུང་ཟད་ འཐེན་པ ས་ ལུས་ སེམས་ བྲལ་ ནས་ ཟག་པ་ མེད་པ འི་ བདེ་བ་ ཞིག་ སྐྱེ ། <utt>
དེ འི་ ལུང་ ཡང་ ཕ ར་ ཕྱིན་ བྱམས་ ཞུས་ ལེའུ་ ནས ། <utt>
གང་ ལུས་ ཡོད་ དུ་ མ་ ཚོར་བ འི་ བདེ་བ་ དེ་ ནི་ ཟག་པ་ མེད་པ འི་ བདེ་བ འོ ། ། <utt>
བླ་ ན་ མེད་པ འི་ བདེ་བ འོ ། ། <utt>
བདེ་བ་ ཆེན་པོ འོ ། ། <utt>
ཞེས་ བཤད་ དོ ། ། <utt>
ལྕེ་ རྩེ་ རྐན་ ལ་ མ་ རེག་པ ར་ བཞག་པ ས་ བདེ་བ་ གསལ་བ་ མི་ རྟོག་པ་ གསུམ་ དབྱེར་ མི་ ཕྱེད་པ་ ཞིག་ རྒྱུད་ ལ་ སྐྱེ འོ ། ། <utt>
དེ འི་ ལུང་ འཇམ་དཔལ་ ལས ། <utt>
གཉིས་ མེད་ གཉིས་ སུ་ མེད་པ ར་ སྟོན ། ། <utt>
ཡང་དག་ མཐའ་ ལ་ རྣམ་པ ར་ གནས ། ། <utt>
ཞེས་ གསུངས་ སོ ། ། <utt>
བརྟེན་པ་ གོང་ ནས་ གོང་ དུ་ བོགས་ འབྱིན་པ ར་ བྱེད་པ་ ནི ། <utt>
སྒོམ་ གྱི་ སྐྱོན་ སེལ་བ ར་ བྱེད་པ་ ཡིན ། <utt>
སེམས་ཉིད་ དང་ ཆོས་ཉིད་ ལ་ སྐྱོན་ མི་ འོང་ ཀྱང་ ། <utt>
ལུས་ འབྱུང་ བཞི་ ལས་ གྲུབ་པ ས་ འབྱུང་ བཞི་ ཆ་ མ་ སྙོམས་ ན་ ལུས་ ལ་ ནད་ འོང་ ། <utt>
ཏིང་ངེ་འཛིན་ མི་ སྐྱེ ། <utt>
དེ འང་ ས་ ཤས་ ཆེ་ ན་ ལུས་ ལྕི་ རྒྱུ་བ་ ངན་གཉིད་ ཆེ་ ཉལ་ སྙིང་ འདོད ། <utt>
གཏམ་ སྨྲ་ སྙིང་ མི་ འདོད ། <utt>
རླུང་ ཤས་ ཆེ་ ན་ འགྲོ་བ་ དང་ སྨྲ་བ་ ལ་ དགའ ། <utt>
ཤེས་པ་ འཕྲོ ། <utt>
ཆུ་ ཤས་ ཆེ་ ན་ བྱིང་ འཐིབ་ དྲན་པ་ མེད་པ ར་ གཉིད་ དུ་ འགྲོ ། <utt>
མེ་ཤ ས་ ཆེ་ ན་ རྒོད་པ་ དང་ འཕྲོ འོ ། ། <utt>
དེ་ ཚོ་ གང་ ཤས་ ཆེ་ ཡང་ བསྒོམ་ མི་ འོང་བ ས ། <utt>
རླུང་ ཤས་ ཆེ་ ན་ སྔ་དྲོ་ རླུང་ གི་ དུས་ སུ་ ས་ བསྒོམ་ ཏེ ། <utt>
རྐང་པ་ མཐེ་བོ་ གཅིག་ ཐོག་ ཏུ་ གཅིག་ བཞག་ སྟེ་ ལག་པ་ གཉིས་ དཔུང་པ་ ལ་ འཁྱུད ། <utt>
ལག་པ འི་ མཐེབ་ཆེན་ གཉིས་ ཀྱི་ དཔུང་པ འི་ ནར་ རྩ་ གཉིས་ མནན་ ཏེ་ གྲུ་མོ་ པུས་མོ་ ལ་ ༼ 
༤༢༢ 
༽ འཁྱུད་ མགོ་ མ ར་ རྒུ འོ ། ། <utt>
དེ ས་ ལུས་ གྲུ་གུ་ ལྟ ར་ འདྲིལ་ ལོ ། ། <utt>
ལྟ་སྟངས་ ནི་ ཐུར་ ལ་ བལྟ་ སྟེ་ ལྟེ་བ་ ནས་ ས་ སེར་པོ འམ ། <utt>
ཡང་ ན་ ཐིག་ལེ་ སེར་པོ་ གཅིག་ ལ་ གཏད་ དོ ། <utt>
རླུང་ ཤས་ ཆུང་ ན་ ཐུན་ གཅིག་ གིས་ ཆོག་ སྟེ་ ཏིང་ངེ་འཛིན་ སྐྱེ འོ ། ། <utt>
ཕྱི་ གྲོ་ཆུ འི་ དུས་ སུ་ མེ་ སྒོམ་པ་ ནི ། <utt>
འདུག་སྟངས་ རྐང་པ་ བརྐྱང་པ་ ལས་ ག ར་ བདེ་ བྱ ། <utt>
ལག་པ འང་ དེ་ དང་ འདྲ འོ ། ། <utt>
སྟོད་ ཕུད་ སྨད་ དགབ་ འཇིང་པ་ བསྒྲེད་ དོ ། ། <utt>
ལྟ་སྟངས་ གྱེན་ ལ་ བལྟ ། <utt>
རིག་པ་ སྤྱི་བོ་ ན་ ཡར་ ཟང་ ཟང་ཐོན ། <utt>
རང་ གི་ སྤྱི་བོ་ ནས་ ཁྲུ་ གང་ གི་ ས ར་ རཾ་ མམ་ ཐིག་ ལེ་ དམར་པོ་ ལ་ སེམས་ གཏད་ དེ་ བསྒོམ་ མོ ། ། <utt>
ལན་ བདུན་ བྱ འོ ། ། <utt>
དེ ས་ སྐྱོན་ ལས་ གྲོལ་ ཏེ་ ཏིང་ངེ་འཛིན་ སྐྱེ འོ ། ། <utt>
སྲོད་ ལ་ མེ འི་ དུས་ སུ་ ཆུ་ བསྒོམ་པ་ ནི ། <utt>
p6 རྐང་པ་ རྡོ་རྗེ་ སྐྱིལ་ཀྲུང་ བྱ ། <utt>
ལག་པ་ མཉམ་གཞག་ བྱ ། <utt>
ལྟ་སྟངས་ ནི་ རི་ཐང་ མཚམས་ པས་ མགྲོག་ བལྟ ། <utt>
ལྟེ་བ ར་ ཆུ འི་ ཡི་གེ་ བཾ་ ལ་ གཏད ། <utt>
དེ་ བས་ ཀྱང་ ཤེས་པ་ རང་སོ ར་ བཞག་ གསུངས་ སོ ། ། <utt>
དེ ས་ ཀྱང་ སྐྱོན་ ལས་ གྲོལ་ ནས་ ཏིང་ངེ་འཛིན་ སྐྱེ འོ ། ། <utt>
ནམ་ཕྱེད་ ཡོལ་ ནས་ ཉི་མ་ ཤར་བ འི་ བར་ ས འི་ དུས་ སུ་ རླུང་ བསྒོམ་པ་ ནི ། <utt>
རྡོ་རྗེ་སྐྱིལ་ཀྲུང་ མཉམ་གཞག་ གི་ ཕྱག་རྒྱ་ བྱ ། <utt>
ལྟ་སྟངས་ ཐད་ཀ ར་ བལྟ འོ ། ། <utt>
རང་ གི་ ལྟེ་བ འི་ ཐད་ཀ ར་ ཡི་གེ་ ཡཾ་ལྗང་ཁུ འམ་ ཐིག་ལེ་ ལྗང་ཁུ་ ལ་ སེམས་ གཏད་ ལ་ བསྒོམ་ མོ ། ། <utt>
དེ ས་ སྐྱོན་ ལས་ གྲོལ་ ཏེ་ ཏིང་ངེ་འཛིན་ སྐྱེ འོ ། ། <utt>
ཀུན་ གྱི་ གེགས་ སེལ་ རྡོ་རྗེ་ རྩེ་གསུམ་པ འི་ འདུག་སྟངས་ བྱ ། <utt>
སྙིང་ ཁ འམ་ ལྟེ་བ ར་ ཨོཾ་ ཁ་དོག་ ལྔ་པ་ བསྒོམ ། <utt>
རླུང་ ཐུབ་ ཚད་ བཟུང་ ངོ་ ། ། <utt>
དེ་ ལྟ ར་ ལྟ་ སྒོམ་ གྱི་ སྐྱོན་ བསལ་ ཞིང་ བསྒོམ་པ ས་ ཉམས་ རྣམ་པ་ གསུམ་ འཆར་ ཏེ ། <utt>
སྒོམ་ ཉམས་ དང་པོ་ རྩེ་ གཅིག་ སྒྱུ་མ་ ལྟ་བུ འི་ ཉམས་ ཤར་བ འི་ དུས་ སུ་ ནགས་ ལ་ མེ་ མཆེད་པ་ དང་ འདྲ ། <utt>
དཔེ ར་ ན་ ནགས་ མེ་ མཆེད་པ་ དེ་ དང་པོ་ ཆུང་ངུ་ ལས་ ཇེ་ ཆེ་ ཇེ་ ཆེ ར་ ནགས་ ཐམས་ཅད་ ལ་ མེ་ འབར ། <utt>
དེ་ ནས་ དེ་ ཇེ་ཆུང་ ཇེ་ཆུང་ ལ་ ཐ་མ་ རང་ ཞི་ ནས་ མེད་ ནས་ འགྲོ ། <utt>
དེ་ བཞིན་ དུ་ རྟགས་ ལྔ་པོ་ ཡང་ དང་པོ་ ཆུང་ངུ་ ལས་ ཇེ་ ཆེ ར་ འགྲོ ། <utt>
དེ་ ནས་ ༼ 
༤༢༣ 
༽ ཇེ་ མེད་ ལ་ ཐ་མ་ ཡལ་ ནས་ འགྲོ ། <utt>
དེ་ ཡང་ སྒོམ་ གྱི་ སྐྱོན་ བསལ་ ཞིང་ བརྡ་ གཉིས་ ཀྱི་ སྒོ་ ནས་ བསྒོམ་པ ས་ ལས་ དང་པོ་ པ་ལ་ ཆོས་ཉིད་ ཡད་ཡུད་ བྲང་ ཕྲེང་ ཙམ་ འབྱུང་ ། <utt>
རྗེས་ ལ་ སྣང་བ་ ཐམས་ཅད་ སྒྱུ་མ་ ལྟ་བུ ར་ རྟོགས ། <utt>
སྒྱུ་མ་ ལྟ་བུ ར་ གྱུར ། <utt>
མདོ་ ལས་ ཀྱང་ ། <utt>
རྨི་ལམ་ ལྟ་བུ་ སྒྱུ་མ་ ལྟ་བུ འོ ། ། <utt>
རྣམ་པ་ ཐམས་ཅད་ མཁྱེན་པ་ ཉིད་ ཀྱི་ བར་ དུ་ སྒྱུ་མ་ ལྟ་བུ འོ ། ། <utt>
རྣམ་པ་ ཐམས་ཅད་ མཁྱེན་པ་ ཉིད་ ལས་ ལྷག་པ འི་ ཆོས་ གཞན་ ཞིག་ ཡོད་ ན འང་ སྒྱུ་མ་ ལྟ་བུ འོ ། ། <utt>
ཞེས་ བཤད་ དོ ། ། <utt>
དེ འང་ ཡུན་རིང་ དུ་ བསྒོམས་པ ས་ རྗེས་ ལ་ འབར་བ་ ལྟ་བུ འི་ རྟགས་ འཆར ། <utt>
དེ་ ཡང་ ཁ་དོག་ ལ་ ངེས་པ་ མེད་ དེ་ དཀར་པོ་ ལྟ་བུ་ གཅིག་ ལ་ མཚོན་ ན་ དཀར་པོ་ ཆུང་ངུ་ ལ་ དཀར་ བྲེང ས་ པ འམ་ དཀར་ ཀྱུག་ ལ་ དཀར་ དཀོར་བ་ ལྟ་བུ་ གཅིག་ འབྱུང་ ངོ ། ། <utt>
དེ་ ཇེ་ ཆེ་ ཇེ་ ཆེ་ ལ་ མེ་ལོང་ ཙམ་ ཕུབ་ ཙམ་ ཡུལ་ ཙམ ། <utt>
p7 འཇུག་ ཏུ་ ཡུལ་ཁམས་ ཐམས་ཅད་ དཀར་ ཡལ་ དཀར་པོ་ འབའ་ ཞིག་ ཏུ་ འགྱུར་ རོ ། ། <utt>
དེ་ ཡུན་རིང་ དུ་ འབྱུང་ ངོ་ ། ། <utt>
དེ་ ནས་ ཡང་ དེ་ ཡལ་ ནས་ འགྲོ ། <utt>
ཁ་དོག་ བཞི་ ཀ་ ཡང་ དེ་ དང་ འདྲ འོ ། ། <utt>
དེ་ ནས་ ཟླ་བ་ ལྟ་བུ འི་ རྟགས་ འཆར་ ཏེ ། <utt>
དང་པོ་ མེ་ལོང་ ཙམ་ དེ་ ནས་ ཕུབ་ ཙམ་ དེ་ ནས་ ཡུལ་ཁམས་ ཐམས་ཅད་ ཟླ་བ་ གསལ་པོ་ ལྟ་བུ འོ ། ། <utt>
དེ་ ནས་ ཉི་མ་ ལྟ་བུ འི་ རྟགས་ འཆར་ ལུགས་ གང་ དང་ འདྲ འོ ། ། <utt>
འདི འི་ དུས་ སུ་ ཉིན་མཚན་ བྱེ་བྲག་ མི་ ཕྱེད་པ་ འོང་ ། <utt>
འདི་ ནས་ རང་ གི་ ལུས་ ལ་ གྲིབ་མ་ མི་ འབྱུང་ ངོ་ ། ། <utt>
དེ་ ནས་ སྤྲུལ་པ་ སྐུ འི་ ཞལ་ མཐོང་བ་ འབྱུང་ ཏེ ། <utt>
དང་པོ་ རང་ གི་ ཡི་དམ་ གང་ ཡིན་པ་ གཅིག་ ཞལ་ མཐོང་ ། <utt>
རྗེས་ཤེས་ ལ་ ཡང་ དང་ ཡང་ དུ་ མཐོང་ ངོ་ ། ། <utt>
དེ་ ནས་ འཇུག་ ཏུ་ སྣང་བ འི་ དངོས་པོ་ འདི་ ཐམས་ཅད་ ཡི་དམ་ དུ་ འཆར་ ཏེ ། <utt>
དེ་ ཡང་ དངོས་པོ་ ཆེ་བ་ དང་ སྦོམ་པ་ ཐམས་ཅད་ ཡི་དམ་ ཆེ་བ་ དང་ སྦོམ་པ ། <utt>
ཆུང་བ་ དང་ ཕྲ་བ་ ཐམས་ཅད་ ཡི་དམ་ ཆུང་བ་ དང་ ཕྲ་བ ར་ འགྱུར་ རོ ། ། <utt>
དེ་ ཡུན་རིང་ དུ་ གནས ། <utt>
དེ་ ཡང་ ཡལ་ དག་ ནས་ འགྲོ འོ ། ། <utt>
འདི འི་ དུས་ སུ་ གཟུང་བ་ ལ་ རང་ ༼ 
༤༢༤ 
༽ བཞིན་ མེད་པ ར་ རྟོགས་ སོ ། ། <utt>
དེ་ ནས་ ལོངས་སྐུ འི་ ཞལ་ མཐོང་བ་ ནི་ རྗེས་ ཤེས་བ ར་ སྣང་ ཐམས་ཅད་ ཡི་དམ་ གྱི་ ཁེངས་པ་ འབྱུང་ སྟེ ། <utt>
འདི འི་ དུས་ སུ་ ནད་ ཞི་བ་ ལ་ སོགས་པ་ སྨོན་ལམ་ ཅི་ བཏབ་ འགྲུབ་ བོ ། ། <utt>
དེ འི་ དུས་ སུ་ འཛིན་པ་ ལ་ རང་བཞིན་ མེད་པ ར་ རྟོགས་ སོ ། ། <utt>
རྟགས་ དེ་ རྣམས་ བྱུང་བ་ དང་ མ་ བྱུང་བ་ ལ་ དགའ་བ་ དང་ མི་ དགའ་བ་ མི་ བྱ འོ ། ། <utt>
དེ་ ནས་ རྗེས་ཐོབ་ ལ་ དུ་ མ་ རོ་ གཅིག་ སྟོང་པ་ཉིད་ ཀྱི་ ཉམས་ འཆར་ ཏེ ། <utt>
དེ འང་ ཕྱི འི་ ཡུལ་དྲུག་ སྟོང་པ་ཉིད་ དུ་ རྟོགས ། <utt>
སྟོང་པ་ཉིད་ དུ་ གྱུར ། <utt>
ལུང་ ལས ། <utt>
གཟུགས་ སྟོང་པ་ཉིད་ དོ་ ལ་ སོགས་པ་ གསུངས་ སོ ། ། <utt>
ནང་ གི་ སེམས་ ལྔ་ སྟོང་པ་ཉིད་ དུ་ གྱུར ། <utt>
འདོད་ཆགས་ ལ་ སོགས་པ་ ལྔ་ སྟོང་པ་ཉིད་ དུ་ རྟོགས ། <utt>
སྟོང་པ་ཉིད་ དུ་ གྱུར ། <utt>
ལུང་ ལས ། <utt>
འདོད་ཆགས་ སྟོང་པ་ཉིད་ ལ་ སོགས་པ་ གསུངས་ སོ ། <utt>
དཔེ་ ནི་ མཚོ་ ལ་ཁ་བ་ བབས་པ་ ལྟ་བུ འོ ། ། <utt>
དེ འི་ དུས་ ན་ མངོན་པ ར་ ཤེས་པ་ ལྔ་ འབྱུང་ སྟེ ། <utt>
ལྷ འི་ མིག་ གི་ མངོན་པ ར་ ཤེས་པ་ ས་ འོག་ ས་ སྟེང་ ས་བླ་ རྣམ་པ་ གསུམ་ མཐོང་ བ འོ ། ། <utt>
ལྷ འི་ རྣ་བ འི་ མངོན་པ ར་ ཤེས་པ་ ས་ འོག་ ས་ སྟེང་ ས་བླ་ གསུམ་ གྱི་ ཤིག་ གི་ སྐད་ ཚུན་ཆད་ ཐོས་པ འོ ། ། <utt>
གཞན་ གྱི་ སེམས་ཤེས་པ འི་ མངོན་པ ར་ ཤེས་པ་ སེམས་ ལ་ ཅི་ འགྱུས་ ཤེས་པ འོ ། ། <utt>
འཆི་འཕོ་བ་ དང་ སྐྱེ་བ་ ཤེས་པ་ ནི ། <utt>
p8 གཞན་ ཅི ས་ འཆི ། <utt>
ནམ་ འཆི ། <utt>
འཆི་ ལུགས་ ཇི་ ལྟ ར་ འཆི ། <utt>
ཤི་ ནས་ གང་ དུ་ སྐྱེ་ ཤེས་པ འོ ། ། <utt>
རྫུ་འཕྲུལ་ གྱི་ མངོན་པ ར་ ཤེས་པ་ ནི་ ལུས་ ཤིང་བལ་ ལྟ ར་ ཡངས་པ ། <utt>
ས་ ལ་ བྱི་བ་ ལྟ ར་ འཛུལ་བ ། <utt>
ནམ་མཁའ་ ལ་ འཕུར་ ཤེས་པ ། <utt>
ཆུ་ ལ་ བྱིངས་བ་ མེད་པ ར་ འགྲོ་བ ། <utt>
ལུས་ ཀྱི་ བཀོད་པ་ དུ་མར་ སྤྲུལ་ ནུས་པ འོ ། ། <utt>
ལུང་ ཡང་ ཕར་ཕྱིན་ ལས ། <utt>
ནམ་མཁའ་ ལ་ འཕུར་ ཤེས་ ཏེ་ བྱ་ བཞིན་ ནོ ། ། <utt>
ཆུ་ ལ་ མི་ བྱིངས་ ཏེ་ ས་ ལ་ བྱི་བ་ བཞིན་ ནོ ། ། <utt>
ས་ ལ་ འཛུལ་ ཏེ་ ཆུ་ ལ་ ཉ་ བཞིན་ ནོ ། ། <utt>
སྟོད་ ནས་ མེ་ འབར་ སྨད་ ནས་ ཆུ་ འབྲུབ་པ་ དང་ ། <utt>
གཅིག་ ཏུ་ སྤྲུལ་ ནས་ མང་པོ་ འགྱེད་པ་ དང་ ། <utt>
མང་པོ ར་ སྤྲུལ་ ནས་ གཅིག་ ཏུ་ ༼ 
༤༢༥ 
༽ བསྡུད་པ འོ ། ། <utt>
ཞེས་ གསུངས་ སོ ། ། <utt>
དེ་ ནས་ སྤྲོས་བྲལ་ ནམ་མཁའ་ ལྟ་བུ འི་ ཉམས་ འཆར་ ཏེ ། <utt>
བརྡ་ གཉིས་ ལམ་ ལྟོས་པ ར་ མཉམ་ གཞག་ རྗེས་ ཐོབ་ མེད ། <utt>
སེམས་ཉིད་ ཆོས་ཉིད་ དུ་ དག ། <utt>
དཔེ ར་ ན་ ནམ་མཁའ་ དག་པ་ ལ་ ཉི་མ་ ཤར་བ་ ལྟ་བུ་ སྟེ ། <utt>
སེམས་ཉིད་ གཉིས་ འཛིན་ གྱི་ མཐའ་ ལས་ གྲོལ་བ འོ ། ། <utt>
གདམས་ངག་ རྒྱལ་པོ་ རྣ་ བརྒྱུད་ ཀྱི ། ། <utt>
སྒོམ་ ཁྲིད་ བླ་མ འི་ གསུང་ བཞིན་ བཀོད ། ། <utt>
དགེ་རྩ་ སེམས་ཅན་ དོན་ དུ་ ནི ། ། <utt>
སེམས་ཉིད་ ངང་ ལ་ གནས་ གྱུར་ ཤོག ། <utt>
སྒོམ་ ཁྲིད་ ཡི་གེ་ བླ་མ འི་ གསུང་ བཞིན་ དུ་ བྲིས་པ་ ལགས་ སོ ། ། <utt>
འཛེང་ བན་ རྣམ་ གཉིས་ ལ ། <utt>
བཛྲ་ སཾ་ ཀི་ རྟི ས་ ཞུས ། <utt>
དེ་ ལ་ སྔགས་ འཆང་ འོ་ ལ་ ཇོ་ སྲས་ ཀྱིས་ ཞུས ། <utt>
དེ་ ལ་ བདག་ རྒྱ་ སྒོམ་ གྱིས་ ཞུས་ སོ ། ། <utt>
མངྒ་ ལམ ། ། <utt>
། ། <utt>
སྙན་བརྒྱུད་ རྡོ་རྗེ་ཟམ་པ འི་ ཁྲིད་ ཡིག་ སྐལ་ བཟང་མིག་འབྱེད་ བཞུགས་ སོ ། ། <utt>
ཡེ་ན ས་ ལྷག་པ འི་ ཆོས་ སྐུ་ ཆེན་པོ་ ནི ། ། <utt>
གང་ གིས་ མངོན་ དུ་ མཛད་པ་ ཀུ་ མཱ་ ར ། ། <utt>
བླ་མ་ དམ་པ འི་ ཞབས་ ཀྱི་ པདྨ་ ལ ། ། <utt>
ཡན་ལག་ མཆོག་ གི་ གུས་པ ས་ ཕྱག་ འཚལ་ ལོ ། ། <utt>
གང་ གི་ ཞལ་ ལས་ འོངས་པ འི་ སྙན་བརྒྱུད་ ནི ། ། <utt>
ཡི་གེ་ བྲི་བ ར་ བྱ་བ་ མིན་ ན འང་ ། ། <utt>
དྲན་པ འི་ ངལ་བ་ ཅུང་ཟད་ གསོ་ ཕྱི ར་ དུ ། ། <utt>
ཟིན་ བྲིས་ འདི་ བརྗོད་ མཁའ་ འགྲོ ས་ བཟོད་ མཛོད་ ཅིག ། <utt>
དེ་ ལ་ རྫོགས་པ་ ཆེན་པོ་ ཆོས་ སྐོར་ ལ ། ། <utt>
སེམས་ སྡེ་ ཀློང་སྡེ་ མན་ངག་ གི་ སྡེ་ གསུམ་ ལས ། <utt>
ཕྱག་ཆེན་ ཞི་བྱེད་ སོགས་ སེམས་སྡེ་ དང་ མཐུན ། <utt>
p9 སྙན་བརྒྱུད་ རྡོ་རྗེ་ཟམ་པ་ ཀློང་ སྡེ་ ཡིན་ ཡང་ སྡེ་ གསུམ་ ཀ ར་ བཞག་ གོ ། <utt>
དེ་ ཡང་ རྡོ་རྗེ་ཟམ་པ་ ཅེས་ པ ། <utt>
རྡོ་རྗེ་ སྔགས་ ཀྱི་ ཁྱད་ཆོས་ ཡིན་ ཏེ ། <utt>
སློབ་དཔོན་ ལ་ རྡོ་རྗེ འི་ སློབ་དཔོན་ དང་ ། <utt>
སློབ་མ་ ལ་ རྡོ་རྗེ འི་ སློབ་མ ། <utt>
ཆོས་ ལ འང་ རྡོ་རྗེ འི་ ཚིག་ སོགས་ ཀྱིས་ བཏགས་པ་ བཞིན་ ནོ ། ། <utt>
ཟམ་པ་ ཅེས་ པ་ ནི ། <utt>
སེམས་སྡེ་ དང་ མན་ངག་ གི་ སྡེ་ གཉིས་ ཀློང་ སྡེས་ སྤྲེལ་བ ས་ ཟམ་པ་ ཅེས་ བྱ་བ འམ ། <utt>
ད་ ལྟ ར་ གྱི་ ལུས་ འདི་ མ་ སྤངས་བ ར་ ༼ 
༤༢༦ 
༽ འཇའ་ ལུས་ སུ་ སྒྱུར་ ཐུབ་པ ས་ ལུས་ གཉིས་ སྤྲེལ་བ ས་ ཟམ་པ་ ཅེས་ ཀྱང་ བྱ ར་ རུང་ ངོ་ ། ། <utt>
དེ་ ལྟ་བུ འི་ སྙན་བརྒྱུད་ ཉམས་ སུ་ ལེན་པ་ ལ ། <utt>
བསྒོམ་ དོན་ སེམས་ ལ་ བཀོད་པ ། <utt>
སྒོམ་ ཁྲིད་ ལག་ ཏུ་ བླངས་པ ། <utt>
སྒོམ་ འབྲས་ ཚད་ ལ་ དབབ་པ་ དང་ གསུམ ། <utt>
དང་པོ་ ནི ། <utt>
འདི ར་ ཟབ་ གསལ་ གཉིས་མེད་ གཅིག་ ཏུ་ བསྟན་པ ས ། <utt>
ཆོས་ ཐམས་ཅད་ གཏན་ ལ་ ཕེབས་པ་ དབང་པོ་ ཤིན་ ཏུ་ རྣོན་པོ འི་ ཆོས་ ཡིན་ ཅིང་ ། <utt>
དེ་ ཡང་ དང་པོ ར་ ལྷག་མཐོང་ སྟོན་པ་ ཡིན་ ཏེ ། <utt>
ད་ ལྟ ར་ གྱི་ སེམས་ སྤྲོས་པ འི་ མཚན་མ་ ཐམས་ཅད་ དང་ བྲལ་བ ར་ བསྒོམ་པ ས་ སྣང་བ་ སྣ་ཚོགས་ སུ་ འཆར་བ་ འདི་ ལོངས་ སྤྲུལ་ དང་ ། <utt>
ངོ་བོ་ཉིད་ ཀྱི་ སྐུ ར་ འགྱུར་བ་ བཤད་པ འི་ གོ་དོན་ སེམས་ ལ་ བཀོད་པ འོ ། ། <utt>
གཉིས་པ་ ལ ། <utt>
མ་ དག་པ་ དག་པ ར་ བྱེད་པ་ རྒྱ་མཚོ་ ཁྲུས་ ཀྱི་ ལུང་ ། <utt>
དག་པ་ སྨིན་པ ར་ བྱེད་པ་ སྒོ་ གསུམ་ ལས་ ཀྱི་ བྱ་བ ། <utt>
སྨིན་པ་ གྲོལ་བ ར་ བྱེད་པ་ སྒོམ་ཚུལ་ བླ་མ འི་ བྱིན་རླབས ། <utt>
གྲོལ་བ་ མཐ ར་ ཕྱིན་པ ར་ བྱེད་པ་ རྡོ་རྗེ འི་ ཚིག་ ལམ་ དང་ བཞི ། <utt>
དང་པོ་ ལ་ཕྱི་རྒྱ་མཚོ་ ཁྲུས་ ཀྱི་ ལུང་ དང་ ། <utt>
ནང་རྒྱ་ མཚོ་ ཁྲུས་ ཀྱི་ ལུང་ གཉིས ། <utt>
དང་པོ་ ནི ། <utt>
ཐོ་རངས་ ལངས་ ཟིན་པ་ དང་ དྲི་བཟང་ གི་ ཆུ་ ལ ། <utt>
ཨོཾ་ ཨེ་ ཧོ་ ཤུདྡྷེ་ཤུདྡྷེ ། <utt>
བི་ ཧོ་ ཤུདྡྷེ་ཤུདྡྷེ ། <utt>
རཾ་ ཧོ་ ཡཾ་ཤུདྡྷེ་ཤུདྡྷེ ། <utt>
ཨེ་ རཾ་ བཾ་ དྷ་ར་ ཤུདྡྷེ་ ཨ་ཨ་ཨ་སྭཱ་ཧཱ ། <utt>
ཨོཾ་ ཤྲཱི་ བཛྲ་ མ་ཧཱ་ ཧེ་རུ་ཀ ། <utt>
བཛྲ་ ཀྲོ་ དྷ་ ཤྭ་ རི་ སྟྭཾ ། <utt>
རུ་ ལུ་ རུ་ ལུ་ ཧཱུྃ་བྷྱོ་ ཧཱུྃ ། <utt>
ཅེས་ པ་ ཉི་ཤུ་ རྩ་ གཅིག་ བཏབ་ ལ་ ཁྲུས་ བྱ ། <utt>
དྲི་ ཆུ་བར་པ་ ནས་ ཀྱང་ ཁྲུས་ དང་ ཅུང་ ཞིག་ འཐུང་ ངོ་ ། ། <utt>
དེ་ ལྟ ར་ བྱས་པ ས་ དྲི་མ་ དག p1 ། <utt>
ལུས་ ཤེལ་ སྒང་ ལྟ ར་ གསལ་ སིང་ སོང་བ ར་ བསམ ། <utt>
p1 རྩ་བ འི་ ཡིག་ཆུང་ ལས་ དྲི་ཆུ་ བར་ བ འི་ ཁྲུས་ ལ་ ནང་ རྒྱ་མཚོ་ ཁྲུས་ ཀྱི་ ལུང་ དུ་ གསུངས་ ཤིང་ ། <utt>
སྤྱི ར་ འདི་ ལ་ ཡིག་ཆ་ རྒྱས་པ་ ཟུར་ དུ་ ཡོད་ དོ་ ནང་རྒྱ་ མཚོ་ ཁྲུས་ ཀྱི་ ལུང་ ནི ། <utt>
དབང་ གི་ སྐབས་ སུ་ བུམ་ཆུ ས་ ཁྲུས་ བྱེད་པ འོ ། ། <utt>
གཉིས་པ་ སྒོ་ གསུམ་ ལས་ ཀྱི་ བྱ་བ་ ལ ། <utt>
ལུས་ ལྷ ར་ བསྒོམ ། <utt>
ངག་ སྔགས་ བཟླ ། <utt>
སེམས་ སྤྲོས་བྲལ་ དུ་ འཇོག་པ་ དང་ གསུམ་ ལས ། <utt>
དང་པོ་ ནི ། <utt>
འོག ། <utt>
༼ 
༤༢༧ 
༽ གསེར་ གྱི་ ས་གཞི ། <utt>
དེ འི་ སྟེང་ དུ་ སྣ་ཚོགས་ པདྨ ། <utt>
དེ འི་ སྟེང་ དུ་ ཟླ་བ་ དང་ ཉི་མ ། <utt>
དེ འི་ སྟེང་ དུ་ རང་ སྐད་ ཅིག་ གིས་ ཧེ་རུ་ཀ་ མངོན་ རྫོགས་ རྒྱལ་པོ ། <utt>
སྐུ་མདོག་ སྨུག་ནག་ཁྲོ་ཆགས་ ཀྱི་ རྣམ་པ ། <utt>
ཕྱག་ གཡས་ གསེར་ གྱི་ རྡོ་རྗེ་ རྩེ་ལྔ་པ་ དཔུང་པ འི་ ཐད་ དུ་ འཛིན་པ ། <utt>
གཡོན་ ཡུམ་ སྭ་ ཏི་ བཛྲ་ ལ་ འཁྱུད་ ནས་ དངུལ་ དཀར་ གྱི་ དྲིལ་བུ་ བསྣམས་ པ ། <utt>
ཐོད་སྐམ་ ལྔ འི་ དབུ་རྒྱན་ དང་ ། <utt>
རྒྱན་ ཆ་ སྣ་ཚོགས་པ ས་ བརྒྱན་པ ། <utt>
ཞབས་ སེམས་ དཔ འི་ སྐྱིལ་ཀྲུང་ ལྷོད་པ་ བྱས་པ ། <utt>
ཡུམ་ ཡང་ སྐུ་མདོག་ སྨུག་ནག་ ཕྱག་ གཡས་པ ས་ ཡབ་ ཀྱི་ གཡོན་ ཕྱོགས་ ནས་ འཁྱུད་ ཅིང་ གཡོན་ ཐོད་ཁྲག་ ཡབ་ ཀྱི་ ཞལ་ དུ་ སྟོབ་པ འི་ ཚུལ་ གྱིས་ འཛིན་ ཅིང་ ཞབས་ སེམས་ སྐྱིལ་ལམ ། <utt>
འཁྱུད་པ་ གང་ རུང་ བྱ ། <utt>
རྒྱན་ གཙོ་བོ་ དང་ མཐུན་པ འོ ། ། <utt>
རང་ མངོན་ རྫོགས་ རྒྱལ་པོ ར་ གསལ་བ འི་ དཔྲལ་བ ར་ ཨོཾ ། <utt>
མགྲིན་པ ར་ ཨཱཿ སྙིང་ག ར་ པད་འདབས་ ཀྱི་ ཟེའུ་འབྲུ འི་ སྟེང་ དུ་ ཉི་མ འི་ དཀྱིལ་འཁོར ། <utt>
དེ འི་ དབུས་ སུ་ ཧཱུྃ་ ངམ ། <utt>
བཾ་ ཡིག་ སྨུག་ནག་གམ ། <utt>
སྔོན་པོ་ གང་ རུང་ བསྒོམ ། <utt>
དེ འི་ མཐའ་ ནང་ བསྐོར་ དུ་ རྫོགས་རིམ་ གྱི་ སྔགས ། <utt>
མདུན་ དུ་ ཨ ། <utt>
གཡས་ སུ་ ཧ ། <utt>
རྒྱབ་ ཏུ་ ཧོ ། <utt>
གཡོན་ དུ་ ཡི ། <utt>
བཞི་པོ་ སྟན་ ལ་ ཁབ་ བཙུགས་པ་ བཞིན་ ལངས་ ཐབས་ སུ་ ཡོད་པ་ ཀློག་པ འི་ ཚུལ་ གྱིས་ ཅི་ ནུས་ བཟླས ། <utt>
དེ འི་ མཐའ་ བསྐོར་ དུ ། <utt>
ཨོཾ་ བཛྲ་ མ་ཧཱ་ཤྲཱི་ཧེ་རུ་ཀ ། <utt>
བཛྲ་ ཀྲོ་ ཏི་ ཤྭ་ རི་ སྟྭཾ ། <utt>
རུ་ ལུ་ རུ་ ལུ་ ཧཱུྃ་བྷྱོ་ ཧཱུྃ ། <utt>
ཅེས་ པ་ བསྐྱེད་རིམ་ གྱི་ སྔགས་ ཡིན་པ ས་ གང་ བཞིན་ ཀློག ། <utt>
ཡི་གེ་ རྣམས་ འོད་ ཀྱི་ གང་ བུ ར་ གསལ་བ་ ལས་ འོད་འཕྲོ ས ། <utt>
མདུན་ གྱི་ ནམ་ མཁ ར་ བླ་མ་ ཡི་དམ་ སངས་རྒྱས་ དང་ བྱང་ཆུབ་སེམས་ དཔ འི་ ཚོགས་ དཔག་ ཏུ་ མེད་པ་ སྤྱན་ དྲངས ། <utt>
p1 གང་ གི་ དྲིན་ གྱི་ དང་ ། <utt>
སངས་རྒྱས་ ཀུན་ གྱི་ དང་ ། <utt>
ཇི་ སྙེད་ སུ་ དག་ ནས ། <utt>
ཐམས་ཅད་ རྫོགས་པ འི་ བྱང་ཆུབ་ ཆེན་པོ ར་ བསྔོ་བ འི་ བར་ དང་ ། <utt>
བརྒྱུད་པ འི་ གསོལ་ འདེབས་ དང་ ། <utt>
མཎྜལ་ རྣམས་ བྱ འོ ། ། <utt>
ཐུན་ འཇོག་ ༼ 
༤༢༨ 
༽ ཁ ར་ སྙིང་ག འི་ ཧཱུྃ་ ལས་ འོད་འཕྲོ ས ། <utt>
ཕྱི་ སྣོད་ ཀྱི་ འཇིག་རྟེན་ འོད་ དུ་ ཞུ ། <utt>
ནང་ བཅུད་ ཀྱི་ སེམས་ཅན་ ལ་ ཐིམ ། <utt>
དེ་ གསེར་ གྱི་ ས་གཞི་ ལ ། <utt>
དེ་ པདྨ་ ལ ། <utt>
དེ་ ཟླ་བ་ ལ ། <utt>
དེ་ ཉི་མ་ ལ ། <utt>
ཡུམ་ ཡབ་ ལ ། <utt>
ཐོད་སྐམ་ ཕྱག་མཚན་ རྣམས་ སྐུ་ ལ ། <utt>
སྐུ་ ཡང་ སྟོད་ ནས་ མ ར ། <utt>
མ ས་ ནས་ ཡར་ ཐིམ་པ ས་ ཉི་མ འི་ དཀྱིལ་འཁོར་ ལ ། <utt>
དེ་ ཡང་ ཧཱུྃ་ ལ ། <utt>
དེ་ ཡང་ ཞབས་ ཀྱུ ། <utt>
དེ་ ཧ་ལ ། <utt>
དེ་ མགོ་ བོ ། <utt>
དེ་ ཟླ་ ཚེས ། <utt>
དེ་ ཐིག་ལེ ། <utt>
དེ་ ནཱ་ ད ། <utt>
དེ་ དམིགས་མེད་ དུ་ སོང་བ འི་ སྤྲོས་བྲལ་ གྱི་ ངང་ དུ་ གནས་པ ར་ བྱ འོ ། ། <utt>
དེ་ ནས ། <utt>
མངོན་ རྫོགས་ རྒྱལ་པོ་ འགྲུབ་ གྱུར་ ནས་ ཀྱི་ བསྔོ་བ་ ཡང་ བྱ འོ ། ། <utt>
གཉིད་ ཉལ་ ཁ ར་ མངོན་ རྫོགས་ ཡབ་ཡུམ་ འོད་ ཀྱི་ གང་ བུ ར་ བསམས་ ལ་ ཉལ་ ལོ ། ། <utt>
གསུམ་པ་ སྒོམ་ཚུལ་ བླ་མ འི་ བྱིན་རླབས་ ལ ། <utt>
སྔོན་ འགྲོ ། <utt>
དངོས་གཞི ། <utt>
རྗེས་ གསུམ་ ལས ། <utt>
དང་པོ་ ལ་ ཐུན་མོང་ དང་ ཐུན་མོང་ མ་ ཡིན་པ་ གཉིས ། <utt>
དང་པོ་ ནི ། <utt>
སེམས་ བསྐྱེད་ དང་ ། <utt>
བསྐྱེད་རིམ་ གསལ་ ལ་ ཡུན་ ཐུང་བ ར་ བྱ ། <utt>
གཉིས་པ་ ནི ། <utt>
སྤ་ གོ ར་ བཻ་རོ་ཙ་ན ས་ སྤངས་ མི་ཕམ་མགོན་ ལ་ གནང་བ ར་ ཐ་སྙད་ དེ་ འདྲ་ མེད་ ན འང་ ། <utt>
སྙན་བརྒྱུད་ ཀྱི་ གདམས་པ་ གཞན་ ལས ། <utt>
སེམས་ གསུམ་ ཉམས་ སུ་ ལེན་བ འི་ གནད་ དྲུག་ བཤད་པ་ ལས ། <utt>
སེམས་ གསུམ་ ནི ། <utt>
ལྷ་ དང་ མི འི་ སེམས ། <utt>
བྱང་ཆུབ་སེམས་ དཔ འི་ སེམས་ དང་ ། <utt>
དེ་བཞིན་གཤེགས་པ འི་ ཐུགས་ དང་ གསུམ ། <utt>
གནད་ དྲུག་པ ། <utt>
རིག་པ འི་ ཡུལ་ བཙལ་བ ། <utt>
ལུས་ ཀྱི་ གནད་ གཟིར་བ ། <utt>
འགྲོ་འོང་ གི་ ལམ་ བཀག་པ ། <utt>
གཏད་པ འི་ འབེན་ གཟུགས་པ ། <utt>
མི་ འགྱུར་བ འི་ གཞི་ བཅའ་བ ། <utt>
རྒྱ་ཆེ་བ་ ནམ་མཁའ་ སྤར་བ ས་ བཟུང་བ་ དང་ དྲུག ། <utt>
དང་པོ་ ལ་ དོན་དམ་པ་ དང་ ། <utt>
ཀུན་རྫོབ་ གཉིས ། <utt>
དང་པོ་ ནི ། <utt>
སེམས་ཉིད་ ཟབ་གསལ་ གཉིས་ མེད་ ཡིན་ ལ ། <utt>
གཉིས་པ་ ནི ། <utt>
གང་ དུ་ གཏད་པ འི་ ནམ་མཁའ་ ཡིན་པ ས ། <utt>
ལས་ དང་པོ་ པ འི་ དུས་ སུ་ གཉིས་པ་ ལ་ བྱ འོ ། ། <utt>
གཏད་ ༼ 
༤༢༩ 
༽ པ འི་ འབེན་ ལ འང་ གཉིས ། <utt>
དང་པོ ར་ ཨ་ དཀར་པོ་ ཡིན་ ཅིང་ ། <utt>
p1 གཉིས་པ་ དུ་ བ་ ལ་ སོགས་པ འི་ སྟོང་ གཟུགས་ ཇི་ སྙེད་ བྱུང་བ་ རྣམས་ ཡིན ། <utt>
དང་པོ་ ནི ། <utt>
ལྷ་ མི འི་ སེམས་ དང་ གཅིག ། <utt>
གཉིས་པ་ བྱང་ཆུབ་སེམས་དཔ འི་ སེམས་ དང་ གཅིག་ གོ ། <utt>
ལུས་ གྱི་ གནད་ གཟིར་བ་ ནི ། <utt>
ལུས་ སྐྱིལ་ཀྲུང་ ཅུང་ཞིག་ ཙོག་པུ ར་ བྱས་ ལ ། <utt>
ལག་མཐིལ་ གཉིས་ དཔྱི་ཟུར་ གཉིས་ ནས་ མཐིལ་ ས་ ལ་ ཕབས་པ ས ། <utt>
མཐིལ་ བཞི་ ས་ ལ་ ཕབ་པ་ ཅེས་ བྱ ། <utt>
འདི་ ལ་ སེང་གེ འི་འདུག་སྟངས་ ཅེས་ ཀྱང་ བྱ ། <utt>
འགྲོ་འོང་ གི་ ལམ་ བཀག་པ་ ནི ། <utt>
རླུང་ རང་ བབས་ སུ་ འཇོག་པ་ དང་ ། <utt>
གཏད་པ འི་ འབེན་ ལ་ གཟུགས་པ་ ནི ། <utt>
དཔུང་པ་ འགྲེང་ ། <utt>
ལྟ་སྟངས་ ཧུར་པ་ བྱས་ ལ་ ཡུན་ ཐུང་བ ར་ འཇོག ། <utt>
དེ་ ནས་ ལྷ་མི འི་ སེམས་ བསྒོམ་པ་ ནི ། <utt>
སྣ འི་ ཐད་ ཀྱི་ མཐོ་ ཕྱེད་ དང་ དེ འི་ ཚོད་ ཀྱི་ ནམ་ མཁ ར་ ཨ་ དཀར་པོ་ ཆུང་ ལ་ སྲན་ ལྐོག་ ཕྱེད་ ཚལ་ ཙམ་ མམ ། <utt>
ཅི་ རིགས་ ལ་ དམིགས་པ་ ཧྲིལ་ བསྒྲིལ་ ལ ། <utt>
ཇི་ ཙམ་ གསལ་ གསལ་ གྱི་ བར་ ལ་ བཞག ། <utt>
ཡང་ བྱིང་རྨུགས་ ཡོངས་ ལ་ ཁང་ འདུག་ ན ། <utt>
དམིགས་པ་ མེད་པ ར་ ལྷོད་ དེ་ བཞག ། <utt>
དེ་ མ་ ཐག་ ཏུ་ གང་ བཞིན་ སྒོམ ། <utt>
ལེགས་བ ར་ གསལ་སྣང་ བྱུང་རྗེ ས ། <utt>
ཨ་ མེད་པ ར་ དེ འི་ ཐད་ཀ འི་ ནམ་མཁའ་ དེ་ ལ་ སེམས་ ཇི་ གནས་ བཞག་ ཅིང་ སྤྲོས་པ་ མེད་པ ར་ ཡང་ ཡང་ བལྟ་བ་ ནི་ བྱང་ཆུབ་སེམས་ དཔ འི་ སྒོམ་ པ འོ ། ། <utt>
དེ འི་ རྗེས་ སུ་ མི་ འགྱུར་བ འི་ གཞི་ བཅའ་བ་ ནི ། <utt>
ཆོས་ ཐམས་ཅད་ སྤྲོས་བྲལ་ནམ་མཁའ་ ལྟ་བུ ར་ བསྒོམ ། <utt>
དེ་ ལས་ སེམས་ གཞན་ མ་ ཡིན་ ཅིང་ ། <utt>
སེམས་ ཀྱང་ དེ་ ལས་ གཞན་ མ་ ཡིན་པ ར་ ཐག་ ཆོད་ དེ ། <utt>
དོ་ཧ་ ལས ། <utt>
ཆོས་ རྣམས་ ནམ་མཁའ་ འདྲ ར་ ཤེས་ ཏེ ། ། <utt>
ནམ་ མཁ འི་ རང་བཞིན་ དེ་ ནི་ སེམས་ བཟུང་ བྱ ། <utt>
སེམས་ དེ་ སེམས་ མ་ ཡིན་པ ར་ བྱས་ གྱུར་ ན ། ། <utt>
དེ་ ནི་ བླ་མེད་ བྱང་ཆུབ་ མྱུར་ ཐོབ་ འགྱུར ། ། <utt>
ཅེས་ བཤད་ དོ ། ། <utt>
གསུམ་པ་ དངོས་གཞི་ ལ ། <utt>
སྔོན་ འགྲོ་ གསལ་ ལ་ ཡུན་ ཐུང་བ ར་ བྱས་ རྗེས ། <utt>
སྤ་ གོ ར་ བཻ་རོ་ཙ་ན ས ། <utt>
སྤང་ མི་ཕམ་ ལ་ གནང་བ་ ལ ། <utt>
གནད་ གཉིས་ ༼ 
༤༣༠ 
༽ བརྡ་ བཞི འི་ སྒོ་ ནས་ བསྟན ། <utt>
དང་པོ་ ལ ། <utt>
དུས་ ཀྱི་ གནད ། <utt>
རླུང་ གི་ གནད་ གཉིས ། <utt>
དུས་ ནི་ ཉིན་ གུང་ མཚན་ གུང་ ཡང་ སྒོམ་ མི་ སྐྱེ་བ ར་ མི་ སྒོམ་ ཞིང་ ། <utt>
སྔ་དྲོ་ ཁ་ནུབ་ ཏུ་ བལྟས་ ལ ། <utt>
ཕྱི་ དྲོ་ ཁ་ ཤར་ དུ་ བལྟ ། <utt>
རླུང་ གཡོན་ ཕྱོགས་ ནས་ རྒྱུ་ དུས་བྱ་ ཞིང་ ། <utt>
p1 མི་ རྒྱུ་ ན་ གཞོག་ གཡས་ ཕབ་ ལ་ ཅུང་ ཞིག་ ཉལ་བ་ དང་ གཡོན་ ལ་ རྒྱུ་བ ས་ དེ་ དུས་ བྱ ། <utt>
དེ་ ལ་ ཡང་ མ་ སྐྱེས་པ་ སྐྱེད་བ ར་ བྱེད་པ་ དང་ ། <utt>
བསྐྱེད་པ་ བོགས་འདོན་པ ར་ བྱེད་པ་ གཉིས ། <utt>
དང་པོ་ ལ ། <utt>
ལུས་ སྔ་དྲོ་ པུས་མོ་ གཡོན་པ་ ས་ ལ་ ཕབ ། <utt>
གཡས་ ཙོག་པུ ར་ བྱས་ ལ ། <utt>
བསྒོམ་ ཐག་ རྐེད་ ནས་ བཀོན ། <utt>
བསྒོམ་ མཁར་ གཡས་ ནས་ བཙུགས་ ཏེ ། <utt>
མིག་ སོར་ བཅུ་ དྲུག་པ འི་ ཐད་ ཀྱི་ ནམ་ མཁ ར་ ལྟ་ སྟངས་ བྱ ། <utt>
ཕྱི་ དྲོ་ ལུས་ གནད་ དེ་ ལས་ ལྡོག་ ཅིང་ ཁ་ཤ ར་ ལ་ བལྟ འོ ། ། <utt>
བརྡ་ བཞི་ ནི ། <utt>
མིག་ དང་ ངེ་ བལྟ་བ་ ཀུན་ རྫོབ་ གསལ་བ འི་ བརྡ ། <utt>
དེ འི་ དང་ ནས་ སྟོང་ གཟུགས་ སྣ་ཚོགས་ སྣང་བ་ དོན་དམ་པ་ གསལ་བ འི་ བརྡ ། <utt>
མིག་འབྲས་ མི་ འགུལ་བ་ ཀུན་ རྫོབ་ ཀྱི་ མི་ རྟོག་བ འི་ བརྡ ། <utt>
དེ འི་ སྟོབས་ ཀྱིས་ མི་ རྟོག་པ འི་ ཏིང་ངེ་འཛིན་ སྐྱེ་བ་ དོན་ དམ་པ འི་ མི་ རྟོག་པ འི་ བརྡ ། <utt>
འོག་རླུང་ ཅུང་ཟད་ འཐེན་པ་ ཀུན་ རྫོབ་ བདེ་བ འི་ བརྡ ། <utt>
དེ འི་ དུས་ སུ་ བརྗོད་ དུ་ མེད་པ འི་ སེམས་ བདེ་བ་ སྐྱེ་བ་ དོན་ དམ་པ འི་ བདེ་བ འི་ བརྡ ། <utt>
ལྕེ་ གང་ ལ འང་ མ་ རེག་བ ར་ གནས་པ་ ཀུན་ རྫོབ་ དབྱེར་མེད་པ འི་ བརྡ ། <utt>
དེ་ དུས་ སེམས་ སྐད་ ཅིག་ མ འི་ སྟེང་ དུ་ བདེ་གསལ་ མི་ རྟོག་པ་ གསུམ་ དབྱེར་མེད་ དུ་ སྟོང་པ འི་ སེམས་ ལ་ ལྡན་པ་ དོན་དམ་པ འི་ དབྱེར་ མེད་ བརྡ་ ཞེས་ བྱ་ སྟེ ། <utt>
བདེ་གསལ་ མི་ རྟོག་ སྟོང་པ འི་ ངང་ ། ། <utt>
ཞེས་ པ འང་ འདི་ ལྟ་བུ་ གཅིག་ གི་ དུས་ ལ་ ངེས་པ ར་ དགོས་ སོ ། ། <utt>
འདི་ དུས་ བླ་མ ས་ གདམས་པ་ འདི་ ལས་ ཟབ་ ཡོད་ རེ་ ཅེས་ མནའ་ བསྐྱེལ་བ འི་ དུས ། <utt>
སློབ་མ ས་ མགོ་ འཇོག་ བྱེད་བ འི་ དུས་ ཡིན ། <utt>
སེམས་ གསལ་ སྟོང་ དུ་ ཤར་བ་ ལ ། <utt>
དམ་པ་ སངས་རྒྱས་ རྩ་བ་ ཟིན་བ་ ཟེར ། <utt>
དེ་ ལྟ ར་ བསྒོམ་པ ས་ སྟོང་ གཟུགས་ ཁ་དོག་ སྣ་ཚོགས་ སུ་ འཆར་བ ས་ གང་ ཤར་ གྱི་ སྟེང་ དུ་ བསྒོམ་པ་ ༼ 
༤༣༡ 
༽ ཡིན་ ཏེ་ སྟོང་ གཟུགས་ གང་ བྱུང་ ཀྱང་ ། <utt>
ཆོས་སྐུ་ འགྲུབ་པ འི་ སྣང་བ་ ཡིན་ ལ ། <utt>
སྤྱི ར་ སྣང་བ་ ཐམས་ཅད་ སེམས་ཅན་ ལ་ ཉོན་ མོངས་པ་ ལས་ སྣང་བ་ ཨ་འཐས་མ་ དག་བ འི་ སྣང་བ ། <utt>
རྣལ་འབྱོར་པ་ ལ་ ཏིང་ངེ་འཛིན་ ལ་ ཉམས་ ཀྱི་ སྣང་བ ། <utt>
སངས་རྒྱས་ ལ་ དག་པ འི་ སྣང་བ་ ཆོས་སྐུ་ འབའ་ ཞིག་ དུ་ སྣང་བ་ ཡིན་ ལ ། <utt>
p1 ད་ ལྟ ར་ གྱི་ གཟུགས་ སྒྲ་ དྲི་རོ འི་ ལས་ སྣང་ ཐམས་ཅད་ དང་ ། <utt>
སྟོང་པ་ཉིད་ ཀྱི་ གཟུགས་བརྙན་ ཆུ་ ལ་ ཆུ་ བཞག་ དང་ ། <utt>
མར་ ལ་ མ ར་ བཞག་ གི་ ཚུལ་ དུ་ ཡོད་པ་ ལ ། <utt>
མན་ངག་ འདི་ དང་ རྡོ་རྗེ འི་ རྣལ་འབྱོར་ ཡན་ལག་ དྲུག་པ་ ལྟ་བུ ས་ བཙན་ཐབས་ སུ་ ཉམས་ སུ་ བླངས་པ ས་ སྟོང་ གཟུགས་ གསལ་བ ར་ སྣང་བ་ ཡིན་ ཅིང་ ། <utt>
མ་ བླངས་ དུས་ བྱུང་བ་ འདྲེས་མ ར་ སྣང་ ། <utt>
ལས་ སྣང་ བྱུང་ ན་ དེ་ ལ་ ཨ་འཐས་ སུ་ ཞེན་པ ས་ འཁོར་བ འི་ རྒྱུ་ བྱེད ། <utt>
སྟོང་ གཟུགས་ ཤར་བ འི་ སྟེང་ དུ་ མཉམ་པ ར་ གཞག་ ན་ ལས་སྣང་ དག་ སྟེ ། <utt>
ཡེ་ཤེས་ ཀྱི་ སྣང་བ་ སྐྱེ་ སྟེ་ ཆོས་སྐུ འི་ ངང་ དུ་ གནས་པ་ ཡིན་ ནོ ། ། <utt>
དེ་ ཡང་ ཟུང་འཇུག་ རབ་ ཏུ་ མི་ གནས་པ འི་ དབུ་མ འི་ ལུགས་ ཀྱི ། <utt>
ལས་ སྣང་ལོག་ ཀྱང་ སྟོང་ གཟུགས་ མི་ ལོག་པ ས ། <utt>
སངས་རྒྱས་ ལ་ སྟོབས་ བཅུ་ མི་ འཇིགས་པ་ ལ་ སོགས་ ཡོན་ཏན་ ཐམས་ཅད་ ཟུང་འཇུག་ གི་ ཡེ་ཤེས་ དེ་ ལ་ གསལ་ མདངས་ སུ་ ལྡན་པ་ ཡིན་ གྱིས ། <utt>
ཐ་དད་པ འི་ ཚུལ་ མ་ ཡིན ། <utt>
སྣང་མེད་ རབ་ ཏུ་ མི་ གནས་བ འི་ ལུགས་ ཀྱིས ། <utt>
སངས་ རྒྱས་པ འི་ ཚེ་ སྣང་བ་ ཐམས་ཅད་ ལོག་ སྟེ་ སྟོབས་ སོགས་ ཅི་ ཡང་ མེད་པ འི་ སྣུམ་ ཟད་ མར་མེད་ ལྟ་བུ ། <utt>
ལས་ ཟད་ ཆོས་ ཟད་ རང་བཞིན་ མེད་ཙམ་ གྱི་ སྟོང་ཉིད་ ཁོ་ན་ གཉིས་ ཀ་ དཔེ་ སྤྲུལ་ ལ་ མཛད་ དེ ། <utt>
སྦྲུལ་ གྱི་ འཇིགས་པ འི་ ས ར་ ཐག་ ཁྲ་ སྦྲུལ་ དུ་ འཁྲུལ་བ འི་ ཚེ ། <utt>
ཟུང་འཇུག་ གི་ དབུ་མ་པ་ འཁྲུལ་པ་ ལོག་པ འི་ ཚེ་ སྣང་བ་ ཐག་ཁྲ་ ཡོད་ གསུང་ ། <utt>
སྣང་བ་ མེད་པ ས་ དེ འི་ ཚེ་ སྣང་བ་ ཐག་ཁྲ་ དང་ འཁྲུལ་པ་ གཉིས་ ཀ་ མེད་པ ར་ བཞེད ། <utt>
དྭགས་པོ འི་ བཀའ་ ༼ 
༤༣༢ 
༽ བརྒྱུད་པ་ ཟུང་འཇུག་ གི་ དབུ་མ་ དང་ མཐུན་པ ས ། <utt>
ལྷན་ ཅིག་ སྐྱེས་པ་ ཞེས་ པ་ ཆོས་ གང་ དང་ གང་ གི་ གཤིས ། <utt>
སྟོང་པ་ དང་ གསལ་བ་ ལྷན་ ཅིག་ སྐྱེས་པ་ ཡིན་ ནོ ། ། <utt>
སངས་རྒྱས་ ཀྱི་ ཡེ་ཤེས་ ལ་ ཇི་ ལྟ་བ་ དང་ ། <utt>
ཇི་ སྙེད་པ་ གཉིས ། <utt>
དང་པོ་ ཆོས་ ཐམས་ཅད་ རང་བཞིན་སྟོང་ཉིད་ རྟོགས་པ་ ལ་ བྱ ། <utt>
གཉིས་པ་ ཆོས་ ཐམས་ཅད་ ཀྱི་ སྟོང་ཉིད་ མ་ ཡིན་ དགག་ རྟོགས་པ འི་ ཆ་ ལ་ ཟེར ། <utt>
དེ ས་ ན་ སྟོང་ གཟུགས་ སྣ་ཚོགས་ འཆར་བ་ འདི་ ལ ། <utt>
གྲུབ་ཆེན་ ཡུ་མོ ས ། <utt>
སྟོང་ཉིད་ མིག་ གིས་ མཐོང་བ་ གལ་ ཆེ ། <utt>
བེམ་པོ འི་ སྟོང་ཉིད་ ཀྱི་ ས་ལམ་ མཐ ར་ ཐུག་ མི་ ཆོད་ གསུངས་ སོ ། ། <utt>
སྐྱེས་པ་ བོགས་འདོན་པ ར་ བྱེད་པ་ ལ ། <utt>
p1 བྱེ་བྲག་ འབྱུང་བ་ སོ་སོ འི་ རླུང་ བསྒོམས་པ་ དང་ ། <utt>
སྤྱི འི་ གེགས་ སེལ་ གཉིས ། <utt>
དང་པོ་ འགྱུར་བ་ ཆེ འི་ རླུང་ ཆ་ སྙོམས་པ ར་ གང་ རུང་ རེ་རེ འི་ རླུང་ ཤེད་ ཆེས་ ནས་ རླུང་ ཁ་ རེངས་ ན་ འོད་གསལ་ མི་ འཆར་བ ས ། <utt>
དེ་ ཡང་ ས་ ཤས་ ཆེ་ ན ། <utt>
ལུས་ ལྕི་ རྒྱུ་བ་ ངན ། <utt>
གཉིད་ ཆེ ། <utt>
ཉལ་ སྙིང་ འདོད ། <utt>
གཏམ་ སྨྲ་ སྙིང་ མི་ འདོད ། <utt>
རླུང་ ཤས་ ཆེ་ ན ། <utt>
འགྲོ་བ་ དང་ སྨྲ་བ་ ལ་ དགའ ། <utt>
ཤེས་པ་ འཕྲོ ། <utt>
ཆུ་ ཤས་ ཆེ་ ན་ བྱིང་ འཐིབ ། <utt>
དྲན་པ་ མེད་པ ར་ གཉིད་ དུ་ འགྲོ ། <utt>
མེ་ཤ ས་ ཆེ་ ན ། <utt>
རྒོད་པ་ དང་ འཕྲོ ། <utt>
དེ་ ཚོ་ གང་ ཤས་ ཆེ་ ཡང་ སྒོམ་ མི་ ཆགས་པ ས ། <utt>
རླུང་ ཤས་ ཆེ་ ན་ སྔ་དྲོ་ རླུང་ གི་ དུས་ སུ་ སྒོམ་ སྟེ ། <utt>
རྐང་པ འི་ མཐེ་བོང་ གཅིག་ ཐོག་ ཏུ་ གཅིག་ བཞག་ སྟེ ། <utt>
ལག་པ་ གཉིས་ དཔུང་པ་ ལ་ འཁྱུད ། <utt>
ལག་པ་ མཐེབ་ ཆེན་ གཉིས་ ཀྱི་ དཔུང་པ འི་ ནང་ རྩ་ གཉིས་ མནན་ ཏེ ། <utt>
གྲུ་མོ་ པུས་མོ་ ལ་ འཁྱུད ། <utt>
མགོ་ མ ར་ དགུག ། <utt>
ལུས་ གྲུ་གུ་ ལྟ ར་ བསྒྲེལ ། <utt>
ལྟ་སྟངས་ འཐུར་ལ་ བལྟ་ སྟེ ། <utt>
ལྟེ་བ་ ས་ སེར་པོ་ ལྕི་བ་ གཅིག་ ལ འམ ། <utt>
ཐིག་ལེ་ སེར་པོ་ གཅིག་ ལ་ སེམས་ གཏད་ དེ ། <utt>
རླུང་ འཇམ་པོ ར་ རྔུབས་ ལ ། <utt>
ལྟེ་བ འི་ ཐད་ ཀྱི་ ས འམ ། <utt>
ཐིག་ལེ་ ལ་ རླུང་ སེམས་ ཐིམ་པ ར་ བསམ ། <utt>
ལན་ གཅིག་ གཉིས་ ཀྱི་ ཏིང་ངེ་འཛིན་ སྐྱེ འོ ། ། <utt>
ཕྱི་ དྲོ་ ཆུ འི་ དུས་ མེ་ སྒོམ་པ་ ནི ། <utt>
༼ 
༤༣༣ 
༽ འདུག་ སྟངས་ རྐང་པ་ བརྐྱང་ བསྐུམ་ གང་ བདེ་ བྱ ། <utt>
ལག་པ་ དེ་ དང་ འདྲ ། <utt>
སྟོད་ ཀྱི་ གོས་ ཕུད ། <utt>
སྨད་ དགབ་ འཇིང་པ་ བསྒྲེང་ ངོ་ ། ། <utt>
ལྟ་སྟངས་ གྱེན་ ལ་ བལྟ ། <utt>
སྤྱི་བོ་ ནས་ མཐོ་ གང་ ཙམ་ ན་ རཾ་ ཡིག་ དམར་པོ འམ་ ཐིག་ལེ་ དམར་པོ་ ཚ་ ཞིང་ བསྲེག་པ་ ལ་ སེམས་ གཏད ། <utt>
རླུང་ འཇམ་པ་ གཅིག་ ལྟེ་འོག་ རྔུབ ། <utt>
མ་ ཐུབ་པ ར་ གཏོང་ དུས་ སྤྱི་གཙུག་ ཏུ་ བུག་པ་ ཧ་རེ་བ་ ནས་ རླུང་ སེམས་ ཐོན་ཐིག་ལེ་ ལ་ ཐིམ་པ ར་ བསམ ། <utt>
ལན་ གསུམ་ བཞི་ ཙམ་ གྱིས་ ཆོག ། <utt>
སྲོད་ མེ འི་ དུས་ སུ་ ཆུ་ བསྒོམ་པ་ ནི ། <utt>
ལུས་གནད་ གང་ བདེ་ བྱེད ། <utt>
ལྟེ་བ འི་ འོག་ ཏུ་ ཐིག་ལེ འམ ། <utt>
བཾ་ ཡིག་ དཀར་པོ་ ཆུ འི་ རང་བཞིན་ ཅན་ གཅིག་ ལ་ སེམས་ གཏད ། <utt>
ལྟ་སྟངས་ སྣ འི་ རྩེ་ མོ འམ ། <utt>
རི་ཐང་མཚམས་ ལ་ བལྟ ། <utt>
རླུང་ འཇམ་པ ར་ རྔུབས ། <utt>
རླུང་ སེམས་ ལྟེ་བ འི་ ཐིག་ལེ་ ལ་ ཐིམ་པ ར་ བསམ ། <utt>
ལན་ གསུམ་ གྱི་ ཏིང་ངེ་འཛིན་ སྐྱེ ། <utt>
p1 ཐོ་རངས་ ས འི་ དུས་ སུ་ རླུང་ བསྒོམ་པ་ ནི ། <utt>
ལུས་ གནད་ ལྟ་སྟངས་ བྱིངས་ དང་ འདྲ་པ ར་ བྱས ། <utt>
ལྟེ་བ འི་ འོག་ ཏུ་ ཐིག་ལེ འམ ། <utt>
ཡཾ་ ལྗང་གུ་ རླུང་ གི་ རང་བཞིན་ ལ་ སེམས་ གཏད ། <utt>
རླུང་ ཤུགས་ ཆེ་བ ས་ རྔུབས་ ལ ། <utt>
ལྟེ་བ འི་ འོག་ གི་ ཐིག་ལེ་ ལ་ རླུང་ སེམས་ ཐིམ་པ ར་ བསམ་པ་ ལན་ གསུམ་ ཙམ་ བྱ ། <utt>
སྤྱི འི་ གེགས་ སེལ་བ་ རྐང་པ་ གཤིབས་ ལག་པ་ གཉིས་ བསྣོལ་ སྤྱི་གཙུག་ ཏུ་ བཀབ ། <utt>
གྲུ་མོ་ བརྒྱངས ། <utt>
ལྟེ་བ འི་ ཐད་ དུ་ ཨོཾ་ ཁ་དོག་ ལྔ་ ལྡན་ ཞིག་ ལ་ སེམས་ གཏད ། <utt>
རླུང་ གཅིག་ རྔུབས་ ལྟེ་བ འི་ ཨོཾ་ ལ་ རླུང་ སེམས་ ཐིམ་པ ར་ བསམ་ མོ ། ། <utt>
དེ་ ལྟ ར་ བྱས་པ ས་ ཟླ་བ་ ལྟ་བུ འི་ རྟགས་ འཆར ། <utt>
དེ འང་ དང་པོ ར་ མེ་ལོང་ ཙམ ། <utt>
དེ་ ནས་ ཕུབ་ ཙམ ། <utt>
དེ་ ནས་ ཡུལ་ ཙམ ། <utt>
དེ་ ནས་ ཡུལ་ཁམས་ ཐམས་ཅད་ ཟླ་བ་ ལྟ་བུ འི་ ནང་ དུ་ འཆར ། <utt>
དེ་ ནས་ ཉི་མ་ ལྟ་བུ འི་ རྟགས་ སོགས་ གོང་ དང་ འདྲ ། <utt>
འདི འི་ སྐབས་ སུ་ ཉིན་མཚན་ གྱི་ བྱེ་བྲག་ མི་ ཕྱེད་པ་ འོད ། <utt>
དེ་ ནས་ རང་ ལུས་ ལ་ གྲིབ་མ་ མི་ འབྱུང་ ། <utt>
སྤྲུལ་སྐུ འི་ ༼ 
༤༣༤ 
༽ ཞལ་ མཐོང་ སྟེ ། <utt>
རེ་ཁཱ་ ནག་པོ་ ཡུངས་འབྲུ་ ཙམ་ གྱི་ ནང་ དུ་ དང་པོ་ རང་ གི་ ཡི་དམ་ གང་ ཡིན་ གཅིག་ གི་ ཞལ་ མཐོང་ ། <utt>
རྗེས་ ཤེས་ ལ འང་ དེ་ བཞིན་ ནོ ། ། <utt>
དེ་ ནས་ སྣང་བ འི་ དངོས་པོ་ གང་ ཡིན་ ཐམས་ཅད་ ཡི་དམ་ གང་ ཡིན་ དུ་ འཆར་ ཏེ ། <utt>
དངོས་པོ་ ཆེ་བ་ དང་ ཆུང་བ ། <utt>
ཡི་དམ་ ཆེ་བ་ དང་ ཕྲ་བ་ ཐམས་ཅད་འཆར་ ཏེ ། <utt>
ཡུན་རིང་ དུ་ གནས་ ནས་ ཡལ་ འགྲོ ། <utt>
དེ་ དུས་ ཡུལ་ གཟུང་བ་ རང་བཞིན་ མེད་པ ར་ རྟོགས ། <utt>
དེ་ ལ་ ནག་པོ་ སྐྲ་ ཙམ་ མཐོང་བ་ ལ་ སྟོང་ཉིད་ མངོན་སུམ་པ་ ཅེས་ བྱ་ སྟེ ། <utt>
དེ་ རེ་ ཆེ་ རེ་ མང་ དང་ ། <utt>
རེ་ཟུང་ འབྱུང་བ་ ལ་ ཉམས་ གོང་ འཕེལ ། <utt>
དེ་ བརྟན་ ཕོ ར་ སོང་བ་ ལ་ རིག་པ་ ཚད་ ལ་ ཕེབས་པ ས ། <utt>
རེ་ཁཱ་ དེ་ སྦྲུལ་ འགྲོས་ དང་ འདྲ་བ་ འབྱུང་བ་ ལ ། <utt>
ཆོས་རྗེ་ རང་ བྱུང་ རྡོ་རྗེ ས ། <utt>
རིག་པ་ ལུ་གུ་ རྒྱུད་ ཅེས་ གསུངས་ ཏེ ། <utt>
རིག་པ་ གསལ་ དྭངས་ ཉིད་ ཡིན་ གསུངས ། <utt>
རེ་ཁཱ་ སྐྲ འི་ རྩེ་ ཙམ་ གྱི་ ནང་ དུ་ སྲིད་ གསུམ་ དང་ ། <utt>
དུས་ གསུམ་ འཆར་ ཞིང་ ། <utt>
དེ་ སེམས་ སྤྲོས་བྲལ་ ཡིན་པ ར་ ཤེས་པ་ ལ་ ཆོས་ཉིད་ ཟད་ས ར་ འཁྱོལ་བ་ ཅེས་ བྱ་བ་ ཡིན་ ནོ ། ། <utt>
ཡུངས་འབྲུ་ ཙམ་ གྱི་ ནང་ དུ་ སྲིད་ གསུམ་ འཆར་བ་ ལ་ སྣང་བ་ འཕྲོས་ ཏེ ། <utt>
p1 སངས་རྒྱས་ ཀྱི་ ཞིང་ཁམས་ དཔག་ ཏུ་ མེད་པ ར་ ཕྱིན་ ཚོགས་ བསོག་ སྡིག་ སྦྱོང་ བྱས ། <utt>
ཆོས་ ཉན་པ་ སོགས་ འོང་ ། <utt>
དེ་ ཡང་ དེ་ ལྟ་བུ་ བྱས་པ འི་ གོ་ཆོད་པ་ ཡིན ། <utt>
འདི་ ལྟ་བུ་ ལ་ དོན་དམ་ པ འི་ རྣལ་འབྱོར་ ཞེས་ བྱ་ སྟེ ། <utt>
གོང་ གི་ རྒྱ་ ཆེ་བ འི་ ནམ་མཁའ་ སྦར་བ ས་ བཟུང་བ་ ཞེས་ བྱ་བ་ དང་ དོན་ གཅིག་ གོ ། <utt>
དེ་ ཡང་ དོན་ ལ་ སངས་རྒྱས་ ཀྱི་ ཞིང་ཁམས་ དེ་ དག་ ཏུ་ ཕྱིན་པ་ མེད་པ ར་ རང་ རིག་ སེམས་ གསལ་ དྭངས་ ཉིད་ ཡིན་ ཏེ ། <utt>
ཟླ་བ་གྲགས་པ ས ། <utt>
འགྲོ་འོང་ བྲལ་ ཕྱི ར་ རྨི་ལམ་ ལྟ ར ། ། <utt>
ཅེས་ བཤད ། <utt>
གསུམ་པ་ རྗེས་ ལ་ རྒྱུན་ དུ་ བསྐྱང་བ འི་ ཉམས་ལེན་ ལ ། <utt>
ཉིན་མོ་ སྣང་བ་ རྒྱ་ ཡིས་ འདེབས་པ་ དང་ ། <utt>
མཚན་མོ་ ཤེས་བྱ་ བུམ་པ ར་ གཞུག་པ་ གཉིས་ ལས ། <utt>
དང་པོ་ ལ འང་ ། <utt>
དངོས་ ༼ 
༤༣༥ 
༽ དང་ བསྲེ་བ་ བཞི འི་ སྒོ་ ནས་ ཉམས་ སུ་ བླངས་པ འོ ། ། <utt>
དང་པོ་ གཉིད་ ཁྲ་ ལྷག་ གིས་ སད་པ་ དང་ ། <utt>
སྔ ར་ བཞིན་ མངོན་ རྫོགས་ རྒྱལ་པོ ར་ རང་ ཉིད་ བསྒོམས་ ལ ། <utt>
ཕྱི་རྒྱ་ མཚོ་ ཁྲུས་ དང་ ། <utt>
ནང་རྒྱ་ མཚོ་ ཁྲུས་ དམིགས་པ ས་ བྱས་ ལ ། <utt>
སྣང་སྲིད་ འཁོར་འདས་ ཀྱི་ ཆོས་ ཐམས་ཅད ། <utt>
ཨེ་ཝཾ་ མཱ་ཡཱ་ ཅེས་ པ འི་ སྔགས་ ཀྱིས་ བྱིན་ གྱིས་ བརླབ་ སྙམ་པ འི་ མོས་པ་ དང་ ། <utt>
དག་ ཏུ་ ཡང་ ཚ ར་ ཁ་ཡ ར་ འདོན ། <utt>
དེ་ ནས་ ཞྭ་ གྱོན་ དུས་ བླ་མ་ སྤྱི་གཙུག་ ཏུ་ འབྲལ་ མེད་ དུ་ བཞུགས་པ ར་ མོས་པ་ དང་ ། <utt>
གོས་ གྱོན་ དུས་ སྲ་བ་ བརྟན་པ་ རྡོ་རྗེ འི་ གོས་ ཡིན་ སྙམ་པ་ དང་ ། <utt>
སྐེ་ རག་ ལ འང་ རྡོ་རྗེ འི་ ཀ་ ནན་ དང་ ། <utt>
ཟས་ ལ་ ལོངས་སྤྱོད་ དུས ། <utt>
རང་ ཉིད་ ཧེ་རུ་ཀ་ སེ ར་ པོ ར་ སྔ ར་ བཞིན་ བསམས་ ལ ། <utt>
མགྲིན་པ ར་ ཨེ་ ཝཾ་ མཱ་ཡཱ་ ཅེས་ པ འི་ སྔགས་ བསྐྱེད ། <utt>
བླ་མ་ ཡི་དམ་ སངས་རྒྱས་ བྱང་སེམས་ ཐམས་ཅད་ མཆོད་ སྙམ་པ་ དང་ ། <utt>
གཟུགས་ ཐམས་ཅད་ གཟུགས་ ཀྱི་ ལྷ་མོ་ དང་ ། <utt>
སྒྲ་ དང་ ། <utt>
དྲི་ དང་ ། <utt>
རོ་ དང་ ། <utt>
རེག་བྱ་ ཐམས་ཅད་ དེ་ དང་ དེ འི་ ལྷ་མོ ར་ མོས་ ཏེ ། <utt>
བླ་མ་ ཡི་དམ་ མཆོད་པ ར་ བསམ་ མོ ། ། <utt>
སྐབས་ སུ་ བར་དོ་ ཡིན་ ནམ་ མ་ ཡིན་ བརྟགས་པ་ ནི ། <utt>
ད་ ལྟ འི་ སྣང་ཚུལ་ དང་ ཁྱད་ ཅི་ འདུག ། <utt>
དེ་ ཡང་ བར་དོ་ ལ་ བརྟགས་ ཐབས་ དྲུག་ སྟེ ། <utt>
གནས་ གཅིག་ ཏུ་ བར་དོ འི་ སེམས་ཅན་ ཡུན་རིང་ དུ་ མི་ འདུག་ སྟེ ། <utt>
གནས་པ འི་ རྩ་ མེད ། <utt>
དེ་ བཞིན་ དུ་ ལུས་ ལ་ གྲིབ་མ་ དང་ རྐང་ རྗེ ས་ མི་ འོང་ ། <utt>
p1 བདེ་སྡུག་ ཅི་ ཡིན་ ཀྱང་ ཡུན་ མི་ བརྟན ། <utt>
རྨི་ལམ་ ལྟ ར་ སྣང་བ་ འགྱུར་ རྐྱེན ། <utt>
མི་ ཡིན་ འཕྲོ་ ལ་ ཁྱིར་ འགྲོ་བ་ ལ་ སོགས་ སྲིད ། <utt>
བར་དོ་ དང་ རྨི་ལམ་ བརྟགས་པ་ གལ་ ཆེ ། <utt>
བག་ཆགས་ སྦྱོང་བ་ སླ་བ་ ཡིན ། <utt>
ད་ ལྟ ར་ བག་ཆགས་ སྦྱོང་བ་ ལྕགས་ མེ་ ལ་ བསྲེགས་པ་ དང་ འདྲ ། <utt>
སླ ར་ ལོག་ འོང་བ་ ཡིན ། <utt>
རྨི་ལམ་ ཤིང་ མེ་ ལ་ བསྲེགས་པ་ དང་ འདྲ ། <utt>
སོལ་བ་ ལུས་ ཡོང་བ་ ཡིན ། <utt>
བར་དོ་ རས་བལ་ བསྲེགས་པ་ དང་ འདྲ ། <utt>
ཐལ་བ་ ཡང་ མི་ལུས་པ ར་ བར་དོ་ ༼ 
༤༣༦ 
༽ ལོངས་སྐུ འི་ ཞིང་ཁམས་ ཟེར ། <utt>
ལས་ མཐུ་ ཆེ འོ ། ། <utt>
གཉིས་པ་ བསྲེ་བ་ བཞི འི་ སྒོ་ ནས་ ཉམས་ སུ་ བླང་བ་ ལ ། <utt>
སྣང་བ་ དང་ གསལ་བ་ བསྲེ་བ ། <utt>
རྟོག་པ་ དང་ མི་ རྟོག་པ་ བསྲེ་བ ། <utt>
སྡུག་བསྔལ་ དང་ བདེ་བ་ བསྲེ་བ ། <utt>
སྣ་ཚོགས་ དང་ དབྱེར་ མེད་ བསྲེ་བ འོ ། ། <utt>
དང་པོ་ ནི ། <utt>
སྣང་བ་ ཅི་ ཤར་ ཀྱང་ སེམས་ སྟོང་ གསལ་ དེ འི་ རང་ མདངས་ སུ་ བལྟས་ ལ་ དེ འི་ ངང་ ལ་ བཞག་པ འོ ། ། <utt>
གཉིས་པ་ ནི ། <utt>
རྟོག་པ་ ཅི་ སྐྱེས་ ཀྱང་ ། <utt>
རིག་པ་ མིག་ ཏུ་ བཅུག་པ འི་ ཚུལ་ གྱིས ། <utt>
མིག་འབྲས་ མི་ འགུལ་བ་ ལ་ སེམས་ གཏད་ དེ་ འཇོག་པ འོ ། ། <utt>
གསུམ་པ་ ནི་ སྡུག་བསྔལ་ གྱི་ རྣམ་པ་ གང་ བྱུང་ ཡང་ ། <utt>
དེ འི་ ངོ་བོ་ ལ་ སེམས་ བཞག་ ནས ། <utt>
སྔ ར་ གྱི་ འོག་ རླུང་ ཅུང་ཟད་ འཐེན་པ འི་ ལུས་ ཡོད་ དུ་ མི་ ཚོར་བ འི་ བདེ་བ་ དེ་ དང་ བསྲེ ། <utt>
བཞི་པ་ ནི ། <utt>
སེམས་ སྐད་ ཅིག་ མ འི་ སྟེང་ དུ་ བདེ་གསལ་ མི་ རྟོག་པ་ གསུམ་ དབྱེར་མེད་ དུ་ ཡོད་པ ས ། <utt>
སྣང་སྲིད་ འཁོར་འདས་ ཀྱི་ ཆོས་ ཐམས་ཅད་ དེ འི་ རྒྱ་ལ ས་ མ་ འདས་པ ར་ ཐག་ བཅད་ དེ་ དྲན་པ འི་ རྒྱུན་ སྐྱོང་ བ འོ ། ། <utt>
གཉིས་པ་ མཚན་མོ་ ཤེས་བྱ་ བུམ་པ ར་ གཞུག་པ་ ནི ། ། <utt>
གཉིད་ ལ་ འགྲོ་ ལ་ ཁད་ དུ་ རང་ གི་ སྙིང་ གི་ དབུས་ སུ་ པདྨ་ འདབ་ མ་ བཞི་པ་ གཅིག་ བསམ ། <utt>
དེ འི་ དབུས་ སུ་ གདན་ སེར་པོ་ གཅིག་ གི་ སྟེང་ དུ་ ཧེ་རུ་ཀ་ སེར་པོ་ གཅིག་ སྔ ར་ བཞིན་ བསྒོམ ། <utt>
འདབ་མ་ རེ་རེ འི་ སྟེང་ དུ ། <utt>
ཨེ་བཾ་ མཱ་ཡཱ་ ཅེས་ པ་ འོད་ཟེར་ གྱི་ རྣམ་པ ར་ བསྒོམ་ ཏེ ། <utt>
གཉིད་ དུ་ འགྲོ་བ་ དང་ དུས་ མཚུངས་པ ར་ ཡིག་འབྲུ་ རྣམས་ འོད་ཟེར་ གྱི་ རྣམ་པ ས་ ཧེ་རུ་ཀ་ ལ་ ཐིམ ། <utt>
དེ་ ཡང་ འོད་ཟེར་ གྱི་ རྣམ་པ ར་ གྱུར་ ཏེ་ དེ འི་ ངང་ ལ་ ཉལ་བ་ དང་ རྨི་ལམ་ ཟིན་པ་ སོགས་ འབྱུང་ ཞིང་ ། <utt>
p2 ལས་ ཀྱི་ འབྲེལ་པ་ ཆོད་པ་ ཡིན་ ནོ ། ། <utt>
བཞི་པ་ གྲོལ་བ་ མཐ ར་ ཕྱིན་པ ར་ བྱེད་པ་ རྡོ་རྗེ འི་ ཚིག་ ལམ་ ལ ། <utt>
མི་ འགྱུར་བ འི་ གཟེ ར་ བཞི་ གདབ་པ་ ཡིན་ ཏེ ། <utt>
ཨ་ སྐྱེ་བ་ མེད་པ འི་ དོན་ གྱིས་ བལྟ་བ འི་ ཚུལ་ གཏད་པ ། <utt>
ཧོ་ འགག་པ་ མེད་པ འི་ དོན་ གྱིས་ བརྡ་ བཞི་ བསྒོམ་པ ། <utt>
ཧ་ མི་འགྱུར་བ འི་ དོན་ གྱིས་ གཟེ ར་ བཞི་ གདབ་པ ། <utt>
ཡིད་ སྣ་ ཚོགས་པ འི་ དོན་ ༼ 
༤༣༧ 
༽ གྱིས་ སེམས་ ཀྱི་ བཞག་ ཐབ་ བསྟན་པ འོ ། ། <utt>
དང་པོ་ ནི ། <utt>
སྣང་སྲིད་ འཁོར་འདས་ ཀྱི་ ཆོས་ ཐམས་ཅད་ སེམས་ཉིད་ གདོད་མ འི་ ཡེ་ཤེས་ ཀྱི་ རང་ གདངས་ སུ་ ཐག་ ཆོད་པ ། <utt>
དཔེ ར་ ན་ རྫིངས་ ལ་ འཕུར་བ འི་ བྱ་རོག་ བཞིན་ ནོ ། ། <utt>
གཉིས་པ་ ནི ། <utt>
དེ་ ལྟ་བུ འི་ ཆོས་ཉིད་ ལས་ སྐད་ ཅིག་ ཀྱང་ མི་ ཡེངས་བ་ སྟེ ། <utt>
དཔེ་ ནི་ མདའ་མཁན་ བཞིན་ ནོ ། ། <utt>
གསུམ་པ་ ནི ། <utt>
ལྟ་ སྒོམ་ སྤྱོད་ འབྲས་ བཞི་ ཀ ར་ བལྟ་བ་ ལས་ མ་ ཡེངས་ བཞིན་ དུ་ བདེ་སྡུག་ གཏོང་སྙོམས་ གསུམ་ ལ་ བླང་དོར་ མེད་པ ར་ སྤྱོད་པ་ སྟེ ། <utt>
དཔེ་ ནི་ བྱིས་པ་ བཞིན་ ནོ ། ། <utt>
བཞི་པ་ ནི ། <utt>
ཐ་མལ་ གྱི་ ཤེས་པ ། <utt>
གཉུག་མ ། <utt>
སོ་མ ། <utt>
ལྷུག་པ་ སྟེ ། <utt>
སྐྱེ་བ་ མེད་པ ས་ གཉུག་མ ། <utt>
གདོད་ མ་ ནས་ གནས་པ ས་ ཐ་མལ་ གྱི་ ཤེས་པ་ མཐ ར་ འགག་པ འི་ གནས་ མེད་པ ས་ སོ་མ ། <utt>
གནས་སྐབས་ དང་ མཐ ར་ ཐུག་ གི་ འབྲས་བུ་ ཐམས་ཅད་ འབྱུང་བ ས་ ལྷུག་པ་ སྟེ ། <utt>
དཔེ་ ནི་ རང་ ཐག་ ཆུ་སྐོར་ བཞིན་ ནོ ། ། <utt>
གསུམ་པ་ བསྒོམ་འབྲས་ ཚད་ ལ་ དབབ་པ་ ནི ། <utt>
དེ་ ལྟ ར་ ཐུགས་ ཉམས་ སུ་ བཞེས་པ ས ། <utt>
རྣལ་འབྱོར་པ འི་ ཏིང་ངེ་འཛིན་ ལ་ ཉམས་ གསུམ་ ཕྱེ་བ་ ནི ། <utt>
རྩེ་ གཅིག་ སྒྱུ་མ་ ལྟ་བུ འི་ ཉམས ། <utt>
རོ་ གཅིག་ སྟོང་པ་ཉིད་ ཀྱི་ ཉམས ། <utt>
སྤྲོས་བྲལ་ ནམ་མཁའ་ ལྟ་བུ འི་ ཉམས་ གསུམ་ ལས ། <utt>
དང་པོ་ ནི ། <utt>
སྒོམ་པ འི་ སྟོབས་ ཀྱིས་ དུ་བ་ ལ་ སོགས་པ འི་ སྟོང་ གཟུགས་ ཇི་ སྙེད་ ཤར་བ་ རྣམས་ སྣང་བ་ རང་བཞིན་ མེད་པ ར་ རྗེས་ ལ འང་ ངེས་ཤེས་ འདྲེན་ནུས་པ འི་ མྱོང་བ་ བརྟེན་ པོ ར་ སོང་བ་ ཡིན ། <utt>
གཉིས་པ་ ནི ། ། <utt>
སྔ ར་ གྱི་ སྟོང་ གཟུགས་ རྣམས་ དང་ ལས་ སྣང་ གི་ གཟུགས་ སོགས་ རྣམས་ སྣང་བ་ ཉིད་ ནས་ སྤྲོས་པ འི་ མཚན་མ་ ཐམས་ཅད་ དང་ བྲལ་བ ། <utt>
སྟོང་ བཞིན་ དུ་ སྣང་བ ། <utt>
སྣང་ བཞིན་ དུ་ སྟོང་པ ། <utt>
སྣང་ སྟོང་ རོ་ གཅིག་ གི་ ཟུང་འཇུག་ ཏུ་ ཤར་བ་ ཡིན ། <utt>
p2 གསུམ་པ་ ནི ། <utt>
རེ་ཁཱ་ ནག་པོ་ སྐྲ འི་ཁྱོན་ གྱི་ ཚད་ ཙམ་ ལ ། <utt>
སྲིད་པ་ གསུམ་ དང་ དུས་ གསུམ་ གྱི་ བཀོད་པ་ དང་ སྣང་བ་ ཤར་ ཞིང་ ། <utt>
སངས་རྒྱས་ ཀྱི་ ཞིང་ཁམས་ དཔག་ ཏུ་ མེད་པ ར་ ཕྱིན་ ནས ། <utt>
ཆོས་ ཉན་པ ། <utt>
༼ 
༤༣༨ 
༽ སོགས་ བསགས་ སྦྱང་ དཔག་ ཏུ་ མེད་པ་ བྱེད་ ནུས་པ་ ཡིན་ ཏེ ། <utt>
འདི་ ལྟ་བུ་ ལ་ དོན་དམ་ པ འི་ རྣལ་འབྱོར་པ་ ཞེས་ བྱ་ ཞིང་ ། <utt>
གོང་ གི་ རྒྱ་ ཆེ་བ འི་ ནམ་མཁའ་ སྤར་བ ས་ བཟུང་བ་ དང་ དོན་ གཅིག་ གོ ། <utt>
དེ་ ལྟ ར་ ལམ་ འདི ར་ ཞུགས་ ནས་ དམ་ཚིག་ དང་ སྡོམ་པ་ མ་ ཉམས་ ན ། <utt>
ཐ་མ འང་ སྐྱེ་བ་ བདུན་ ལ་ སངས་རྒྱས་ ཏེ ། <utt>
དུས་འཁོར་བསྡུས་རྒྱུད་ ལས ། <utt>
གལ་ ཏེ་ ལམ་ དུ་ ཞུགས་པ་ འཆི་བ ར་ གྱུར་པ་ དེ འི་ ཚེ་ གཞན་ པ་ དེ འི་ སྐྱེ་ གཞན་ ལ འོ ། ། <utt>
ཞེས་ དང་ ། <utt>
དེ འི་ འགྲེལ་བ ར ། <utt>
སྐྱེ་བ་ བདུན་ གྱི་ མཐ ར་ ཐུག་པ ། <utt>
བརྩོན་འགྲུས་ དང་ ལྡན་པ་ མ་ ཡིན་པ་ དང་ ། <utt>
ཡང་ དག་པ ར་ ཡེ་ཤེས་ མ་ བསྒོམ་ ཀྱང་ ངེས་པ འོ ། ། <utt>
ཅེས་ བཤད་པ ས ། <utt>
ཉ་ ལྕགས་ཀྱུ ས་ ཟིན་པ་ དང་ འདྲ་བ ར་ ཡེ་ཤེས་ མྱུར་ དུ་ སྐྱེ་བ ར་ བཅོམ་ལྡན་འདས་ ཀྱི་ ངེས་པ འོ ། ། <utt>
དཔལ་ལྡན་བླ་མ་ དམ་པ འི་ གསུང་ གི་ སྙིང་པོ་ མཆོག ། <utt>
སྙན་བརྒྱུད་ བདུད་རྩི འི་ ཐིག་པ་ བློ་གྲོས་ བུམ་པ་ གང་ ། ། <utt>
སྐལ་ལྡན་ གདུལ་བྱ འི་ ལུས་སྟོབས་ རྒྱས་ བྱེད་ འདི ། ། <utt>
བློ་ ཡི་ ནུས་ དང་ སྦྱར་ སྟེ་ ཅུང་ཟད་ ཡི་ གེར་ p2 ཞྭ་ དམར་ སྤྱན་ སྔ་ཆོས་ ཀྱི་ གྲགས་པ ས་ མཛད་པ འོ་ བཀོད ། ། <utt>
དེ་ ལས་ བྱུང་བ འི་ རྣམ་དཀར་ དགེ་བ་ དེ ས ། ། <utt>
མ་ གྱུར་ ནམ་ མཁ འི་ མཐའ་ཀླས་ སེམས་ཅན་ རྣམས ། ། <utt>
རྡོ་རྗེ་ཐེག་པ འི་ ལམ་བཟང་ འདི ར་ ཞུགས་ ནས ། ། <utt>
ཚེ་ འདི་ ཉིད་ ལ་ རྡོ་རྗེ་འཆང་ ཐོབ་ ཤོག ། <utt>
ཛ་ ག་ ཏུ་ ཤུ་བྷཾ ། ། <utt>
། <utt>
༈ རྫོགས་པ་ ཆེན་པོ་ ཀློང་ སྡེ་ རྡོ་རྗེ་ཟམ་པ འི་ བླ་བརྒྱུད་ གསོལ་འདེབས་ ནི ། ། <utt>
ཐོག་མ འི་ སངས་རྒྱས་ ཀུན་ བཟང་ རྡོ་རྗེ་ སེམས ། ། <utt>
སེམས་ དག་ ནོར་བུ་ དགའ་ རབ་ རྡོ་རྗེ་ དང་ ། ། <utt>
འཇམ་དཔལ་ བཤེས་གཉེན་ ཤྲཱི་སིངྷ་ ལ ། ། <utt>
གསོལ་བ་ འདེབས་ སོ་ བདག་རྒྱུད་ བྱིན་ གྱིས་ རློབས ། ། <utt>
བཻ་རོ་ཙ་ན་ སྤང་ སྟོན་ མི་ཕམ་ མགོན ། ། <utt>
ངན་ལམ་ བྱང་ རྒྱལ་ ཟ་བམ་ རིན་ཆེན་ དབྱིགས ། ། <utt>
ཁུ་ འགྱུར་ གསལ་མཆོག་ ཉང་སྟོན་ བྱང་ཆུབ་ གྲགས ། <utt>
གསོལ་བ ༴ ཤེས་རབ་ འབྱུང་གནས་ ༼ 
༤༣༩ 
༽ སྤ་ སྒོམ་ ཡེ་ཤེས་ མཚན ། ། <utt>
ངྷརྨ་ བོ་དྷི་ འཛོད་ དཀར་ ཇོ་ སྲས་ དང་ ། ། <utt>
ཀུན་བཟང་ རྡོ་རྗེ་ སངས་རྒྱས་ རྡོ་རྗེ་ ལ ། ། <utt>
གསོལ་བ ༴ ་ ཡེ་ཤེས་ དབང་ཕྱུག་ ཡེ་ཤེས་དབང་པོ་ དང་ ། ། <utt>
དུང་ སྟོན་ བསོད་ནམས་ རྡོ་རྗེ་དབང་ཕྱུག་ ཞབས ། ། <utt>
བསོད་ནམས་རྒྱལ་མཚན་ ཤེས་རབ་ རྒྱལ་མཚན་ ལ ། ། <utt>
གསོལ་བ ༴ ། <utt>
གཞོན་ནུ་ ཤེས་རབ་གཞོན་ནུ་གྲགས་པ་ དང་ ། ། <utt>
སངས་རྒྱས་ བཟང་པོ་ བརྩོན་འགྲུས་ དབང་ཕྱུག་ ཞབས ། ། <utt>
མཐའ་ བཞི་ གྲགས་ རིན་ ཤཱཀྱ་རྒྱལ་པོ་ ལ ། ། <utt>
གསོལ་བ ༴ ཆོས་ དབང་ ཀུན་ བཟང་ ཀུན་ བཟང་ ཆོས་ ཀྱི་ རྒྱལ ། <utt>
ཁ་སྐོང་ ། <utt>
འགྱུར་མེད་ རྡོ་རྗེ་ རིན་ཆེན་ རྣམ་རྒྱལ་ དང་ ། ། <utt>
པདྨ་ བསྟན་འཛིན་ ཨོ་ཌཱི་ཡ་ན་ ལ ། ། <utt>
གསོལ་བ ༴ ། <utt>
རིག་འཛིན་ བཟང་པོ་ པདྨ་ མངྒ་ལ ། ། <utt>
རིག་པ འི་ རྡོ་རྗེ་ རྩ་རྒྱུད་བླ་མ་ དང་ ཞི་ ཁྲོ་ རབ་འབྱམས་ རྒྱལ་བ འི་ དཀྱིལ་འཁོར་ ལ ། ། <utt>
གསོལ་བ་ འདེབས་ སོ་ བདག་རྒྱུད་ བྱིན་ གྱིས་ རློབས ། ། <utt>
རང་སེམས་ གསལ་སྟོང་འཛིན་ མེད་རྟོགས་པ་ དང་ ། ། <utt>
ཡུལ་ ཀུན་ སྣང་སྟོང་ བདེན་ མེད་ འཆར་བ་ དང་ ། ། <utt>
སྤངས་ བླངས་ ཡོངས་ བྲལ་ འཁོར་འདས་ འཁྲུལ་པ་ ཞིག ། <utt>
གཉུག་མ འི་ གཏན་ ས་ ཟིན་པ ར་ བྱིན་ གྱིས་ རློབས ། ། <utt>
ཞེས་ སྙན་བརྒྱུད་ རྡོ་རྗེ་ཟམ་པ འི་ བླ་བརྒྱུད་ གསོལ་འདེབས་ ཉུང་ངུ་ འདི་ ནི་ རྒྱལ་ཁམས་པ་ འགྱུར་མེད་རྡོ་རྗེ ས་ སོ ། ། <utt>
 ། ། <utt>
 ། ། <utt>
