p1 ༄༅ ། <utt>
དགོངས་ གཏེར་ སྒྲོལ་མ འི་ ཟབ་ ཏིག་ ལས ། <utt>
མཎྜལ་ ཆོ་ག་ ཚོགས་ གཉིས་ སྙིང་པོ་ ཞེས་ བྱ་བ་ བཞུགས་ སོ ། ། <utt>
p2 ན་མོ་ གུ་རུ་ཨཱརྻ་ཏཱ་ར་ཡེ ། <utt>
དུས་ གསུམ་ འདྲེན་པ་ སྲས་ བཅས་ ལས ། ། <utt>
ཐུགས་ བསྐྱེད་ ཕྲིན་ལས་ རྨད་ བྱུང་བ ། ། <utt>
ཡུམ་ གྱུར་ སྒྲོལ་མ་ ལ་ བཏུད་ ནས ། ། <utt>
བྱ་སྤྱོད་ དང་ མཐུན་ ཉམས་ལེན་ བཤད ། ། <utt>
དེ འང་ ཟབ་ ཏིག་ འདི་ རྣམས་ ཡང་ ཟབ་ སྙིང་པོ་ བསྡུས་པ་ ཡིན་པ ས་ སྤྲོས་བཅས་ མང་ དུ་ མི་ དགོས་ ཀྱང་ ། <utt>
ཅུང་ཟད་ སྤྲོས་པ་ དང་ ། <utt>
རྒྱུན་ ཁྱེར་ དུ་ བྱ་བ་ སྟེ་ རྒྱས་ བསྡུས་ གཉིས་ ལས ༑ <utt>
དང་པོ་ ནི ། <utt>
རྗེ་བཙུན་ སྒྲོལ་མ འི་ སྐུ་ བརྙན་ བྲིས་ འབུ ར་ སོགས་ དཀོན་མཆོག་ གི་ རྟེན་ གང་ འཛོམ་ མདུན་ དུ་ སྟེགས་ བུ་ གཙང་མ ར་ ཆུ་ གཉིས་ ཉེར་སྤྱོད ། <utt>
དཀར་ ཟླུམ ། <utt>
བསང་ཆུ ། <utt>
མཆོད་པ འི་ མཎྜལ ། <utt>
འཐོར་ནས་ སོགས་འདུ་ བྱས ། <utt>
འགྲུབ་ ན་ ཁྲུས་ དང་ གཙང་སྦྲ འི་ ཀུན་སྤྱོད་ དང་ ལྡན་པ་ བྱ་ ཞིང་ ། <utt>
མི་ ལྕོགས་ ན་ ཤ་ཆང་ མ་ འཐུང་བ འི་ སྔ་དྲོ འི་ཆ་ ལྟ་བུ ར་ སྲིད་ ལས་ ངེས་འབྱུང་ དང་ ། <utt>
བྱང་ཆུབ་སེམས་ ཀྱི་ ཀུན་སློང་ དང་ ལྡན་པ ས་ སྐྱབས་ སེམས་ ནི ། <utt>
མདུན་ གྱི་ ནམ་ མཁ ར་ རྗེ་བཙུན་མ་ མངོན་སུམ་ དུ་ བཞུགས་པ ར་ མོས་ ལ ། <utt>
ན་མོ ། <utt>
དཀོན་མཆོག་ ཀུན་ དངོས་ རྗེ་བཙུན་ མ ར ། ། <utt>
བདག་ སོགས་ འགྲོ་ ཀུན་ སྐྱབས་ སུ་ མཆི ། ། <utt>
བྱང་ཆུབ་ སྨོན་པ འི་ སེམས་ བསྐྱེད་ ནས ། ། <utt>
ཟབ་མོ འི་ ལམ་ ལ་ འཇུག་པ ར་ བགྱི ། ། <utt>
ཚོགས་ བསགས་པ་ ནི ། <utt>
རྗེ་བཙུན་ འཕགས་ མ་ སྒྲོལ་མ་ དང་ ། ། <utt>
སོགས་ ནས ། <utt>
འདྲེན་པ འི་ དཔལ་ དུ་ བདག་ གྱུར་ ཅིག ། <utt>
ཅེས་ པ འི་ བར་ བརྗོད ། <utt>
མཆོད་པ་ བྱིན་རླབས་ ནི ། <utt>
ཨོཾ་ བཛྲ་ ཨ་མྲྀ་ཏ་ ཀུཎྜ་ ལཱི་ ཧ་ན་ཧ་ ན་ ཧཱུྃ་ ཕཊ ༔ <utt>
ཨོཾ་ སྭ་ བྷཱ་ཝ་ སོགས ། <utt>
གནས་ ཡུལ་ པདྨོ་ བཀོད་པ འི་ ཞིང་ ། ། <utt>
དབྱིབས་ དང་ རྒྱན་ བཀོད་ ཚད་ མེད་པ ར ། ། <utt>
ལྷ་རྫས་ ཏིང་འཛིན་ལས་ གྲུབ་པ འི ། ། <utt>
མཆོད་རྫས་ བསམ་ མི་ ཁྱབ་པ ར་ གྱུར ། ། <utt>
ཨོཾ་ བཛྲ་ ཨརྒྷཾ་ ནས ། <utt>
ཤབྡ་ ཨཱཿ ཧཱུྃ ༔ <utt>
ཨོཾ་ བཛྲ་ སྥ་ར་ཎ་ ཁཾ ༔ <utt>
དེ་ ནས་ ཐོག་མ ར་ དཀོན་མཆོག་ སྤྱི་ ལ་ ཕྱག་མཆོད་ འབུལ་བ་ ནི ། <utt>
ཕྱོགས་ བཅུ་ དུས་ བཞི འི་ བླ་མ་ རྒྱལ་བ་ སྲས་ དང་ བཅས་པ་ ཐམས་ཅད་ མདུན་ གྱི་ ནམ་ མཁ ར་ བཛྲ་ས་མཱ་ཛཿ མ་ ལུས་སེམས་ ཅན་ ཀུན་ གྱི་ མགོན་ གྱུར་ ཅིང་ ། ། <utt>
བདུད་ སྡེ་ དཔུང་བཅས་ མི་ ཟད་ འཇོམས་ མཛད་ ལྷ ། ། <utt>
དངོས་ རྣམས་ མ་ ལུས་ ཇི་ བཞིན་ མཁྱེན་ གྱུར་ པ འི ། ། <utt>
བཅོམ་ལྡན་ འཁོར་བཅས་ གནས་ འདི ར་ གཤེགས་ སུ་ གསོལ ། ། <utt>
པདྨ་ཀ་ མ་ལ་ ཡེ་ སྟྭཾ ། <utt>
p3 ཡན་ལག་བདུན་པ་ ནི ། <utt>
ཇི་ སྙེད་ སུ་ དག་ ནས ། <utt>
ཕྱི ར་ བསྔོ འོ འི་བ ར་ བརྗོད ། <utt>
ཨོཾ་ ཨཱཿ ཧཱུྃ ༔ <utt>
བདག་ དང་ མཐའ་ཡས་ སེམས་ཅན་ གྱི ༔ <utt>
ལུས་ དང་ ལོངས་སྤྱོད་ དགེ་ཚོགས་ ཀུན ༔ <utt>
གླིང་ བཞི་ རི་རབ་ ཉི་ཟླ ར་ བཅས ༔ <utt>
ལྷ་མི འི་ ལོངས་སྤྱོད་ བསམ་ མི་ ཁྱབ ༔ <utt>
ཀུན་བཟང་ མཆོད་པ འི་ སྤྲིན་ཕུང་ ཆེ ༔ <utt>
རྒྱུན་ མི་ འཆད་པ ར་ སྤྲུལ་ བྱས་ ཏེ ༔ <utt>
དཀོན་མཆོག་ རིན་ཆེན་ རྩ་བ་ གསུམ ༔ <utt>
ཆོས་སྲུང་ ནོར་ལྷ་ རྒྱ་མཚོ་ ལ ༔ <utt>
གུས་པ ས་ རྟག་ ཏུ་ འབུལ་བ ར་ བགྱི ༔ <utt>
བསོད་ནམས་ ཚོགས་ ཆེན་ རབ་ རྫོགས་ ནས ༔ <utt>
ཡེ་ཤེས་ སྣང་བ་ རྒྱས་པ ར་ ཤོག ༔ <utt>
ཨོཾ་ གུ་ རུ་ དྷེ་བ་ ཌཱ་ཀི་ནཱི་སརྦ་རཏྣ་ མཎྜ་ ལ་ པཱུ་ཛ་ མེ་གྷ་ཨཱཿཧཱུྃ ༔ <utt>
ཞེས་ མཎྜལ་ ཕུལ ། <utt>
ན་མོ ༔ <utt>
སངས་རྒྱས་ ཆོས་ དང་ དགེ་འདུན་ དང་ ༔ <utt>
བླ་མ་ ཡི་དམ་ མཁའ་འགྲོ་ དང་ ༔ <utt>
ཆོས་སྲུང་ ནོར་ལྷ་གཏེར་ གྱི་ བདག ༔ <utt>
ཡེ་ཤེས་ གཅིག་ གི་ ངོ་བོ་ ལས ༔ <utt>
རང་བཞིན་ མ་འགག་ ཅི ར་ ཡང་ སྟོན ༔ <utt>
ཐུགས་རྗེ་ ཕྲིན་ལ ས་ རྨད་པོ་ ཆེ ༔ <utt>
འགྲོ་ ཀུན་ སྐྱབས་ དང་ མགོན་ གྱུར་པ ༔ <utt>
མཁྱེན་བརྩེ འི་ བདག་ཉིད་ ཁྱེད་ རྣམས་ ལ ༔ <utt>
ཕྱག་ འཚལ་ སྙིང་ ནས་ སྐྱབས་ སུ་ མཆི ༔ <utt>
ལུས་ དང་ ལོངས་སྤྱོད་ མཆོད་པ ར་ འབུལ ༔ <utt>
བདག་ དང་ མཐའ་ཡས་ སེམས་ཅན་ རྣམས ༔ <utt>
རྟག་ ཏུ་ ཐུགས་རྗེ ས་ བསྐྱབ་ མཛད་ གསོལ ༔ <utt>
ནད་ དང་ གནོད་པ་ ཞི་བ་ དང་ ༔ <utt>
ཚེ་ དང་ བསོད་ནམས་ འཕེལ་བ་ དང་ ༔ <utt>
བསམ་པ འི་ དོན་ རྣམས་ མ་ ལུས་ ཀུན ༔ <utt>
ཆོས་ བཞིན་ འགྲུབ་པ ར་ བྱིན་ གྱིས་ རློབས ༔ <utt>
ཞེས་ འདོད་དོན་ གསོལ ། <utt>
དེ་ ནས་ བྱེ་བྲག་ རྗེ་ བཙུན་མ་ ལ་ མཆོད་པ་ ལན་ གསུམ་ འབུལ་ ཞིང་ བསྟོད་པ འི་ རྒྱུད་ འདོན་པ་ ནི ། <utt>
རང་ ཉིད་ སྐད་ ཅིག་ དྲན་ རྫོགས་ སུ ༔ <utt>
རྗེ་བཙུན་ འཕགས་མ འི་ སྐུ ར་ གསལ་ བ འི ༔ <utt>
ཐུགས་ཀ ར་ ཟླ་ སྟེང་ ཏཱྃ་ ལྗང་གུ ༔ <utt>
དེ་ ལས་ འོད་ཟེར་ དཔག་ཡས་ འཕྲོས ༔ <utt>
འཕགས་མ་ རྣམ་འཕྲུལ་ ཉེར་ གཅིག་ དང་ ༔ <utt>
དཀོན་མཆོག་ རྒྱ་མཚོ འི་ སྤྲིན་ འཕྲོ་ བ ༔ <utt>
མདུན་ གྱི་ ནམ་ མཁ ར་ སྤྱན་ དྲངས་ གྱུར ༔ <utt>
ཏཱྃ ༔ <utt>
སྐྱེ་མེད་ འོད་གསལ་ ཆོས་སྐུ འི་ དབྱིངས ༔ <utt>
འགག་མེད་ འཕགས་མ འི་ ཡེ་ཤེས་ སྐུ ༔ <utt>
གང་ འདུལ་ སྒྱུ་འཕྲུལ་དྲྭ་བ ར་ ཤར ༔ <utt>
ཚུ ར་ གཤེགས་ ཨཱརྻ་ ཏཱ་ རེ་ཛ ༔ <utt>
བདག་ དང་ འགྲོ་ ལ་ ཐུགས་ བརྩེ འི་ ཕྱི ར ༔ <utt>
ཉིད་ ཀྱི་ རྫུ་འཕྲུལ་ མཐུ་ ཡིས་ ནི ༔ <utt>
p4 ཇི་སྲིད་ མཆོད་པ་ བདག་ བགྱིད་པ ༔ <utt>
དེ་ སྲིད་ བཅོམ་ལྡན་ བཞུགས་ སུ་ གསོལ ༔ <utt>
པདྨ་ཀ་ མ་ལ་ ཡེ་ སྟྭཾ ༔ <utt>
ཨོཾ ༔ <utt>
དངོས་ འབྱོར་ ཡིད་ ལས་ བྱུང་བ་ ཡི ༔ <utt>
ཀུན་ ཏུ་ བཟང་པོ འི་ མཆོད་སྤྲིན་ གྱིས ༔ <utt>
ཆོས་དབྱིངས་ རྒྱས་པ ར་ བཀང་ བྱས་ ཏེ ༔ <utt>
འཕགས་མ་ སྒྲོལ་མ་ འཁོར་བཅས་ མཆོད ༔ <utt>
ཨོཾ་ ཨཱརྻ་ ཏཱ་ རེ་ ས་པ་ རི་ ཝཱ་ར་ བཛྲ་ ཨརྒྷཾ་ ནས ། <utt>
ཤབྡ་ པྲ་ཏཱིཙྪ་ སྭཱ་ ཧཱ ༔ <utt>
ཞེས་ སྤྱན་ དྲངས་ ཤིང་ མཆོད་པ་ སྤྱི ར་ འབུལ ། <utt>
ཨོཾ་ ཨཱཿ ཧཱུྃ ༔ <utt>
ཁམས་ གསུམ་ སྣོད་ བཅུད་ དཔལ་འབྱོར་ དང་ ༔ <utt>
བདག་ ལུས་ ལོངས་སྤྱོད་ དགེ་ཚོགས་ ཀུན ༔ <utt>
ཐུགས་རྗེ འི་ བདག་ཉིད་ རྣམས་ ལ་ འབུལ ༔ <utt>
བཞེས་ ནས་ བྱིན་ གྱིས་ བརླབ་ ཏུ་ གསོལ ༔ <utt>
ཨོཾ་ སརྦ་ ཏ་ ཐཱ་ག་ཏ་རཏྣ་མཎྜ་ ལ་ པཱུ་ཛ་ ཧོཿ ཞེས་ མཎྜལ་ བྱེ་བྲག་ ཏུ་ ཕུལ་ ནས ། <utt>
བསྟོད་པ འི་ རྒྱལ་པོ འི་ རྒྱུད་ ཕྱག་ འཚལ་ ཉེར་ གཅིག་ ཚར་ གཉིས་ བརྗོད ། <utt>
ཨོཾ ༔ <utt>
དངོས་ འབྱོར་ ཡིད་ ལས་ སོགས་ མཆོད་པ ། <utt>
མཎྜལ་ གོང་ ལྟ ར་ ཕུལ་ ནས ། <utt>
ཕྱག་ གཡས་ མཆོག་ སྦྱིན་ ཕྱག་རྒྱ་ ཉིད ༔ <utt>
སྐྱབས་ སྦྱིན་ ཕྱག་ རྒྱ ར་ གྱུར་པ འི་ འོག ༔ <utt>
བདག་ དང་ བསྲུང་ བྱ་ ཀུན་ ཚུད་ ནས ༔ <utt>
འཇིགས་པ་ ཀུན་ ལས་ དབུགས་ དབྱུང་ གྱུར ༔ <utt>
ཅེས་ མོ ས་ ལ་ ཕྱག་ འཚལ་ ཉེར་ གཅིག་ ཚར་ གསུམ་ བརྗོད ། <utt>
ཡང་ མཆོད་པ་ དང་ མཎྜལ་ ཕུལ ། <utt>
སྐུ་ ལས་ བདུད་རྩི འི་ ཆུ་རྒྱུན་ བབས ༔ <utt>
རང་ དང་ བསྲུང་ བྱ འི་ སྤྱི་བོ་ ནས ༔ <utt>
ཞུགས་ ཏེ་ ལུས་ ཀུན་ གང་བ་ ཡིས ༔ <utt>
བྱིན་རླབས་ མ་ ལུས་ ཞུགས་པ ར་ གྱུར ༔ <utt>
ཅེས་ མོ ས་ ལ་ ཕྱག་ འཚལ་ ཉེར་ གཅིག་ ཚར་ བདུན་ ཕན་ཡོན་ བཅས་ བརྗོད ། <utt>
གཏོར་མ་ ཨ་མྲྀ་ཏས་བསངས ། <utt>
སྭ་ བྷྭ་བ ས་ སྦྱངས ། <utt>
སྟོང་པ འི་ ངང་ ལས་ ཨོཾ་ ཡིག་ ལས ༔ <utt>
རིན་ཆེན་ སྣོད་ མཆོག་ཡངས་པ འི་ ནང་ ༔ <utt>
འབྲུ་ གསུམ་ ལས་ བྱུང་ གཏོར་མ་ ནི ༔ <utt>
ཟག་མེད་ ཡེ་ཤེས་ བདུད་རྩི ར་ གྱུར ༔ <utt>
ཨོཾ་ ཨཱཿ ཧཱུྃ ༔ <utt>
ལན་ གསུམ ། <utt>
ཨོཾ་ ཨཱརྻ་ ཏཱ་ རེ་ ས་པ་ རི་ ཝཱ་ར་ ཨི་དཾ་ བྷ་ ལིཾ་ ཏ་ཁ་ཁ་ ཁཱ་ཧི་ཁཱ་ཧི ༔ <utt>
ལན་ གསུམ་ གྱིས་ གཙོ་ མོ་ དང་ ༔ <utt>
ཨཱ་ ཀ་ རོ་ ལན་ གསུམ་ གྱི་ མགྲོན་ རྣམས་ ལ་ ཕུལ ། <utt>
ཨོཾ ༔ <utt>
མཆོད་སྦྱིན་ གཏོར་མ་ དམ་པ་ འདི ༔ <utt>
ཡེ་ཤེས་ ཆེན་པོ ས་ རྗེ ས་ དགོངས་ ལ ༔ <utt>
བདེ་བ་ ཆེན་པོ ར་ བཞེས་ ནས་ ཀྱང་ ༔ <utt>
དངོས་གྲུབ་ མ་ ལུས་ སྩལ་ དུ་ གསོལ ༔ <utt>
ཞེས་ འདོད་དོན་ གསོལ ༔ <utt>
p5 ཨོཾ་ ཨཱརྻ་ ཏཱ་རེ་ ས་པ་ རི་ ཝཱ་ར་ བཛྲ་ ཨརྒྷཾ་ སོགས་ ཀྱིས་ མཆོད ། <utt>
ཨོཾཿ སྣང་བ་ མཐའ་ཡས་ པདྨ འི་ རིགས ༔ <utt>
འཇིག་རྟེན་དབང་ཕྱུག་ ཞལ་ ལས་ བྱུང་ ༔ <utt>
སངས་རྒྱས་ ཀུན་ གྱི་ ཕྲིན་ ལ ས་ བདག ༔ <utt>
འཕགས་མ་ སྒྲོལ་མ ར་ ཕྱག་ འཚལ་ བསྟོད ༔ <utt>
བསྟོད་པ ར་ འོས་པ་ སོགས་ ཀྱིས་ བསྟོད ། <utt>
ཐལ་མོ་ སྦྱར་ ལ ། <utt>
རྗེ་བཙུན་ འཕགས་མ་ འཁོར་ དང་ བཅས ། ། <utt>
དམིགས་མེད་ ཐུགས་རྗེ ས་ བརྩེ ར་ དགོངས་ ལ ། ། <utt>
བདག་ གིས་ ཇི་ ལྟ ར་ གསོལ་བ འི་ དོན ། ། <utt>
གེགས་ མེད་ འགྲུབ་པ ར་ བྱིན་ གྱིས་ རློབས ། ། <utt>
སངས་རྒྱས་བསྟན་པ་ དར་ ཞིང་ རྒྱས ། ། <utt>
བསྟན་འཛིན་ ཐུགས་མཐུན་ཞབས་པད་ བརྟན ། ། <utt>
ཉེར་འཚེ འི་བར་ཆད་ ཀུན་ ཞི་ ཞིང་ ། ། <utt>
བཤད་སྒྲུབ་ ཕྲིན་ལས་ འཕེལ་བ ར་ མཛོད ། ། <utt>
ནད་ མུག་ འཁྲུགས་རྩོད་ ཞི་བ་ དང་ ། ། <utt>
ཆོས་ལྡན་ དཔལ་འབྱོར་ གོང་ དུ་ འཕེལ ། ། <utt>
ཆོས་སྐྱོང་ རྒྱལ་པོ འི་ མངའ་ཐང་ རྒྱས ། ། <utt>
རྒྱལ་ཁམས་ མཐའ་ དབུས་ བདེ་བ ར་ མཛོད ། ། <utt>
འཇིགས་པ་ བཅུ་ དྲུག་ དུས་ མིན་ འཆི ། ། <utt>
རྨི་ལམ་ མཚན་ལྟས་ ངན་པ་ དང་ ། ། <utt>
འཁོར་བ་ ངན་སོང་ སྡུག་བསྔལ་ སོགས ། ། <utt>
གནས་སྐབས་ མཐ ར་ ཐུག་ འཇིགས་ ལས་ སྐྱོབས ། ། <utt>
ཚེ་ བསོད་ དབང་ཐང་ ཉམས་རྟོགས་ འཕེལ ། ། <utt>
མི་ དགེ འི་ རྟོག་པ་ མི་ འབྱུང་ ཞིང་ ། ། <utt>
བྱང་ཆུབ་སེམས་ གཉིས་ རྩོལ་ མེད་ སྐྱེས ། ། <utt>
བསམ་དོན་ ཆོས་ བཞིན་ འགྲུབ་པ ར་ མཛོད ། ། <utt>
འདི་ ནས་ བྱང་ཆུབ་སྙིང་པོ འི་ བར ། ། <utt>
བུ་ གཅིག་པོ་ ལ་ མ་ བཞིན་ དུ ། ། <utt>
འབྲལ་ མེད་ ཐུགས་རྗེ འི་ སྤྱན་ གྱིས་ གཟིགས ། ། <utt>
ཉིད་ དང་ དབྱེར་ མེད་ མཛད་ དུ་ གསོལ ། ། <utt>
ཞེས་ འདོད་པ འི་ དོན་ ལ་ གསོལ་བ་ ཁྱད་པ ར་ དུ་ བཏབ་ ཅིང་ ཐུགས་དམ་ བསྐུལ་བ ས ། <utt>
མདུན་ བསྐྱེད་ འོད་ ཞུ་ རང་ ལ་ ཐིམ ༔ <utt>
དབྱེར་མེད་ ཉིད་ དུ་ བྱིན་ བརླབས་པ ས ༔ <utt>
རང་ ཉིད་ འཕགས་མ་ སྒྲོལ་མ འི་ སྐུ ༔ <utt>
སྣང་ ལ་ རང་བཞིན་ མེད་པ ར་ གྱུར ༔ <utt>
ཅེས་ རང་ ཉིད་ འཕགས་མ འི་ གསལ་སྣང་ དང་ ང་རྒྱལ་ ལ་ སེམས་ བཟུང་ སྟེ་ ཡི་གེ་ བཅུ་པ འི་ བཟླས་པ་ ཅི་ འགྲུབ་ མཐ ར ། <utt>
ཡིག་ བརྒྱ་ དང་ ། <utt>
མ་ རྙེད་ ཡོངས་ སུ་ མ་ ཚང་ སོགས་ བརྗོད་ ལ་ ནོངས་པ་ བཤགས ། <utt>
ཨོཾ་ ཁྱེད་ ཀྱིས་ སེམས་ཅན་ སོགས་ དང་ ། <utt>
བཛྲ་ མུཿ བརྗོད་ ལ་ མགྲོན་ ཐབས་ ཀྱི་ ལྷ་ རྣམས་ གཤེགས ། <utt>
ལྷ་ དང་ རང་ སེམས་ དབྱེར་མེད་པ ༔ <utt>
p6 ཆོས་དབྱིངས་ གཉུག་མ འི་ ངང་ དུ་ བཞག ༔ <utt>
ཅེས་ གནས་ལུགས་ ཀྱི་ ལྟ་བ་ བསྐྱང་ ། <utt>
དགེ་བ་ འདི་ ཡིས་ མྱུར་ དུ་ བདག ༔ <utt>
འཕགས་མ་ སྒྲོལ་མ་ སོགས་ བསྔོ་སྨོན་ བྱ ། <utt>
ཡིད་བཞིན་ ནོར་ དང་ བུམ་པ་ བཟང་པོ་ ལྟ ར ། ། <utt>
བསམ་པ འི་ དོན་ ཀུན་ ཐོགས་ མེད་ སྩོལ་ མཛད་པ ། ། <utt>
རྗེ་བཙུན་ སྒྲོལ་མ་རྒྱལ་བ་ སྲས་ བཅས་ ཀྱིས ། ། <utt>
མི་ འབྲལ་ ཐུགས་རྗེ ས་ སྐྱོང་ བ འི་ བཀྲ་ཤིས་ ཤོག ། <utt>
ཅེས་ སོགས་ ཤིས་པ་ བརྗོད་ ལ་ མེ་ཏོག་ འཐོར་ རོ ། ། <utt>
གཉིས་པ་ རྒྱུན་ཁྱེར་ བྱ་བ འི་ ཚེ ། <utt>
འཕགས་མ འི་ རྟེན་ འཛོམ་ ན་ ལེགས ། <utt>
མ་ འཛོམ་ ན་ ཡིད་ ཀྱིས་ བསྒོམ་པ ས་ འཐུས ། <utt>
མཎྜལ་ དང་ མཆོད་པ་ བཤམས་ ལ་ གོང་ དུ་ སྨོས་ པ འི ། <utt>
མདུན་ གྱི་ ནམ་ མཁ ར་ སོགས་ ནས་ སྐྱབས་སེམས་ དང་ མཆོད་པ་ བྱིན་རླབས་ བཏང་ ། <utt>
དཀོན་མཆོག་ སྤྱི་ མཆོད་ མི་ དགོས་པ ས ། <utt>
རང་ ཉིད་ སྐད་ ཅིག་ དྲན་ རྫོགས་ སུ ༔ <utt>
རྗེ་བཙུན་ འཕགས་མ འི་ སྐུ ར་ གསལ་ བ འི ༔ <utt>
སོགས་ ནས ། <utt>
མཆོད་པ་ མཎྜལ་བསྟོད་པ་ ལན་ གསུམ་ བསྐྱར་བ འི་ ཕྱི་མ་ ཕྱག་ འཚལ་ ཉེར་ གཅིག་ ཚར་ བདུན་ ཕན་ཡོན་ དང་ བཅས་པ འི་ མཐ ར ། <utt>
སྤྲོ་ ན ། <utt>
རྗེ་བཙུན་ འཕགས་མ་ འཁོར་ དང་ བཅས ། <utt>
སོགས་ འདོད་ གསོལ་ འགྲུབ་ ན་ བྱ ། <utt>
མ་ བྱས་ ཀྱང་ ཆོག ། <utt>
མདུན་ བསྐྱེད་ འོད་ ཞུ་ སོགས་ ནས་ བཟླས་པ ། <utt>
ནོངས་ བཤགས་བ ར་ སྔ ར་ ལྟ ར་ ལ ། <utt>
གཤེགས་ གསོལ་ མི་ དགོས ། <utt>
ལྷ་ དང་ རང་ སེམས་ སོགས་ དང་ ། <utt>
དགེ་ བསྔོ་ ཤིས་ བརྗོད་བཅས་ ཀྱིས་ འགྲུབ་ བོ ། ། <utt>
 ། ། <utt>
