p1 ༄༅ ། ། <utt>
མགོན་པོ་ རྟག་པ འི་ རྡོ་རྗེ་ ཚེ་ དབང་ འཆི་མེད་ སྒྲུབ་པ འི་ འདོད་འཇོ་ བཞུགས་ སོ ། ། <utt>
p2 འཇིགས་བྱེད་ ཧེ་རུ་ཀ་ ལ་ ཕྱག་ འཚལ་ ལོ ། ། <utt>
ཚངས་ དང་ དྲག་པོ་ ཡིད་ སྲུབས་ ནོར་ ལྷ འི་ བུས ། ། <utt>
རྒྱལ་བ ར་ མ་ ནུས་ འཆི་བདག་ གཏུམ་པོ འི་ གཡུལ ། ། <utt>
རྨིག་ མེད་ འཇོམས་ མཛད་ དཔལ་ལྡན་ཁྲག་འཐུང་ རྒྱལ ། ། <utt>
བླ་མ འི་ ཞབས་ དང་ གཉིས་ མིན་ དེ ར་ ཕྱག་ འཚལ ། ། <utt>
རྒྱུད་ དོན་ བླ་མ འི་ ཞལ་ ལས་ འོངས་ གང་ འདི ར ། ། <utt>
འཇིགས་བྱེད་ ཧེ་རུ་ཀ་ ཡི་ ལུང་ ཐོབ་པ ས ། ། <utt>
རྟོག་བཟོ་ དྲི་མ འི་ རྙོག་པ ས་ མ་ སྤགས་པ ར ། ། <utt>
པདྨ་ དཀར་པོ ས་ གཞན་ ལ་ སྦྱིན་པ ར་ བྱ ། ། <utt>
དཔལ་ འཇིགས་བྱེད་ ཧེ་རུ་ཀ་ ཞལ་ གཅིག་ ཕྱག་ བཞི་པ་ ལ་ བརྟེན་ ནས་ འཆི་བ་ མེད་པ འི་ གྲོང་ཁྱེར་ ཉམས་ དགའ་བ ར་ རང་ དང་ གཞན་ འཇུག་པ ར་ མོས་པ་ དག་ གིས་ རྒྱུད་ ནས་ མངོན་པ ར་ བསྔགས་པ འི་ གནས་ སུ་ སྟེགས་ བུ་ གཙང་མ ར་ མཎྜལ་ པདྨ་ འདབ་ མ་ བརྒྱད་པ་ མཛེས་ཚོན་ དུ་ བྱས་པ འི་ དབུས་ དང་ ཕྱོགས་ བཞི ར་ ལྷ འི་ མཚན་མ་ བཀོད ། <utt>
དཀྱིལ་འཁོར་ གྱི་ དབུས་ ཀྱི་ མནྫི འི་ ཁ ར་ རིན་པོ་ཆེ འི་ བུམ་པ་ འབྲས་བུ་ཅན་ གྱི་ ཤིང་ ངམ་ ཀུ་ཤ ས་ ཁ་ བརྒྱན ། <utt>
དྲི་མ་ མེད་པ འི་ དར་ གྱིས་ མགུལ་ དཀྲིས་པ་ བཞགགཡས་ སུ་ ཚེ འི་ འབྲང་ རྒྱས་ དང་ གཡོན་ དུ་ ཚེ་ཆང་ བདུད་རྩི་ ལྔ་ བཏབ་པ ས་ ཀ་པཱ་ལ་ བཀང་བ་ བཞགསློབ་ དཔོན་ གྱི་ སྲིན་ལག་ གི་ ཁྲག་ གཏར་བ འི་ ཉ་སྐྱོགས་ བཀྲ་ཤིས་པ འི་ རྫས་ བརྒྱད ། <utt>
རྡོ་རྗེ་ དྲིལ་ བུ་ ལ་ སོགས་པ་ དམ་ཚིག་ གི་ རྫས་ དང་ ། <utt>
ཚོགས་ དང་ མཆོད་པ་ མ་ ཚང་བ་ མེད་པ་ ཕྱག་ལེན་ བཞིན་ བཤམས་ ཏེ་ བདེ་བ འི་ སྟན་ ལ་ འདུག་ ནས ། <utt>
རང་ ཉིད་ སྐད་ ཅིག་ གིས་ མགོན་ དཀར་ ཕྱག་ བཞི་པ ར་ གསལ་བ འི་ ཐུགས་ཀ ར་ ཉི་མ་ ལ་ གནས་པ འི་ ཧཱུྃ་ ཡིག་ གི་ འོད་ ཀྱིས་ བསིལ་བ་ ཚལ་ གྱི་ དུར་ཁྲོད་ ནས་ མགོན་ དཀར་ ཕྱག་ བཞི་པ འི་ ལྷ་ཚོགས་ བླ་མ་ དང་ གཉིས་སུ་མེད་པ་ མདུན་ གྱི་ ནམ་ མཁ ར་ བཛྲ་ས་མཱ་ཛཿ ན་ མཿ ཏེ་ ཧཱུྃ ། <utt>
ན་ མཱ་ མི་ ཧཱུྃ ། <utt>
ན་མོ་ ན་ མཿ ཧཱུྃ ། <utt>
ཨོཾ་ ཤྲི་ ཧེ་རུ་ཀ་ ས་པ་ རི་ ཝཱ་ རེ་ ཨརྒྷཾ ། <utt>
པཱདྱཾ ། <utt>
པུཥྤེ ། <utt>
དྷཱུ་པེ ། <utt>
ཨཱ་ལོ་ ཀེ གནྡྷེ ། <utt>
ནཻ་ ཝི་ དྱཱ ། <utt>
ཤཔྟ་ པྲ་ཏཱིཙྪ་ ཧཱུྃ་ གིས་ མཆོད ། <utt>
དཀོན་མཆོག་ གསུམ་ ལ་ བདག་ སྐྱབས་ མཆི་ སོགས་ ཀྱི་ བདུན་ རྣམ་དག་ བྱས ། <utt>
ཚོགས་ ཞིང་ རང་ ལ་ རྡོ་རྗེ་ བསྡུ་བ འི་ ཕྱག་རྒྱ་ དང་ སྔགས་ p3 བཛྲ་ མུཿ ཡིས་ བསྡུ འོ ། ། <utt>
དེ་ ནས་ སེམས་ཅན་ ཐམས་ཅད་ འཁོར་བ འི་ རྒྱ་མཚོ་ ལས་ བསྒྲལ་ ཏེ་ རྣམ་པ་ ཐམས་ཅད་ མཁྱེན་པ འི་ བདེ་བ་ ལ་ དགོད་པ ར་ བྱ་བ འི་ ཕྱི ར་ བདག་ ཉིད་ རྫོགས་པ འི་ བྱང་ཆུབ་ ཐོབ་པ ར་ བྱ འོ ། <utt>
སྙམ་པ འི་ བསམ་པ ས ། <utt>
ཨོཾ་ སྭ་ བྷཱ་ཝ་ ཤུདྡྷཿསརྦ་དྷརྨཱཿསྭ་བྷཱ་ཝ་ ཤུ་ དྡྷོ྅ཧཾ ། <utt>
ཞེས་ བརྗོད་པ ས་ ཆོས་ ཐམས་ཅད་ མི་ དམིགས་པ འི་ སྟོང་པ་ ཉིད་ དུ་ གྱུར་པ འི་ དབྱིངས་ སུ་ ཆུ་སྐྱེས་ འདབ་མ་ བརྒྱད་པ འི་ ལྟེ་བ ར་ ཉི་མ འི་ སྟེང་ དུ་ བཾ་ རོ་ ཕོ་མོ་ བསྣོལ་བ འི་ གདན་ ལ་ ཧཱུྃ་ ཡིག་དཀར་པོ་ དེ་ ལས་ འོད་ཟེར་ འཕྲོས ། <utt>
སེམས་ཅན་ ཐམས་ཅད་ གྱི་ དུས་ མ་ ཡིན་པ འི་ འཆི་བ འི་ འཇིགས་པ་ བསལ ། <utt>
འཆི་བ་ མེད་པ འི་ གོ་འཕང་ ལ་ བཀོད ། <utt>
ཚུ ར་ འདུས་ ཧཱུྃ་ ལ་ ཐིམ ། <utt>
དེ་ ཡོངས་ སུ་ གྱུར་པ་ ལས་ རང་ ཉིད་ དཔལ་ ཡེ་ཤེས་ ཀྱི་ མགོན་པོ་ རྟག་པ འི་ རྡོ་རྗེ་ ཟླ་བ་ ཆུ་ཤེལ་ གྱི་ མདོག་ ལྟ ར་ དཀར་བ ། <utt>
ཞལ་ གཅིག་ སྤྱན་ གསུམ་ ཁྲོ་ ལ་ འཛུམ་པ ། <utt>
ཕྱག་ བཞི འི་ གཡས་ ཀྱི་ དང་པོ ས་ འཆི་མེད་ ཀྱི་ མདུད་ རྩི ས་ གང་བ འི་ རིན་པོ་ཆེ་ བཻཌཱུརྻ་ དཀར་པོ འི་ བུམ་པ་ ཐུགས་ཀ ར་ འཛིན་ ཅིང་ གཉིས་པ ས་ རལ་གྲི་ འཕྱར་བ ། <utt>
གཡོན་ དང་པོ ས་ ཐོད་ཁྲག་ ཐུགས་ཀ འི་ འོག་ ཏུ་ བསྣམས་ ཤིང་ གཉིས་པ ས་ ཁ་ ཊྭཾ་ ག་ རྩེ་གསུམ་ འགྱིང་སྟབས་ སུ་ འཛིན་པ ། <utt>
ཕྱག་རྒྱ་ དྲུག་ དང་ སྦྲུལ་ གྱིས་ བརྒྱན་ ཅིང་ མི་མགོ་ སྐམ་པོ་ ལྔ འི་ དབུ་རྒྱན་ དང་ རློན་པ་ བརྒྱ འི་ ཕྱེད་ ཀྱི་ དོ་ཤལ་ ཅན ། <utt>
ཞིང་ལྤགས་ དང་ གླང་པོ་ཆེ འི་ ཀོ་ རློན་ གྱིས་ སྟོད་གཡོགས་ ཤིང་སྟག་ གི་ པགས་པ ས་ ཤམ་ཐབས་ བྱས་པ ། <utt>
ཁྲག་ གི་ ཐིག་ལེ ། <utt>
ཞག་ གི་ ཟོ་ རིས ། <utt>
ཐལ་ཆེན་ གྱི་ ཚོམ་བུ ས་ སྤྲས་པ ། <utt>
སྐུ འི་ ཡུམ་ ཞི་ བྱེད་ མ་ དཀར་མོ་ གྲི་ཐོད་ འཛིན་པ་ དང་ མཉམ་པ ར་ སྦྱོར་བ ། <utt>
དཔའ་པོ་ རོལ་པ འི་ འདུག་སྟངས་ ཀྱིས་ མེ འི་ ཀློང་ ཆེན་པོ འི་ དབུས་ ན་ བཞུགས་པ འི་ ཤར་ དུ་ འགུགས་ བྱེད་ མཐིང་ ཁ་ ཐུགས་ ཀྱི་ ཡུམ ། <utt>
ལྷོ ར་ བྱ་རོག་ སྔོན་མོ་ ཡོན་ཏན་ གྱི་ ཡུམ ། <utt>
ནུབ་ ཏུ་ སྲུང་བྱེད་ དམར་མོ་ གསུང་ གི་ ཡུམ ། <utt>
བྱང་ དུ་ སྒྲོལ་བྱེད་ ལྗང་ཁུ་ འཕྲིན་ ལས་ ཀྱི་ ཡུམ ། <utt>
ཐམས་ཅད་ ཀྱང་ ཞལ་ གཅིག་ ཕྱག་ གཉིས་ ཁྲོ་ ཞིང་ གཏུམ་པ ། <utt>
p4 ཕྱག་ གཡས་ ལྕགས་ཀྱུ་ དང་ གཡོན་ ཐོད་ཁྲག་ འཛིན་པ ། <utt>
རུས་པ་ དང་ རིན་པོ་ཆེ ས་ བརྒྱན་ ཅིང་ ཕྱོགས་ ཀྱི་ གོས་ ཅན ། <utt>
ཞབས་ བརྐྱང་བསྐུམ་ གར་སྟབས་ སུ་ བཞུགས་པ ། <utt>
མཚམས་ བཞི ར་ བྱང་སེམས་ དཀར་དམར་ གྱིས་ གཏམས་པ འི་ བུམ་པ་ བདུད་རྩི་ལྔ ས་ གང་བ འི་ ཐོད་པ ས་ མཚན་པ འོ ། ། <utt>
གཙོ་བོ འི་ ཐུགས་ཀ ར་ ཉི་མ འི་ དཀྱིལ་འཁོར་ གྱི་ སྟེང་ དུ་ གནས་པ འི་ སྲོག་ ཧཱུྃ་ དཀར་པོ ། <utt>
དེ འི་ མཐ ར་ གདགས་པ འི་ སྲོག་ ཨོཾ་ བཛྲ་ ཀཱ་ཝུ་ ཝ་ ཝ་པ་ ཤཱ་ཡ་མཧཱ་ཀཱ་ ལ་ ཡ་ ཧཱུྃ་ ཕཊ྄ ། <utt>
ཨོཾ་ ཨ་མཱ་ རཎི་ ཛི་ ནས་ བསྐོར་བ་ དེ་ ལས་ འོད་ཟེར་ འཕྲོས ། <utt>
བསྒོམས་པ་ དང་ འདྲ་བ འི་ ཡེ་ཤེས་པ་ དབང་ལྷ་ དང་ བཅས་པ་ སྤྱན་ དྲངས ། <utt>
ཛཿ ཧཱུྃ་ བཾ་ ཧོཿ ཡེ་ཤེས་པ་ དམ་ཚིག་པ་ དང་ གཉིས་ མེད་ དུ་ བསྲེས ། <utt>
དབང་ གི་ ལྷ་ཚོགས་ རྣམས་ ཀྱིས་ རིན་པོ་ཆེ འི་ བུམ་པ་ བདུད་རྩི ས་ གང་བ ས་ དབང་ བསྐུར ། <utt>
སྐུ་ གང་ ། <utt>
དྲི་མ་ དག་ ཆུ་ ལྷག་མ་ གྱེན་ དུ་ འཁྱིལ་བ་ ལས ། <utt>
རལ་པ་ སེར་པོ་ གྱེན་ དུ་ བརྫེས་པ འི་ དབུས་ སུ་ མི་ བསྐྱོད་ པ ས་ བརྒྱན་ ཅིང་ ། <utt>
ཡུམ་ ལ་ རྣམ་སྣང་ ། <utt>
ཤར་ དུ་ མི་བསྐྱོད་པ ། <utt>
ལྷོ ར་ རིན་འབྱུང་ ། <utt>
ནུབ་ ཏུ་ སྣང་བ་ མཐའ་ཡ ས ། <utt>
བྱང་ གི་ ཡུམ་ ལ་ དོན་ ཡོད་ གྲུབ་པ ས་ དབུ་ བརྒྱན་པ ར་ གྱུར ། <utt>
ཨོཾ་ ཤྲཱི་ ཧེ་རུ་ཀ འི་ སྔགས་ གྱིས་ ཆུ་ གཉིས་ སྔོན་ དུ་ འགྲོ་བ འི་ ཉེར་སྤྱོད་ ལྔ་ རོལ་མོ་ དང་ བཅས་པ ས་ མཆོད ། <utt>
རྐང་པ་ བརྒྱད་པ ས་ བསྟོད ། ། <utt>
བདུད་རྩི་ སྭ་ བྷཱ་ཝ ས་ སྦྱང ས ། <utt>
མདུན་ དུ་ ཡཾ་ ལས་ རླུང་ གི་ དཀྱིལ་འཁོར་ ཞེས་ སོགས་ ཀྱིས་ བྱིན་ གྱིས་ བརླབས་ ཏེ ། <utt>
བཛྲ་ ཨ་མྲྀ་ཏ་ པཱུ་ཛ་ཁཱ་ཧིས་མྱང་བ ར་ བྱ འོ ། ། <utt>
བདག་ གི་ རྣལ་འབྱོར་ རོ ། ། <utt>
མདུན་ གྱི་ དཀྱིལ་འཁོར་ སྭ་བྷཱ་ཝ ས་ སྦྱངས་ ཆོས་ ཐམས་ཅད་ ནས ། <utt>
དེ་ ལས་ འོད་ཟེར་ འཕྲོས་ བསིལ་བ་ ཚལ་ གྱི་ དུར་ཁྲོད་ ནས་ ཡེ་ཤེས་ ཀྱི་ མགོན་པོ་ འཁོར་ དང་ བཅས་པ་ བཛྲ་ས་མ་ཛཿ ཧཱུྃ ། <utt>
དད་པ་ དང་ ནི་ དམ་ཚིག་ གིས ། ། <utt>
ཚུ ར་ གཤེགས་ ཡེ་ཤེས་ མགོན་པོ་ ཁྱོད ། ། <utt>
དཀྱིལ་འཁོར་ གནས་ འདི ར་ གཤེགས་ སུ་ གསོལ ། ། <utt>
ལྷ་ཆེན་ དཔལ་འབར་ གཤེགས་ སུ་ གསོལ ། ། <utt>
གསང་བ འི་ ཡུམ་ ལྔ་ གཤེགས་ སུ་ གསོལ ། ། <utt>
ཁྱོད་ ལ་ གསང་བ འི་ མཚན་ གསོལ་བ ། ། <utt>
ནག་པོ་ རོ་ ལངས་ དུར་ཁྲོད་ བདག p5 ། <utt>
མཚན་ ནས་ འབོད་ དོ་ ད་ ཚུ ར་ སྤྱོན ། ། <utt>
བསིལ་བ འི་ ཚལ་ དུ་ མཚན་ གསོལ་བ ། ། <utt>
ནག་པོ་ མནའ་གཟན་ ཀུན་ གྱི་ གཤེད ། ། <utt>
མཚན་ ནས་ འབོད་ དོ་ ད་ ཚུ ར་ སྤྱོན ། ། <utt>
སྒྲུབ་པ་པོ་ ཡི་ གནས་ མཆོག་ ན ། ། <utt>
དམ་རྫས་ བདུད་རྩི འི་ ཚོགས་ ནི་ སི་ ལི་ ལི ། ། <utt>
ཤ་ཆེན་ སྤོས་ ཀྱི་ དུད་ སྤྲིན་ ཁྱིལ་ལི་ ལི ། ། <utt>
བྷནྡྷ་ རུས་པ འི་ ཚོགས་ ནི་ ཁྲ་ ལ་ ལ ། <utt>
ཨ་ཀ ར་ དུད་ སོགས་ སྤོས་ ངད་ ཐུལ་ ལུ་ལུ ། ། <utt>
མཐུན་པ འི་ དམ་རྫས་ ཚོགས་སོ་ ད་ ཚུ ར་ སྤྱོན ། <utt>
ཞེས་ མངོན་སུམ་ དུ་ བྱོན་པ ར་ བསམས་ ནས ། <utt>
ཤྲཱི་ བཛྲ་ཧེ་རུ་ཀ་ ཨརྒྷཾ་ སོགས་ ཀྱིས་ མཆོད ། <utt>
ཛཿ ཧཱུྃ་ བཾ་ ཧོཿ ཡེ་ཤེས་པ་ དང་ དམ་ཚིག་ པ་ དབྱེར་ མེད་ དུ་ བསྲེས ། <utt>
སླ ར་ ཡང་ ཐུགས་ ཀ འི་ འོད་ ཀྱིས་ གདན་ གསུམ་ ཚང་བ འི་ དབང་ གི་ ལྷ་ཚོགས་ སྤྱན་ དྲངས ། <utt>
དབང་ གི་ ལྷ་ཚོགས་ རྣམས་ ཀྱིས་ ནས ། <utt>
དབུ་ བརྒྱན་པ ར་ གྱུར ། <utt>
བདག་ བསྐྱེད་ ཀྱི་ ཐུགས་ ཀ་ ནས་ སྤྲོས་པ འི་ མཆོད་པ འི་ སྤྲིན་ མཐའ་ཀླས་ པ འི་ མཆོད་རྫས་ སྤྲོ་བ ས་ མཆོད་པ ར་ མོས་ ཏེ ། <utt>
ཧཱུྃ་ རབ་ འབྱམ ས་ སངས་རྒྱས་ ཞིང་ཁམས་ ཀུན་ ཁྱབ་ པ འི ། ། <utt>
མེ་ཏོག་ བདུག་སྤོས་ མར་མེ་ དྲི་ཆབ་ དང་ ། ། <utt>
ཞལ་ཟས་ རོལ་མོ་ ཡིད་འོང་ སྤྲོ་བ འི་ སྤྲིན ། ། <utt>
མགོན་པོ་ འཇིགས་བྱེད་ འཁོར་ དང་ བཅས་ ལ་ འབུལ ། ། <utt>
རབ་ མཛེས་ བལྟ་བ ས་ མི་ ངོམས་ གཞོན་ནུ་ མ ། ། <utt>
གཟུགས་ སྒྲ་ དྲི་རོ་རེག་བྱ འི་ རྡོ་རྗེ་ ནི ། ། <utt>
སྒེག་མོ འི་ རྣམ་ཐར་ འཛིན་པ ས་ མཁའ་ཁྱབ་པ ། ། <utt>
མགོན་པོ་ ཟག་མེད་ ཡེ་ཤེས་ བདུད་རྩི འི་ རང་བཞིན་ གང་ ། ། <utt>
སྒྲོན་མ་ ལྔ་ ཡི་ རྣམ་པ ར་ རོལ་པ འི་ རྫས ། ། <utt>
རྒྱ་མཚོ འི་ ཀློང་ ལྟ ར་ མི་ ཟད་ འཁྱིལ་བ་ འདི ། ། <utt>
མགོན་པོ ༴ ཞེས་ མཆོད ། <utt>
རྐང་པ་ བརྒྱད་པ ས་ བསྟོད ། <utt>
མདུན་ བསྐྱེད་ དོ ། ། <utt>
བུམ་པ ། <utt>
ཚེ་ ཟན ། <utt>
ཚེ་ཆང་ རྣམས་ སྭ་ བྷཱ་ཝ ས་ སྦྱངས ། <utt>
བྷྲཱུཾ་ བྷྲཱུཾ་ བྷྲཱུཾ་ ལས་ རིན་པོ་ཆེ འི་ བུམ་པ་ དང་ ཀ་པཱ་ལ་ མཚན་ཉིད་ ཐམས་ཅད་ ཡོངས་ སུ་ རྫོགས་པ འི་ ནང་ དུ་ ཆུ་ སྐྱེས་ འདབ་མ་ བརྒྱད་པ འི་ ནས་ བསྟོད་པ འི་ བར་ མདུན་ བསྐྱེད་ བཞིན་ བྱ འོ ། ། <utt>
དེ་ ནས་ བཟླས་པ་ ནི ། <utt>
རང་ གི་ ཐུགས་ཀ འི་ སྔགས་ ཀྱི་ འཕྲེང་བ་ ལས་ འོད་ཟེར་ འཕྲོས ། <utt>
ཚེ་ ལ་ གནོད་ བྱེད་ ཀྱི་ བགེགས་ ཐམས་ཅད་ བསྒྲལ ། <utt>
p6 ལྷ་མ་སྲིན་ སྡེ་ བརྒྱད་ ཐམས་ཅད་ དབང་ དུ་ བསྡུས ། <utt>
དེ་ རྣམས་ ཀྱིས་ འཇིག་རྟེན་ གྱི་ ཁམས་ ཀྱི་ ཚེ་ བསྲིང་བ ར་ ནུས་པ འི་ སྣོད་ བཅུད་ ཐམས་ཅད་ བཀུག བུམ་པ་ དང་ ཀ་པཱ་ལ འི་ ལྷ་ཚོགས་ རྣམས་ དང་ གཉིས་སུ་མེད་པ ར་ བསྟིམ་པ ར་ བསམ་ ཞིང་ ཡི་གེ་ བཅུ་ བདུན་པ་ ཅི་ རིགས་པ་ བཟླས ། <utt>
བརྒྱ་ རྩ་ བརྒྱད་ སྲིན་ ལག་གཏར་བ འི་ ཁྲག་ ལ་ གདབ་ བོ ། ། <utt>
དེ འི་ མཐ ར ། <utt>
ཧཱུྃ ། <utt>
ཞི་བྱེད་ དཀར་མོ་ སྐུ་ ཡི་ ཡུམ ། ། <utt>
ཞེས་ སོགས་ དབང་ གི་ ཆོ་ག ར་ བཤད་པ་ བཞིན་ གྱིས་ བསྐུལ ། <utt>
དམིགས་པ་ དེ་ ཉིད་ དང་ ། <utt>
ཨོཾ་ ཨ་མཱ་ར་ ཎི་ ཛི་ ཞེས་ པ་ དང་ བཅུ་ བདུན་པ འི་ ཀཱ་ ལ་ ཡ འི་ མཐ ར་ ཨཱ་ཡུཿ བྷྲཱུཾ་ཨཱ་ཡུཿ ཛཿཛཿ བཏགས་ ལ་ ཁྲི་ ཕྲག་ གཅིག་ བཟླ་བ ར་ བྱ འོ ། ། <utt>
མཐ ར་ བུམ་པ་ དང་ ཚེ་ ཆང་ གི་ ཀ་པཱ་ལ འི་ ལྷ་ཚོགས་ འོད་ དུ་ ཞུ་བ ས་ འཆི་མེད་ ཀྱི་ བདུད་རྩི ར་ གྱུར་པ ར་ བསམ་ མོ ། ། <utt>
དེ་ ནས་ གཏོར་མ་ སྭ་བྷཱ་ཝས ་སྦྱངས ། <utt>
མདུན་ དུ་ ཡཾ་ ལས་ སོགས་ ཀྱིས་ བྱིན་ གྱིས་ བརླབས ། <utt>
ཡི་གེ་ བཅུ་ བདུན་པ འི་ མཐ ར་ པ་ རི་ ཝཱ་ རེ་ ཨི་དཾ་བ་ ལིཾ་ཏ་ ཁ་ ཁ་ ཁཱ་ཧི་ཁཱ་ཧི་ བཏགས་པ་ ཉི་ཤུ་ རྩ་ གཅིག་ གིས་ ཕུལ ། <utt>
འདོད་པ འི་ དོན་ ལ་ གསོལ་བ་ གདབ ། <utt>
མཐ ར་ མཆོད་བསྟོད་ བསྡུས་པ་ ཞིག་ བྱ འོ ། ། <utt>
རང་ གཞན་ གཉིས་ ཀ་ འཇུག་པ་ ཚེ་ དབང་ གི་ ཆོ་ག་ བཤད་པ ར་ བྱ་ སྟེ ། <utt>
དེ་ ལ་ བགེགས་ སྦྱང་བ་ དང་ ། <utt>
ཚེ་ སྦྱིན་པ་ དང་ ། <utt>
ཤིས་པ་ བརྗོད་པ་ གསུམ་ ལས ། <utt>
དང་པོ་ ལ ། <utt>
ཁྲུས་ བྱས ། <utt>
མཎྜལ་ ཕུལ་ ཏེ ། <utt>
དགའ་ ཆེན་ ཁྱོད་ བདག་ སྟོན་པ་ སྟེ ། ། <utt>
ཞེས་ སོགས་ གྱིས་ གསོལ་བ་ གདབ ། <utt>
བླ་མ་ མགོན་ དཀར་ཕྱག་ བཞི་པ ར་ གསལ་བ འི་ སྤྱན་ སྔར ། <utt>
དཀོན་མཆོག་ གསུམ་ ལ་ བདག་ སྐྱབས་ མཆི ། ། <utt>
ཞེས་ སོགས་ ཀྱིས་ སྡོམ་པ་ བླང་ ། <utt>
དེ་ ནས་ མདུན་ གྱི་ དཀྱིལ་འཁོར་ གྱི་ ལྷ་ཚོགས་ ཐམས་ཅད་ གསལ་བ ར་ དམིགས ། <utt>
ཁྱད་པ ར་ བླ་མ་ དང་ དཀྱིལ་འཁོར་ གྱི་ གཙོ་བོ་ ལ་ མི་ ཕྱེད་པ འི་ གདུང་བ ས ། <utt>
སངས་རྒྱས་ ཀུན་ དངོས་སློབ་ དཔོན་ དང་ ། ། <utt>
འཇིག་ བྱེད་ ཆེ་ ལ་ བདག་ སྐྱབས་ ཀྱི ། ། <utt>
གཏུམ་ ཆེན་ ཁྲོས་པ་ འཆི་བདག་ གི ། <utt>
བདུད་ སྡེ འི་ གཡུལ་ ལས་ བདག་ རྒྱལ་ མཛོད ། ། <utt>
ཅེས་ ལན་ གསུམ་ གྱིས་ གསོལ་བ་ གདབ ། <utt>
དེ་ ནས་ རང་ གི་ སྙིང་ རྩེ་མོ་ གྱེན་ ལ་ གྱུར་ ཏེ་ དཀར་ནག་ གི་ མཚམས་ སུ་ ཡི་གེ་ མཾ་ ནག་པོ་ དེ་ ལས་ འོད་ཟེར་ ནག་པོ་ འཕྲོས ། <utt>
p7 ལུས་ ཕྱི་ནང་ གི་ ནད་ གདོན་ སྡིག་སྒྲིབ་ ཐམས་ཅད་ བསྡུས ། <utt>
ཡི་གེ་ མཾ་ ལ་ ཐིམ ། <utt>
དེ་ ཡོངས་ སུ་ གྱུར་པ་ ལས ། <utt>
འཆི་བདག་ བདུད་ པོ་ འཇིགས་ སུ་ རུང་བ ། <utt>
ཁ་གདངས་པ ། <utt>
མིག་ བགྲད་པ ། <utt>
སྤར་བ་ གདེངས་པ ། <utt>
རིད་ ཅིང་ སྐེམ་པ་ ཞིག་ ཏུ་ གྱུར ། <utt>
དེ་ ནས་ དཀྱིལ་འཁོར་ གྱི་ གཙོ་བོ་ ཡབ་ཡུམ་ སྙོམས་པ ར་ ཞུགས་པ འི་ ཡུམ་ གྱི་ མཁའ་ རྡོ་རྗེ འི་ ལམ་ ནས་ ཧཱུྃ་ མཐིང་ནག་ སྤྲོ ས ། <utt>
དེ་ ལས་ འོད་ཟེར་ འཕྲོས ། <utt>
དྲེགས་པ འི་ ཚོགས་ ཐམས་ཅད་ ཀྱི་ ནུས་མཐུ་ བསྡུས ། <utt>
ཧཱུྃ་ ཡིག་ ལ་ ཐིམ ། <utt>
དེ་ ཡོངས་ སུ་ གྱུར་པ་ ལས ། <utt>
དཔལ་ ཡེ་ཤེས་ ཀྱི་ མགོན་པོ་ ཡབ་ཡུམ་ གྱི་ གསང་བ འི་ བུ་ བྱ་རོག་ གི་ གདོང་པ་ ཅན་ སྤྱན་ གསུམ་ མེ འི་ ཕུང་པོ་ ལྟ ར་ དམར་བ་ ཁྲོས་ ཤིང་ རྐན་ སྒྲ་ དང་ བཅས་པ འི་ ཞལ་ བརྡབས་པ ས་ སྲིད་ གསུམ་ གཡོ་བ ། <utt>
སྐུ་མདོག་ མཐིང་ནག་ཐུང་ ལ་ གེལ་བ འི་ གཟུགས་ཅན་ ཕྱག་གཡས་ གྲི་གུག་ འབར་བ་ ནམ་ མཁ ར་ འཕྱར་བ ། <utt>
གཡོན་ ཐོད་ཁྲག་ དཀུ ར་ བརྟེན་པ ། <utt>
ལྟེ་བ་ མན་ ཆད་ གནམ་ལྕགས་ ཀྱི་ ཕུར་པ་ མགར་གྱི་ སོལ་ མེ་ ལྟ་བུ ར་ དམར་བ ། <utt>
དབལ་ གསུམ་ དང་ ལྡན་པ འི་ རྩེ་མོ་ ཤིན་ ཏུ་ རྣོ་བ་ གང་ ལ་ རེག་པ་ ཐམས་ཅད་ ཐལ་བ ར་ རློག་པ འི་ ནུས་པ་ དང་ ལྡན་པ་ ཕྱི ར་ འཐོན ། <utt>
རང་ གི་ སྤྱི་བོ་ བརྒྱུད་ ནས་ འཆི་ བདག་ བདུད་ ཀྱི་ སྤྱི་བོ ར་ ཕབ་པ ས་ བདུད་པོ ས་ མ་ བཟོད་པ ར་ བཤང་ལམ་ ན་མ ར་ བྲོས ། <utt>
དེ་ཁོ་ན་ ལྟ ར་ དེད ། <utt>
གསེར་ གྱི་ ས་གཞི་ ལ་ ཐུག དེ་ ཡང་ ཕུག ཆུ འི་ དཀྱིལ་འཁོར་ ན་མ ར་ བྲོས་པ ས་ རླུང་ གི་ དཀྱིལ་འཁོར་ ལ་ ཐུག་ སྟེ་ རྣམ་པ ར་ འཐོར་བ འི་ རླུང་ གིས་ བདུད་པོ འི་ ལུས་ རྡུལ་ ཕྲ་ རབ་ ཏུ་ གཏོར་ ནས་ མི་ དམིགས་པ ར་ བྱས་ ཏེ་ ལས་ ཀྱི་ མགོན་པོ་ དེ་ ཉིད་ རང་ འདྲ་ བཅུ ར་ སོང་ ནས་ སྟེང་ འོག་ཕྱོགས་ མཚམས་ བཅུ ར་ འཁོད ། <utt>
བར་ དུ་ གཅོད་པ འི་ བགེགས་ བསྲུང་བ ར་ མོས་ ཏེ ། <utt>
ཨོཾ་ ཀརྨ་ མཧཱ་ ཀཱ་ ལ་ ཀཱ་ཀ་ མུ་ཁ་ བཛྲ་ཀཱི་ལཱ་ཡ་རཀྵ་རཀྵ་ཧཱུྃ ། <utt>
བགེགས་ སྦྱང་ བ འོ ། ། <utt>
གཉིས་པ་ ཚེ་ སྦྱིན་པ་ ལ ། <utt>
ཚེ་ འགུག་པ ། <utt>
ཚེ་ བསྟིམ་པ ། <utt>
ཚེ་ སྦ་བ་ རྣམ་པ་ གསུམ་ ལས ། <utt>
དང་པོ་ ནི ། <utt>
བླ་མ ས་ གུ་གུལ་ དང་ ཤ་ཆེན་ སྦྱར་བ འི་ སྤོས ། <utt>
རོལ་མོ་ དབྱངས་ སྙན་པོ ས་ འཐེན་ ཞིང་ མདའ་ རྒོད་ སྒྲོ་ ལ་ དར་ ཚོན་ སྣ་ ལྔ་ བཏགས་པ ས་ གཡབ་ ཅིང་ ། <utt>
p8 ཧཱུྃ་ དབུས་ ཀྱི་ ཕྱོགས་ ནས་ ཚེ་ འགུགས་ མ ། ། <utt>
ཞི་བྱེད་ དཀར་མོ་ སྐུ་ ཡི་ ཡུམ ། ། <utt>
སངས་རྒྱས་ མཁའ་འགྲོ འི་ ཚོགས་ བསྐུལ་ ལ ། <utt>
སྟེང་འོག་ ཕྱོགས་མཚམས་ཐམས་ཅད་ ནས ། ། <utt>
ཚེ་ དབང་ མ་ ལུས་ འདི ར་ ཁུག་ ཅིག ། <utt>
ཤར་ གྱི ༴ འགུགས་ བྱེད་ མཐིང་ ཁ་ ཐུགས་ ཀྱི་ ཡུམ ། ། <utt>
རྡོ་རྗེ་མཁའ་འགྲོ འི་ ཚོགས་ བསྐུལ་ ལ ། ། <utt>
སྟེང ༴ ཚེ་ དབང ༴ ལྷོ་ ཡི་ ཕྱོགས ༴ བྱ་རོག་ སྔོན་མོ་ ཡོན་ཏན་ ཡུམ ། ། <utt>
རིན་ཆེན་ མཁའ་འགྲོ འི་ ཚོགས་ བསྐུལ་ ལ ། <utt>
སྟེང ༴ ཚེ ༴ ནུབ་ ཀྱི ༴ སྲུང་ བྱེད་ དམར་མོ་ གསུང་ གི་ ཡུམ ། ། <utt>
པདྨ་ མཁའ་འགྲོ འི་ ཚོགས་ བསྐུལ་ ལ ། <utt>
སྟེང ༴ ཚེ་ དབང ༴ བྱང ༴ སྒྲོལ་བྱེད་ ལྗང་ ཁུ་ ལས་ ཀྱི་ ཡུམ ། ། <utt>
ལས་ ཀྱི་ མཁའ་འགྲོ འི་ ཚོགས་ བསྐུལ་ ལ ། ། <utt>
སྟེང ༴ ཚེ་ དབང ༴ བཛྲ་ ཨཱ་ ཡུརྫྙཱ་ ན་ ཨཾ་ ཀུ་ཤ་ ཛཿ ཛཿ ཞེས་ བསྐུལ་བ ས་ ཡུམ་ ལྔ འི་ ཐུགས་ ཀ་ ནས་ རང་ འདྲ འི་ སྤྲུལ་པ ས་ རིགས་ ལྔ་ མཁའ་འགྲོ འི་ ཚོགས་ བསྐུལ་བ ས་ ནམ་ མཁ འི་ ཁམས་ མཐ ས་ ཀླས་པ་ ན་ གནས་པ འི་ ཚེ་ བསྲིང་བ ར་ ནུས་པ འི་ གཟུངས ། <utt>
དཔལ་ བསྐྱེད་པ ར་ ནུས་པ འི་ དབང་ཐང་ ཐམས་ཅད་ ལྕགས་ཀྱུ ས་ བཀུགཞགས་པ ས་ བཅིངས ། <utt>
ལྕགས་སྒྲོག་ གིས་ བསྡམས ། <utt>
དྲིལ་ བུ ས་ མཉེས་པ ར་ བྱས་ ཏེ ། <utt>
བུམ་པ འི་ བདུད་རྩི་ དང་ རོ་ མཉམ་ དུ་ གྱུར་པ ར་ བསམས་ ལ ། <utt>
ལྕགས་ཀྱུ་ ཞགས་པ་ ལྕགས་སྒྲོག་ དྲིལ་བུ འི་ ཕྱག་རྒྱ ས་ ཛཿཧཱུྃ་བཾ་ཧོཿ ཞེས་ བརྗོད་ དོ ། ། <utt>
གཉིས་པ་ ཚེ་ བསྟིམ་པ་ ནི ། <utt>
སྭ་ བྷཱ་ཝ ས་ སློབ་མ་ སྦྱངས་ ཏེ ། <utt>
ཆུ་སྐྱེས་ ཀྱི་ ལྟེ་བ་ ནས ། <utt>
མེ འི་ ཀློང་ ཆེན་པོ འི་ དབུས་ ན་ བཞུགས་པ་ ཞེས་ པ འི་ བར་ གྱིས་ མགོན་པོ འི་ སྐུ ར་ བསྐྱེད ། <utt>
དཀྱིལ་འཁོར་ གྱི་ གཙོ་བོ ས་ དབང་ བསྐུར་བ འི་ དགོངས་པ་ མཛད ། <utt>
ཡུམ་ ལྔ ས་ རིན་པོ་ཆེ འི་ བུམ་པ་ ཐོགས་པ ས་ མངོན་པ ར་ དབང་ བསྐུར་བ འི་ མོས་པ ས ། <utt>
དུས་གསུམ་སངས་རྒྱས་ ཐམས་ཅད་ ཀྱི ། ། <utt>
སྐུ་གསུང་ཐུགས་ དང་ ཡེ་ཤེས་ ཀྱི ། ། <utt>
རྡོ་རྗེ འི་ དབང་ བསྐུར་ འདི་ སྦྱིན་པ ས ། ། <utt>
ཚེ་ ཡི་ རིག་འཛིན་ ཐོབ་ གྱུར་ ཅིག ། <utt>
ཨོཾ་ བཛྲ་ ཀཱ་ཝུ་ ཝ་ ཝ་པ་ ཤཱ་ ཡ་ ཀཱ་ ལ་ ཤ་ ཨ་བྷི་ ཥིཉྩ་ ཨཱ་ཡུ་ རྫྙཱ་ ན་ བྷྲཱུཾ ། <utt>
ཞེས་ བུམ་པ འི་ བདུད་རྩི ས་ སྤྱི་བོ་ ནས་ དབང་ བསྐུར་ ཞིང་ ཚངས་བུག་ ནས་ བླུགས་པ ས་ ལུས་ ཀྱི་ ནང་ ཐམས་ཅད་ འཆི་བ་ མེད་པ འི་ ཡེ་ཤེས་ ཀྱི་ བདུད་རྩི ས་ གང་བ ས་ རྩ འི་ མདུད་པ་ ཐམས་ཅད་ དབྲལ་ དབུ་མ ར་ དག་པ ས་ ལུས་ འཆི་མེད་ དུ་ གྲུབ ། <utt>
p9 རླུང་ ཕྱི་རོལ་ དུ་ འཕོ་བ་ འགགས ། <utt>
ཉི་ཟླ འི་ རྒྱུ་བ་ ཐམས་ཅད་ དབུ་མ ར་ ཚུད་པ ས་ ངག་ འཆི་མེད་ དུ་ གྲུབ ། <utt>
ཁམས་ དཀར་དམར་ གྱི་ ཐིག་ལེ་ འཛག་མེད་ དུ་ འཆིངས་པ ས་ ལུས་ ཐམས་ཅད་ ཟག་པ་ མེད་པ འི་ བདེ་བ ས་ གང་བ ས་ ཡིད་ འཆི་མེད་ དུ་ གྲུབ་པ ར་ བསམ་ ལ་ ཚེ འི་ རིལ་བུ་ སྦྱིན་ ཚེ་ ཆང་ བླུད་ དོ ། ། <utt>
གསུམ་པ་ ཚེ་ སྦ་བ་ ནི ། <utt>
ཚེ འི་ འབྲང་ རྒྱས་ སྤྱི་བོ ར་ བཞག་ སྟེ ། <utt>
དཔལ་ལྡན་ མགོན་པོ་ ཡབ་ཡུམ་ དང་ ། ། <utt>
གསང་བ འི་ ཡུམ་ བཞི ར་ བཅས་པ་ ལ ། ། <utt>
སྐལ་ལྡན་ རིགས་ ཀྱི་ བུ་ འདི་ ཡི ། ། <utt>
ཚེ་ འདི་ བཅོལ་ ལོ་ སྲོག་ འདི་ སྡོམས ། ། <utt>
ཞེས་ བརྗོད་པ ས་ གཏོར་མ འི་ པད་འདབ་ ཐོད་པ་ བུམ་པ་ ཡུམ་ བཞི་ ལ་ ཐིམ ། <utt>
དེ་ གཙོ་བོ་ ཡབ་ཡུམ་ ལ ། <utt>
ཡེ་ཤེས་པ་ ཡུམ་ སྐར་མདའ་ འཕངས་པ་ བཞིན་ དུ་ ཙིཏྟ་ རིན་པོ་ཆེ འི་ གུར་ཁང་ དུ་ བྱོན ། <utt>
ཡབ་ ཟླ་བ འི་ དཀྱིལ་འཁོར་ དང་ ཡུམ་ ཉི་མ འི་ དཀྱིལ་འཁོར་ དྲི་མ་ མེད་པ ར་ གྱུར་བ་ སྟེང་ འོག་ ཏུ་ ཁ་ སྦྱར་བ འི་ དབུས་ སུ་ འཆི་བ་ མེད་པ་ ཚེ འི་ གཟུངས་ ཧཱུྃ་ ཡིག་ དཀར་ ལ་ དམར་བ འི་ མདངས་ ཆགས་པ་ སྤུ་ཤད་ ཀྱིས་ བྲིས་པ་ ལྟ་བུ ར་ གྱུར་པ འི་ མཐའ་ མར་ གདགས་པ འི་ སྲོག་ ཡི་གེ་ བཅུ་ བདུན་པ་ བར་མེད་ དུ་ འཁོར་བ་ སྲིན་ལག་ གཉིས་ ཀྱི་ རྩ་བ འི་ སྙིང་རྩ འི་ ནང་ དུ་ ཧཱུྃ་ མཐིང་ ནག་རེ་བསམས་ p1 ལ ། <utt>
ཡང་ དག་པ ར་ བསྔགས་པ འི་ སྲིན་ལག་ གཡོན་པ འི་ ཁྲག་ གིས་ གནས་ གསུམ་ སྲིན་ལག་ གཉིས་ ཀྱི་ རྩ་བ་ ནས་ ཐིག་ལེ་ བྲིས་ ལ ། <utt>
སྲོག་ སྔགས་ ཀྱི་ མཐ ར་ རཀྵ་ རཀྵ་ བཏགས་པ ས་ བསྲུང་བ ར་ བྱ འོ ། ། <utt>
དེ་ ནས་ རྒྱས་ གདབ་པ་ ནི ། <utt>
དབུས་ ཀྱི་ ཕྱོགས་ ནས་ ཚེ་ ཡི་ ལྷ ། ། <utt>
ཡབ་ཡུམ་ སྲས་ འཁོར་ བཅས་པ་ ལ ། ། <utt>
སྐལ་ལྡན་ རིགས་ ཀྱི་ བུ་ འདི་ ཡི ། ། <utt>
ཚེ་ འདི་ བཅོལ་ ལོ་ སྲོག་ འདི་ སྡོམས ། ། <utt>
དེ་ བཞིན་ ཤར་ རྡོ་རྗེ འི་ ཕྱག་ རྒྱ ། <utt>
ལྷོ ར་ རིན་པོ་ཆེ ། <utt>
ནུབ་ པདྨ ། <utt>
བྱང་ རྒྱ་ གྲམ ༴ ཚེ འི་ ཟན་ ཡང་ སྦྱིན་ ནོ ། ། <utt>
གསུམ་པ་ ཤིས་པ་ བརྗོད་པ་ ནི ། <utt>
བཀྲ་ཤིས་ རྫས་ བརྒྱད་ ལག་ ཏུ་ གཏད་ དེ ། <utt>
དཔལ་ལྡན་ ཡེ་ཤེས་མགོན་པོ འི་ དཀྱིལ་འཁོར་ འདི ར ། ། <utt>
དེ་རིང་ ཁྱོད་ ཀྱི་ འཆི་བདག་ བདུད་ བཅོམ་པ ས ། ། <utt>
ལྷ་མོ་ བརྒྱད་ ཀྱི་ བཀྲ་ཤིས་ གང་ ལགས་ པ འི ། ། <utt>
བཀྲ་ཤིས་ དམ་པ ས་ ཤིས་པ་ བརྗོད་པ ར་ བགྱི ། ། <utt>
ཞེས་ སློབ་མ་ རྣམས་ ཀྱི་ དཔྲལ་བ ར་ ལི་ཁྲི འི་གཡུང་དྲུང་ རིས་ སམ་ ཚོམ་བུ་ བཀོད ། <utt>
བཀྲ་ཤིས་པ འི་ རྫས་ བརྒྱད་ མདུན་ དུ་ བདར ། <utt>
ཚེ་ མི་ འགྱུར་བ་ གཡུང་དྲུང་ ལྟ་བུ ར་ གྱུར་ ཅིག ཅེས་ སོགས་ དང་ ། <utt>
བགེགས་ རིགས་ སྟོང་ ཕྲག་ བརྒྱད་ ཅུ་ ཞི་བ་ དང་ ། ། <utt>
ལོ་ བརྒྱ་ ཐུབ་ ཅིང་ དང་ ། <utt>
པདྨ་ ཉི་མ་ འཇིགས་བྱེད་དུས་ མཚན་ མནན ། <utt>
ཞེས་ དང་ ། <utt>
དུས་གསུམ་སངས་རྒྱས་ ཀུན་ གྱི་ བསྟན་ བསྲུང་ ཕྱི ར ། ། <utt>
ཞེས་ དང་ ། <utt>
མི་ འགྱུར་ ལྷུན་པོ ་སོགས་ ཀྱི་ ཤིས་པ་ བརྗོད་ཚོགས་ ལ་ གཞུང་ བཞིན་ རོལ ། <utt>
རྗེས་ཆོག་ ནི ། <utt>
མཆོད་བསྟོད་ བསྡུས་པ་ བྱས ། <utt>
དཀྱིལ་འཁོར་ གྱི་ ལྷ་ བདག་ཉིད་ ལ་ བསྟིམ ། <utt>
དགེ་བ་ འདི་ ཡིས་ མྱུར་ དུ་ བདག ། <utt>
འཆི་བ་ མེད་པ འི་ ཚེ་ འགྲུབ་ ནས ། ། <utt>
འགྲོ་བ་ གཅིག་ ཀྱང་ མ་ ལུས་པ ར ། ། <utt>
དེ་ ཡི་ ས་ ལ་ འགོད་པ ར་ ཤོག ། <utt>
ཅེས་ བསྔོ་བ་ བྱ འོ ། ། <utt>
བསྒྲུབ་པ འི་ ཚེ ། <utt>
དཔལ་ ཡེ་ཤེས་ ཀྱི་ མགོན་པོ་ ཡབ་ཡུམ་ གྱིས་ དངོས་ སུ་ ཚེ འི་ མཆོག་ སྟེར་བ་ དང་ ། <utt>
གཏོར་མ་ སྔ ར་ བས་ བཀྲག་ ཆེ་ ཞིང་ བདུད་རྩི འི་ རོ ར་ འགྱུར ། <utt>
ཚེ་ཆང་ དང་ བུམ་པ་ ཁོལ་ ཞིང་ ལུད་པ་ དང་ ། <utt>
ཚེ འི་ རིལ་བུ་ མང་ དུ་ འཕེལ་བ ར་ འགྱུར་ རོ ། ། <utt>
ངག་ དབང་ འཇམ་པ འི་ དབྱངས་ དང་ གཅིག་ གྱུར་ པ འི ། ། <utt>
ཆོས་ ཀྱི་ རྒྱལ་པོ འི་ བྱིན་རླབས་ ཐོབ་ དེ་ ཡིས ། ། <utt>
ཟབ་ རྒྱས་ ཆོས་ ཀྱི་ སྒོ་ བརྒྱ་ འབྱེད་པ་ ལ ། ། <utt>
པད་དཀར་ བློ་ ནི་ ནམ་ ཡང་ ཐོགས་པ་ མིན ། ། <utt>
ཞེས་ དཔལ་ ཡེ་ཤེས་ མགོན་པོ འི་ ཚེ་ དབང་ གི་ ཆོ་ག p1 བླ་མ་ དང་ གཉིས་སུ་མེད་པ འི་ ཧེ་རུ་ཀ་ ཉིད་ ཀྱིས་ བྱིན་རླབས་ ཀྱི་ འཕོ་བ་ ཐོབ་ པ འི ། <utt>
རིག་པ་ འཛིན་པ་ པདྨ་ དཀར་ པོས་ བླ་མ་ རྡོ་རྗེ་གདན་པ འི་ མན་ངག་ བཞིན་ དུ་ ལྷོ་བྲག་ མཁར་ཆུ ར་ སྦྱར་བ འི་ ཡི་གེ་པ་ ནི་ བཱིརྻ་ བྷ་དྲ འོ ། ། <utt>
མངྒ་ལཾ ། ། <utt>
 ། ། <utt>
