p1 ༄༅ ། ། <utt>
སྙིང་པོ་ དོན་ གྱི་ མན་ངག་ སེམས་ ཀྱི་ མེ་ལོང་ བཞུགས་ སོ ། ། <utt>
p2 ༄༅ ། ། <utt>
བླ་མ་ མཆོག་ གི་ ཞབས་ ཀྱི་ པདྨོ་ ལ་ ཕྱག་ འཚལ་ ལ ོ ། ། <utt>
གཉུག་མ འི་ མདའ་ གཅིག་ བསྣུན་པ ས་ ཅིག་ ཅར་ དུ ། ། <utt>
གཉིས་སྣང་ མ་ ལུས་ གཤེད་ དང་ བྲལ་ མཛད་པ ས ། ། <utt>
སྙིང་པོ་ དོན་ གྱི་ འཕོངས་ མཁས་ རེ་ རྣམས་ ཡིད ། ། <utt>
གུས་པ འི་ ལྷུང་ ས ར་ གྱུར་ ལ་ ཕྱག་ འཚལ་ ལོ ། ། <utt>
ཆོས་ཕུང་ བྱེ་བ འི་ ཆུ་ཀླུང་ ཀུན་ འཐུངས་པ ས ། ། <utt>
མན་ངག་ རིན་ཆེན་ རྣམས་ ཀྱི་ གནས་ གྱུར་པ ། <utt>
གཏིང་མཐའ་ མི་ མངོན་ བློ་གྲོས་ ཆུ་གཏེར་ ཆེ འི ། ། <utt>
བདག་པོ་ གང་ དེ ར་ རྟག་ ཏུ་ ཕྱག་ འཚལ་ ལོ ། ། <utt>
བདག་ ནི་ མཆོག་ དེ འི་ ཞབས་ སེན་ ཆུ་ སྐྱེས་ གང་ ། ། <utt>
བདེ་འབྱུང་ རལ་པ འི་ རྒྱན་ དུ་ རྟག་ ཐོབ་པ ས ། ། <utt>
ཡང་དག་ ཕུལ་ གྱི་ ལྟད་མོ ར་ ཚོགས་པ འི་ ཁྲོད ། ། <utt>
ཤེས་རབ་ མཛེས་པ འི་ དཔལ་ གྱིས་ འཕྱུར་བ་ སྙམ ། ། <utt>
སྙིང་པོ་ དོན་ གྱི་ མན་ངག་ བྲམ་ཟེ་ ཆེན་པོ་ ས་ར་ཧ འི་ ཞལ་ ལས་ བྱུང་བ ། <utt>
རྙེད་པ ར་ དཀའ་བ འི་ གནས་ གསལ་བ ར་ བྱ་ སྟེ ། <utt>
ཡིད་ ཆེས་པ འི་ ལོ་རྒྱུས་ དང་ ། <utt>
དོ་ཧ་ རྡོ་རྗེ འི་ གླུ་ རྣམ་པ ར་ འབྱེད་པ་ གཉིས་ ལས ། <utt>
དང་པོ་ ནི ། <utt>
བྱང་ཆུབ་སེམས་དཔའ་ ཐུགས་ ཀྱི་ རྡོ་རྗེ་ ཇི་ ལྟ་བ ར ། ། <utt>
དེ་བཞིན་གཤེགས་པ་ ཐམས་ཅད་ ཀྱི་ གསང་བ འི་ མཛོད་ མ་ ལུས་པ་ འཛིན་པ འི་ སྒྲ་ བསྒྱུར་ གྱི་ དབང་པོ་ མར་པ འི་ ཞལ་སྔ་ ནས ། <utt>
བལ་ཡུལ་ གྱི་ ཆར་ གཏོགས་པ འི་ ལི་ ཤོ་ ཀ་ ར འི་ གྲོང་ ན་ བཞུགས་པ འི་ ཚེ་ རྨང་ལམ་ དུ ། <utt>
བྲམ་ཟེ འི་ བུ་མོ་ རིགས་ ཀྱི་ ཚངས་སྐུད་ ཅན་ ཤིན་ ཏུ་ མཛེས་པ་ སྐྱེ་ དགུ་ ཐམས་ཅད་ ཀྱི་ ཡིད་ འཕྲོག་པ ར་ ནུས་པ་ གཉིས་ འོངས་ ནས་ འཛུམ་པ འི་ བཞིན་ གྱིས ། <utt>
ལྷོ་ དཔལ་ གྱི་ རི་ ལ་ འདེང་ ངོ་ ཞེས་ ཟེར་ རོ ། <utt>
དེ ར་ སྔ ར་ འགྲོ་ མ་ མྱོང་བ ས་ ལམ་ ཡང་ མི་ ཤེས་ ཞེས་ གསུངས་པ ས་ ན ། <utt>
དེ་ གཉིས་ ན་རེ ། <utt>
མིང་པོ་ ཁྱོད་ ཀྱིས་ དཀའ་བ་ བྱ་ མི་ དགོས་ ཀྱིས ། <utt>
ངེད་ ཀྱིས་ ཕྲག་ ལ་ ཁུར་བ ས་ ཆོག་ གོ་ ཟེར་དར་ གྱི་ དོ་ལི ར་ བཅུག་ ནས་ གཏེག་ སྟེ་ སྐད་ ཅིག་ ལ་ དཔལ་ གྱི་ རི་ ལ་ ཕྱིན་ ཏེ ། <utt>
བྱང་ཆུབ་ ཀྱི་ ཤིང་ པླཀྵ འི་ གྲིབ་མ་ ལ ། <utt>
དུར་ཁྲོད་ ཀྱི་ ཆས་ ཀྱིས་ བརྒྱན་ ཅིང་ བཙུན་མོ་ གཉིས་ ཀྱིས་ མཐའ་ བརྟེན་ ནས་ ཞིང་ གི་ གདན་ ལ་ བརྗིད་པ ར་ རོལ་པ འི་ བྲམ་ཟེ་ ཆེན་པོ་ ས་ར་ཧ་ དང་ མཇལ་ ནས ། <utt>
p3 བུ་ བདེ་བ ར་ འོངས་ སམ་ ཞེས་ གསུངས་པ་ ཐོས་པ ས ། <utt>
ཡིད་ དགའ་བ་ དང་ བདེ་བ་ བླ་ལྷག་པ་ སྐྱེས་ ཏེ ། <utt>
གུས་པ་ དང་ བཅས་པ ས་ ཕྱག་ དང་ བསྐོར་བ་ བགྱིས་ ནས ། <utt>
ཕ་ ཐུགས་རྗེ ས་ གཟུང་བ ར་ འཚལ་ ལོ་ ཞེས་ གསོལ་བ་ ན ། <utt>
ལུས་ངག་ ཡིད་ སྐུ་གསུང་ཐུགས་ རྡོ་རྗེ འི་ རང་བཞིན་ དུ་ བྱིན་ གྱིས་ བརླབས་ ཏེ ། <utt>
སངས་རྒྱས་ ཀྱི་ ས་ ལ་ བཀྲི་བ་ ལ་ སོམ་ཉི་ མེད་པ འི་ ཡང་དག་པ འི་ ལམ་ འདི་ རྡོ་རྗེ འི་ མགུར་ དུ་ སྩལ་ ལོ ། ། <utt>
རྗེ་བཙུན་ དེ ས་ ཀྱང་ ། <utt>
མཆོག་ གི་ ས་ ལ་ ཐོགས་པ་ མེད་པ ར་ ཆས་པ འི་ སྐལ་ལྡན་ གྱི་ སློབ་མ་ དཔལ་བཞད་པ འི་ རྡོ་རྗེ་ ལ་ སོགས་པ་ ལ་ གདམས་ ཤིང་ ། <utt>
དེ་ དག་ གི་ གསུང་ བླ་མ་ ཡོངས་ སུ་ བསྟེན་པ་ རྣམས་ ལ་ རྣ་བ་ ནས་ རྣ་བ ར་ འཕོས་པ་ གང་ ཡིན་པ་ དེ་ ཉིད ། <utt>
བདག་ གིས་ ཀྱང་ བླ་མ་ དམ་པ འི་ ཞབས་ ལ་ བསྙེན་བཀུར་བ་ ལས་ རྙེད་པ འི་ ཕྱི ར་ ཀུན་ གྱི་ སྤྱོད་ཡུལ་ དུ་ གྱུར་པ་ མ་ ཡིན་ ནོ ། ། <utt>
གཉིས་པ་ ལ ། <utt>
ཆོས་ ཐམས་ཅད་ ཀྱི་ ངོ་བོ་ རྗེན་པ ར་ སྟོན་པ འི་ ལྟ་བ ། <utt>
ཡང་ དག་པ འི་ གནས་ ལ་ ངེས་པ ར་ བཀྲི་བ འི་ སྒོམ་པ ། <utt>
འཁོར་བ འི་ རྫུན་ མཚང་ རང་ ས ར་ བཤིག་པ འི་ སྤྱོད་པ ། <utt>
ཆོས་ ཟད་ ས ར་ བསྐྱལ་བ་ འབྲས་བུ འི་ རྣམ་གཞག་ བཤད་པ་ དང་ བཞི་ ལས ། <utt>
དང་པོ་ ནི ། <utt>
ན་མོ་ སྟོང་ཉིད་སྙིང་རྗེ་ དབྱེ ར་ མེད་པ ། ། <utt>
རྒྱུན་ ཆད་ མེད་པ་ གཉུག་མ འི་ སེམས ། ། <utt>
གདོད་ ནས་ དག་པ་ དེ་བཞིན་ཉིད ། ། <utt>
ནམ་ མཁ ས་ ནམ་མཁའ་ སྦྱོར་བ་ མཐོང་ ། ། <utt>
ཆོས་ ཐམས་ཅད་ རང་བཞིན་ གྱིས་ མ་ སྐྱེས་པ ། <utt>
ངོ་བོ་ ཉིད་ ཀྱིས་ མི་ གནས་པ ། <utt>
ལས་ དང་ བྱ་བ འི་ མཐའ་ ཐམས་ཅད་ དང་ བྲལ་བ ། <utt>
རྟོག་པ་ དང་ མི་ རྟོག་པ འི་ ཡུལ་ ལས་ ཤིན་ ཏུ་ འདས་པ ། <utt>
ཐོག་མ་ མེད་པ འི་ དུས་ ནས་ སྤྲོས་པ་ ཐམས་ཅད་ ཀྱིས་ རྣམ་པ ར་ དག་ ཅིང་ ཆོས་ ཀྱི་ དབྱིངས་ ཀུན་ ཏུ་ འགྲོ་བ འི་ དེ་བཞིན་གཤེགས་པ འི་ ཡེ་ཤེས་ ཡོངས་ སུ་ རྫོགས་པ འི་ ཤེས་རབ་ ཀྱི་ ཕ་རོལ་ ཏུ་ ཕྱིན་པ་ ནི་ སྟོང་པ་ ཉིད་ དེ ། <utt>
ཐབས་ཤེས་ གྲུབ་པ་ ལས ། <utt>
སྤྲོས་པ་ མེད་པ འི་ རང་བཞིན་ གང་ ། ། <utt>
ཤེས་རབ་ ཅེས་ བྱ ར་ རབ་ ཏུ་ གྲགས ། ། <utt>
ཞེས་ གསུངས ། <utt>
སེམས་ཅན་ དང་ ཆོས་ དང་ དམིགས་པ་ མེད་པ་ ཞེས་ བྱ་བ་ ནང་ གི་ དགའ་བ འི་ ཆ་ བཅུ་ དྲུག་ ཡོངས་ སུ་ གང་བ ། <utt>
p4 འགྱུར་བ་ ཐམས་ཅད་ ཟད་པ ས་ མཆོག་ ཏུ་ མི་ འགྱུར་བ འི་ བདེ་བ ། <utt>
མཐའ་ཡས་པ འི་ སེམས་ཅན་ གྱི་ དོན་ འགོག་པ་ མེད་པ ར་ འཆར་ བཞིན་པ འི་ ཐུགས་རྗེ་ ཆེན་པོ འི་ རང་བཞིན་ ནི་ སྙིང་རྗེ འོ ། ། <utt>
ཡང་ ། <utt>
ཡིད་བཞིན་ནོར་བུ་ ཇི་ བཞིན་ དུ ། ། <utt>
མ་ ལུས་ འགྲོ་དོན་ བྱེད་སྙིང་ རྗེ ། ། <utt>
ཞེས་ སོ ། ། <utt>
དེ་ གཉིས་ གཅིག་ གིས་ གཅིག་ ལ་ འཁྱུད་པ ས་ རྣམ་པ ར་ གྲོལ་བ འི་ ཡེ་ཤེས་ སུ་ རོ་ གཅིག་པ ར་ གྱུར་པ་ འདི་ ནི་ དབྱེར་ མེད་པ འོ ། ། <utt>
ཡང་ ། <utt>
མི་ དམིགས་ གནས་ ཀྱི་ ཤེས་རབ་ དང་ ། ། <utt>
མི་ དམིགས་ སྙིང་རྗེ་ ཆེན་པོ་ སྟེ ། ། <utt>
ནམ་མཁའ་ ལ་ ནི་ ནམ་མཁའ་ བཞིན ། ། <utt>
བློ་ལྡན་ ལྷན་ ཅིག་ གཉིས་ སུ་ མེད ། <utt>
ཅེས་ སོ ། ། <utt>
དེ་ ནི་ གཞི་ སེམས་ཅན་ གྱི་ གནས་སྐབས་ ན་ ཇི་ ལྟ ར་ མཆིས་པ་ བཞིན་ དུ ། <utt>
འབྲས་བུ་ སངས་རྒྱས་ ཀྱི་ ས་ ན་ ཡང་ མ་ འགྱུར་བ་ གནས་ གནས་པ་ ཉིད་ ཀྱིས་ རྒྱུན་ ཆད་ མེད་པ འོ ། ། <utt>
དེ་ ཡང་ ལྷན་ ཅིག་ སྐྱེས་ གྲུབ་ ལས ། ། <utt>
རྒྱུ་ དང་ མི་ རྒྱུ་ གནས་པ་ ནི ། ། <utt>
དུས་ ཀུན་ དུ་ ནི་ ཡང་དག་ གནས ། ། <utt>
ཞེས་ སོ ། ། <utt>
སུ ས་ ཀྱང་ བཅོས་ སུ་ མེད་པ་ མི་ ཤིགས་པ་ ཉིད་ ཀྱིས་ གཉུག་མ འི་ སེམས་ སོ ། ། <utt>
དེ འང་ དོ་ཧ་ ལས ། <utt>
གཉུག་མ འི་ རང་བཞིན་ སུ ས་ ཀྱང་ མཚོན་ དུ་ མེད ། ། <utt>
ཅེས་ སོ ། ། <utt>
རྣམ་པ ར་ རྟོག་པ འི་ མཚན་ཉིད་ཅན་ གྱི་ འཁྲུལ་པ ས་ ཕྱིན་ ཅི་ མ་ ལོག་པ འི་ དེ་བཞིན་ཉིད་ ལ་ ནམ་ ཡང་ རེག་ མ་ མྱོང་བ ས་ གདོད་ ནས་ དག་པ འོ ། ། <utt>
ཐབས་ཤེས་ གྲུབ་པ་ ལས ། <utt>
རང་བཞིན་ དག་པ་ དྲི་མ་ མེད ། ། <utt>
ཅེས་ གསུངས ། <utt>
དེ་ ནས་ བསལ་བ་ དང་ བཞག་ ཏུ་ མེད་པ་ ཆོས་ ཐམས་ཅད་ ཀྱི་ གནས་ལུགས་ མ་ ནོར་བ་ ཡིན་པ ས་ དེ་ བཞིན་ ཉིད་ དོ ། ། <utt>
ཡང་ ། <utt>
བཞག་ དང་ བསལ་བ ར་ སྤང་བ་ ནི ། ། <utt>
ཆོས་ རྣམས་ དེ་ ཉིད་ ཅེས་ བྱ ར་ བརྗོད ། ། <utt>
ཇི་ ལྟ ར་ ནམ་མཁའ་ ལས་ ཆོས་ ཐམས་ཅད་ བྱུང་ ཞིང་ ། <utt>
ཆོས་ ཐམས་ཅད་ ནམ་མཁ འི་ ཁོངས་ སུ་ གཏོགས་པ་ བཞིན་ དུ ། <utt>
དེ་བཞིན་ཉིད་ ལས་ ཆོས་ ཐམས་ཅད་ ཡང་དག་པ ར་ སྐྱེ་ ཞིང་ ། <utt>
དེ་བཞིན་ཉིད་ དུ་ ཞི་བ ར་ འགྱུར་བ ས་ ནམ་ མཁ ས་ ནམ་མཁའ་ སྦྱོར་བ་ མཐོང་ ། ། <utt>
ཞེས་ སོ ། ། <utt>
དེ་ ཡང་ གསང་འདུས་ ལས ། <utt>
མ་ སྐྱེས་པ་ ཡིས་ ཆོས་ རྣམས་ ལ ། ། <utt>
དངོས་པོ་ མེད་ དེ་ སྒོམ་པ འང་ མེད ། <utt>
ནམ་ མཁ འི་ ཚུལ་ དུ་ སྦྱོར་བ་ ཡི ། ། <utt>
དངོས་པོ་ འདི་ དག་ རབ་ ཏུ་ གྲགས ། ། <utt>
ཞེས་ སོ ། ། <utt>
གཉིས་པ་ ལ ། <utt>
p5 ཡིད་ ཀྱི་ བཙོན་ བུ་ ལྕགས་ སུ་ འཇུག་ པ ། <utt>
དྲན་པ འི་ རྟོག་པ་ རང་ ཡལ་ ལ་ བཏང་བ ། <utt>
ཚོགས་ དྲུག་ གི་ སྟེང་ དུ་ གློད་ ནས་ འཇོག་པ ། <utt>
སྔ་ཕྱི འི་ ཤེས་པ་ གཅིག་ ཏུ་ བསྲེ་བ་ བཞི་ ལས ། <utt>
དང་པོ་ ལ ། <utt>
སྔོན་ དུ་ བླ་མ་ ལ་ གསོལ་བ་ གདབ་པ ། <utt>
བར་ དུ་ སེམས་རྟེན་ མེད་ དུ་ བཞག་པ ། <utt>
ཐ་མ ར་ གཟེ ར་ གསུམ་ གྱིས་ གེགས་ བསལ་བ་ དང་ གསུམ་ ལས ། <utt>
དང་པོ་ ནི ། ། <utt>
འཁོར་བ་ ལས་ བརྒལ་བ་ ལ་ རང་ གི་ སེམས་ རྟོགས་ དགོས ། <utt>
སེམས་ རྟོགས་པ ར་ བྱེད་པ་ ལ་ གདམས་ངག་ ཟབ་པ་ གཅིག་ པུ ས་ མི་ ཕན ། <utt>
བླ་མ་ དམ་པ འི་ བྱིན་རླབས་ འཇུག་ དགོས ། <utt>
དེ་ འཇུག་པ ར་ བྱེད་པ་ ལ་ ལུས་ ལོངས་སྤྱོད་ ཐམས་ཅད་ བལྟོས་ མེད་ དུ་ ཕུལ་ ནས ། <utt>
སངས་རྒྱས་ ཀྱི་ འདུ་ཤེས་ བསྐྱེད་ དེ ། <utt>
དད་གུས་ རྒྱུན་ ཆད་ མེད་པ ར་ གསོལ་བ་ བཏབ ། <utt>
ཅི་ གསུང་ ཉན་ ཅིང་ གང་ མཛད་ ལེགས་པ ར་ བལྟས་པ ས ། <utt>
རང་ གི་ སེམས་ ལ་ ཡེ་ཤེས་ སྐྱེས་པ ས ། <utt>
བླ་མ་ སངས་རྒྱས་ སུ་ མཐོང་ ནས་ མོས་གུས་ གཤའ་མ་ ཞིག་ ད་ གཟོད་ སྐྱེ ། <utt>
དེ་ སྐྱེས་པ་ དང་ ཡོན་ཏན་ ཐམས་ཅད་ ནམ་ཟླ་ སྟོན་ཀ འི་ འབྲས་བུ་ བཞིན་ དུ་ དུས་ གཅིག་ ཏུ་ སྨིན་པ ར་ འགྱུར་ རོ ། ། <utt>
གཉིས་པ་ ནི ། <utt>
རྩ་བ་ ཁྱིམ་ ན་ གནས་པ འི་ ཕྱི ར ། ། <utt>
ཡིད་ ཀྱི་ རྣམ་ཤེས་ བརྩོན་ དུ་ གཟུང་ ། ། <utt>
གང་ ཡོངས་ སུ་ ཤེས་པ་ ནི་ བྱ་བ་ དང་ གྲོལ་བ འི་ གཞི་ ཡིན་པ ས ། <utt>
མྱ་ངན་ ལས་ འདས་པ་ ཞེས་ བྱ་ ལ ། <utt>
ཡོངས་ སུ་ མ་ ཤེས་པ ས་ ཕུང་པོ་ ཆེན་པོ་ རྣམས་ བསྐྱེད་ ནས་ མི་ བཟད་པ འི་ སྡུག་བསྔལ་ ལ་ སྦྱོར་བ འི་ ཕྱི ར་ འཁོར་བ་ ཞེས་ བྱ་བ འི་ མིང་ ཡང་ འཛིན་པ ས་ ན ། <utt>
འཁོར་འདས་ ཐམས་ཅད་ འདི་ ལ་ རག་ ལས་ པ འི་ ཕྱི ར་ རྩ་བ་ སྟེ ། <utt>
སྐྱེ་ ལྡན་ རྣམས་ ཀྱི་ ཡིད་ འདི་ ཇི་སྲིད་ རྟོག་པ འི་ མུན་པ་ སྣམ་བུ་ འཐུག་པོ ས་ དཀྲིས་ གྱུར་པ ། ། <utt>
དེ་ སྲིད་ སྡུག་བསྔལ་ དཔག་ ཏུ་ མེད་ ཡིན་ དེ་ ནས་ དེ་ ནི་ ཇི་སྲིད་ བཤུས་པ ར་ གྱུར་པ་ ན ། ། <utt>
དེ་ སྲིད་ བདེ་བ་ རྒྱ་ཆེན་ མཚུངས་མེད་ ཡིན་པ ས་ འཕགས་མཆོག་ དེ་ ལ་ ནན་ཏན་ གྱིས་ ཤིག་ དང་ ། ། <utt>
དེ་ ཟད་ ནས་ ནི་ དེ་ ཉིད་ ལ་ གནས་ ཡོན་ཏན་ རྒྱས་པ ས་ དེ་ ཉིད་ ཀྱིས་ ནི་ སྣང་བ ར་ འགྱུར ། ། <utt>
ཞེས་ སློབ་དཔོན་ ཡན་ལག་ མེད་པ འི་ རྡོ་རྗེ ས་ སོ ། ། <utt>
དེ་ རང་ གི་ སེམས་ ལས་ གཞན་ དུ་ མེད་པ འི་ ཕྱི ར་ ཁྱིམ་ ན་ གནས་པ་ ཞེས་ གསུངས་པ འོ ། ། <utt>
རྩེ་མོ་ དོ་ཧ་ལས ། <utt>
p6 མཆོག་ ཏུ་ གཅེས་པ་ རང་ ལ་ གནས ། ། <utt>
སེམས་ལས་ མ་ གཏོགས་ ཕྱི་རོལ་ དོན ། ། <utt>
གཅིག་ ཀྱང་ ཡོད་པ ར་ མ་ བཤད་ དེ ། ། <utt>
སེམས་ཉིད་ ཀུན་ ཏུ་ འོད་གསལ་ བ འོ ། ། <utt>
དེ་བ ས་ སེམས་ ལས་ གཞན་པ འི་ ཆོས ། <utt>
ཡང་ དག་པ ར་ ནི་ བརྟག་ ན་ མེད ། ། <utt>
ཅེས་ སོ ། ། <utt>
གསང་བ་ གྲུབ་པ་ ལས ། <utt>
རང་ གི་ ལུས་ ལ་ རབ་གནས་པ ། ། <utt>
དེ་ ཉིད་ འབད་པ ས་ རིག་པ ར་ བྱ ། ། <utt>
ཞེས་ སོ ། ། <utt>
དེ་བ ས་ ཆོས་ ཐམས་ཅད་ བདག་ ཡོད་ པ འམ་ མེད་པ་ ཞེས་ དམ་བཅའ་བ་ དང་ ། <utt>
རྟགས་ ཀྱི་ རྗེས་ སུ་ འགྲོ་བ་ དང་ ལྡོག་པ ས་ བསྒྲུབས་ ཏེ ། <utt>
ཚིག་ ཙམ་ གྱིས་ ཆོས་ ཐམས་ཅད་ སྟོང་པ ར་ བརྗོད་པ ས་ ལྷན་ ཅིག་ སྐྱེས་པ འི་ རང་བཞིན་ མི་ ཤེས་པ འི་ ཕྱི ར་ དོན་ མེད་པ འི་ ངལ་བ་ མ་ བྱེད་པ ར ། <utt>
མ་ ཡེངས་པ འི་ ར་བ ར་ ཡིད་ ཀྱི་ རྣམ་ཤེས་ བཙོན་ དུ་ ཟུང་ ཞིག་ པ འོ ། ། <utt>
དེ་ ཡང་ ། <utt>
རྣམ་རྟོག་ དུ་མ ས་ བརྟགས་པ་ ཡི ། ། <utt>
རྨོངས་པ་ དོན་གྲུབ་ འདོད་ གྱུར་པ ། ། <utt>
མཁའ་ ལ་ ཁུ་ཚུར་ རྡེག་པ་ དང་ ། ། <utt>
སྨིག་རྒྱུ འི་ ཆུ་ ལ་ འཐུང་བ་ བཞིན ། ། <utt>
ཞེས་ སོ ། ། <utt>
དེ འི་ ཚུལ་ ཡང་ ། <utt>
ལུས་ སེམས་ ཁོང་ གློད་ ལ ། ། <utt>
སེམས་ དང་ སེམས་ལས་ བྱུང་བ འི་ རྒྱུ་ བ་ ཐམས་ཅད་ བཅད་ ནས་ ཅི་ ལ་ ཡང་ མི་ རྟོག་པ ར་ ཡིད་ ལ་ མི་ བྱེད་པ་ ཉིད་ ཀྱིས་ སེམས་ རང་ གི་ རང་བཞིན་ ལ་ ཇི་ ལྟ་བ་ ཉིད་ དུ་ མ་ བཅོས་པ ར་ བཞག་ གོ ། <utt>
གལ་ སྲིད་ མི་ གནས་ ན ། <utt>
ཐབས་ སྣ་ ཚོགས་པ འི་ སྒོ་ ནས་ སེམས་ བཟུང་བ ས་ རྣམ་པ ར་ རྟོག་པ་ ཡུལ་ ལ་ འཕྲོ་ མི་ ནུས་ ལ ། <utt>
དེ་ མ་ ནུས་པ ས་ དབང་པོ་ དྲུག་ གི་ རྟོག་པ་ ནུབ་པ ར་ འགྱུར་ ཞིང་ ། <utt>
ཚུལ་ དེ ས་ རྟོག་པ་ དབྱིངས་ སུ་ ཡལ་བ ས་ སེམས་ དྭངས་སྙིགས་ ཕྱེད་པ་ དེ འི་ ཚེ་ སེམས་ རང་ གི་ ངོ་བོ་ ཡང་ ངོས་ གཟུང་ ཐམས་ཅད་ དང་ བྲལ་ ནས་ ནམ་མཁའ་ ལྟ ར་ དག་པ ས ། <utt>
ཚིག་ གི་ བརྗོད་པ་ དང་ ། <utt>
བློ ས་ བསམ་པ་ དང་ ། <utt>
འཇིག་རྟེན་པ འི་ སྒོམ་པ འི་ ཡུལ་ ལས་ ཤིན་ ཏུ་ འདས་པ ས ། <utt>
སངས་རྒྱས་ ཀྱི་ དགོངས་པ་ མངོན་ དུ་ བྱས་པ་ ཞེས་ བྱ་ སྟེ ། <utt>
རྗེ་བཙུན་ མཻ་ཏྲི་པ ས ། <utt>
ཇི་སྲིད་ སེམས་ནི་འཇུག་ བར་ དུ ། <utt>
ཐེག་པ འི་ མཐའ་ ལ་ ཐུག་པ་ མེད ། ། <utt>
སེམས་ཉིད་ ཡོངས་ སུ་ གྱུར་པ་ ན ། ། <utt>
ཐེག་པ་ མེད་ ཅིང་ གྲོལ་བ་ མེད ། ། <utt>
ཅེས་ གསུངས་པ ས ། <utt>
དེ་ ལས་ གཞན་ དུ་ ཐར་པ་ ཞེས་ བྱ་བ་ ཅི་ ཡང་ གྲུབ་པ་ མ་ ཡིན་ ནོ ། ། <utt>
ཐར་པ འི་ གོ་འཕང་ གཅིག་ ཏུ་ ངེས་པ ས ། <utt>
p7 དེ ར་ བགྲོད་པ འི་ ལམ་ ཡང་ ། <utt>
ཡིད་ ལ་ མི་ བྱེད་པ་ མ་ བཅོས་པ འི་ ལམ་ འདི་ ཁོ་ན ར་ ཟད་ དེ ། <utt>
གཞན་ ནི་ རྟོག་པ འི་ སྒོམ་པ་ ལས་ མ་ འདས་པ འི་ ཕྱི ར་ རོ ། ། <utt>
དེ་ ཡང་ ཀླུ་སྒྲུབ་ ཞབས་ ཀྱིས ། <utt>
ཆོས་ ཀྱི་ དབྱིངས་ ལ་ དབྱེར་ མེད་ ཕྱི ར ། ། <utt>
གཙོ་བོ འི་ ཐེག་པ་ དབྱེ ར་ མ་ མཆིས ། ། <utt>
ཁྱོད་ ཀྱིས་ ཐེག་པ་ གསུམ་ གསུངས་པ ། ། <utt>
སེམས་ཅན་ གཞུག་པ འི་ ཆེད་ དུ་ ལགས ། ། <utt>
ཞེས་ གསུངས་པ ས ། ། <utt>
ཐེག་པ་ གསུམ་ རབ་ ཏུ་ བསྟན་པ་ ཡང་ ། <utt>
རྟོག་པ་ དང་ བཅས་པ་ དང་ ། <utt>
རྟོག་པ་ མེད་པ འི་ སྟོང་པ་ སྙམ་ སེམས་པ འི་ དོན་ རྟོགས་པ ར་ བྱ་བ འི་ ཕྱི ར་ དུ འོ ། ། <utt>
ཡིད་ ལ་ མི་ བྱེད་པ་ ཞེས་ པ་ ལ ། <utt>
འགའ་ ཞིག བློ་ ཉམས་པ འི་ རྨོངས་པ འི་ སྒོམ་པ ར་ ལྟ་ སྟེ ། <utt>
ཡིད་ ལ་ བྱེད་པ་ གཟུང་བ་ དང་ འཛིན་པ་ དགག་པ་ ལས་ ཡིད་ བཀག་པ ར་ ག་ ལ་ འགྱུར་ ཏེ ། <utt>
རྒྱལ་པོ འི་ བཙུན་མོ ས་ ཉི་མ་ མི་ མཐོང་ ཞེས་ བརྗོད་པ ས་ ཉི་མ་ བཀག་པ་ མ་ ཡིན་པ་ བཞིན་ ནོ ། ། <utt>
གསུམ་པ་ ནི ། ། <utt>
བྱིང་ ན་ ཤེས་པ་ གཟེངས་བསྟོད་པ འི་ གཟེར་ ནི ། <utt>
ཤེས་པ་ དྲག་ ཏུ་ གཅུར་ ཞིང་ སེང་གེ འི་ འགྱིང་ ཚུགས་ བྱ ། <utt>
ལུས་ ཀྱི་ ཡན་ལག་ བསྒྲིམ་ ཞིང་ སྒྲ་ ལ་ ཤེས་པ་ གཏད ། <utt>
རྒོད་པ་ གཉའ་ གཅོག་པ་ ནི ། <utt>
བསྒོམ་པ འི་ ཐུན་ཚོད་ བསྐྱུང་ ཞིང་ ཐུན་ གྲངས་ མང་བ ར་ བྱ ། <utt>
ཞི་ ཚེ་ རྣལ་ དུ་ བཞག་པ འི་ གཟེར་ ནི ། <utt>
ཉམས་མྱོང་ སྐྱེས་ ནས་ རྩོལ་བ་ གློད ། ། <utt>
དེ་ ཡང་ བྱིང་རྒོད་ ཀྱི་ སྐྱོན་བསལ་ མི་ དགོས་ སོ ། ། <utt>
གཉིས་པ་ ནི ། <utt>
སེམས་ ཀྱིས་ བཅོས་པ་ ཁོ་ན་ བདུད་ དུ་ འདུག་ ཅིང་ ། <utt>
འབད་པ་ དེ་ ཁོ་ན་ཉིད་ རྟོག་པ་ མེད་པ འི་ ཕྱི ར ། <utt>
སྒོམ་པ་ ཤེས་པ་ ཕྱི་མ་ ཡིས ། ། <utt>
སེམས་ ལ་ ལྷན་པ་ གདབ་ ཏུ་ མེད ། ། <utt>
རིག་ བྱ་ རང་བཞིན་ གྱིས་ མ་ དམིགས་པ ས ། <utt>
དེ་ རིག་བྱེད་ ཀྱི་ བློ་ ཡང་ ཇི་ ལྟ ར་ དམིགས་ ཏེ ། <utt>
རིག་ བྱ་ དང་ རིག་བྱེད་ གཉིས་ སུ་ མ་ ཕྱེད་པ འི་ ཕྱི ར་ བསམ་ གྱིས་ མི་ ཁྱབ་པ འི་ དབྱིངས་ ཞེས་ བྱ འོ ། ། <utt>
ཇི་ ལྟ ར་ སྣང་ ཡང་ སྣང་བ འི་ དུས་ དེ་ ཉིད་ དུ་ གྲུབ་པ་ མེད་པ འི་ ཕྱི ར་ སྣང་ སྟོང་ ཟུང་འཇུག་ ཅེས་ བྱ་ སྟེ ། <utt>
མདོ ར་ ན ། <utt>
འདོར་ དུ་ མེད་པ འི་ ཕྱི ར་ བླང་བ ར་ བྱ་བ འང་ མ་ མཆིས་པ ས ། <utt>
སྤང་ གཉེན་ མཉམ་པ་ ཉིད་ ཀྱི་ ངང་ དུ་ བཞག་པ ར་ བྱ་བ་ ཡིན་ ནོ ། ། <utt>
མཻ་ ཏྲི་པ ས ། <utt>
p8 བསམ་ གྱིས་ མི་ ཁྱབ་ སེམས་ཉིད་ དེ ། ། <utt>
དངོས་པོ་ ཀུན་ གྱི་ རང་བཞིན་ ནོ ། ། <utt>
འགྲོ་བ་ རོ་ གཅིག་པ ར་ རྟོགས་ ན ། ། <utt>
རྟོག་པ་ མེད་ ཅིང་ འོད་གསལ་ བ འོ ། ། <utt>
ཞེས་ དང་ ། <utt>
དེ་ ལ་ རིག་པ ས་ མཐོང་བ་ མེད ། ། <utt>
གཉིས་ སུ་ མ་ ཡིན་ གཉིས་ མེད་ མིན ། ། <utt>
བྱང་ཆུབ་ དག་པ འི་ མཚན་ཉིད་ ཡིན ། ། <utt>
ཞེས་ སོ ། ། <utt>
ཡང་ ལྭ་བ་པ ས ། <utt>
བླང་བྱ་ དོར་བྱ་ སྤང་བ་ ཉིད ། ། <utt>
གང་ དུ་ ཇི་ ལྟ་ དེ་ ལྟ་བུ ར ། ། <utt>
དེ་ ནི་ འབད་པ་ མེད་པ ར་ ཐོབ ། ། <utt>
ཅེས་ སོ ། ། <utt>
གསུམ་པ་ ནི ། <utt>
ནང་ དུ་ ཉོན་མོངས་པ་ དང་ ། <utt>
རྣམ་པ ར་ རྟོག་པ འི་ བདེན་ འཛིན་ གྱི་ སྦལ་ ཞི་བ ས ། <utt>
ཕྱི་རོལ་ གྱི་ སྣང་བ འི་ དངོས་པོ ས་ རྟག་ མ་ ཐུབ་པ ར་ ཧད་པོ ར་ འཆར་ ཞིང་ ། <utt>
དེ འི་ སྟེང་ དུ་ ལྷན་ གྱིས་ བཞག་པ ས་ ཅི་ ཞིག་ ན་ སྣང་གྲགས་ ཐམས་ཅད་ ཡེ་ཤེས་ ཀྱི་ རྣམ་པ་ མཐའ་ཡས་པ ར་ འཆར་ བཞིན་པ འི་ སྒྱུ་འཕྲུལ་ གྱི་ རོལ་པ ར་ སོང་ སྟེ ། <utt>
སྣང་བ་ དང་ སེམས་ ཆུ་ ལ་ ཆུ་ བསྣན་པ་ ལྟ ར་ དབྱེར་མེད་ གཅིག་ ཏུ་ འདྲེ་བ ར་ གྱུར་པ་ ཡིན་ ནོ ། ། <utt>
དགྱེས་ རྡོ ར་ ལས ། <utt>
འགྲོ་ ཀུན་ གདོད་ མ་ ཉིད་ ནས་ སྟོང་ ། ། <utt>
རྒྱུ་རྐྱེན་ གང་ གིས་ སྟོང་ མ་ བྱས ། ། <utt>
འདི་ ལ་ སྐྱེ་ རྒ་ ཡོད་ མ་ ཡིན ། ། <utt>
ལྷན་ ཅིག་ སྐྱེས་པ ར་ དེ་ ལ་ བརྗོད ། ། <utt>
ཅེས་ དང་ ། <utt>
ས་ ར་ ཧ ས ། <utt>
ཇི་སྲིད་ སེམས་ལས་རྣམ་ འཕྲོས་པ ། <utt>
དེ་ སྲིད་ མགོན་པོ འི་ རང་བཞིན་ ཏེ ། ། <utt>
ཆུ་ དང་ རླབས་ དག་ གཞན་ ཡིན་ ནམ ། ། <utt>
ཞེས་ གསུངས་ སོ ། ། <utt>
བཞི་པ་ ནི ། <utt>
རྣམ་པ ར་ རྟོག་པ་ སྔ་མ་ འགགས ། ། <utt>
ཕྱི་མ་ མ་ སྐྱེས་པ འི་ མཚམས་ སུ་ སེམས་ ཀྱི་ གནས་ལུགས་ དྲན་ བྱ་ དྲན་ བྱེད་ ལས་ འདས་པ་ ཞིག་ རང་ལུགས་ སུ་ འཆར་ ལ ། <utt>
རྣམ་པ ར་ རྟོག་པ་ གང་ སྐྱེས་ ངོས་ གཟུང་ ནས་ མ་ བཅོས་པ ར་ བཞག་པ ས ། <utt>
དེ་ ཉིད་ དབྱེར་མེད་ གཅིག་ ཏུ་ གྱུར་ ནས་ གཉིས་ སུ་ སྣང་བ་ ཐམས་ཅད་ ནུབ་པ ར་ འགྱུར་བ་ ཡིན་ ནོ ། ། <utt>
དེ་ ཡང་ གཞུང་ ལས ། <utt>
སེམས་ ཀྱི་ གནས་ལུགས་ དྲན་ དུ་ མེད ། <utt>
དེ་ ཡང་ མ་ བཅོས་ ངང་ ལ་ བཞག ། <utt>
ཅེས་ གསུངས་ སོ ། ། <utt>
དེ་ ལྟ ར་ དེ་བཞིན་ཉིད་ དག་པ ། <utt>
མ་ རིག་པ་ ནི་ རིག་པ ར་ འགྱུར ། ། <utt>
ཞེས་ སོ ། <utt>
ཡང་ ། <utt>
རང་བཞིན་ གྱིས་ ནི་ བདེ་ ཐོབ་ གང་ ། ། <utt>
ཀུན་ ཏུ་ རྟོག་པ་ ཐམས་ཅད་ སྤང་ ། ། <utt>
གང་ ཕྱི ར་ འགྲོ་བ་ འདི་ དེ་ ཉིད ། ། <utt>
དེ་ ཕྱི ར་ ཐམས་ཅད་ རྙོག་པ་ མེད ། ། <utt>
ཅེས་ གསུངས་ སོ ། ། <utt>
གསུམ་པ་ ལ ། <utt>
p9 ལས་ དང་པོ་ པ འི་ སྤྱོད་པ་ དང་ ། <utt>
ཡེ་ཤེས་ ལ་ ཅུང་ཟད་ དབང་བ འི་ སྤྱོད་པ ། <utt>
ཡེ་ཤེས་ ལ་ ཡང་ དག་པ ར་ དབང་བ འི་ སྤྱོད་པ་ གསུམ་ ལས ། <utt>
དང་པོ་ ནི ། <utt>
ཚོགས་ དྲུག་ གི་ སྣང་བ་ ལ་ དགག་ བཞག་ མི་ བྱེད་པ ར་ སེམས་ ཀྱི་ གླང་པོ་ ཡན་ དུ་ འཇུག་པ་ བུ་ཆུང་ ལྟ་བུ འི་ སྤྱོད་པ་ དང་ ། <utt>
ཉོན་ མོངས་པ འི་ གཉེན་པོ ར་ མ་ སོང་ ན་ ཆོས་ ཀྱི་ དགོས་པ་ སྟོངས་པ ས་ ཉོན་ མོངས་པ་ ངན་པ ར་ མི་ བལྟ ། <utt>
གཉེན་པོ་ ཡེ་ཤེས་བཟང་པོ ར་ མི་ སེམས་པ ར་ རྐྱེན་ གང་ སྣང་ གི་ སྟེང་ དུ་ ལམ་ ཁྱེར་ གྱི་ གནད་ ཟིན་པ་ བུང་བ་ མེ་ཏོག་ ལ་ རྒྱུ་བ་ ལྟ་བུ ས་ གཙང་དམེ འི་ རྟོག་པ་ གཞོམ་པ་ གདོལ་བ འི་ སྤྱོད་པ ས་ གནས་པ ར་ བྱ འོ ། ། <utt>
དེ་ ཡང་ ། <utt>
གཞུང་ ལས ། <utt>
དེ་ དོན་ མཐོང་ ན་ གྲོལ་བ འི་ ཕྱི ར ། ། <utt>
བུ་ཆུང་ གདོལ་པ འི་ སྤྱོད་པ་ ལྟོས ། ། <utt>
ཞེས་ དང་ ། <utt>
སེམས་ ཀྱི་ གླང་པོ་ ཡན་ དུ་ ཆུག ། <utt>
བུང་བ་ མེ་ཏོག་ རྒྱུ་བ་ ལྟོས ། ། <utt>
ཞེས་ གསུངས་ སོ ། ། <utt>
གཉིས་པ་ ནི ། <utt>
འཁོར་བ་ ལ་ སྐྱོན་ དུ་ མི་ ལྟ་བ ས་ དོགས་པ་ བསད ། <utt>
མྱ་ངན་ ལས་ འདས་པ་ ལ་ ཐོབ་ འདོད་ མེད་པ ས་ རེ་བ་ བཤིག་པ འི་ འཇར་ ཉལ་ ཁྲིག་ མེད་ ཀྱི་ གནད་ གོམས་པ ར་ བྱ་བ འི་ ཕྱི ར་ ཤིན་ ཏུ་ གསང་ ཏེ་ སྨྱོན་པ འི་ བརྟུལ་ཞུགས་ ཀྱིས་ རྣམ་པ ར་ མི་ རྟོག་པ་ མྱང་ བཞིན་པ ས ། <utt>
དུར་ཁྲོད་ བ ས་ མཐའ་ ལ་ སོགས་པ འི་ གནས་ ཐམས་ཅད་ དུ་ ཤ་ ཟ་ བཞིན་ དུ་ ཀུན་ ཏུ་ འཁྱམ་པ ར་ བྱས་ ཏེ ། <utt>
གཞུང་ དུ ། <utt>
ཤ་ཟ་ སྨྱོན་པ་ གང་ དག ར་ ཐོངས ། ། <utt>
ཞེས་ དང་ ། <utt>
འཁོར་བ་ སྐྱོན་ དུ་ མི་ ལྟ་ ཞིང་ ། ། <utt>
མྱ་ངན་ འདས་པ་ ཐོབ་ བྱ ར་ མེད ། ། <utt>
ཅེས་ གསུངས་ ཤིང་ ། <utt>
གསང་བ་ གྲུབ་པ་ ལས ། <utt>
མཉམ་བཞག་ མི་སྨྲ་ གྱུར་པ་ ཡི ། ། <utt>
སྨྱོན་པ འི་ གཟུགས་ སུ་ བཞག་པ ར་ བྱ ། ། <utt>
རང་འདོད་ ལྷ་ ཡི་ རྣལ་འབྱོར་ གྱིས ། ། <utt>
ཤ་ཟ་ བཞིན་ དུ་ ཀུན་ ཏུ་ འཁྱམས ། ། <utt>
ཞེས་ སོ ། ། <utt>
གསུམ་པ་ ནི ། <utt>
བསྙེངས་ དང་ བྲལ་བ འི་ སེངྒེ་ བཞིན ། ། <utt>
ཞེས་ པ ། <utt>
དཔེ ར་ ན་ རི་དྭགས་ ཀྱི་ རྒྱལ་པོ་ སེངྒེ་ རི་ ལ་ གནས་པ འི་ རི་དྭགས་ ཀྱི་ ཚོགས་ ཀྱིས་ འཇིགས་པ འམ ། ། <utt>
བག་ཚ་ བ ། <utt>
སྤུ་ཟིང་ ཞེས་ བྱེད་པ འམ ། <utt>
དོགས་པ་ ཙམ་ ཡང་ མེད་ ཀྱི ། <utt>
གཞན་ དུ་ རང་ གི་ ཁ་ཟས་ ཙམ་ ཞིག་ ཡིད་ ལ་ བྱེད་པ་ དེ་ བཞིན་ དུ ། <utt>
ཏིང་ངེ་འཛིན་ ཐ་མལ་ གྱི་ ཤེས་པ འི་ རང་ལུགས་ ལ་ མ་ བཅོས་པ ར་ གནས་ ནས ། <utt>
p1 བྱ་ བྱེད་ ལ་ སོགས་པ འི་ རྣམ་པ ར་ རྟོག་པ འི ། <utt>
མཚན་མ འི་ འདུ་ཤེས་ ཐམས་ཅད་ ཟིལ་ གྱིས་ གནོན་ ཅིང་ དོགས་པ་ མེད་པ ར་ གནས་ ལ ། <utt>
གཞན་ དུ་ དངོས་པོ འི་ ལྟ་བ་ ཐམས་ཅད་ བདག་ མེད་པ་ ལ་ འཛུད་པ་ ཙམ་ ཞིག་ ཡིད་ ལ་ བྱེད་པ ས་ རོལ་པ་ སྟེ ། <utt>
གཞུང་ ལས ། <utt>
ཐ་མལ་ ཤེས་པ་ རང་ལུགས་ དེ ། ། <utt>
མ་ བཅོས་ སོ་མ་ ཉིད་ དུ་ གཞོག ། <utt>
བྱ་བ་ རྣམས་ ལ་ ཁྱོད་ མ་ རྟོག ། <utt>
ཅེས་ གསུངས་ ཤིང་ ། <utt>
གསང་བ་ གྲུབ་པ་ ལས ། <utt>
དེ་ ནས་ སེང་གེ་ བཞིན་ དུ་ སྤྱད ། ། <utt>
ཅེས་ གསུངས་ སོ ། ། <utt>
བཞི་པ་ ནི ། <utt>
ཕྱོགས་ དང་ ཆ་ ལ་ མི་ གནས་ ཤིང་ ། ། <utt>
སྤྲོས་བྲལ་ ནམ་ མཁ འི་ དཀྱིལ་ དུ་ ལྟོས ། ། <utt>
ཡོད་པ འམ ། <utt>
མེད་པ འམ ། <utt>
རྟག་པ འམ ། <utt>
ཆད་པ འམ ། <utt>
དངོས་པོ འམ ། <utt>
དངོས་པོ་ མེད་པ འམ ། <utt>
འདུས་བྱས་ དང་ འདུས་ མ་ བྱས་ ཞེས་ ཕྱོགས་ སུ་ མ་ ལྷུང་ ཞིང་ ། <utt>
གཉིས་ ཀ འི་ ཆ་ ལ་ མི་ གནས་ ཤིང་ ། <utt>
ཟུར་ དུ་ འཇུག་པ་ ཞེས་ བྱ་བ ར་ ཡང་ བཞག་ ཏུ་ མེད་པ ། <utt>
གཉིས་ ཀ་ མ་ ཡིན་པ་ ལ་ སོགས་པ འི་ མཐའ་བྲལ་ གྱི་ སྤྲོས་པ་ དང་ ཡང་ བྲལ་བ ས་ ནམ་མཁའ་ ལྟ་བུ ར་ ཆོས་ ཐམས་ཅད་ ཡང་དག་པ ར་ རྫོགས་ ཤིང་ མངོན་པ ར་ བྱང་ཆུབ་པ་ གཞན་ གྱི་ དོན་ ལྷུན་ གྱིས་ གྲུབ་པ ས ། <utt>
སངས་རྒྱས་ ཀྱི་ མཛད་པ་ ལ་ རྒྱུན་ མི་ འཆད་པ ར་ འཇུག་པ་ ཡིན་ ནོ ། ། <utt>
དེ ར་ ཡང་ ། <utt>
འཁྲུལ་པ འི་ ཆོས་ ཐམས་ཅད་ ཟད་པ འི་ ཕྱི ར་ སངས་པ་ དང་ ། ། <utt>
རྣམ་པ་ ཐམས་ཅད་ མཁྱེན་པ འི་ ཡེ་ཤེས་ ཀྱི་ ཆ་ ནས་ རྒྱས་པ་ ཞེས་ བྱ འོ ། ། <utt>
རྗེ་བཙུན་ མཻ་ཏྲི་པ ས ། <utt>
སྙིང་པོ་ དེ་ ཡི་ རང་བཞིན་ ལས ། ། <utt>
དེ་ མཐོང་ འདི་ ཡི་ རིག་པ་ ཡི ། ། <utt>
ཡང་དག་ རྫོགས་པ འི་ བྱང་ཆུབ་ འགྲུབ ། ། <utt>
ཅེས་ དང་ ། <utt>
འདི་ ནི་ སངས་རྒྱས་ ཆེན་པོ ར་ འགྱུར ། ། <utt>
རྣམ་པ་ ཀུན་ གྱི་ ལུས་ གཅིག་ པུ ། ། <utt>
འདུས་མ་བྱས་ སེམས་ ཆོས་ ཡིན་ ཏེ ། ། <utt>
རྫོགས་པ་ ལོངས་སྤྱོད་ རྫོགས་ མཚན་ཉིད ། ། <utt>
དེ་ ཉིད་ སེམས་ ནི་ སྤྲུལ་པ འོ ། ། <utt>
ཞེས་ གསུངས་ སོ ། ། <utt>
ཐར་པ འི་ གྲོང་ཁྱེར་ མཆོག་ གི་ དགའ་སྟོན་ ལ ། ། <utt>
ཆས་པ ར་ འདོད་ རྣམས་ ཀུན་ རྟོག་ མྱ་ ངམ་ གྱི ། ། <utt>
ཐང་ ཆེན་ བཞག་ ནས་ བག་ ཡོད་ རྒྱལ་ རྣམས་ གྱི ། ། <utt>
བགྲོད་པ་ གཅིག་པ འི་ ལམ་ འདི་ བརྟེན་པ ར་ བྱོས ། ། <utt>
ཟབ་མོ འི་ ལམ་ འདི་ ཇི་ བཞིན་ བསྟན་ གྱུར་ ན ། ། <utt>
བྱིས་ རྣམས་ སྐྲག་པ ས་ འདོར་ གཟིགས་ སངས་རྒྱས་ རྣམས ། ། <utt>
ཐེག་པ་ གསུམ་ གྱི་ ཚུལ་ ལ་ ཁ་ དྲངས་ ནས ། ། <utt>
ཐ་མ ར་ སྙིང་པོ འི་ དོན་ འདི ར་ སྦྱོར་བ ར་ མཛད ། ། <utt>
མངའ་བདག་ ཛཧྞུ འི་ ཞལ་ ལས་ བྱུང་བ འི་ རྒྱུན ། ། <utt>
གྲུབ་པ འི་ རྣམ་དཔྱོད་ རལ་པ ས་ བརྟེན་ གྱུར་པ ། ། <utt>
ལེགས་བཤད་ གདྒཱ་ འདི ར་ བབ་ ས་དབང་ ནི ། ། <utt>
དགའ་བ འི་ རྒྱལ་པོ འི་ དག་བྱེད་ ཉིད་ དུ འོ ། ། <utt>
སྙིང་པོ་ དོན་ གྱི་ མན་ངག་ ཤིན་ ཏུ་ གསང་བ འི་ གནས་ གསལ་བ ར་ བྱས་པ་ འདི་ ཡང་ ། <utt>
p1 སྤེལ་ ཆུང་ ནས་ སྡེ་པ་ དགའ་བ འི་ རྒྱལ་པོ ས་ དད་པ ས་ བསྐུལ་བ་ བཞིན ། <utt>
པདྨ་ དཀར་པོ ས་ ལྷོ་བྲག་ མཁར་ཆུ ར་ ཡི་གེ ར་ བཀོད་པ འོ ། ། <utt>
སརྦ་ མངྒལཾ ། ། <utt>
། ། <utt>
