p1 ༄༅ ། ། <utt>
རྣལ་འབྱོར་ བཞི འི་ ངེས་པ་ རབ་ ཏུ་ དབྱེ་བ་ ཕྱག་རྒྱ་ ཆེན་པོ འི་ བཤད་པ་ ཐམས་ཅད་ ཀྱི་ བླ་མ་ བཞུགས་ སོ ། ། <utt>
p2 ༄༅ ། ། <utt>
བཀའ་ བརྒྱུད་ རིན་པོ་ཆེ་ ལ་ ཕྱག་ འཚལ་ ལོ ། ། <utt>
ཨེ་ ཡི་ མཁའ་དབྱིང ས་ དབུས་ སུ་ ཝཾ ། ། <utt>
ངེས་གནས་ གསང་བ་ མཆོག་ གང་ ན ། ། <utt>
རྟག་ ཏུ་ དགྱེས་པ ར་ རོལ་ མཛད་ པ འི ། ། <utt>
དཔལ་ལྡན་བླ་མ འི་ ཞབས་ ལ་ འདུད ། ། <utt>
གཞི་ དང་ ཉམས་ལེན་ ཉམས་མྱོང་ དང་ ། ། <utt>
དྲོད་ རྟགས་ འབྱེད་ དང་ འབྲས་བུ་ ནི ། ། <utt>
མངོན་ གྱུར་ རྣལ་འབྱོར་ བཞི་པོ་ འདི ར ། ། <utt>
ལམ་ ནི་ ངེས་པ འི་ མདོ ར་ བསྡུས་ སོ ། ། <utt>
གཞི་ ནི་ གཏན་ ལ་ དབབ་ དེ་ བཞིན ། ། <utt>
ལམ་ དུ་ ཉམས་ལེན་ དེ་ ཉིད་ ལས ། ། <utt>
བྱུང་བ འི་ ཉམས་མྱོང་ དེ་ ཡི་ ལམ ། ། <utt>
ཇི་ ལྟ ར་ བགྲོད་ དང་ མངོན་ གྱུར་ འབྲེལ ། ། <utt>
མ་ བསླད་ ཕྱི ར་ དང་ མི་ གནས་ ཕྱི ར ། ། <utt>
མི་ འགལ་ ཕྱི ར་ དང་ མི་ དམིགས་ ཕྱི ར ། ། <utt>
གཞི་ ནི་ རྩེ་ གཅིག་ སྤྲོས་བྲལ་ དང་ ། ། <utt>
རོ་ གཅིག་ སྒོམ་ མེད་ བཞི ར་ བཤད་ དོ ། ། <utt>
ཀུན་ ནས་ ཉོན་ མོངས་ ཉིད་ དང་ གཞན ། ། <utt>
རྣམ་པ ར་ བྱང་བ་ ཞེས་ བྱ འི་ ཆོས ། ། <utt>
བསལ་ དང་ བཞག་པ ར་ བྱ་བ་ ནི ། ། <utt>
ཅུང་ཟད་ མེད་ ཕྱི ར་ མ་ བསླད་པ ། ། <utt>
ཡོད་ དང་ མེད་ སོགས་ ཇི་ སྙེད་ པ འི ། ། <utt>
ཕུང་པོ་ གཉིས་ ནི་ ཡོད་ མིན་ ལ ། ། <utt>
དབུ་མ ར་ ཡང་ ནི་ མི་ དམིགས་པ ས ། ། <utt>
མི་གནས་པ་ ཞེས་ བྱ་བ ར་ བརྗོད ། ། <utt>
ཇི་ སྙེད་པ་ ཡི་ ཆོས་ ཐམས་ཅད ། ། <utt>
དེ་ ལས་ གཞན་ མིན་ དེ་ ཉིད་ ཀྱང་ ། ། <utt>
དེ་ སྙེད་པ་ ཡི་ རྣམ་པ་ ལ ། ། <utt>
འཇུག་ ཕྱི ར་ དེ་ ནི་ མི་ འགལ་བ ། ། <utt>
གང་ ཞིག་ ཉེ་བ ར་ བརྗོད་པ་ ལ ། ། <utt>
ཀུན་མཁྱེན་ ཚིག་ གིས་ དབུལ་ གྱུར་ ཅིང་ ། ། <utt>
བློ་ ཡི་ ཡུལ་ མིན་ དཔེ་ གཞན་ གྱིས ། ། <utt>
བསྙད་ བྱ་ མིན་པ ས་ མི་ དམིགས་པ འོ ། ། <utt>
མི་ རྟོག་པ་ དང་ སྐྱེ་མེད་ དང་ ། ། <utt>
གཉིས་ སུ་ མེད་ དང་ བསམ་ མི་ ཁྱབ ། ། <utt>
གང་ གིས་ ངང་ ལ་ འཇོག་ ཕྱི ར་ ལམ ། ། <utt>
ཉམས་ སུ་ ལེན་ ཚུལ་ དེ་ ཡང་ བཞི ། ། <utt>
ཇི་སྲིད་ དངོས་པོ ར་ འཛིན་ ཡོད་པ ། ། <utt>
དེ་ སྲིད་ སྲིད་པ འི་ བརྩོན་ ར ར་ འཆིང་ ། ། <utt>
དེ་བ ས་ དངོས་འཛིན་ ཡོངས་ བཏང་ སྟེ ། ། <utt>
དངོས་མེད་ ཉིད་ དུ་ མི་ རྟོག་ གོ ། <utt>
གང་ ལས་ སྐྱེས་ ཤིང་ གང་ དུ་ གནས ། ། <utt>
གང་ དུ་ འགག་པ་ མ་ རྙེད་ ནས ། ། <utt>
རྩ་བ་ བྲལ་བ འི་ དེ་ ཉིད་ དང་ ། ། <utt>
མཉམ་པ ར་ འཇོག་པ་ སྐྱེ་མེད་ དོ ། ། <utt>
ཇི་སྲིད་ རྣམ་པ ར་ འཕྲོས་ དེ་ སྲིད ། ། <utt>
སེམས་ ཀྱི་ རང་བཞིན་ཉིད་ ཡིན་ ཕྱི ར ། ། <utt>
དངོས་པོ་ དང་ ནི་ སྟོང་པ་ཉིད ། ། <utt>
གཉིས་ སུ་ མེད་པ ར་ མཉམ་པ ར་ གཞོག p3 ། <utt>
སྒོམ་པ་ ཅུང་ཟད་ ཡོད་ མིན་པ ས ། ། <utt>
བསྒོམ་པ ར་ བྱ་བ་ ཉིད་ ཀྱང་ མེད ། ། <utt>
སྒོམ་ དང་ བསྒོམ་ བྱ་ ལས་ འདས་པ ། ། <utt>
དེ་ ནི་ བསམ་ མི་ ཁྱབ་ ཀྱིས་ རིག ། <utt>
ཇི་ ལྟ ར་ རྩེ་གཅིག་ སྤྲོས་བྲལ་ དང་ ། ། <utt>
རོ་ གཅིག་ དེ་ བཞིན་ སྒོམ་ མེད་ ཀྱི ། ། <utt>
རྣལ་འབྱོར་ བཞི་པོ་ ཉམས་མྱོང་ གི ། <utt>
སྤུ་རིས་ ཕྱེ་བ་ ཉིད་ དུ་ འདོད ། ། <utt>
གནས་ ཐོག་ འགྱུ་བ འི་ རང་ ངོ་ ཤེས ། ། <utt>
འགྱུ་ ཐོག་ གནས་པ འི་ རང་ས་ ཟིན ། ། <utt>
གནས་ འགྱུ འི་བ ར་ ལག་ འགྱེལ་བ་ ན ། ། <utt>
རྩེ་ གཅིག་ རང་ ངོ་ འཕྲོད་པ་ ཡིན ། ། <utt>
གང་ ཞིག་ སྐྱེ་འགག་ རྟག་ ཆད་ དང་ ། ། <utt>
འགྲོ་འོང་ གཅིག་ དང་ དུ་མ་ ཡི ། ། <utt>
སྤྲོས་པ་ ཉེ ར་ ཞི་ སྤྲོས་མེད་ ལས ། ། <utt>
གྲོལ་བ ར་ རྟོགས་པ་ སྤྲོས་བྲལ་ ལོ ། ། <utt>
དངོས་ ཀུན་ གཙོ་བོ་ རང་ སེམས་ ཀྱི ། ། <utt>
ངོ་བོ་ ཉིད་ དེ་ ལེགས་ རྟོགས་པ ས ། ། <utt>
ཐམས་ཅད་ དེ་ ཡིན་ དེ་ ལས་ གཞན ། ། <utt>
ནམ་ ཡང་ རྙེད་ མིན་ རོ་ གཅིག་ ལོ ། ། <utt>
ཇི་ ལྟ ར་ མེ་ དང་ བུད་ཤིང་ བཞིན ། ། <utt>
ཅིག་ ཅར་ སྤང་ གཉེན་ ཟད་ གྱུར་ པ འི ། ། <utt>
དབྱིངས་ སུ་ ཆོས་ ཀུན་ རྫོགས་པ་ གང་ ། ། <utt>
བསྒོམ་ དུ་ མེད་པ འི་ རྣལ་འབྱོར་ རོ ། ། <utt>
གང་ཟག་ དབང་པོ འི་ བྱེ་བྲག་ ནི ། ། <utt>
ཅིག་ ཅར་ ཐོད་ བརྒལ་ རིམ་ སྐྱེས་པ ། ། <utt>
རྣམ་པ་ གསུམ་ དུ་ ངེས་གནས་པ ས ། ། <utt>
རྟོགས་ ཚུལ་ རྣམ་པ་ གསུམ་ བཤད་ དོ ། ། <utt>
དེ་ དག་ བརྟན་པ་ མ་ ཐོབ་ དང་ ། ། <utt>
ཐོབ་ དང་ ཤིན་ ཏུ་ ཐོབ་རིམ་ བཞིན ། ། <utt>
ཆུང་ངུ་ འབྲིང་ དང་ ཆེན་པོ་ སྟེ ། ། <utt>
དབྱེ་བ་ རྣམ་པ་ བཅུ་ གཉིས་ བཤད ། ། <utt>
ཇི་ ལྟ ར་ བཤད་པ འི་ རྣལ་འབྱོར་ བཞི ། ། <utt>
ཡོན་ཏན་ ཉིད་ ཀྱི་ རྗེས་ འགྲོ་བ ས ། ། <utt>
རྣམ་ བཞི་ རེ་རེ ར་ དབྱེ་བ་ ཡང་ ། ། <utt>
བཞི་ བཞི་ བཅུ་ དྲུག་ དག་ ཏུ་ གནས ། ། <utt>
ངོ་ མཐོང་ རྣམ་རྟོག་ སྒོམ་ དུ་ ཤར ། ། <utt>
རྩལ་ རྫོགས་ ཡོན་ཏན་ སྐྱེས་པ་ དང་ ། ། <utt>
ཀུན་རྫོབ་ བྱན་ ཚུད་ གཟུགས་ ཀྱི་ སྐུ འི ། ། <utt>
ས་བོན་ ཐེབས་ དང་ མ་ ཐེབས་ དབྱེ ། ། <utt>
རྩེ་ གཅིག་ སྦྱོར་ལམ་ སྤྲོས་བྲལ་ གང་ ། ། <utt>
མཐོང་ལམ་ རོ་ གཅིག་ སྒོམ་ལམ་ སྟེ ། ། <utt>
མི་ སློབ་ ལམ་ ནི་ སྒོམ་ མེད་ དུ ། ། <utt>
དོན་དམ་ གཟིགས་པ་ རྣམས་ ཀྱིས་ གསུངས ། ། <utt>
ཇི་ ལྟ ར་ ངེས་འབྱེད་ ཡན་ལག་ ནི ། ། <utt>
བཅུ་ གཉིས་ དེ་ བཞིན་ རྩེ་ གཅིག་ གོ ། <utt>
ཐུན་མོང་ མིན་པ འི་ ངེས་འབྱེད་ བཞི ས ། ། <utt>
རྣལ་འབྱོར་ བཞི་ ཀ་ བསྡུས་པ་ ཡིན ། ། <utt>
མ་ གྲུབ་པ་ དང་ གྲུབ་པ་ དང་ ། ། <utt>
གྲུབ་པ འང་ ཆུང་ འབྲིང་ ཆེན་པོ་ ཡིས ། ། <utt>
ས་མཚམས་ རྣམ་པ་ བཞི ར་ ཕྱེ་བ ། ། <utt>
རྫོགས་སངས་རྒྱས་ ཀྱིས་ རྒྱ་ ཆེ ར་ བཤད ། ། <utt>
རྟག་ ཏུ་ ཆོས་ ཀྱི་ སྐུ་ ཉིད་ ལས ། ། <utt>
མི་ གཡོ་ རྩེ་ གཅིག་ དེ་ ཉིད་ ཀྱང་ ། ། <utt>
སྒྲིབ་པ་ ཀུན་ ལས་ རྣམ་གྲོལ་ བ ། ། <utt>
སྤྲོས་བྲལ་ དེ་ ལས་ གཞན་ གྱི་ དོན ། ། <utt>
མཛད་པ ར་ སྣང་བ་ རོ་ གཅིག་ སྟེ ། ། <utt>
དེ་ ཡང་ ཐོག་མ་ མཐའ་ མེད་པ ས ། ། <utt>
སྒོམ་ མེད་ ཉིད་ དུ་ བཤད་པ་ གང་ ། ། <utt>
འབྲས་བུ་ མངོན་ དུ་ གྱུར་པ་ ཡི ། ། <utt>
རྣལ་འབྱོར་ རྣམ་པ་ བཞི ར་ བརྗོད་ དོ ། ། <utt>
དེ་ ལྟ ར་ ཤིན་ ཏུ་ ཟབ་མོ འི་ དོན ། ། <utt>
བླ་མ་ དམ་པ འི་ དྲིན་ ཐོབ་པ ས ། ། <utt>
ཆ་ ཙམ་ བདག་ གིས་ འདི ར་ བརྗོད་ ལ ། ། <utt>
ཉེས་པ་ མཆིས་ ན་ བཟོད་པ ར་ མཛོད ། ། <utt>
འདི་ ནི་ གྲུབ་པ འི་ ཁྱུ་མཆོག་ རྣམས་ ཀྱི་ བྱིན་ གྱིས་ བརླབས་པ འི་ གནས་ ཆེན ། ། <utt>
མོག་པ་ ལྷ་རྩེ འི་ དགོན་པ ར་ པདྨ་ དཀར་པོ ས་ སྦྱར་བ་ དགེ་ལེགས་ སུ་ གྱུར་ ཅིག p4 ། <utt>
མངྒལཾ ། ། <utt>
