p1 ༁ ྃ ༔ <utt>
ཟབ་ ཆོས་ ཞི་ཁྲོ་ དགོངས་པ་ རང་གྲོལ་ ལས ༔ <utt>
སངས་རྒྱས་ དང་ བྱང་ཆུབ་སེམས་དཔའ་ རྣམས་ ལ་ ར་མདའ་ སྦྲན་པ འི་ སྨོན་ལམ་ བཞུགས ། ། <utt>
p2 རང་ འཆི་བ འི་ དུས་ ཀྱི་ ཚེ འམ་ ནམ་ ཡང་ བྱ་ སྟེ ༔ <utt>
སངས་རྒྱས་ དང་ བྱང་ཆུབ་སེམས་དཔའ་ རྣམས་ ར་མདའ་ སྦྲན་པ་ ནི ༔ <utt>
དཀོན་མཆོག་ གསུམ་ ལ་ དངོས་ སུ་ འབྱོར་པ་ དང་ ཡིད་ ཀྱིས་ སྤྲུལ་པ འི་ མཆོད་པ་ འབུལ ༔ <utt>
ལག་ ཏུ་ སྤོས་ དྲི་ ཞིམ་པོ་ ཐོགས་ ཏེ་ གདུང་བ འི་ ཤུགས་ དྲག་པོ ས་ འདི་ སྐད་ དོ ༔ <utt>
ཕྱོགས་ བཅུ་ ན་ བཞུགས་པ འི་ སངས་རྒྱས་ དང་ བྱང་ཆུབ་སེམས་དཔའ་ ཐུགས་རྗེ་ དང་ ལྡན་པ ༔ <utt>
མཁྱེན་པ་ དང་ ལྡན་པ ༔ <utt>
སྤྱན་ དང་ ལྡན་པ ༔ <utt>
བརྩེ་བ་ དང་ ལྡན་པ ༔ <utt>
འགྲོ་བ འི་ སྐྱབས་ སུ་ གྱུར་པ་ རྣམས་ ཐུགས་རྗེ འི་ དབང་ གིས་ གནས་ འདི ར་ བྱོན་ ཅིག ༔ <utt>
དངོས་ སུ་ འབྱོར་པ་ དང་ ཡིད་ ཀྱིས་ སྤྲུལ་པ འི་ མཆོད་པ་ བཞེས་ ཤིག ༔ <utt>
ཐུགས་རྗེ་ ཅན་ ཁྱེད་ རྣམས་ ལ་ མཁྱེན་པ འི་ ཡེ་ཤེས ༔ <utt>
བརྩེ་བ འི་ ཐུགས་རྗེ ༔ <utt>
མཛད་པ འི་ ཕྲིན་ ལས ༔ <utt>
སྐྱོབས་པ འི་ ནུས་མཐུ་ བསམ་ གྱིས་ མི་ ཁྱབ་པ་ མངའ་བ་ ལགས་པ ས ༔ <utt>
ཐུགས་རྗེ་ ཅན་ ཁྱེད་ རྣམས་ ཀྱིས་ ཆེ་གེ་མོ་ ཞེས་ བྱ་བ་ འདི་ ནི ༔ <utt>
འཇིག་རྟེན་ འདི་ ནས་ ཕ་རོལ་ ཏུ་ ནི་ འགྲོ ༔ <utt>
འཇིག་རྟེན་ འདི་ ནི་ བོར ༔ <utt>
སྐྱས་ ཆེན་པོ་ ནི་ འདེགས ༔ <utt>
གྲོགས་ ནི་ མེད ༔ <utt>
སྡུག་བསྔལ་ ནི་ ཆེ ༔ <utt>
སྐྱབས་ ནི་ མེད ༔ <utt>
མགོན་ ནི་ མེད ༔ <utt>
དཔུང་གཉེན་ ནི་ མེད ༔ <utt>
ཚེ་ འདི འི་ སྣང་བ་ ནི་ ནུབ ༔ <utt>
འགྲོ་བ་ གཞན་ དུ་ ནི་ འགྲོ ༔ <utt>
མུན་ནག་ འཐུག་པོ ར་ ནི་ འཇུག ༔ <utt>
གཡང་ས་ ཆེན་པོ ར་ ནི་ ལྟུང་ ༔ <utt>
ནགས་ཁྲོད་ འཐུག་པོ ར་ ནི་ འཇུག ༔ <utt>
ལས་ ཀྱི་ དབང་ གིས་ ནི་ དེད ༔ <utt>
དགོན་པ་ ཆེན་པོ ར་ ནི་ འགྲོ ༔ <utt>
རྒྱ་མཚོ་ ཆེན་པོ ས་ ནི་ ཁྱེར ༔ <utt>
ལས་ ཀྱི་ རླུང་ གིས་ ནི་ བདས ༔ <utt>
ས་ ཚུགས་ མེད་པ འི་ ཕྱོགས་ སུ་ ནི་ འགྲོ ༔ <utt>
གཡུལ་ ངོ་ཆེན་པོ ར་ ནི་ འཇུག ༔ <utt>
གདོན་ ཆེན་པོ ས་ ནི་ ཟིན ༔ <utt>
གཤིན་རྗེ འི་ ཕོ་ཉ་ ལ་ ནི་ འཇིགས་ ཤིང་ སྐྲག ༔ <utt>
ལས་ ཀྱི་ སྲིད་པ་ ན་ ཡང་ སྲིད་པ་ ལ་ ནི་ འཇུག ༔ <utt>
དབང་ ནི་ མེད ༔ <utt>
གཅིག་པུ ར་ གྲོགས་ མེད་པ ར་ འགྲོ་ དགོས་པ འི་ དུས་ ལ་ བབས་ ན ༔ <utt>
ཐུགས་རྗེ་ ཅན་ ཁྱེད་ རྣམས་ ཀྱིས་ ཆེ་གེ་མོ་ སྐྱབས་ མེད་པ་ འདི་ ལ་ སྐྱབས་ མཛོད་ ཅིག ༔ <utt>
མགོན་ མཛོད་ ཅིག ༔ <utt>
དཔུང་གཉེན་ མཛོད་ ཅིག ༔ <utt>
བར་དོ འི་ མུན་ནག་ ཆེན་པོ་ ལས་ སྐྱོབས་ ཤིག ༔ <utt>
ལས་ ཀྱི་ རླུང་ དམར་ ཆེན་པོ་ ལས་ ཟློག་ ཅིག ༔ <utt>
གཤིན་རྗེ འི་ འཇིགས་ སྐྲག་ ཆེན་པོ་ ལས་ སྐྱོབས་ ཤིག ༔ <utt>
p3 བ ར་ དོ འི་ འཕྲང་ རིང་ ཆེན་པོ་ ལས་ སྒྲོལ་ ཅིག ༔ <utt>
ཐུགས་རྗེ་ ཅན་ ཁྱེད་ རྣམས་ ཐུགས་རྗེ་ མ་ ཆུང་ ཞིག ༔ <utt>
ར་མདའ་ མཛོད་ ཅིག ༔ <utt>
ངན་སོང་ གསུམ་ དུ་ མ་ གཏོང་ ཞིག ༔ <utt>
སྔོན་ གྱི་ དམ་བཅའ་ མ་ གཡེལ་བ ར་ ཐུགས་རྗེ འི་ ཤུགས་ མྱུར་ དུ་ ཕྱུངས་ ཤིག ༔ <utt>
སངས་རྒྱས་ དང་ བྱང་ཆུབ་སེམས་དཔའ་ རྣམས་ ཀྱིས་ ཆེ་ གེ་ འདི་ ལ་ ཐུགས་རྗེ་ ཐབས་ དང་ ནུས་པ་ མ་ ཆུང་ ཞིག ༔ <utt>
ཐུགས་རྗེ ས་ ཟུངས་ ཤིག ༔ <utt>
སེམས་ཅན་ ལས་ངན་ པ འི་ དབང་ དུ་ མ་ གཏོང་ ཞིག ༔ <utt>
དཀོན་མཆོག་ གསུམ་ གྱིས་ བར་དོ འི་ སྡུག་བསྔལ་ ལས་ བསྐྱབ་ ཏུ་ གསོལ ༔ <utt>
ཞེས་ མོས་གུས་ དྲག་པོ འི་ སྒོ་ ནས་ བདག་ གཞན་ ཐམས་ཅད་ ཀྱིས་ ལན་ གསུམ་ དུ་ བྱ འོ ༔ <utt>
དེ་ ནས་ བར་དོ་ ཐོས་གྲོལ་ དང་ ༔ <utt>
བར་དོ་ འཕྲང་སྒྲོལ་ དང་ ༔ <utt>
འཇིགས་ སྐྱོབས་ མ འི་ སྨོན་ལམ་ རྣམས་ བཏབ་པ ར་ བྱ འོ ༔ <utt>
སངས་རྒྱས་ དང་ བྱང་ཆུབ་སེམས་དཔའ་ རྣམས་ ར་མདའ་ སྦྲན་པ འི་ སྨོན་ལམ ༔ <utt>
འཁོར་བ་ མ་ སྟོང་ གི་ བར་ དུ་ མ་ རྫོགས་ སོ ༔ <utt>
ས་ མ་ ཡ ༔ <utt>
ཞེས་ ཨོ་ རྒྱན་ གྱི་ མཁན་པོ་ པདྨ་འབྱུང་གནས་ ཀྱིས་ སྦྱར་བ ༔ <utt>
མཚོ་ རྒྱལ་ གྱིས་ ཟིན་ བྲིས་ སུ་ བྲིས་ ནས་ ཀརྨ་ གླིང་པ ས་ སྒམ་པོ་ དཔལ་ གྱི་ རི་བོ་ ནས་ གདན་ དྲངས་པ འོ ༔ <utt>
