p1 ༄༅ ། ། <utt>
ཀུན་མཁྱེན་ བླ་མ འི་ གསུང་རབ་ ལ་ བསྔགས་པ་ བཞུགས་ སོ ། ། <utt>
p2 ༄༅ ། ། <utt>
ན་མཿ སརྦ་ཛྙཱ་ ཡ་ གུ་ ར་ ཝེ ། <utt>
གང་ ཞིག་ རྒྱལ་བ འི་ ཡོན་ཏན་ མཐའ་ཀླས་པ ། ། <utt>
མ་ ལུས་ ཡང་དག་ རྫོགས་པ འི་ དཀྱིལ་འཁོར་ ཅན ། ། <utt>
ཀུན་མཁྱེན་ བླ་མ་རྒྱལ་བ་ ཐམས་ཅད་ ཀྱི ། ། <utt>
རྒྱལ་ཚབ་ སེམས་དཔ ར་ གྱུར་ ལ་ ཕྱག་ འཚལ་ ལོ ། <utt>
 ༡ 
། <utt>
གདོད་མ འི་ གཞི་ དབྱིངས་ ཡོན་ཏན་ རྫོགས་པ འི་ ཀློང་ ། ། <utt>
སྟོང་ ཆེན་ ལྷུམས་ སུ་ ཆོས་ཉིད་ ཟད་ཞུགས་པ ས ། <utt>
རབ་འབྱམས་ མཁྱེན་པ ས་ ཤེས་བྱ་ ཡོངས་ གཅོད་པ ། ། <utt>
ཀུན་མཁྱེན་ བླ་མ་ ཐམས་ཅད་ མཁྱེན་པ་ ཡིན ། <utt>
 ༢ 
། <utt>
སྐྱོབ་པ་ དེ་ ཡི་ ལེགས་བཤད་ ཚིག་ གཅིག་ གི ། <utt>
ཟུར་ ཙམ་ ཐོས་ ཀྱང་ སྲིད་པ་ ཧྲུལ་པོ་ རུ ། ། <utt>
ངེས་པ ར་ བགྱིད་ ན་ བསྟན་པ་ ཡོངས་ རྫོགས་ པ འི ། ། <utt>
གསུང་ ལ་ ཐོས་བསམ་ བགྱིད་ རྣམས་ ལྟ་ ཅི་ སྨོས ། <utt>
 ༣ 
། <utt>
རྒྱལ་བ་ རྣམས་ དང་ རྒྱལ་སྲས་ ཆེ་ རྣམས་ ཀྱིས ། ། <utt>
དཔའ་བ ར་ འགྲོ་ སོགས་ ཏིང་འཛིན་ རྣམ་ཐར་ མཐུ ས ། ། <utt>
འཕགས་ བཞི་ སོ་སྐྱེ་ དུ་མ འི་ སྤྲུལ་ གཟུགས་ ཀྱིས ། ། <utt>
རྒྱལ་བ འི་ མཛད་ བཟང་ ཅི་ ཡང་ སྟོན་པ་ ཡིན ། <utt>
 ༤ 
། <utt>
དེ་ སླད་ ཀུན་མཁྱེན་ མཆོག་ གི་ སྤྲུལ་པ འི་ སྐུ ས ། ། <utt>
རྒྱལ་བ འི་ མཛད་པ ས་ སྙིགས་མ འི་ འགྲོ་ སྐྱོང་ ཞིང་ ། ། <utt>
ཐོས་པ ས་ གྲོལ་བ་ ཐེག་རྩེ འི་ ཆོས་ འཁོང་ གྱིས ། ། <utt>
རྡོ་རྗེ་སྙིང་པོ འི་ བསྟན་པ་ གསལ་བ ར་ མཛད ། <utt>
 ༥ 
ཀུན་མཁྱེན་ བླ་མ་ རྫོགས་པ འི་ སངས་རྒྱས་ དེ འི ། ། <utt>
ལེགས་བཤད་ བདུད་རྩི་ ཤིན་ ཏུ་ དག་པ་ འདི ། ། <utt>
ལུང་ གི་ ཆོས་མཆོག་ ཞལ་ ནས་ གསུང་པ འི་ བཀར ། ། <utt>
མི་ ཤེས་པ་ དེ་བ་ གླང་ ཡ་སོ་ ཅན ། <utt>
 ༦ 
། <utt>
སྐལ་བ་ བཟང་དག་ རབ་དགའ་ སྐྱེད་ བྱོས་ ལ ། ། <utt>
སངས་རྒྱས་ མཐོང་བ འི་ ངེས་ཤེས་ གྱིས་ ཤིག་ དང་ ། ། <utt>
ཀུན་མཁྱེན་ བླ་མ འི་ ལེགས་བཤད་ འདི་ མཐོང་ ལས ། ། <utt>
སངས་རྒྱས་ མཇལ་ ཡང་ ཅུང་ཟད་ ཡོད་ རེ་ ཀན ། <utt>
 ༧ 
། <utt>
ཐུབ་པ འི་ མཚན་ དཔེ་ མིག་ གི་ བདུད་རྩི་ སྟེ ། ། <utt>
སྐལ་ བཟང་ ཡིད་ ལ་ དད་ གསུམ་ བསྐྱེད་པ་ ལགས ། ། <utt>
ལེགས་བཤད་ ཡིག་གཟུགས་ བཟོ་ ཡི་ སྤྲུལ་སྐུ་ སྟེ ། ། <utt>
དད་པ འི་ གསོས་ སུ་ འདི་ ལས་ ལྷག་པ་ མེད ། <utt>
 ༨ 
། <utt>
སྟོན་པ འི་ ཚངས་དབྱངས་ རྣ་བ འི་ བདུད་རྩི་ སྟེ ། ། <utt>
བསྐལ་བཟང་ ཡིད་ ལ་ ཤེས་རབ་ བསྐྱེད་པ་ ལགས ། ། <utt>
ལེགས་བཤད་ ཚིག་ཕྲེང་ རྣ་བ འི་ བདུད་རྩི་ སྟེ ། ། <utt>
ཤེས་རབ་ གསོས་ སུ་ འདི་ དང་ མཉམ་པ་ མེད ། <utt>
p3 
༩ 
། <utt>
རྒྱལ་བ འི་ བྱིན་རླབས་ སྙིང་ གི་ བདུད་རྩི་ སྟེ ། ། <utt>
བསྐལ་བཟང་ ཡིད་ ལ་ བདེན་པ་ སྟོན་པ་ ལགས ། ། <utt>
ལེགས་ བཤད་ དོན་བཟང་ སྙིང་ གི་ བདུད་རྩི་ སྟེ ། ། <utt>
ཡིད་ ལ་ ཡེ་ཤེས་ གསོས་ སུ་ འདི་ ཉིད་ ཆེ ། <utt>
 ༡༠ 
། <utt>
རྣམ་ཐར་ ཏིང་འཛིན་སྟོབས་ ཀྱིས་ བྱིན་རླབས་ པས ། ། <utt>
འདི་ མཐོང་ ཡིད་ ལ་ ཆོས་ཉིད་ ཤུགས་ ཀྱིས་ སྐྱེ ། ། <utt>
ཀ་དག་ དགོངས་པ་ འཕྲལ་ ལ་ སྟོན་ ནུས་ ཤིང་ ། ། <utt>
ཆོས་ཅན་ འཛིན་པ་ གཞིག་ ལ་ འདི་ འདྲ་ མེད ། <utt>
 ༡༡ 
། <utt>
ཡི་གེ འི་ རྣམ་ རོལ་ ཤཱཀྱ་སེང་གེ འི་ སྐུ ། ། <utt>
རྗོད་བྱེད་ ཚིག་ཕྲེང་ ཀུན་ མཁྱེན་ བླ་མ འི་ གསུང་ ། ། <utt>
བརྗོད་ བྱེད་ དོན་ ཟབ་ རྒྱལ་བ་ ཀུན་ གྱི་ ཐུགས ། ། <utt>
གསུང་རབ་ འདི་ མཐོང་ བདེ་གཤེགས་ ཡོངས་ རྫོགས་ མཐོང་ ། <utt>
 ༡༢ 
། <utt>
ལྔ་ བརྒྱ་ ཐ་མ འི་ བསྟན་པ ར་ གྱུར་པ་ ན ། ། <utt>
གསུང་རབ་ རྣམ་ རོལ་ ཡི་གེ འི་ གཟུགས་ དག་ གིས ། ། <utt>
སྟོན་པ་ བཞུགས་ ཞེས་ སྐྱོབ་པ་ ཐུགས་རྗེ་ཅན ། ། <utt>
ཤཱཀྱ་ སེང་གེ འི་ ཞལ་བཞེས་ དེ་ ལྟ ར་ ལགས ། <utt>
 ༡༣ 
། <utt>
དོན་ བཟང་ ལེགས་བཤད་ མཛོད་ ཆེན་ བདུན་ ལ་ སོགས ། ། <utt>
བསྟན་པ་ ཡོངས་ རྫོགས་ ཚེ་ གཅིག་ སངས་རྒྱས་ ཆོས ། ། <utt>
ཟབ་ལམ་ རྨད་ བྱུང་ བདུད་རྩི འི་ ཐིགས་པ་ འདི ། ། <utt>
ཀུན་མཁྱེན་ བླ་མ འི་ གསུང་ དུ་ སུ་ ཡིས་ བསྙོན ། <utt>
 ༡༤ 
། <utt>
ལྷུན་ གྲུབ་ ཡོན་ཏན་ ཤིན་ ཏུ་ རྒྱ་ ཆེན་པོ ། ། <utt>
ཀ་དག་ དབྱིངས་ སུ་ ཟབ་པ འི་ ཆོས་ཉིད་ ཅན ། ། <utt>
ཟུང་འཇུག་ ཐེག་རྩེ་རྡོ་རྗེ་ སྙིང་པོ འི་ ཆོས ། ། <utt>
རྒྱལ་ ཀུན་ ཐུགས་ གསང་ འདི་ ལས་ ཅི་ ཞིག་ ཡོད ། <utt>
 ༡༥ 
། <utt>
ཐུབ་པ འི་ མཛེས་སྐུ་ གསེར་ གྱི་ རི་ འདྲ་བ ། ། <utt>
གཟུགས་སྐུ་ མཐོང་བ འི་ ཁྱད་ཆོས་ དེ་ ལགས་ མོད ། ། <utt>
ཆོས་ཉིད་ རང་བཞིན་ བརྗོད་ དུ་ མེད་ སྟོན་པ ། ། <utt>
ཆོས་སྐུ་ མཐོང་བ འི་ སྐལ་ བཟང་ འདི་ ཙམ་ ལགས ། <utt>
 ༡༦ 
། <utt>
ཤིང་ དབང་ དྲུང་ དེ ར་ སྐྱོབ་པ ས་ གང་ མཁྱེན་ དང་ ། ། <utt>
རྒྱལ་སྲས་ རྣམས་ ཀྱིས་ བདེན་པ་ གང་ གཟིགས་པ ། ། <utt>
ཀུན་མཁྱེན་ བླ་མ འི་ ལེགས་བཤད་ ཚིག་ གཅིག་ གིས ། ། <utt>
བརྗོད་ དུ་ མེད་ དོན་ ཐབས་ ཀྱིས་ སྟོན་པ ར་ མཛད ། <utt>
 ༡༧ 
། <utt>
ཡོན་ཏན་ རང་བཞིན་ བྱང་ཆུབ་ ཕྱོགས་ ཀྱི་ ཆོས ། ། <utt>
མ་ ལུས་ ཡོངས་ རྫོགས་ རྫོགས་པ་ ཆེན་པོ་ ནི ། ། <utt>
རྒྱལ་བ་ ཀུན་ གྱི་ ཆོས་སྐུ འི་ མཆོད་སྡོང་ སྟེ ། ། <utt>
བསོད་ནམས་ ཞིང་ དུ་ འདི་ ལས་ ལྷག་པ་ མེད ། <utt>
p4 
༡༨ 
། <utt>
ཐུབ་པ འི་ མདོ་སྡེ་ ཇི་ སྙེད་ བསམ་ཡས་ པ འི ། ། <utt>
ཡོན་ཏན་ མཆོག་ ཀྱང་ ཟབ་ རྒྱས་ སྟོན་པ ས་ ཏེ ། ། <utt>
ཆོས་ཉིད་ རང་བཞིན་ ཟབ་ ཅིང་ རྒྱ་ ཆེ་བ ། ། <utt>
རྗེན་པ ར་ སྟོན་ འདི འི་ ཡོན་ཏན་ ཡང་ དེ་ ཙམ ། <utt>
 ༡༩ 
། <utt>
དེ་ སླད་ གཞུང་ འདི འི་ ཚིག་ གཅིག་ ཉན་པ་ དང་ ། ། <utt>
འཛིན་ ཀློག་ སྒྲུབ་རྣམས་ ཇི་ སྙེད་ རྒྱལ་བ འི་ ཆོས ། ། <utt>
ཉན་ དང་ འཛིན་ ཀློག་ སྒྲུབ་ ལ་ བརྩོན་པ་ དང་ ། ། <utt>
སྐལ་པ་ མཉམ་ ཞིང་ བསོད་ནམས་ རྣམ་སྨིན་ མཉམ ། <utt>
 ༢༠ 
། <utt>
བརྒྱད་ ཁྲི་ བཞི་ སྟོང་ ཆོད་དོན་ རིག་པ འི་ ཀློང་ ། ། <utt>
འདུས་པ ར་ ངེས་ ན་ དེ་ ཡི་ བརྗོད་ བྱེད་ གཞུང་ ། ། <utt>
ཀུན་མཁྱེན་ བླ་མ འི་ ལེགས་བཤད་ ཟབ་མོ འི་ ཆོས ། ། <utt>
ཚིག་ བཅད་ གཅིག་ ཏུ་ ཅི་ ཡི་ ཕྱི ར་ མི་ འདུ ། <utt>
 ༢༡ 
། <utt>
དད་པ འི་ སེམས་ ཀྱི་ སྐད་ ཅིག་ མཇལ་ ན་ ཡང་ ། ། <utt>
གང་ གི་ ཡིད་ ལ་ གདུང་བ་ སྐྱེ་ འགྱུར་ པ འི ། ། <utt>
ཉོན་མོངས་ རྙོགས་པ་ ཤུགས་ ཀྱིས་ འབྲལ་ བགྱིད་པ ། ། <utt>
ཀུན་མཁྱེན་ བླ་མ འི་ ལེགས་བཤད་ མཐོང་གྲོལ་ ཡིན ། <utt>
 ༢༢ 
། <utt>
ཚིག་ གཅིག་ ཐོས་ ཀྱང་ རྣམ་པ ར་ རྟོག་པ འི་ རྡུལ ། ། <utt>
རྣམ་པ ར་ སྤངས་ ནས་ ཞི་བ འི་ ཏིང་ངེ་འཛིན ། ། <utt>
གང་ གི་ ཡིད་ ལ་ རྩོལ་ མེད་ སྐྱེ་ འགྱུར་པ ། ། <utt>
ཀུན་མཁྱེན་ བླ་མ འི་ ལེགས་བཤད་ ཐོས་ གྲོལ་ ཡིན ། <utt>
 ༢༣ 
། <utt>
རྟོག་གེ འི་བློ་གྲོས་ རྩུབ་མོ འི་ སྐྱོན་ སྤོངས་ པ འི ། ། <utt>
ཞི་བ་ བསིལ་བ་ འཇམ་པ འི་ རེག་བྱ་ ཅན ། ། <utt>
འཁོར་བ འི་ གདུང་ སེལ་ འཆི་མེད་ཐེག་པ་ སྟེ ། ། <utt>
ཀུན་མཁྱེན་ བླ་མ འི་ ལེགས་བཤད་ རེག་གྲོལ་ ཡིན ། <utt>
 ༢༤ 
། <utt>
ཟབ་ པ འི་ དོན་ བཟང་ བདུད་རྩི འི་ རོ་ མངར་ ཅན ། ། <utt>
ཇི་ ཙམ་ མྱོང་ བཞིན་ ཐོས་བསམ་ སྒོམ་པ འི་ ལུས ། ། <utt>
བརྟས་པ འི་ འཕུར་ ལྡི ར་ ཆོས་ཉིད་ དབྱིངས་ སྤྱོད་པ ། ། <utt>
ཀུན་མཁྱེན་ བླ་མ འི་ ལེགས་བཤད་ མྱོང་གྲོལ་ ཡིན ། <utt>
 ༢༥ 
། <utt>
རྒྱལ་བ འི་ བསྟན་པ་ ཇི་ སྙེད་ ཡོངས་ རྫོགས་པ འི ། ། <utt>
གཞུང་ བཟང་ ཀུན་མཁྱེན་ བླ་མ ས་ བཀྲལ་ འདི་ འདྲ ། ། <utt>
འཕགས་ བོད་ མཁས་པ འི་ སྐྱེ་བོ་ སུ་ ཡིས་ ཀྱང་ ། ། <utt>
སྔོན་ཆད་ འཛམ་གླིང་ ལྗོངས་ འདི ར་ བཞག་པ་ མེད ། <utt>
 ༢༦ 
། <utt>
རྒྱུ་འབྲས་ ཐེག་པ འི་ ཆོས་ ཀྱི་ སྒོ་ དབྱེ་ ན ། ། <utt>
རྒྱུ་འབྲས་ མེད་ དབྱིངས་ མཉམ་པ ར་ ལ་ ཟློས་པ འི ། ། <utt>
ཀུན་མཁྱེན་ བླ་མ འི་ གདམས་ངག་ འདི་ འདྲ་བ ། ། <utt>
འཆད་པ འི་ མཁས་གྲུབ་ གཉིས་པ་ སུ་ ཡང་ མེད ། <utt>
p5 
༢༧ 
། <utt>
གཞུང་ བཟང་ འདི་ དག་ ཡན་ལག་ ཡོངས་ རྫོགས་ པ འི ། ། <utt>
ལྷ་ལུས་ མཛེས་པ་ བརྒྱན་ གྱིས་ སྤྲ ས་ འདྲ་ སྟེ ། ། <utt>
འདི་ དང་ བསྐྲུན་ ན་ མཁས་པ འི་ བསྟན་བཅོས་ གཞན ། ། <utt>
ཕྱོགས་ རེ འི་ ཡན་ལག་ དུམ་བུ ར་ འཐོར་ དང་ འདྲ ། <utt>
 ༡༨ 
། <utt>
ཚིག་ བཟང་ སྙན་དངགས་ དམ་པ འི་ རྒྱས་ གྱིས་ མཛེས ། ། <utt>
དོན་ཆེན་ རྒྱལ་བསྟན་ རྫོགས་པ འི་ ཁོ་ ལག་ ད ར ། ། <utt>
ཐེག་ རྩེ་ ནོར་བུ་ མཆོག་ གི་ ཐོར་ཚུགས་ ཅན ། ། <utt>
གཞུང་ བཟང་ འདི་ དག་ ལྷ་ ཡི་ དབང་པོ་ འདྲ ། <utt>
 ༡༩ 
། <utt>
ལམ་ སྟེགས་ རྒྱུ་འབྲས་ ཐེག་པ འི་ ཐེམ་སྐས་ བཀྲམ ། ། <utt>
གསང་ ཆེན་ ལམ་ གྱི་ བ་གམ་ བརྗིད་ ཆགས་ ཤིང་ ལྷུན་གྲུབ་ སྐུ་ བཞི ར་ བགྲོད་པ འི་ རྩེ་མོ་ འབར ། ། <utt>
གཞུང་ བཟང་ འདི་ དག་ རྣམ་རྒྱལ་ ཕོ་བྲང་ འདྲ ། <utt>
 ༣༠ 
། <utt>
འདོད་ཁམས་ དགེ་ བཅུ འི་ རི་དབང་ ལྷུན་ བརྗིད་ ཅིང་ ། ། <utt>
གཟུགས་མེད་ ཏིང་འཛིན་ ཞི་བ འི་ སྤྲིན་ ཚོགས་ བཀྲམ ། ། <utt>
གཟུགས་ཁམས་ འཕགས་ལམ་ རྫོགས་པ འི་ འོག་མིན་ ཅན ། ། <utt>
གཟུང་ བཟང་ འདི་ དག་ སྲིད་པ་ གསུམ་པོ་ འདྲ ། <utt>
 ༣༡ 
། <utt>
གང་ འདུལ་ འགྲོ་ ཁམས་ མོས་པ་ དེ་ བཞིན་ འདུལ ། ། <utt>
སྣ་ཚོགས་ ཤེས་བྱ འི་ ཆོས་ ཀུན་ མ་ འདྲེས་ འཆད ། ། <utt>
དོན་དམ་ མཉམ་པ འི་ ཀློང་ ལས་ མི་ འདའ་བ ས ། ། <utt>
གཞུང་ བཟང་ འདི་ དག་ རྫོགས་པ འི་ སངས་རྒྱས་ འདྲ ། <utt>
 ༣༢ 
། <utt>
ཇི་ སྙེད་ ཐེག་པ འི་ རྣམ་གྲངས་ མཐའ་ཡས་ སྟོན ། ། <utt>
ཡིད་ དཔྱོད་ རྒྱུ་འབྲས་ ལམ་ ལས་ ཐེག་དགུ ར་ ཕྱེ ། ། <utt>
མངོན་སུམ་ འོད་གསལ་ ཀློང་ དུ་ སྤང་ བླང་ ཟད ། ། <utt>
གཞུང་ བཟང་ འདི་ དག་ སྲིད་ཞི་ གཉིས་ ཀ་ འདྲ ། <utt>
 ༣༣ 
། <utt>
དོན་ འདི་ ཤེས་ ན་ རྡོ་རྗེ་སྙིང་པོ འི་ ལམ ། ། <utt>
སྙིང་ཐིག་ གསང་བ འི་ ཟབ་ གནད་ སྙིང་འདྲ་ བ འི ། ། <utt>
དོན་ འདི་ མི་ སྟོན་ མཁས་པ འི་ བསྟན་བཅོས་ གཞན ། ། <utt>
ལུས་ ཉིད་ མཛེས་ ཀྱང་ སྙིང་མེད་ རོ་ དང་ འདྲ ། <utt>
 ༣༤ 
། <utt>
རྟོགས་པ འི་ འདྲ་ འབག་ རྡོ་རྗེ་སྙིང་པོ འི་ གླུ ། ། <utt>
མངོན་སུམ་ ཆོས་ཉིད་ རྗེན་པ ར་ སྟོན་པ འི་ ངག ། <utt>
ཀློང་རྡོལ་ གཏམ་ འདི་ སྐད་ ཅིག་ ཐོས་པ ས་ ཀྱང་ ། ། <utt>
འོད་གསལ་ ཡེ་ཤེས་རྒྱུད་ ལ་ ཤུགས་ ཀྱིས་ སྐྱེ ། <utt>
 ༣༥ 
། <utt>
ཟབ་ ལས་ ཆེས་ ཟབ་ ཆོས་དབྱིངས་ རིན་པོ་ཆེ ། ། <utt>
བྱིན་ བརྒྱུད་ ཡེ་ཤེས་ རྟོགས་པ འི་ མཛོད་ གཅིག་ པུར ། ། <utt>
ཡང་དག་ ཆོས་སྐུ་ དངོས་ བྱོན་ གཞུང་ འདི་ འདྲ ། ། <utt>
གང་ གིས་ ཉམས་ བླང་ སྲིད་པ་ ཐ་མ་ ཡིན ། <utt>
p6 
༣༦ 
། <utt>
ཟང་ཐལ་ རིག་པ་ ཀུན་ མཁྱེན་ བླ་མ འི་ ཐུགས ། ། <utt>
རྗེན་པ ར་ སྟོན་པ འི་ མན་ངག་ འདི་ འདྲ་བ ། ། <utt>
སངས་རྒྱས་ དངོས་ ཡིན་ དམ་པ འི་ ཆོས་ ཀྱང་ ཡིན ། ། <utt>
མོས་གུས་ སྐྱེས་ ན་ དགེ་བ འི་ བཤེས་གཉེན་ ཡིན ། <utt>
 ༣༧ 
། <utt>
རྒྱུད་སྡེ་ ཀུན་ ཀྱི་ ཟབ་ གནད་ མཐ ར་ ཐུག་པ ། ། <utt>
བཞི་པ འི་ དབང་ ཞེས་ གྲགས་པ་ འདི་ ཡིན་ ཏེ ། ། <utt>
དབང་ བཞི་ ཡོངས་ རྫོགས་ རིག་པ་ རྩལ་ གྱི་ དབང་ ། ། <utt>
གཞུང་ བཟང་ འདི་ འདྲ་ མཐོང་ ལས་ གཞན་ ཡོད་ མིན ། <utt>
 ༣༨ 
། <utt>
ཀུན་མཁྱེན་ བླ་མ་ འཇའ་ ལུས་ སྒྱུ་མ འི་ སྐུ ། ། <utt>
སྔོན་ ཞིག་ བཞུགས་ ཀྱི་ ད་ ལྟ་ མེད་པ་ མིན ། ། <utt>
མཐོང་བ ར་ ནུས་ ན་ རང་ གི་ མདུན་ ན་ བཞུགས ། ། <utt>
རྟོག་པ ས་ བསྒྲིབ་ ན་ མངོན་སུམ་ བྱོན་ ཀྱང་ ཅི ། <utt>
 ༣༩ 
། <utt>
གསུང་ གི་ གནད་ འདི་ རྟོགས་པ འི་ འདྲ་ འབག་ སྟེ ། ། <utt>
ཡེ་ཤེས་ ཆེན་པོ་ ཚིག་དོན་ བྱིན་ གྱིས་ རླབས ། ། <utt>
མོས་གུས་ ཅན་ ལ་ བདེན་ཚིག་ གཏད་རྒྱ་ མཛད ། ། <utt>
ངེས་པ ར་ བརྟེན་ ན་ བླ་མ་ འདི་ རང་ ཡིན ། <utt>
 ༤༠ 
། <utt>
མོས་གུས་ ཐོབ་ ནས་ ཚིག་དོན་ དཔྱོད་ ཤེས་ ན ། ། <utt>
གཞུང་ བཟང་ འདི་ འདྲ་ ཅི་ ཙམ་ མཇལ་བ འི་ ཡུན ། ། <utt>
དེ་ སྲིད་ དེ་ བློ་ ཆོས་ཉིད་ མངོན་སུམ་ པ འི ། ། <utt>
འོད་གསལ་ མཆོག་ ལས་ གཡོ་བ་ ཡོད་ རེ་ ཀན ། <utt>
 ༤༡ 
། <utt>
རྣམ་པ ར་ དཔྱོད་ མང་ ག་ གེ འི་ བསྟན་བཅོས་ གཞན ། ། <utt>
ཇི་ ཙམ་ བལྟས་ བཞིན་ འཁྲུལ་པ འི་ རྣམ་རྟོག་ འཕེལ ། ། <utt>
བློ་ ལས་ འདས་སྟོན་ ཀུན་ མཁྱེན་ བླ་མ འི་ གཞུང་ ། ། <utt>
ཚིག་ གཅིས་ ཐོས་ ཀྱང་ རྩོལ་ མེད་ ཏིང་འཛིན་ སྐྱེད ། <utt>
 ༤༢ 
། <utt>
རྟོག་གེ འི་ དཀྲུགས་པ་ ཕལ་བ འི་ གཞུང་ མང་ དུ ། ། <utt>
འཁྱམས་ ཤིང་ འཁྱམས་པ འི་ དོན་མེད་ ངལ་བ་ཅན ། ། <utt>
ཚིག་དོན་ ཕུན་ཚོགས་ ནོར་བུ འི་ ངལ་ སྟེགས་ སུ ། ། <utt>
ངལ་བསོ་ སྦྱིན་པ་ ཀུན་ མཁྱེན་ བླ་མ འི་ གཞུང་ ། <utt>
 ༤༣ 
། <utt>
ཕྱོགས་ རེ འི་ རིག་པ་ སྦྲང་བུ འི་ གཤོག་ རླབས་ ཀྱིས ། ། <utt>
གླིང་ བཞི་ ཉུལ་ འདོད་ འབྲས་ མེད་ ལྟད་མོ་ བ ། ། <utt>
རྡོ་རྗེ་སྙིང་པོ འི་ རི་རབ་ རྩེ ར་ བགྲོད་ ནས ། ། <utt>
ཐེག་ དགུ་ གསལ་ སྟོན་ ཁྱུང་ཆེན་ རྒྱལ་པོ་ འདྲ ། <utt>
 ༤༤ 
། <utt>
བྱིས་པ འི་ བསྟན་བཅོས་ རྩེད་མོ འི་ རྩོད་པ་ ཅན ། ། <utt>
ཡིན་ དང་ མ་ ཡིན་ རང་ རང་ ཕྱོགས་ ལ་ ཞེན ། ། <utt>
མཉམ་པ འི་ ཆོས་ཉིད་ རྒན་པོ འི་ བློ་གྲོས་ ཅན ། ། <utt>
ཀུན་མཁྱེན་ བླ་མ འི་ ལེགས་བཤད་ གཟུ་བོ་ ཡིན ། <utt>
p7 
༤༥ 
། <utt>
རྨོངས་ དང་ མ་ རིག་ ཐེ་ཚོམ་ སྐྱེས་པ འི་ དུས ། ། <utt>
གཞུང་ བཟང་ འདི་ དག་ བལྟ་བ ར་ བྱོས་ ཤིག་ དང་ ། ། <utt>
རྨོངས་པ འི་ དྲྭ་བ་ གང་ གིས་ གཅོད་ འགྱུར་ བ འི ། ། <utt>
ཀུན་མཁྱེན་ ལེགས་བཤད་ ཤེས་རབ་རལ་གྲི་ ཡིན ། <utt>
 ༤༦ 
། <utt>
སྣ་ཚོགས་ རྟོག་པ འི་ བུན་ལོང་ གཡོ་བ འི་ དུས ། ། <utt>
གཞུང་ བཟང་ འདི་ དག་ བལྟ་བ ར་ བྱོས་ ཤིག་ དང་ ། ། <utt>
འཁྲུལ་ རྟོག་ རྩིག་པ་ གང་ གིས་ འཇིག་ འགྱུར་ བ འི ། ། <utt>
ཀུན་མཁྱེན་ ལེགས་བཤད་ ཡེ་ཤེས་རྡོ་རྗེ་ ཡིན ། <utt>
 ༤༧ 
། <utt>
ཆགས་སྡང་ འཁྲུལ་པ འི་ ཟུག་རྔུ་ འབར་བ འི་ དུས ། ། <utt>
གཞུང་ བཟང་ འདི་ དག་ བལྟ་བ ར་ བྱོས་ ཤིག་ དང་ ། ། <utt>
ཉོན་མོངས་ བུད་ཤིང་ སྐད་ ཅིག་ སྲེག་ བྱེད་ པ འི ། ། <utt>
ཀུན་མཁྱེན་ ལེགས་པ འི་ མེ་ དཔུང་ ཡིན ། <utt>
 ༤༨ 
། <utt>
འདུ་འཛི འི་ གནས་ དང་ སྐྱོ་བ ས་ གདུང་བ འི་ ཚེ ། ། <utt>
གཞུང་ བཟང་ འདི་ དག་ བལྟ་བ ར་ བྱོས་ ཤིག་ དང་ ། ། <utt>
ངེས་ བྱུང་ བློ་ ཡིས་ ཁམས་ གསོ་ སྦྱིན་བྱེད་ པ འི ། ། <utt>
ཀུན་མཁྱེན་ ལེགས་བཤད་ བདུད་རྩི འི་ སྨན་ མཆོག་ ཡིན ། <utt>
 ༤༩ 
། <utt>
དབེན་པ འི་ གནས་ སུ་ གཅིག་པུ ར་ གནས་པ འི་ ཚེ ། ། <utt>
གཞུང་ བཟང་ འདི་ དག་ བལྟ་བ ར་ བྱོས་ ཤིག་ དང་ ། ། <utt>
ཉིན་མཚན་ འཁོར་ཡུག་ ཆོས་ ཀྱིས་ འདའ་ བྱེད་ པ འི ། ། <utt>
ཀུན་མཁྱེན་ ལེགས་བཤད་ རིག་པ འི་ སྐྱོ་ གྲོགས་ ཡིན ། <utt>
 ༥༠ 
། <utt>
མང་པོ འི་ དབུས་ སུ་ ཆགས་སྡང་ ལྡང་སྐྱེས་པ འི་ ཚེ ། ། <utt>
གཞུང་ བཟང་ འདི་ དག་ བལྟ་བ ར་ བྱོས་ ཤིག་ དང་ ། ། <utt>
མཉམ་པ འི་ ཀློང་ དུ་ སེམས་ དལ་ སྦྱིན་ བྱེད་ པ འི ། ། <utt>
ཀུན་མཁྱེན་ ལེགས་བཤད་ ནོར་བུ འི་ ངལ་ སྟེགས་ ཡིན ། <utt>
 ༥༡ 
། <utt>
ཡིད་ དཔྱོད་ རྟོག་པ འི་ ཞེ་ འདོད་ སྐྱེས་པ འི་ ཚེ ། ། <utt>
གཞུང་ བཟང་ འདི་ དག་ བལྟ་བ ར་ བྱོས་ ཤིག་ དང་ ། ། <utt>
བདེན་ ཞེན་ གྲུབ་ མཐ འི་ ལྕགས་ སྒྲོགས་ གྲོལ་ བྱེད་ པ འི ། ། <utt>
ཀུན་མཁྱེན་ ལེགས་བཤད་ ཐབས་ ཀྱི་ ལྡེའུ་མིག་ ཡིན ། <utt>
 ༥༢ 
། <utt>
བྱིད་ རྒོད་ རྨུགས་པ ས་ སྒོམ་ གེགས་ སྐྱེས་པ འི་ ཚེ ། ། <utt>
གཞུང་ བཟང་ འདི་ དག་ བལྟ་བ ར་ བྱོས་ ཤིག་ དང་ ། ། <utt>
ཞི་བ འི་ ཏིང་འཛིན་ སྐྱོན་མེད་ ལེགས་ སྐྱེད་ པ འི ། ། <utt>
ཀུན་མཁྱེན་ ལེགས་བཤད་ གནད་ ཀྱི་ མན་ངག་ ཡིན ། <utt>
 ༥༣ 
། <utt>
ནད་ དང་ སྡུག་བསྔལ་ གནོད་པ་ སྐྱེས་པ འི་ ཚེ ། ། <utt>
གཞུང་ བཟང་ འདི་ དག་ བལྟ་བ ར་ བྱོས་ ཤིག་ དང་ ། <utt>
རྐྱེན་ངན་ སྣང་བ་ གྲོགས་ སུ་ བསྒྱུར་ བྱེད་ པ འི ། ། <utt>
ཀུན་མཁྱེན་ ལེགས་བཤད་ གསེར་འགྱུར་ བདུད་རྩི་ ཡིན ། <utt>
p8 
༥༤ 
། <utt>
རིག་རྩལ་ རྟོགས་པ འི་ ཉམས་མྱོང་ འབར་བ འི་ ཚེ ། ། <utt>
གཞུང་ བཟང་ འདི་ དག་ བལྟ་བ ར་ བྱོས་ ཤིག་ དང་ ། ། <utt>
ཆོས་སྐུ འི་ ཀློང་ དུ་ མཉམ་ཉིད་ ངོ་སྤྲོད་ པ འི ། ། <utt>
ཀུན་མཁྱེན་ ལེགས་བཤད་ གནད་ ཀྱི་ བོག་ འདོན་ ཡིན ། <utt>
 ༥༥ 
། <utt>
བྱུང་རྒྱལ་ ཉམས་ ཀྱི་ སྣང་བ་ འུར་བ འི་ ཚེ ། ། <utt>
གཞུང་ བཟང་ འདི་ དག་ བལྟ་བ ར་ བྱོས་ ཤིག་ དང་ ། ། <utt>
ཞེན་ མེད་ ངང་ དུ་ བརྟུལ་ཞུགས་ གོང་ འཕེལ་ བ འི ། ། <utt>
ཀུན་མཁྱེན་ ལེགས་བཤད་ རྡོ་རྗེ འི་ ཐོལ་ གླུ་ ཡིན ། <utt>
 ༥༦ 
། <utt>
འདོད་ཡོན་ ལོངས་སྤྱོད་ ཤུགས་ ཀྱིས་ འདུ་བ འི་ དུས ། ། <utt>
གཞུང་ བཟང་ འདི་ དག་ བལྟ་བ ར་ བྱོས་ ཤིག་ དང་ ། ། <utt>
ཞེན་ མེད་ ངང་ དུ་ ཅི་ འདོད་ རྒྱན་ འཆང་ བ འི ། ། <utt>
ཀུན་མཁྱེན་ ལེགས་བཤད་ རྨ་བྱ་ དུག་ རོལ་ ཡིན ། <utt>
 ༥༧ 
། <utt>
སྙེམས་ བྱེད་ རེ་དོགས་ གཟུང་འཛིན་ སྐྱེས་པ འི་ ཚེ ། ། <utt>
གཞུང་ བཟང་ འདི་ དག་ བལྟ་བ ར་ བྱོས་ ཤིག་ དང་ ། ། <utt>
བརྟུལ་ཞུགས་ རོལ་པ འི་ དཔའ་ གདེང་ སྐྱེད་ བྱེད་ པ འི ། ། <utt>
ཀུན་མཁྱེན་ ལེགས་བཤད་ བདུད་ ཀྱི་ གཅོད་ ཡུལ་ ཡིན ། <utt>
 ༥༨ 
། <utt>
དངོས་འཛིན་ འཁྲུལ་པ་ ཨ་་ འཐ ས་ སྐྱེས་པ འི་ ཚེ ། ། <utt>
གཞུང་ བཟང་ འདི་ དག་ བལྟ་བ ར་ བྱོས་ ཤིག་ དང་ ། ། <utt>
བདེན་ ཞེན་ གདོས་བཅས་ བུན་ལོང་ འཇིག་ བྱེད་ པ འི ། ། <utt>
ཀུན་མཁྱེན་ ལེགས་བཤད་ སྒྱུ་མ འི་ མན་ངག་ ཡིན ། <utt>
 ༥༩ 
། <utt>
ཀུན་མཁྱེན་ ལེགས་བཤད་ ནོར་བུ འི་ གཏེར་ འདྲ་ བ འི ། ། <utt>
ཡོན་ཏན་ ཕྲེང་བ་ གཞལ་ དུ་ མི་ སྤྱོད་ མོད ། ། <utt>
ཅུང་ཟད་ སྨྲས་འདི ས་ ཁོ་བོ འི་ སྤོབས་པ་ ཡང་ ། ། <utt>
མཐ ར་ ཐུག་ མིན་ ན་ བརྗོད་བྱ་ ཇི་ ལྟ ར་ རྫོགས ། <utt>
 ༦༠ 
། <utt>
བསྔགས་པ འི་ གནས་ འདི་ གྲངས་ མེད་ ཞིང་ དུ་ ཡང་ ། ། <utt>
རྒྱལ་བ་ རྣམས་ དང་ རྒྱལ་སྲས་ མཁས་ རྣམས་ ཀྱི ། ། <utt>
དམ་ཆོས་ གཏམ་ གྱི་ གླེང་གཞི ར་ གྱུར་པ་ སྟེ ། ། <utt>
སོ་སོ་ ཡང་དག་རིག་པ འི་ སྤྱོད་ཡུལ་ ཡིན ། <utt>
 ༦༡ 
། <utt>
མཁའ་དབྱིངས་ བཞིན་ དུ་ མཁས་པ འི་ རོལ་ གནས ། ། <utt>
སོ་ སྐྱེ་ བློ་གྲོས་ སྦྲང་བུ འི་ གཤོག་ རླབས་ བཅས ། ། <utt>
བསྔགས་པ འི་ སྙན་ གླུ་ དར་དིར་སྒྲོགས་པ་ འདི ། ། <utt>
ལེགས་ བཤད་ ཚལ་ ལ་ རབ་དགའ་ སྐྱེས་ ནས་ ཡིན ། <utt>
 ༦༢ 
། <utt>
དགའ་བ ར་ བྱོས་ ཤིག་ སྐལ་ བཟང་ དོན་ མཐུན་ དག ། <utt>
གེ་ ས ར་ རོ་ མངར་ ཡང་ ཡང་ བཏུང་ གྱིས་ ལ ། ། <utt>
བསྟོད་པ འི་ གླུ་ ཕྲེང་ བདག་ དང་ མཐུན་ སྒྲོགས་ དང་ ། ། <utt>
མི་ཟད་ སྤོབས་པ་ ཁྱེད་ ལ་ མཛའ་བ ར་ འགྱུར ། <utt>
p9 
༦༣ 
། <utt>
བསྔགས་ འོས་ ཡུལ་ ལ་ བསྔགས་པ འི་ མཆོད་སྤྲིན་ འདི འི ། ། <utt>
ལེགས་ བྱས་ དགེ་བ་ སྲིད་ ལ་ ཞི་ རྒྱུ་ དང་ ། ། <utt>
ཞི་ལ་ སྲིད་དོན་ གཉིས་ མཐ ར་ མི་ གནས་ པ འི ། ། <utt>
རྒྱལ་ དང་ དེ་ སྲས་ ཐུགས་དགོངས་ རྫོགས་ ཕྱི ར་ བསྔོ ། <utt>
 ༦༤ 
། <utt>
མཚམས་ སྤྲིན་ གཟི་ འདྲ་ མཚན་དཔེ འི་ གཟི་འབར་བ ། ། <utt>
འཇམ་དཔལ་ དཔའ་པོ འི་ མཁྱེན་པ་ དེ་ དྲན་ ནས ། ། <utt>
དེ་ ཡི་ རྗེས་ བཞིན་ བདེན་པ འི་ འཁོར་ གསུམ་ བློ ། ། <utt>
སྤོངས་པ འི་ ཡོངས་ བསྔོ་ སྨོན་པ་ མེད་དབྱིངས་ སྙོགས ། <utt>
 ༦༥ 
། <utt>
བདག་ ཀྱང་ དེང་ ནས་ ཀུན་མཁྱེན་ བརྒྱུད་ བཅས་ ཀྱི ། ། <utt>
སྨིན་གྲོལ་ རྒྱལ་ཐབས་ རྒྱས་པ འི་ སྒོ་ སྲང་ ནས ། ། <utt>
དད་ གསུམ་ སློང་ ཕོ ར་ གཏོང་བ་ མེད་ལྡན་པ ས ། ། <utt>
བལྟ་བ འི་ སྐལ་བཟང་ འཁོར་བ འི་ མཐའ་ མ ར་ སྨོན ། <utt>
 ༦༦ 
། <utt>
ནམ་ ཞིག་ སྲིད་ དང་ ཞི་བ་ མཉམ་པ ར་ བརྡལ ། ། <utt>
འཁོར་བ་ དོང་སྤྲུགས་ཞི་བ་ བུམ་སྐུ ར་ བཞེངས ། ། <utt>
འཁོར་འདས་ མ་ ལུས་ ཐིག་ལེ་ གཅིག་ གི་ ཀློང་ ། ། <utt>
ཀུན་མཁྱེན་ བླ་མ འི་ དགོངས་པ ར་ འདྲེས་ གྱུར་ ཅིག 
༦༧ 
། <utt>
ཅེས་ པ འང་ ཨ་ བུ་ ཧྲལ་པོ འི་ གང་ དྲན་ བརྗོད་པ་ དགེ་ལེགས་ འཕེལ ། <utt>
དགེ འོ ། ། <utt>
དགེ འོ ། ། <utt>
དགེ འོ ། ། <utt>
 ། ། <utt>
