p1 ༄༅ ། ། <utt>
རྗེ་ རང་ བྱུང་ ཞབས་ ཀྱིས་ མཛད་པ འི་ ངེས་དོན་ ཕྱག་རྒྱ་ ཆེན་པོ འི་ སྨོན་ལམ་ གྱི་ འགྲེལ་ ཆུང་ p2 བདུད་རྩི འི་ བུམ་ བཟང་ བཞུགས་ སོ ། ། <utt>
༄༅ ། ། <utt>
བཀའ་ བརྒྱུད་ བླ་མ་ གྲུབ་ཐོབ་ རྒྱ་མཚོ འི་ ཆོགས་ རྣམས་ ལ་ ཕྱག་ འཚལ་ ཞིང་ སྐྱབས་ སུ་ མཆི འོ ། ། <utt>
བདག་ སོགས་ གདུལ་བྱ་ རྣམས་ ཀྱི་ རྒྱུད་ བྱིན་ གྱིས་ བརླབ་པ ར་ མཛད་ དུ་ གསོལ ། <utt>
ཀུན་མཁྱེན་ རང་བྱུང་ རྡོ་རྗེ འི་ ཞལ་སྔ་ ནས་ བསྩལ་བ འི་ ཕྱག་ ཆེན་ སྨོན་ལམ་ གྱི་ བསྡུས་འགྲེལ་ སྙིང་པོ ར་ དྲིལ་བ་ ལས་ དཔྱད་ གསུམ་ སྨོན་ལམ་ གདབ་པ འི་ སྦྱོར་བ ། <utt>
སྨོན་ལམ་ དངོས ། <utt>
སྨོན་ལམ་ གྱི་ འཇུག་ བསྡུ་ བ འོ ། ། <utt>
དང་པོ་ སྦྱོར་བ་ བསྟན་པ འམ་ དཔང་ དུ་ གསོལ་བ་ ནི ། <utt>
ན་མོ་ གུ་རུ ། <utt>
བླ་མ་ རྣམས་ དང་ ཡི་དམ་ དཀྱིལ་འཁོར་ ལྷ ། ། <utt>
ཕྱོགས་ བཅུ་ དུས་ གསུམ་ རྒྱལ་བ་ སྲས་ དང་ བཅས ། ། <utt>
བདག་ ལ་ བརྩེར་ དགོངས་ བདག་ གི་ སྨོན་ལམ་ རྣམས ། ། <utt>
ཇི་ བཞིན་ འགྲུབ་པ འི་ མཐུན་འགྱུར་ བྱིན་བརླབས་ མཛོད ། ། <utt>
ཅེས་ པ འི་ དོན ། <utt>
ན་མོ་ གུ་རུ་ ནི་ རྩ་བ འི་ བླ་མ་ རྡོ་རྗེ་འཆང་ ལ་ ཕྱག་ འཚལ་ བ འོ ། ། <utt>
བརྒྱུད་པ འི་ བླ་མ་ རྣམས་ དང་ ཡི་དམ་ ལྷ་ཚོགས་ ཕྱོགས་ བཅུ་ དུས་ གསུམ་ གྱི་ རྒྱལ་བ་ སྲས་ དང་ བཅས་པ་ ཐམས་ཅད་ བདག་ ལ་ བརྩེ་བ ར་ དགོངས་ ཏེ་ བདག་ སྨོན་ལམ་ རྣམ་པ ར་ དག་པ་ ཇི་ བཞིན་ དུ་ འགྲུབ་པ འི་ མཐུན་འགྱུར་ མཛད་ དུ་ གསོལ ། <utt>
ཞེས་ སོ ། ། <utt>
སྨོན་ལམ་ དངོས་ ལ་ སྤྱི་ དང་ བྱེ་བྲག་ གཉིས་ ཏེ ། <utt>
དང་པོ་ ནི ། <utt>
བདག་ དང་ མཐའ་ཡས་ སེམས་ཅན་ ཐམས་ཅད་ ཀྱི ། ། <utt>
བསམ་སྦྱོར་ རྣམ་དག་ གངས་རི་ ལས་ སྐྱེས་ པ འི ། ། <utt>
འཁོར་ གསུམ་ རྙོག་ མེད་ དགེ་ཚོགས་ཆུ་རྒྱུན་ རྣམས ། ། <utt>
རྒྱལ་བ་ སྐུ་བཞི འི་ རྒྱ་མཚོ ར་ འཇུག་ གྱུར་ ཅིག ། <utt>
ཅེས་ པ་ སྙན་ངག་ གཟུགས་ཅན་ གྱི་ རྒྱན་ དུ་ བཀོད་པ་ སྟེ ། <utt>
བསམ་སྦྱོར་ རྣམ་དག་ ཅེས་ པ འི་ བསམ་པ་ རྣམ་པ ར་ དག་པ་ ནི ། <utt>
བརྣབ་སེམས ། <utt>
གནོད་སེམས ། <utt>
ལོག་ལྟ་ ལ་ སོགས་པ འི་ ཡིད་ ཀྱི་ ཀུན་ སློང་ མི་ དགེ་བ་ རྣམས་ མ་ ཡིན་པ ར་ བྱམས་པ་ དང་ སྙིང་རྗེ ། <utt>
བྱང་ཆུབ་ ཀྱི་ སེམས་ སོགས་ ཀུན་སློང་ དགེ་བ འམ ། <utt>
སྦྱོར་བ་ རྣམ་པ ར་ དག་པ་ ནི ། <utt>
ལུས་ངག་ གི་ ལེགས་པ ར་ སྦྱང་བ་ རྣམས་ ཏེ ། <utt>
དེ་ ཡང་ ཀུན་སློང་ དགེ་བ ས་ བསྐྱོད་པ་ འབའ་ ཞིག་ དགོས་ སོ ། ། <utt>
འཁོར་ གསུམ་ རྙོག་ མེད་ ནི ། <utt>
སྨོན་པ ར་ བྱ་བ འི་ ཡུལ ། <utt>
p3 སྨོན་པ་ དངོས ། <utt>
སྨོན་ལམ་ འདེབས་པ་པོ་ གསུམ་ མི་ དམིགས་པ་ དགོངས་ ཏེ ། <utt>
དམིགས་ བཅས་ ནི་ ཆུ་རྙོག་པ་ བཞིན་ ནོ ། ། <utt>
འདི འི་ འཁོར་ གསུམ་ དམིགས་ བྲལ་ གྱི་ ཤེས་རབ་ དངོས་ ནི་ འཕགས་པ་ རྣམས་ ལས་ གཞན་ ལ་ མེད་ ཅིང་ ། <utt>
ལུང་ དང་ བླ་མ འི་ གདམས་ངག་ གིས་ རྗེས་ མཐུན་ རྟོགས་པ་ ནི་ སོ་ སྐྱེ་ ལ འང་ ཡོད་ དོ ། ། <utt>
འདི་ ནི་ བདེ་བར་གཤེགས་པ འི་ ལམ་ འབྲས་བུ་ དང་ བཅས་པ འི་ ཆོས་ རྣམས་ མདོ ར་ བསྡུས་པ འི་ སྨོན་ལམ་ སྟེ་ ཚིག་ རྗེ ས་ མ་ རྣམས་ ཀྱང་ འདི་ ཉིད་ ལས་ འཕྲོས་པ ར་ ཤེས་ དགོས་ སོ ། ། <utt>
གཉིས་པ་ བྱེ་བྲག་ ཕྱེ་ སྟེ་ སྨོན་ལམ་ གདབ་པ་ ལ་ ལྔ ། <utt>
ལམ་ གྱི་ རྟེན་ ཕུན་སུམ་ཚོགས་པ་ ལ་ སྨོན་པ ། <utt>
ལམ་ རྟོགས་ བྱེད་ ཀྱི་ ཤེས་རབ་ ལ་ སྨོན་པ ། <utt>
འཁྲུལ་ མེད་ ཀྱི་ ལམ་ ཉིད་ ལ་ སྨོན་པ ། <utt>
ལམ་ དེ་ ཉམས་ སུ་ ལེན་ ཚུལ་ མ་ འཁྲུལ་བ་ ལ་ སྨོན་པ ། <utt>
དེ་ མཐ ར་ ཕྱིན་པ འི་ འབྲས་བུ་ ལ་ སྨོན་པ འོ ། ། <utt>
དང་པོ་ ལ འང་ ཐུན་མོང་ དང་ ཐུན་ མིན་ གཉིས ། <utt>
དང་པོ་ ནི ། <utt>
ཇི་སྲིད་ དེ་ མ་ ཐོབ་པ་ དེ་ སྲིད་ དུ ། ། <utt>
སྐྱེ་ དང་ སྐྱེ་བ་ ཚེ་རབས་ ཀུན་ ཏུ་ ཡང་ ། ། <utt>
སྡིག་ དང་ སྡུག་བསྔལ་ སྒྲ་ ཡང་ མི་ གྲགས་ ཤིང་ ། ། <utt>
བདེ་ དགེ འི་ རྒྱ་མཚོ འི་ དཔལ་ ལ་ སྤྱོད་པ ར་ ཤོག ། <utt>
ཅེས་ པ་ སྟེ ། <utt>
ཚིག་རྐང་ སྔ་མ་ གཉིས་ ཀྱི་ ནི་ སྐྱེ་བ་ འདི་ ནས་ བཟུང་ སྔ ར་ བཤད་པ འི་ རྒྱལ་བ་ སྐུ་བཞི འི་ གོ་འཕང་ ཁྱད་པར་ཅན་ དེ་ མ་ ཐོབ་ ཀྱི་ བར་ ཚེ་རབས་ ཐམས་ཅད་ ཅེས་ བསྟན་ ཅིང་ ། <utt>
ཕྱི་མ་ གཉིས་ ཀྱིས་ དེ ར་ རྒྱུ་ སྡིག་པ་ དང་ འབྲས་བུ་ སྡུག་བསྔལ་ གྱི་ སྒྲ་ ཡང་ མི་ གྲག་པ ར་ རྒྱུ་ དགེ་བ་ དང་ འབྲས་བུ་ བདེ་བ་ རྒྱ་མཚོ་ ལྟ་བུ འི་ དཔལ་ ལ་ སྤྱོད་པ་ ཁོ་ན ར་ གྱུར་ ཅིག་ ཅེས་ བསྟན་ ཏོ ། ། <utt>
གཉིས་པ་ ནི ། <utt>
དལ་འབྱོར་ མཆོག་ཐོབ་ དད་བརྩོན་ཤེས་རབ་ལྡན ། ། <utt>
བཤེས་གཉེན་ བཟང་བསྟེན་ གདམས་པ འི་ བཅུད་ ཐོབ་ ནས ། ། <utt>
ཚུལ་ བཞིན་ བསྒྲུབ་ ལ་ བར་ཆད་ མ་ མཆིས་པ ར ། ། <utt>
ཚེ་རབས་ ཀུན་ ཏུ་ དམ་ཆོས་ སྤྱོད་པ ར་ ཤོག ། <utt>
ཅེས་ པ་ ལ་ གོང་ གི་ ཇི་སྲིད་ དེ་ མ་ ཐོབ་པ་ དེ་ སྲིད་ དུ་ ཞེས་ པ་ དང་ འབྲེལ་ ཏེ་ ཚེ་རབས་ ཐམས་ཅད་ དུ་ དལ་འབྱོར་ གྱི་ མི་ལུས་ རིན་པོ་ཆེ་ ཐོབ་ ཅིང་ ། <utt>
དད་པ ། <utt>
བརྩོན་འགྲུས ། <utt>
ཤེས་རབ་ གསུམ་ དང་ ལྡན་པ ས་ ལམ་ གྱི་ རྩ་བ་ དགེ་བ འི་ བཤེས་གཉེན་ བཟང་པོ་ བསྟེན་ ཅིང་ གདམས་ངག་ ཟབ་མོ འི་ བཅུད་ ཐོབ་ ནས་ དེ འི་ དོན་ ཚུལ་ བཞིན་ དུ་ སྒྲུབ་ ཅིང་ ཉམས་ སུ་ ལེན་པ་ ལ་ བར་ཆད་ མེད་ ཅིང་ སྐྱེ་བ་ དང་ ཚེ་རབས་ ཐམས་ཅད་ རྣམ་དཀར་ དམ་པ འི་ ལྷ་ཆོས་ ལ་ སྤྱོད་པ ར་ ཤོག་ ཅེས་ པ འོ ། ། <utt>
p4 གཉིས་པ་ ལམ་ རྟོགས་ བྱེད་ ཀྱི་ ཤེས་རབ་ ལ་ སྨོན་པ་ ནི ། <utt>
ལུང་རིགས་ ཐོས་པ ས་ མི་ ཤེས་ སྒྲིབ་ ལ ས་ གྲོལ ། ། <utt>
མན་ངག་ བསམ་པ ས་ ཐེ་ཚོམ་ མུན་ནག་བཅོམ ། ། <utt>
སྒོམ་ བྱུང་ འོད་ ཀྱིས་ གནས་ལུགས་ ཇི་ བཞིན་ གསལ ། ། <utt>
ཤེས་རབ་ གསུམ་ གྱི་ སྣང་བ་ རྒྱས་པ ར་ ཤོག ། <utt>
ཅེས་ པ་ སྟེ ། <utt>
ཚིག་རྐང་ དང་པོ ས་ ཐོས་པ འི་ ཤེས་རབ ། <utt>
གཉིས་པ ས་ བསམ་པ འི་ ཤེས་རབ ། <utt>
གསུམ་པ ས་ སྒོམ་པ འི་ ཤེས་རབ ། <utt>
བཞི་པ ས་ དེ་ གསུམ་ གྱི་ དོན་ བསྡུས་པ འོ ། ། <utt>
གསུམ་པ་ འཁྲུལ་མེད་ ཀྱི་ ལམ་ ཉིད་ ལ་ སྨོན་པ་ ནི ། <utt>
རྟག་ཆད་ མཐའ་བྲལ་བདེན་ གཉིས་ གཞི་ ཡི་ དོན ། ། <utt>
སྒྲོ་ སྐུ ར་ མཐའ་བྲལ་ ཚོགས་ གཉིས་ ལམ་ མཆོག་ གིས ། ། <utt>
སྲིད་ཞི འི་ མཐའ་བྲལ་ དོན་ གཉིས་ འབྲས་ ཐོབ་ པ འི ། ། <utt>
གོལ་ འཆུག་ མེད་པ འི་ ཆོས་ དང་ ཕྲད་པ ར་ ཤོག ། <utt>
ཅེས་ པ་ སྟེ ། <utt>
དེ འང་ ཚིག་རྐང་ དང་པོ ས་ ཤེས་བྱ་ གཞི འི་ གནས་ལུགས་ མ་ འཁྲུལ་བ ར་ བསྟན ། <utt>
གཉིས་པ ས་ སྒྲུབ་བྱེད་ ལམ་ གྱི་ ཉམས་ལེན་ མ་ འཁྲུལ་བ ར་ བསྟན ། <utt>
གསུམ་པ ས་ བསྒྲུབ་བྱ་ འབྲས་བུ འི་ གནས་ སྐབས་ མ་ འཁྲུལ་བ ར་ བསྟན ། <utt>
བཞི་པ ས་ འཁྲུལ་ མེད་ གསུམ་ དང་ ལྡན་པ འི་ ཆོས་ དེ་ གོལ་ འཆུག་མེད་པ འི་ ལམ་ ཡང་དག་ ཡིན་པ ར་ གདམས་ ནས་ དེ་ ལྟ་བུ་ ལ་ སྨོན་པ ར་ མཛད་པ འོ ། ། <utt>
བཞི་པ་ ལམ་ དེ་ ཉམས་ སུ་ ལེན་ ཚུལ་ མ་ འཁྲུལ་བ་ ལ་ སྨོན་པ་ ལ་ གཉིས ། <utt>
གོ་དོན་ མདོ ར་ བསྟན་པ་ དང་ སྒོམ་ དོན་ ལག་ ཏུ་ ལེན་པ འོ ། ། <utt>
དང་པོ་ ནི ། <utt>
སྦྱང་གཞི་ སེམས་ཉིད་ གསལ་སྟོང་ ཟུང་འཇུག་ ལ ། ། <utt>
སྦྱོང་བྱེད་ ཕྱག་ཆེན་ རྡོ་རྗེ འི་ རྣལ་འབྱོར་ ཆེས ། ། <utt>
སྦྱང་བྱ་ གློ་བུ ར་ འཁྲུལ་པ འི་ དྲི་མ་ རྣམས ། ། <utt>
སྦྱངས་འབྲས་ དྲི་བྲལ་ཆོས་སྐུ་ མངོན་ གྱུར་ ཤོག ། <utt>
ཅེས་ པ་ སྟེ ། <utt>
ལམ་ དུས་ ཀྱི་ ཕྱག་རྒྱ་ ཆེན་པོ་ ཉམས་ སུ་ ལེན་ ཚུལ་ ལ ། <utt>
གོ་བ ར་ བྱ་བ འི་ གདན་ དམ་པ་ གང་ དུ་ སྦྱང་བ འི་ གཞི ། <utt>
གང་ གིས་ སྦྱོང་བ འི་ རྣལ་འབྱོར ། <utt>
གང་ ཞིག་ སྦྱང་བ འི་ དྲི་ མ ། <utt>
སྦྱངས་པ་ ཐོབ་པ འི་ འབྲས་བུ་ སྟེ་ རྣམ་པ་ བཞི་ ཡིན་པ ས་ དེ་ དག་ རིམ་ བཞིན་ རྐང་པ་ སོ་སོས་བསྟན་ ཅིང་ མཐ ར་ སྨོན་པ འི་ ཚིག་ སྦྱར་བ འོ ། ། <utt>
གཞི་ ལམ་ འབྲས་ གསུམ་ དུ་ དོན་ དྲིལ་ ཏེ་ བསྟན་པ་ ནི ། <utt>
རྗེ་ བཞད་པ་ རྡོ་རྗེ ས ། <utt>
p5 གཞི་ མ་ བཅོས་ ཁྱབ་ དལ་ ཆེན་པོ་ ཤར ། ། <utt>
ལམ་ མ་ བཅོས་ ཟང་ཐལ་ ཆེན་པོ་ ཤར ། ། <utt>
འབྲས་བུ་ མ་ བཅོས་ ཕྱག་རྒྱ་ ཆེན་པོ་ ཤར ། ། <utt>
ཞེས་ གསུངས་པ་ ལྟ ར་ རོ ། ། <utt>
གཉིས་པ་ སྒོམ་དོན་ ལག་ ཏུ་ ལེན་པ་ ལ་ མདོ ར་ བསྟན་པ་ དང་ རྒྱས་བཤད་ གཉིས ། <utt>
དང་པོ་ ནི ། <utt>
གཞི་ ལ་ སྒྲོ་འདོགས་ ཆོད་པ་ ལྟ་བ འི་ གདེངས ། ། <utt>
དེ་ ལ་ མ་ ཡེངས་ སྐྱོང་བ་ སྒོམ་པ འི་ གནད ། ། <utt>
སྒོམ་ དོན་ ཀུན་ ལ་ རྩལ་ སྦྱོང་ སྤྱོད་པ འི་ མཆོག ། <utt>
ལྟ་ སྒོམ་ སྤྱོད་པ འི་ གདེངས་ དང་ ལྡན་པ ར་ ཤོག ། <utt>
ཅེས་ པ་ གཞི་ ལྟ་བ ས་ གཏན་ ལ་ ཕབ་ ནས་ ལམ་ མ་ ཡེངས་པ ར་ སྒོམ་ པ ས་ ཚུལ་ བཞིན་ དུ་ ཉམས་ སུ་ ལེན་ ཅིང་ ། <utt>
ཞི་གནས་ དང་ ལྷག་མཐོང་ གི་ སྒོམ་ དོན་ ཀུན་ ལ་ རྩལ་ སྦྱོང་བ་ ནི་ སྤྱོད་པ ས་ བོགས་ འདོན་པ འི་ མཆོག་ སྟེ་ དེ་ གསུམ་ གྱི་ གདེངས་ དང་ ལྡན་པ ར་ ཤོག་ ཅེས་ པ འོ ། ། <utt>
གཉིས་པ་ རྒྱས་པ ར་ བཤད་པ་ ལ་ བཞི ། <utt>
ལྟ་བ ས་ གཞི་ ལ་ སྒྲོ་འདོགས་ གཅོད་ ཚུལ ། <utt>
དེ་ སྒོམ་པ ས་ གཏན་ ལ་ འབེབས་ ཚུལ ། <utt>
དེ་ སྤྱོད་པ ས་ མཐ ར་ དབྱུང་ ཚུལ ། <utt>
ལམ་ མཐ ར་ ཕྱིན་པ འི་ འབྲས་བུ་ ལ་ སྨོན་པ འོ ། ། <utt>
དང་པོ་ ལ འང་ མདོ ར་ བསྟན་ དང་ རྒྱས་བཤད་ གཉིས ། <utt>
དང་པོ་ ནི ། <utt>
ཆོས་ རྣམས་ ཐམས་ཅད་ སེམས་ ཀྱི་ རྣམ་འཕྲུལ་ སྟེ ། ། <utt>
སེམས་ ནི་ སེམས་ མེད་ སེམས་ ཀྱི་ ངོ་བོ ས་ སྟོང་ ། ། <utt>
སྟོང་ ཞིང་ མ་ འགགས་ ཅི ར་ ཡང་ སྣང་བ་ སྟེ ། ། <utt>
ལེགས་པ ར་ བརྟག་ ནས་ གཞི་རྩ་ ཆོད་པ ར་ ཤོག ། <utt>
ཅེས་ པ་ སྟེ ། <utt>
རྐང་པ་ དང་པོ ས་ སྣང་བ་ ཐམས་ཅད་ སེམས་ ཀྱི་ རྣམ་འཕྲུལ་ དུ་ ཐག་ བཅད ། <utt>
གཉིས་པ ས་ སེམས་ རང་བཞིན་ མེད་པ ར་ གཏན་ ལ་ ཕབ ། <utt>
གསུམ་པ ས་ སྟོང་ དང་ རྟེན་ འབྱུང་ ཟུང་ དུ་ འཇུག་པ་ མི་ འགལ་བ ར་ བསྟན ། <utt>
བཞི་པ ས་ དེ་ ལྟ ར་ སོ་སོ ར་ རྟོགས་པ འི་ ཤེས་རབ་ ཀྱིས་ བརྟགས་པ ས་ གཞི འི་ དོན་ ལ་ སྒྲོ་ འདོག ས་ ཐམས་ཅད་ གཅོད་ དགོས་པ ར་ སྨོན་པ འི་ ཚུལ་ གྱི་ གདམས་པ འོ ། ། <utt>
གཉིས་པ་ རྒྱས་བཤད་ ལ་ བཞི ། <utt>
གོང་ གི་ མདོ ར་ བསྟན་ དེ་ ཉིད་ རྐང་པ་ དང་པོ ། <utt>
གཉིས་པ ། <utt>
གསུམ་པ ། <utt>
བཞི་པ་ རྣམས་ སོ་སོ ར་ འཆད་པ འོ ། ། <utt>
དང་པོ་ སྣང་བ་ ཐམས་ཅད་ སེམས་ ཀྱི་ རྣམ་འཕྲུལ་ དུ་ ཐག་ བཅད་པ་ ནི ། <utt>
ཡོད་ མ་ མྱོང་བ འི་ རང་སྣང་ ཡུལ་ དུ་ འཁྲུལ ། ། <utt>
མ་རིག་ དབང་ གིས་ རང་ རིག་ བདག་ ཏུ་ འཁྲུལ ། ། <utt>
གཉིས་ འཛིན་ དབང་ གིས་ སྲིད་པ འི་ ཀློང་ དུ་ འཁྱམས ། ། <utt>
མ་རིག་ འཁྲུལ་པ འི་ རྩད་ དར་ ཆོད་པ ར་ ཤོག p6 ། <utt>
ཅེས་ པ ས་ སྟོན་ ཏེ ། <utt>
འདི ར་ དངོས་ བསྟན་ རགས་པ་ ཀུན་ རྫོབ་ ཀྱི་ སྣང་ཚུལ་ དང་ ། <utt>
ཤུག ས་ བསྟན་ ཕྲ་བ་ དོན་དམ་ གྱི་ ཆོས་ཉིད་ དབྱེར་ མེད་ རྟོགས་ དགོས་པ འི་ ཕྱི ར་ རོ ། ། <utt>
གཉིས་པ་ སེམས་རང་བཞིན་ མེད་པ ར་ གཏན་ ལ་ འབེབས་པ་ ལ་ གཉིས ། <utt>
ཡོད་མེད་ ཀྱི་ མཐའ་ སྤངས་པ་ དང་ ། <utt>
ཡིན་ མིན་ གྱི་ མཐའ་ སྤངས་པ འོ ། ། <utt>
དང་པོ་ ནི ། <utt>
ཡོད་པ་ མ་ ཡིན་ རྒྱལ་བ ས་ ཀྱང་ མ་ གཟིགས ། ། <utt>
མེད་པ་ མ་ ཡིན་ འཁོར་འདས་ ཀུན་ གྱི་ གཞི ། ། <utt>
འགལ་འདུ་ མ་ ཡིན་ ཟུང་འཇུག་ དབུ་མ འི་ ལམ ། ། <utt>
མཐའ་བྲལ་ སེམས་ ཀྱི་ ཆོས་ཉིད་ རྟོགས་པ ར་ ཤོག ། <utt>
ཅེས་ པ་ སྟེ ། <utt>
ཀུན་རྫོབ་ ཀྱི་ སྣང་ཚུལ་ འདི་ དག་ ཚུགས་ ཐུབ་ ཏུ་ གྲུབ་པ འི་ བདེན་པ ར་ གྲུབ་པ་ རྡུལ་ ཙམ་ ཡང་ མེད་ དེ ། <utt>
རྒྱལ་བ་ ཐམས་ཅད་ མཁྱེན་པ ས་ མ་ གཟིགས་པ འི་ ཕྱི ར ། <utt>
དོན་ དམ་པ ར་ མེད་པ འང་ མ་ ཡིན་ ཏེ་ སྟོང་ དང་ རྟེན་འབྲེལ་ འགལ་ མེད་ དུ་ འཆར་བ ས་ འཁོར་འདས་ གཉིས་ ཀྱི་ འཕྲོ་ གཞི ར་ གྱུར་པ་ དེ་ གཉིས་ རྟག་ དངོས་ གཉིས་ ལྟ་བུ་ འགལ་ འདུ་ མ་ ཡིན་ ཏེ ། <utt>
སྣང་ སྟོང་ ཟུང་འཇུག་ དབུ་མ འི་ ལམ་ ཡང་ དག་པ་ ཡིན་པ འི་ ཕྱི ར་ སྤྲོས་པ འི་ མཐའ་ ཐམས་ཅད་ དང་ བྲལ་བ འི་ སེམས་ ཀྱི་ ཆོས་ ཉིད་ མངོན་སུམ་ དུ་ རྟོགས་པ ར་ ཤོག་ ཅེས་ པ་ སྟེ ། <utt>
རྗེ་བཙུན་ ཆེན་པོ ས ། <utt>
ཡོད་པ ར་ དངོས་པོ ར་ སྣང་བ་ དང་ ། ། <utt>
མེད་པ་ སྟོང་པ འི་ ཆོས་ཉིད་ གཉིས ། ། <utt>
ངོ་བོ་ དབྱེར་མེད་ རོ་ གཅིག་པ ས ། ། <utt>
རང་ རིག་ གཞན་ རིག་ ཡོད་ མིན་ ཏེ ། ། <utt>
ཐམས་ཅད་ ཟུང་འཇུག་ ཡངས་པ་ ཡིན ། ། <utt>
ཞེས་ གསུངས་པ་ ལྟ ར་ རོ ། ། <utt>
གཉིས་པ་ ནི ། <utt>
འདི་ ཡིན་ ཞེས་ པ་ གང་ གིས་ མཚོན་པ་ མེད ། ། <utt>
འདི་ མིན་ ཞེས་ བྱ་ གང་ གིས་ བཀག་པ་ མེད ། ། <utt>
བློ་ ལས་ འདས་པ འི་ ཆོས་ཉིད་ འདུས་ མ་ བྱས ། ། <utt>
ཡང་དག་ དོན་ གྱི་ མཐའ་ ནི་ ངེས་པ ར་ ཤོག ། <utt>
ཅེས་ པ་ སྟེ ། <utt>
འདི་ ཡིན་ ཞེས་ འདུས་ བྱས་ དངོས་པོ འི་ ཆོས་ གང་ གིས་ ཀྱང་ མཚོན་པ་ མེད་པ འི་ ཕྱི ར་ དང་ ། <utt>
འདི་ མིན་ ནོ་ ཞེས་ གང་ གིས་ ཀྱང་ བཀག་པ་ མེད་ དེ ། <utt>
བློ་ ལས་ འདས་པ འི་ ཆོས་ཉིད་ འདུས་མ་བྱས་ ཡིན་པ འི་ ཕྱི ར ། <utt>
རྒྱལ་སྲས་ ཆེན་པོ་ཞི་བ་ལྷས ། <utt>
དོན་དམ་ བློ་ ཡི་ སྤྱོད་ཡུལ་ མིན ། ། <utt>
བླ་ ནི་ ཀུན་རྫོབ་ ཡིན་པ ས ། ། <utt>
ཞེས་ གསུངས་པ་ ལྟ ར་ ཡང་དག་པ འི་ དོན་ མཐ ར་ ཕྱིན་ ཏེ་ ངེས་པ ར་ ཤོག་ ཅེས་ པ འོ ། ། <utt>
p7 གསུམ་པ་ སྟོང་ དང་ རྟེན་ འབྱུང་ ཟུང་ དུ་ འཇུག་པ་ མི་ འགལ་བ ར་ སྟོན་པ་ ནི ། <utt>
འདི་ ཉིད་ མ་ རྟོགས་ འཁོར་བ འི་ རྒྱ་མཚོ ར་ འཁོར ། ། <utt>
འདི་ ཉིད་ རྟོགས་ ན་ སངས་རྒྱས་ གཞན་ ན་ མེད ། ། <utt>
ཐམས་ཅད་ འདི་ ཡིན་ འདི་ མིན་ གང་ ཡང་ མེད ། ། <utt>
ཆོས་ཉིད་ ཀུན་གཞི འི་ མཚང་ ནི་ རིག་པ ར་ ཤོག ། <utt>
ཅེས་ པ་ སྟེ ། <utt>
གོང་ དུ་ བཤད་པ་ ལྟ ར་ གནས་ལུགས་ སེམས་ ཀྱི་ གསང་ འདི་ ཉིད་ མ་ རྟོགས་པ ས་ འཁོར་བ ར་ འཁོར་བ འི་ ལུགས་ འབྱུང་ གི་ རྟེན་འབྲེལ་ འབྱུང་ ལ ། <utt>
འདི་ ཉིད་ རྟོགས་ ན་ ལུགས་ ལྡོག་ གི་ རྟེན་འབྲེལ་ ལས་ སངས་ རྒྱས་པ་ ཡིན་ ཞིང་ སངས་རྒྱས་ དེ འང་ གནས་ལུགས་ ཀྱི་ དོན་ འདི་ ལས་ ལོགས་ སུ་ ཡོད་པ་ མ་ ཡིན་ ནོ ། ། <utt>
དེ འང་ སེམས་ ཀྱི་ གཤིས་ སྐྱེ་བ་ མེད་པ་ ཆོས་ སྐུ ། <utt>
གདངས་ འགགས་པ་ མེད་པ་ ལོངས་ སྐུ ། <utt>
རྩལ་ སྣང་ སྣ་ཚོགས་ སུ་ འཆར་བ་ སྤྲུལ་པ འི་ སྐུ་ སྟེ་ འདི་ ཉིད་ མ་ རྟོགས་ འཁོར་བ་ སྡུག་བསྔལ་ གྱི་ རྒྱ་མཚོ ར་ འཁོར་ ནས ། <utt>
སེམས་ འདི་ ཉིད་ རྟོགས་ ན་ སངས་རྒྱས་ གཞན་ དུ་ ཡོད་པ་ མ་ ཡིན་ ཏེ ། <utt>
བརྟག་ གཉིས་ ལས ། <utt>
སེམས་ཅན་ རྣམས་ ནི་ སངས་རྒྱས་ ཉིད ། ། <utt>
འོན་ ཀྱང་ གློ་ བུར་ དྲི་མ ས་ བསྒྲིབས ། ། <utt>
དེ་ ཉིད་ གསལ་བ་ སངས་རྒྱས་ ཏེ ། ། <utt>
ཞེས་ དང་ ། <utt>
འདའ་དཀའ་ ཡེ་ཤེས་ ལས ། <utt>
སེམས་ རྟོགས་ ན་ ཡེ་ཤེས་ ཡིན་པ ས་ སངས་རྒྱས་ གཞན་ དུ་ མི་ བཙལ་བ འི་ འདུ་ཤེས་ རབ་ ཏུ་ བསྒོམ་པ ར་ བྱ འོ ། ། <utt>
ཞེས་ སོ ། ། <utt>
འཁོར་བ་ དང་ མྱ་ངན་ ལས་ འདས་པ འི་ ཆོས་ ཐམས་ཅད་ སེམས་ཉིད་ འདི འི་ རོལ་ རྩལ་ ལས་ གཞན་ གང་ ཡང་ ཡོད་པ་ མིན་ ལ ། <utt>
ཆོས་ཉིད་ དག་པ འི་ ཀུན་གཞི་ དང་ མ་ དག་པ འི་ ཀུན་གཞི་ གནད་ དང་ མཚང་ རིག་ ནས་ གྲོལ་བ ར་ ཤོག་ ཅིག་ ཅེས་ པ འོ ། ། <utt>
བཞི་པ་ དེ་ ལྟ ར་ སོ་སོ ར་ རྟོགས་པ འི་ ཤེས་རབ་ ཀྱིས་ བརྟགས་པ ས་ གཞི་ ལ་ སྒྲོ་འདོགས་ བཅད་དགོས་ པ ར་ གདམས་པ ། <utt>
སྣང་ ཡང་ སེམས་ ལ་ སྟོང་ ཡང་ སེམས་ ཡིན་ ཏེ ། ། <utt>
རྟོགས་ ཀྱང་ སེམས་ ལ་ འཁྲུལ་ ཡང་ རང་ གི་ སེམས ། ། <utt>
སྐྱེས་ ཀྱང་ སེམས་ ལ་ འགགས་ ཀྱང་ སེམས་ ཡིན་པ ས ། ། <utt>
སྒྲོ་ འདོག ས་ ཐམས་ཅད་ སེམས་ ལ་ ཆོད་པ ར་ ཤོག ། <utt>
རྣམ་ཤེས་ ཚོགས་ དྲུག་ གི་ ཡུལ་ དུ་ སྣང་ ཡང་ སེམས་ ཡིན་ ལ་ མ་ རྟོགས་ འཁྲུལ་ ན འང་ རང་ གི་ སེམས་ སྣང་ ལས་ གཞན་ དུ་ མེད་ ཅིང་ ། <utt>
p8 རྣམ་རྟོག་ འཁྲུལ་པ་ སྣ་ཚོགས་ སྐྱེ ། <utt>
སེམས་ ལ་ དེ་ དག་ འགགས་ ཀྱང་ སེམས་ཉིད་ གཅིག་པུ་ ཡིན་པ ས་ ལྟ་བ ས་ གཏན་ ལ་ འབེབས་པ འི་ སྒྲོ་ འདོག ས་ ཐམས་ཅད་ སེམས་ ལ་ ཆོད་པ ར་ ཤོག ། <utt>
ཅེས་ པ་ སྟེ ། <utt>
རྗེ་བཙུན་ བཞད་པ་རྡོ་རྗེས ། <utt>
ཕྱི་ སྣང་བ་ ཇི་ ལྟ ར་ སྣང་ ལགས་ ཀྱང་ ། <utt>
མ་ རྟོགས་ དུས་ ན་ འཁྲུལ་སྣང་ སྟེ ། ། <utt>
ཡུལ་ གྱི་ ཞེན་པ ས་ འཆིང་བ ར་ ཟད ། ། <utt>
རྟོགས་པ་ རྣམས་ ལ་ སྒྱུ་མ ར་ སྣང་ ། ། <utt>
ཡུལ་ སྣང་ སེམས་ ཀྱི་ གྲོགས་ སུ་ འཆར ། ། <utt>
མཐ ར་ ཐུག་ དོན་ ལ་ སྣང་ མ་ མྱོང་ ། ། <utt>
སྐྱེ་མེད་ ཆོས་སྐུ ར་ དག་ གོ་ གསུངས ། <utt>
ཞེས་ སོ ། ། <utt>
གཉིས་པ་ སྒོམ་པ ས་ གཏན་ ལ་ འབེབས་ ཚུལ་ ལ་ གཉིས ། <utt>
མདོ ར་ བསྟན་པ་ དང་ ། <utt>
རྒྱས་བཤད་ གཉིས ། <utt>
དང་པོ ། <utt>
བློ ས་ བྱས་ རྩོལ་བ འི་ སྒོམ་ གྱིས་ མ་ བསླད་ ཅིང་ ། ། <utt>
ཐ་མལ་ འདུ་འཛི འི་ རླུང་ གིས་ མ་ བསྐྱོད་པ ར ། ། <utt>
མ་ བཅོས་ གཉུག་མ་ རང་ བབ་ འཇོག་ ཤེས་ པ འི ། ། <utt>
སེམས་དོན་ ཉམས་ལེན་ མཁས་ ཤིང་ སྐྱོང་བ ར་ ཤོག ། <utt>
ཅེས་ པ་ སྟེ ། <utt>
རྣམ་པ ར་ རྟོག་པ འི་ བློ ས་ བྱས་པ འི་ སྒོམ་ གྱི་ སེམས་ཉིད་ ཆོས་ ཀྱི་ སྐུ་ མ་ བསླད་ ཅིང་ སེམས་ ཐ་མལ་ གྱི་ ཟང་ཟིང་ འཁྲུལ་བ འི་ འདུ་འཛི འི་ རྣམ་རྟོག་ རླུང་ གིས་ མི་ བསྐྱོད་པ ར ། <utt>
གནས་ དབེན་པ ར་ སེམས་ ཉིད་ མ་ བཅོས་ གཉུག་མ་ རང་ བབ་ ཏུ་ འཇོག་ ཤེས་པ་ ནི་ ཕ་དམ་པ ས ། <utt>
སེམས་ མ་ བཅོས་ ན་ བདེ ། ། <utt>
ཆུ་མ་ རྙོགས་ན་དྭང ས ། ། <utt>
ཅེས་ གསུངས་པ་ ལྟ ར་ སེམས་དོན་ ཉམས་ལེན་ མཁས་ ཤིང་ སྐྱོང་བ་ ལ་ ལེ་ལོ་ མེད་པ འི་ བརྩོན་འགྲུས་ ཆུ་བོ འི་ རྒྱུན་ ལྟ ར་ དུ་ ཤོག་ ཅེས་ པ འོ ། ། <utt>
ཇི་ སྐུད་ དུ འང་ ། <utt>
བློ་ངན་ གོམས་ བག་ཆགས་ ཤོག་དྲིལ་ འདྲ ། ། <utt>
སྒོམ་ ཡུན་ ཐུང་ གིས་ རྣམ་རྟོག་ མི་ ཁེགས་ ཀྱིས ། ། <utt>
སྒོམ་ ཡུན་ བསྲིངས་ དང་ རྟོགས་ལྡན་ རྣམས ། ། <utt>
ཞེས་ གསུངས་པ་ ལྟ ར་ རོ ། ། <utt>
གཉིས་པ་ རྒྱས་པ ར་ བཤད་པ་ ལ་ གསུམ ། <utt>
ཞི་ལྷག་ གི་ རྣལ་འབྱོར ། <utt>
དེ་ ལས་ ཉམས་རྟོགས་ སྐྱེ་ཚུལ ། <utt>
སྟོང་ཉིད་ སྙིང་རྗེ་ ཟུང་འཇུག་ གི་ ཉམས་ལེན་ ནོ ། ། <utt>
དང་པོ་ ལ འང་ གསུམ ། <utt>
ཞི་གནས ། <utt>
ལྷག་མཐོང་ ། <utt>
ཞི་ལྷག་ ཟུང་འཇུག་ གི་ རྣལ་འབྱོར་ དེ འི་ མཚན་ གྱི་ རྣམ་གྲངས་ སོ ། ། <utt>
དང་པོ་ ནི ། <utt>
ཕྲ་རགས་ རྟོགས་པ འི་ དབའ་རླབས་ རང་ ས ར་ ཞི ། ། <utt>
གཡོ་མེད་ སེམས་ ཀྱི་ ཆུ་བོ་ ངང་ གིས་ གནས ། ། <utt>
བྱིང་རྨུགས་ རྙོག་པ འི་ དྲི་མ་ དང་ བྲལ་ བ འི ། ། <utt>
ཞི་གནས་ རྒྱ་མཚོ་ མི་ གཡོ་ བརྟན་པ ར་ ཤོག p9 ། <utt>
ཅེས་ པ་ སྟེ ། <utt>
དབང་པོ འི་ རིམ་པ ས་ དམིགས་ བཅས་ དམིགས་མེད་ མཉམ་བཞག་ རིམ་ གྱིས་ ཉམས་ སུ་ ལེན་པ འམ་ ཐོག་མ་ ནས་ དམིགས་མེད་ ལ་ འཇུག་པ་ གང་ རུང་ གི་ སྒོ་ ནས་ ཐོག་མ ར་ ཞི་གནས་ ཀྱི་ ཏིང་ངེ་འཛིན་ ཐོབ་པ ར་ འགྱུར་བ་ ཡིན་ ནོ ། ། <utt>
དེ འང་ ཞི་གནས་ ཀྱི་ སྒྲ་དོན་ ནི་ སེམས་ ཉོན་ མོངས་པ འི་ རྣམ་པ ར་ རྟོག་པ་ ཞི་ ཞིང་ དགེ་བ འི་ ངོ་བོ ར་ རྩེ་ གཅིག་ ཏུ་ གནས་པ་ ལ་ བྱ འོ ། ། <utt>
རྣམ་རྟོག་ ཕྲ་རགས་ ཀྱི་ རྦ་རླབས་ རྣམས་ སེམས་ཉིད་ མ་བཅོས་ རྣལ་མ འི་ ངང་ དུ་ མཉམ་པ ར་ བཞག་པ ས་ རང་ ས ར་ ཞི་ ནས་ སེམས་ཉིད་ གཡོ་ མེད་ ཀྱི་ ཆུ་བོ་ རྒྱ་མཚོ་ ཆེན་པོ་ འཁྱིལ་བ་ ལྟ ར་ ངང་ གིས་ གནས་པ་ ཞིག་ དགོས་ ཏེ ། <utt>
ཕྱག་ཆེན་ གང་གཱ་མ་ ལས ། <utt>
སེམས་ ལ་ གཏད་སོ་ མེད་ དེ་ ཕྱག་ཆེན་ ཡིན ། ། <utt>
འདི་ ལ་ གོམས་ ཤིང་ འདྲིས་ ན་ བྱང་ཆུབ་ དམ་པ་ ཐོབ ། ། <utt>
ལས་ ནི་ དང་པོ་ གཅོང་རོང་ ཆུ་ དང་ འདྲ ། ། <utt>
བར་ དུ་ ཆུ་བོ་ གང་གར་ དལ་ གྱིས་ འབབ ། ། <utt>
ཐ་མ་ ཆུ་ རྣམས་ མ་བུ་ འཕྲད་པ་ བཞིན ། ། <utt>
ཞེས་ གསུངས་པ་ ལྟ ར ། <utt>
ཞི་མ་ གནས་ ན་ ལྷག་ མི་ མཐོང་བ འི་ དཔེ་ ལྟ ར་ ཞི་གནས་ སྐྱོན་མེད་ ལ་ འབད་པ་ གལ་ ཆེ འོ ། ། <utt>
སེམས་ མི་ གསལ་ ཞིང་ འཐིབ་པ འི་ བྱིང་བ་ དང་ རྣམ་རྟོག་ མང་ དུ་ འཕྲོ་བ འི་ རྒོད་པ་ དང་ ཆེས་ མི་ གསལ་ ཞིང་ ནག་ཐོམ་ མེ་ བ་ འདྲ་བ ས་ རྨུགས་པ་ དང་ ། <utt>
ཆུ་རྙོག་པ་ ལྟ ར་ སེམས་ རྣམ་རྟོག་ གི་ རྟོག་པ ས་ བསླད་ དེ་ ས་ལེ ར་ མི་ གསལ་བ འི་ དྲི་མ་ ཐམས་ཅད་ དང་ བྲལ་བ འི་ ཞི་གནས་ ཀྱི་ རྒྱ་མཚོ་ ཆེན་པོ་ ལ་ རྣམ་རྟོག་ རླུང་ གི་ རྦ་རླབས་ ཀྱིས་ མི་ གཡོ་ ཞིང་ རབ་ ཏུ་ བརྟན་པ ར་ ཤོག་ ཅེས་ པ འོ ། ། <utt>
ཇི་ སྐད་ དུ འང་ ། <utt>
བཞག་ ན་ གཡོ་ མེད་ རི་ ཡི་ རྒྱལ་པོ་ ལྟ ར ། ། <utt>
བཏང་ ན་ དགེ་བ འི་ དངོས་པོ་ ཀུན་ ལ་ འཇུག ། <utt>
ལུས་ སེམས་ལས་ སུ་ རུང་བ འི་ ཤིན་ སྦྱངས་ ཉིད ། ། <utt>
ཐོབ་པ་ དེ་ ནི་ ཞི་གནས་ ཡང་དག་ གོ ། <utt>
ཞེས་ གསུངས་པ་ ལྟ ར་ རོ ། ། <utt>
p1 གཉིས་པ་ ལྷག་ མཐོང་ ལ་ གཉིས ། <utt>
དངོས་ དང་ གཞི་རྩ་ གཅོད་པ འོ ། ། <utt>
དང་པོ་ ནི ། <utt>
བལྟ ར་ མེད་ སེམས་ ལ་ ཡང་ ཡང་ བལྟས་པ འི་ ཚེ ། ། <utt>
མཐོང་ མེད་ དོན་ ནི་ ཇི་ བཞིན་ ལྷག་ གེ ར་ མཐོང་ ། ། <utt>
ཡིན་ མིན་ དོན་ ལ་ ཐེ་ཚོམ་ ཆོད་པ་ ཉིད ། ། <utt>
འཁྲུལ་ མེད་ རང་ ངོ་ རང་ གིས་ ཤེས་པ ར་ ཤོག ། <utt>
ཅེས་ པ་ སྟེ ། <utt>
བལྟ་བ འི་ ཡུལ་ ལས་ འདས་པ ས་ བལྟ་བ ར་ བྱ ར་ མེད་པ འི་ སེམས་ དངོས་པོ འི་ གནས་ལུགས་ དེ་ ཉིད་ ལ་ མཉམ་པ ར་ བཞག་ ཅིང་ བླ་མ འི་ མན་ངག་ དང་ བསྒོམ་པ་ ལས་ བྱུང་བ འི་ ཤེས་རབ་ ཀྱི་ མིག་ གིས་ ཡང་ དང་ ཡང་ དུ་ བལྟས་པ་ དེ འི་ ཚེ ། <utt>
མཐོང་བ་ དང་ བྲལ་བ འི་ དོན་ ཇི་ ལྟ་བ་ བཞིན་ ལྷག་ གེ ར་ མཐོང་བ ས ། <utt>
གནས་ལུགས་ ཀྱི་ དོན་ དེ་ ལ་ ཡིན་ མིན་ ཡོད་མེད་ ལ་ སོགས་པ འི་ སྒྲོ་འདོགས་ དང་ ཐེ་ཚོམ་ ཐམས་ཅད་ དེ་ ཉིད་ དུ་ ཆོད་ དེ་ འཁྲུལ་བ་ མེད་པ འི་ རང་ ངོ་ རང་ གིས་ ཤེས་པ འི་ ཚུལ་ དུ་ གསལ་བ ར་ མྱོང་བ་ དེ་ ལྟ་བུ འི་ ལྷག་མཐོང་ གི་ ཡེ་ཤེས་ སྐྱེས་ ནས་ ལྷན་ སྐྱེས་ ཕྱག་རྒྱ་ ཆེན་པོ་ སྟེ་ མངོན་ དུ་ འགྱུར་བ ར་ ཤོག་ ཅེས་ པ འོ ། ། <utt>
རྗེ་བཙུན་ ཆེན་པོ ས ། <utt>
རྣལ་འབྱོར་ མི་ལ་རས་པ་ ང ས ། <utt>
ཅེར་ གྱིས་ བལྟས་པ ས་ ངོ་བོ་ མཐོང་ ། ། <utt>
སྤྲོས་བྲལ་ ནམ་ མཁ འི་ དཀྱིལ་ ལྟ ར་ མཐོང་ ། ། <utt>
ཅོག་གེ་ བཞག་པ ས་ གནས་ལུགས་ རྟོགས ། ། <utt>
དངོས་ ཀུན་ སྟོང་པ འི་ ངོ་བོ ར་ རྟོགས ། ། <utt>
ལྷོད་ ཀྱི་ ལོད་པ ས་ རང་ས་ ཟིན ། ། <utt>
རིག་པ འི་ ངོ་བོ ར་ དྭངས་སྙིགས་ བྱེད ། ། <utt>
ལིངས་ ཀྱིས་ བོར་ བས་ དྲན་རྟོག་ ཆད ། ། <utt>
འགྲོ་ དྲུག་ གཡང་ས་ རྦད་ ཀྱིས་ ཆོད ། ། <utt>
ཅེས་ གསུངས་པ་ ལྟ ར་ རོ ། ། <utt>
གཉིས་པ་ གཞི་རྩ་ གཅོད་པ་ ནི ། <utt>
ཡུལ་ ལ་ བལྟས་པ ས་ ཡུལ་མེད་ སེམས་ སུ་ མཐོང་ ། ། <utt>
སེམས་ ལ་ བལྟས་པ ས་ སེམས་ མེད་ ངོ་བོ ས་ སྟོང་ ། ། <utt>
གཉིས་ ལ་ བལྟས་པ ས་ གཉིས་ འཛིན་ རང་ ས ར་ གྲོལ ། ། <utt>
འོད་གསལ་ སེམས་ ཀྱི་ གནས་ལུགས་ རྟོགས་པ ར་ ཤོག ། <utt>
ཅེས་ པ འོ ། ། <utt>
དེ འང་ ཡུལ་ ནི་ གཟུགས་ སྒྲ་ དྲི་རོ་ རེག་ ཆོས་ རྣམས་ ཏེ ། <utt>
གང་ ཤར་ ཞེས་ གང་ ཤར་ གྱི་ སྣང་བ་ དེ་ དག་ གི་ སྟེང་ དུ་ བལྟས་ ནས་ མཉམ་པ ར་ བཞག་པ ས་ བསྒོམ་ བྱུང་ གི་ ཤེས་རབ་ གནས་ ཡུལ་ རྣམས་ རང་ ངོ་ མ་ གྲུབ་པ་ སེམས་ཙམ་ དུ་ མཐོང་བ ར་ འགྱུར་ ཞིང་ དེ་ བཞིན་ དུ་ སེམས་ ཀྱི་ རང་ ངོ་ ལ་ བལྟས་ ནས་ མཉམ་པ ར་ བཞག་པ འི་ མཐུ ས་ སེམས་ ཀྱང་ གཞི་མེད་ རྩ་ བྲལ་ དུ་ རྟོགས་པ ར་ འགྱུར་བ་ དང་ ། <utt>
p1 སྣང་ སེམས་ གཉིས་ ཀ་ རོ་མཉམ་ དུ་ མཉམ་པ ར་ བཞག་པ འི་ མཐུ ས་ ཡུལ་ ཡུལ་ཅན་ གྱི་ གཉིས་ སུ་ འཛིན་པ་ གཞི་ མེད་ དུ་ རང་ ས ར་ གྲོལ་བ ར་ འགྱུར་བ འི་ ཕྱི ར་ ཐབས་ དེ་ ལྟ་བུ་ ལ་ བརྟེན་ ནས་ རང་བཞིན་ གྱིས་ སྒྲིབ་པ་ དང་ བྲལ་བ ས་ འོད་གསལ་ བ འི་ སེམས་ ཀྱི་ གནས་ལུགས་ ཇི་ ལྟ་བ་ བཞིན་ རྟོགས་པ འི་ ལྷག་ དབུལམཐོང་ གི་ ཡེ་ཤེས་ སྐྱེ་བ ར་ ཤོག ། <utt>
ཅེས་ པ་ སྟེ ། <utt>
ཞང་ རིན་པོ་ ཆེས ། <utt>
ཤེས་པ་ ལྷོད་ ཀྱིས་ གློད་པ འི་ ཚེ ། ། <utt>
གསལ་ ལ་ རྟོག་པ་ མེད་པ འི་ ཉམས ། ། <utt>
བར་ སྔ་ ཕུག་པ འི་ དཀྱིལ་ ལྟ ར་ འཆར ། ། <utt>
དེ་ ནི་ འོད་གསལ་ ཆོས་སྐུ་ ཡིན ། ། <utt>
ཞེས་ སོ ། ། <utt>
གསུམ་པ་ མཚན་ གྱི་ རྣམ་གྲངས་ ནི ། <utt>
ཡིད་ བྱེད་ བྲལ་བ་ འདི་ ནི་ ཕྱག་རྒྱ་ ཆེ ། ། <utt>
མཐའ་ དང་ བྲལ་བ་ དབུ་མ་ ཆེན་པོ་ ཡིན ། ། <utt>
འདི་ ནི་ ཀུན་ འདུས་ རྫོགས་ཆེན་ ཞེས་ ཀྱང་ བྱ ། ། <utt>
གཅིག་ ཤེས་ ཀུན་ དོན་ རྟོགས་པ འི་ གདེངས་ ཐོབ་ ཤོག ། <utt>
ཅེས་ པ་ སྟེ ། <utt>
དེ འང་ རང་བཞིན་ ལྷན་ ཅིག་ སྐྱེས་པ་ ཇི་ ལྟ་བ ར་ རྟོགས་པ་ དེ་ ཡིད་ ལ་ བྱེད་པ་ ཐམས་ཅད་ དང་ བྲལ་བ ས་ ཕྱག་རྒྱ་ ཆེན་པོ་ ཞེས་ བྱ་བ་ ཡིན་ ལ ། <utt>
མཚན་ གྱི་ རྣམ་གྲངས་ གཞན་ ཡང་ མཐའ་ ཐམས་ཅད་ དང་ བྲལ་བ ས་ དབུ་མ་ ཆེན་པོ་ ཞེས་ དང་ ། <utt>
ཆོས་ ཐམས་ཅད་ ཀྱི་ དོན་ དང་ རྟོགས་པ་ འདི ར་ འདུས་པ ས་ རྫོགས་པ་ ཆེན་པོ་ ཞེས་ ཀྱང་ བྱ་ སྟེ ། <utt>
དེ་བཞིན་ཉིད་ གཅིག་པུ་ འདི་ ཁོ་ན་ ཤེས་པ ས་ ཆོས་ ཐམས་ཅད་ ཀྱི་ གནད་ གསང་ མ་ ལུས་པ་ རྟོགས་པ འི་ གདེངས་ དང་ ལྡན་པ་ ཞིག་ དགོས་ སོ ། ། <utt>
ཞེས་ གདམས་པ འི་ ཕྱི ར་ སྨོན་པ འོ ། <utt>
བདེ་གཤེགས་ ཕག་མོ་ གྲུ་པ ས ། <utt>
རྣམ་རྟོག་ དང་ ནི་ ཉོན་ མོངས་པ ། ། <utt>
ཐམས་ཅད་ འདུལ་བ ས་ འདུལ་བ་ ཡིན ། ། <utt>
རྣམ་པ ར་ རྟོག་པ་ ཆོས་སྐུ་ རུ ། ། <utt>
ངེས་པ འི་ ཤེས་པ་ སྐྱེས་པ འི་ ས ། ། <utt>
སྒྲོ་འདོགས་ ནང་ ནས་ གཅོད་པ ས་ ན ། ། <utt>
འདི་ ནི་ བླ་མ འི་ གདམས་ངག་ ཡིན ། ། <utt>
འཁོར་ དང་ མྱ་ངན་ འདས་པ འི་ ཕྱི ར ། ། <utt>
སེམས་ སུ་ རྫོགས་པ ས་ རྫོགས་ཆེན་ ཡིན ། ། <utt>
བཟང་ རྟོག་ ངན་རྟོག་ ཐམས་ཅད་ ཀུན ། ། <utt>
ཡིད་ ལ་ མི་ བྱེད་ ཕྱག་ རྒྱ་ཆེ ། ། <utt>
སྡུག་བསྔལ་ ཞི་བ ས་ ཞི་བྱེད་ ཡིན ། <utt>
ཉོན་མོངས་ དང་ ནི་ རྣམ་རྟོག་ ཀུན ། ། <utt>
ལམ་ དུ་ སློང་བ ས་ གསང་སྔགས་ ཡིན ། ། <utt>
སེམས་ དང་ རྣམ་རྟོག་ ཆོས་སྐུ་ གསུམ ། ། <utt>
དང་པོ་ ལྷན་ ཅིག་ སྐྱེས་པ་ སྟེ ། ། <utt>
གདམས་པ ས་ གཅིག་ ཏུ་ སྦྱོར་བ འི་ ཕྱི ར ། ། <utt>
ལྷན་ ཅིག་ སྐྱེས་ སྦྱོར་ ཞེས་ སུ་ བཤད ། ། <utt>
འདྲེ་ དང་ བདུད་ ལ་ སོགས་པ་ ཡི ། ། <utt>
བར་གཅོད་ ལ་ ཡང་ བསྔགས་ སོ་ གསུངས ། ། <utt>
ཞེས་ གསུངས་པ་ ལྟ ར་ རོ ། ། <utt>
p1 གཉིས་པ་ དེ་ ལ་ ཉམས་རྟོགས་ སྐྱེས་ཚུལ་ ལ་ གཉིས ། <utt>
ཉམས་ དང་ རྟོགས་པ འོ ། ། <utt>
དང་པོ་ ནི ། <utt>
ཞེན་པ་ མེད་པ འི་ བདེ་ཆེན་ རྒྱུན་ ཆད་ མེད ། ། <utt>
མཚན་ འཛིན་ མེད་པ འི་ འོད་གསལ་ སྒྲིབ་གཡོགས་ བྲལ ། ། <utt>
བློ་ ལས་ འདས་པ འི་ མི་ རྟོགས་ ལྷུན་ གྱིས་ གྲུབ ། ། <utt>
རྩོལ་ མེད་ ཉམས་མྱོང་ རྒྱུན་ ཆད་ མེད་པ ར་ ཤོག ། <utt>
ཅེས་ པ་ སྟེ ། <utt>
དེ་ ལྟ ར་ ཞི་ལྷག་ གི་ རྣལ་འབྱོར་ ལ་ མཉམ་པ ར་ བཞག་པ་ ན་ སྐྱོན་ མེད་པ འི་ ཉམས་ གསུམ་ སྐྱེ་བ ར་ འགྱུར་ ཏེ ། <utt>
ཞེན་ཆགས་ དང་ བྲལ་བ འི་ བདེ་བ་ ཆེན་པོ་ རྒྱུན་ ཆད་ མེད་པ འི་ ཉམས་ དང་ ཡུལ་ ལ་ མཚན་མ ར་ འཛིན་པ་ དང་ བྲལ་བ འི་ རང་རིག་ འོད་གསལ་ སྒྲིབ་གཡོག་ དང་ བྲལ་བ འི་ ཉམས་ དང་ བློ འི་ སྤྱོད་ཡུལ་ ལས་ འདས་པ འི་ མི་ རྟོག་ སྟོང་པ་ཉིད་ ལྷུན་ གྱིས་ གྲུབ་པ འི་ ཉམས་ སོ ། ། <utt>
དེ་ ལྟ ར་ བདེ་གསལ་ མི་ རྟོག་པ འི་ ཉམས་ གསུམ་ ཀ འང་ འབྱུང་ དུ་ རེ་བ་ དང་ མ་ བྱུང་ གིས་ དོགས་པ་ སོགས་ གང་ གིས་ ཀྱང་ མི་ བསླད་པ ར་ གཉུག་མ འི་ ངང་ དུ་ བཟླས་ ཀྱང་ རྩོལ་ སྒྲུབ་ མེད་པ ར་ ངང་ གིས་ རྒྱུན་ མི་ ཆད་ དུ་ འབྱུང་བ་ ཆོས་ཉིད་ དོ ། ། <utt>
དེ་ ལ་ ཉམས་ སྐྱོན་ དང་ བཅས་པ་ ནི་ ཆགས་ ཞེན་ དང་ བཅས་པ འི་ བདེ་ ཉམ ས ། <utt>
མཚན་ འཛིན་ དང་ བཅས་པ འི་ འོད་གསལ ། <utt>
བློ ས་ བཟུང་བ འི་ མི་ རྟོག་ རྣམས་ ཏེ ། <utt>
འདི་ དག་ དང་ པོ ས་ འདོད་ཁམས་ སུ་ གོལ ། <utt>
གཉིས་པ ས་ གཟུགས་ ཁམས་ སུ་ གོལ ། <utt>
གསུམ་པ ས་ གཟུགས་མེད་ཁམས་ སུ་ གོལ་བ འི་ ཕྱི ར་ ཆགས་ཞེན་ ལ་ སོགས་པ འི་ སྐྱོན་ དེ་ དག་ ནི་ རྣམ་པ་ ཀུན་ ཏུ་ སྤངས་པ ར་ བྱ་ ཞིང་ ཁྱད་པ ར་ ཉམས་ མ་ སྐྱེས་པ་ ལ་ སྐྱེ་བ འི་ ཕྱི ར་ རྩོལ་བ ར་ བྱེད་པ་ དང་ ། <utt>
སྐྱེས་པ་ ལ་ ཆེད་ དུ་ འཛིན་པ་ གཉིས་ ཀ འང་ སྐྱོན་ ཡིན་པ ར་ མཚུངས་ ཏེ་ སྔ་མ ས་ ཉམས་མྱོང་ སྐྱེ་བ འི་ གེགས་ བྱེད་ ཅིང་ ཕྱི་མ ས་ སྐྱེས་པ་ རྒྱུན་ཆད་པ ར་ འགྱུར་བ འི་ ཕྱི ར་ རྣམ་པ་ ཀུན་ ཏུ་ རེ་ དྭོག ས་ མཚན་ འཛིན་ རྩོལ་ སྒྲུབ་ རྣམས་ ཀྱི་ རྟོག་པ་ སྤང་བ་ ཉིད་ གནད་ ཆེ འོ ། ། <utt>
ཞེས་ གདམས་པ འི་ ཕྱི ར་ སྨོན་ལམ་ མཛད་པ འོ ། ། <utt>
ཇི་ སྐད་ དུ འང་ ། <utt>
བདེ་གསལ་ མི་ རྟོག་ རྣམ་ གསུམ་ ལ ། ། <utt>
ཞེན་ ན་ ཁམས་ གསུམ་ འཁོར་བ ར་ འཁོར ། ། <utt>
ཞེས་ གསུངས་པ་ ལྟ ར་ རོ ། ། <utt>
གཉིས་པ་ ནི ། <utt>
p1 བཟང་ ཞེན་ ཉམས་ ཀྱི་ འཛིན་པ་ རང་ ས ར་ གྲོལ ། ། <utt>
ངན་ རྟོགས་ འཁྲུལ་པ་ རང་བཞིན་ དབྱིངས་ སུ་ དག ། <utt>
ཐ་མལ་ ཤེས་པ་ སྤང་བླང་ བྲལ་ཐོབ་ མེད ། ། <utt>
སྤྲོས་བྲལ་ ཆོས་ཉིད་ བདེན་པ་ རྟོགས་པ ར་ ཤོག ། <utt>
ཅེས་ པ ས་ བསྟན་ ཏེ ། <utt>
བཤད་ མ་ ཐག་པ་ ལྟ ར་ ཉམས་ སྐྱེས་པ་ ལ་ བཟང་ རློམ་ གྱི་ ཤེས་པ་ རང་ ས ར་ གྲོལ་ ཞིང་ ། <utt>
འཁྲུལ་ ཆོས་ ཀྱི་ རྗེས་ སུ་ འབྲང་བ འི་ རྟོག་པ་ ནི ། <utt>
གནས་ལུགས་ ཀྱི་ དོན་ མཐོང་བ་ ལ་ སྒྲིབ་པ ར་ བྱེད་པ ས་ ངན་པ ར་ འཇོག་པ འི་ ཕྱི ར་ རྟོག་པ་ ངན་པ་ ཡིན་ ལ་ དེ འི་ ཆེད་ དུ་ མ་ སྤངས་ ཀྱང་ མཉམ་པ ར་ བཞག་པ འི་ མཐུ ས་ རང་བཞིན་ གྱིས་ དེ་ཁོ་ན་ཉིད་ ཀྱི་ དབྱིངས་ སུ་ དག་པ ས་ ཐ་མལ་ གྱི་ ཤེས་པ་ གཉུག་མ འི་ སེམས་ དེ་ ཉིད་ མངོན་ དུ་ གྱུར་པ་ ན་ སྤང་བྱ་ སྒྲིབ་པ འི་ ཆོས་ གང་ ཡང་ སྤངས་པ་ མེད་པ འི་ ཚུལ་ ཁོང་ དུ་ ཆུད་པ་ དང་ ། <utt>
དེ་ བཞིན་ དུ་ སྦྱར་ ཏེ་ བླང་བྱ་ གཉེན་པོ འི་ ཆོས་ དང་ ། <utt>
སྤང་བྱ་ སྤངས་པ་ ལས་ བྱུང་བ འི་ བྲལ་བ་ དང་ སྤང་བྱ་ བྱས་པ ས་ ཐོབ་པ འི་ འབྲས་བུ་ དང་ བཅས་པ་ སྟེ་ དེ འི་ རང་བཞིན་ དུ་ མེད་ ཅིང་ མི་ གནས་པ འི་ ཚུལ་ ཇི་ ལྟ་བ་ བཞིན་ ཁོང་ དུ་ ཆུད་ དབུལཔས ། <utt>
སྐྱེ་འགག་ རྟག་ ཆད་ འགྲོ་འོང་ གཅིག་ ཐ་དད་ སོགས་ སྤྲོས་པ འི་ མཐའ་ ཐམས་ཅད་ དང་ བྲལ་བ འི་ ཆོས་ཉིད་ ཀྱི་ བདེ་བ་ རྟོགས་པ་ ཡིན་ ནོ ། ། <utt>
ཞེས་ སྟོང་པ འི་ ཕྱི ར་ དེ་ ལ་ སྨོན་པ ར་ མཛད་པ འོ ། ། <utt>
ཇི་ སྐད་ དུ་ འང་ ། <utt>
རྣམ་རྟོག་ སྤྲོས་པ་ བྲལ་ ནས་ སུ ། ། <utt>
ངོ་བོ་ ལྷག་གེ ར་ མཐོང་བ་ ལ ། ། <utt>
ཆོས་ཉིད་ བདེན་པ་ རྟོགས་པ་ སྟེ ། ། <utt>
རབ་ དག འི་ ས་ ལ་ གནས་པ ར་ ངེས ། ། <utt>
ཞེས་ པ འོ ། ། <utt>
གསུམ་པ་ སྟོང་ཉིད་སྙིང་རྗེ་ ཟུང་འཇུག་ གི་ ཉམས་ལེན་ ལ་ གཉིས ། <utt>
སྙིང་རྗེ་ ངོས་ བཟུང་བ་ དང་ ། <utt>
དེ་ སྟོང་པ་ཉིད་ ལ་ ཟུང་ དུ་ འཇག་ ཚུལ་ ལོ ། ། <utt>
དང་པོ་ ནི ། <utt>
འགྲོ་བ འི་ རང་བཞིན་ རྟག་ ཏུ་ སངས་རྒྱས་ ཀྱང་ ། ། <utt>
མ་ རྟོགས་ དབང་ གིས་ མཐའ་ མེད་ འཁོར་བ ར་ འཁྱམས ། ། <utt>
སྡུག་བསྔལ་ མུ་མཐའ་ མེད་པ འི་ སེམས་ཅན་ ལ ། ། <utt>
བཟོད་ མེད་ སྙིང་རྗེ་ རྒྱུད་ ལ་ སྐྱེ་བ ར་ ཤོག ། <utt>
ཅེས་ པ ས་ བསྟན་ ཏེ ། <utt>
དེ འང་ སྤྱི ར་ སྙིང་ རྗེ་ ལ་ སེམས་ཅན་ དང་ ཆོས་ ལ་ དམིགས་པ འི་ སྙིང་རྗེ་ དང་ ། <utt>
དམིགས་པ་ མེད་པ འི་ སྙིང་རྗེ་ དང་ གསུམ་ དུ་ གསུངས་པ་ དང་པོ་ གཉིས་ ནི་ ཁྲིད་ སྲོལ་ འདི འི་ སྔོན་ འགྲོ འི་ སྐབས་ སུ་ ཉམས་ སུ་ ལེན་ བྱ་ ཡིན་ ལ ། <utt>
p1 གནས་ལུགས་ ཀྱི་ དོན་ མཐོང་ ནས་ དམིགས་མེད་ ཀྱི་ སྙིང་རྗེ་ སྐྱེ་ ཞིང་ ། <utt>
སྟོང་ཉིད་ སྙིང་རྗེ འི་ སྙིང་པོ་ ཅན ། <utt>
ཞེས་ བྱ་བ་ དེ་ འབྱུང་བ་ ཡིན་པ ས ། <utt>
འདི ར་ བསྟན་ གྱི་ སྙིང་ རྗེ འང་ ཕྱི་མ་ ཡིན་ ནོ ། ། <utt>
འོ་ ན་ དེ འི་ ཚུལ་ ཇི་ ལྟ་བུ་ ཞེ་ ན ། <utt>
གོང་ དུ་ ལྟ་བ འི་ དོན་ འཆད་པ འི་ སྐབས་ ལ་ བཤད་པ་ ལྟ ར ། <utt>
འགྲོ་བ་ འདི་ རྣམས་ ཀྱི་ རང་བཞིན་ ནི་ དུས་ རྟག་ ཏུ་ སངས་རྒྱས་ ཆོས་ ཀྱི་ སྐུ འི་ ངོ་བོ ར་ བཞུགས་པ་ ཡིན་ ཀྱང་ ། <utt>
དེ་ ལྟ ར་ དུ་ མ་ རྟོགས་པ་ ཁོ་ན འི་ དབང་ གིས་ མཐའ་ མེད་པ འི་ འཁོར་བ ར་ འཁྱམས་ ནས་ སྡུག་ བསྔལ་ གྱི་ རྒྱ་མཚོ་ མུ་ མེད་པ འི་ ནང་ དུ་ བྱིང་བ ར་ གྱུར་པ འི་ སེམས་ཅན་ རྣམས་ ལ་ བཟོད་ གླགས་ མེད་པ འི་ སྙིང་རྗེ་ དྲག་པོ་ རྒྱུན་ མི་ ཆད་པ ར་ རྩོལ་ མེད་ དུ་ སྐྱེས་པ་ ཡིན་ ཞིང་ ། <utt>
དེ་ ཡང་ གནས་ལུགས་ ཀྱི་ དོན་ མཐོང་བ འི་ དབང་ གིས་ འབྱུང་ སྟེ ། <utt>
ཇི་ སྐད་ དུ ། <utt>
བྱང་ཆུབ་སེམས་དཔའ་ མཉམ་ གཞག་པ ས ། ། <utt>
གོམས་པ འི་ སྟོབས་ ནི་ རྫོགས་པ་ ན ། ། <utt>
དངོས་འཛིན་ གདོན་ གྱིས་ ཟིན་པ་ ལ ། ། <utt>
ཁྱད་པ ར་ དུ་ ཡང་ སྙིང་རྗེ་ སྐྱེ ། ། <utt>
ཞེས་ གསུངས་པ་ ལྟ ར ། <utt>
དམིགས་པ་ མེད་པ འི་ སྙིང་རྗེ་ ཕྱིན་ ཅི་ མ་ ལོག་པ་ རྒྱུད་ ལ་ སྐྱེ་བ ར་ ཤོག་ ཅེས་ པ འོ ། ། <utt>
གཉིས་པ་ ནི ། <utt>
བཟོད་ མེད་ སྙིང་རྗེ འི་ རྩལ་ ཡང་ མ་ འགགས་ པ འི ། ། <utt>
བརྩེ་ དུས་ ངོ་བོ་ སྟོང་ དོན་ རྗེན་པ ར་ ཤར ། ། <utt>
ཟུང་འཇུག་ གོལ་ས་ བྲལ་བ འི་ ལམ་ མཆོག་ འདི ། ། <utt>
འབྲལ་ མེད་ ཉིན་ མཚན་ ཀུན་ ཏུ་ བསྒོམ་པ ར་ ཤོག ། <utt>
ཅེས་ པ་ སྟེ ། <utt>
དེ་ ལྟ་བུ འི་ དམིགས་པ་ མེད་པ འི་ སྙིང་རྗེ འི་ རྩལ་ དེ འང་ མ་ འགགས་པ ར་ འཆར་ བཞིན་པ་ ནས ། <utt>
བརྩེ་བ འི་ དུས་ དེ་ ཙམ་ ཉིད་ ན་ སྤྲོས་པ་ དང་ བྲལ་བ འི་ གནས་ལུགས་ ཀྱི་ ངོ་བོ་ སྟོང་པ་ཉིད་ ཀྱི་ དོན་ ཡང་ འོལ་སྤྱི་ ཙམ་ མ་ ཡིན་པ ར་ མངོན་ སུམ་ རྗེན་པ ར་ ཤར་བ ས་ སྟོང་པ་ཉིད་ དང་ སྙིང་རྗེ་ རོ་མཉམ་ དུ་ འདྲེས་པ འི་ ཟུང་འཇུག་ གི་ ལམ་ དེ་ ནི་ གོལ་ས་ དང་ བྲལ་བ འི་ ལམ་ གྱི་ མཆོག་ ཡིན་ ནོ ། ། <utt>
དེ་ ལྟ་བུ འི་ དོན་ འགལ་ མེད་ ཉིན་ མཚན་ ཀུན་ ཏུ་ སྒོམ་པ ར་ ཤོག་ ཅེས་ པ འོ ། ། <utt>
གསུམ་པ་ སྤྱོད་པ ས་ ལམ་ མཐ ར་ དབྱུང་ ཚུལ་ ནི ། <utt>
ཕྱག་རྒྱ་ ཆེན་པོ འི་ རྣལ་འབྱོར་ ཉམས་ སུ་ ལེན་པ་ ཉིད་ ལས ། <utt>
p1 སྤྱོད་པ་ གཞན་ དུ་ མེད་པ འི་ ཕྱི ར་ གོང་ དུ་ ཤུགས་ ཀྱིས་ བསྟན་པ་ ཡིན་ ཏེ ། <utt>
སྤྲོས་མེད་ ནང་ གི་ སྤྱོད་པ འམ་ ཀུན་ ཏུ་ བཟང་པོ འི་ སྤྱོད་པ་ ཉིད་ ནི་ དྲན་ དང་ ཤེས་ བཞིན་ བག་ ཡོད་ གསུམ་ ལ་ གནས་པ འོ ། ། <utt>
བཞི་པ་ ལམ་ མཐ ར་ ཕྱིན་པ འི་ འབྲས་བུ་ ལ་ སྨོན་པ་ དང་ ། <utt>
རྩ་བ འི་ ས་ བཅད་ ལྔ་པ་ ལམ་ དེ་ མཐ ར་ ཕྱིན་པ འི་ འབྲས་བུ་ ལ་ སྨོན་པ་ ཕྱོགས་ གཅིག་ ཏུ་ བསྟན་པ་ ནི ། <utt>
སྒོམ་ སྟོབས་ ལས་ བྱུང་ སྤྱན་ དང་ མངོན་ཤེས་ དང་ ། ། <utt>
སེམས་ཅན་ སྨིན་ བྱས་ སངས་རྒྱས་ ཞིང་ རབ་ སྦྱངས ། ། <utt>
སངས་རྒྱས་ ཆོས་ རྣམས་ འགྲུབ་པ འི་ སྨོན་ལམ་ རྫོགས ། ། <utt>
རྫོགས་ སྨིན་ སྦྱངས་ གསུམ་ མཐ ར་ ཕྱིན་ སངས་རྒྱས་ ཤོག ། <utt>
ཅེས་ པ་ སྟེ ། <utt>
འདི་ ལ་ གཉིས ། <utt>
དངོས་ དང་ ཞར་ བྱུང་ ལམ་ གྱི་ རིམ་པ་ ཅུང་ཟད་ བཤད་པ འོ ། ། <utt>
དང་པོ་ ལ་ གཉིས ། <utt>
སྤྱན་ དང་ མངོན་ཤེས་ བཤད་པ་ དང་ ། <utt>
རྫོགས་ སྨིན་ སྦྱངས་ གསུམ་ བཤད་པ འོ ། ། <utt>
དང་པོ་ ནི ། <utt>
དེ་ ལྟ ར་ གདམས་ངག་ ཕྱིན་ ཅི་ མ་ ལོག་པ ར་ ཉམས་ སུ་ བླངས་པ ས་ སྒོམ་པ འི་ སྟོབས་ ཀྱིས་ ཐོབ་པ འི་ འབྲས་བུ་ མཐ ར་ ཐུག་པ་ ནི་ ཆོས་ ཐམས་ཅད་ མངོན་པ ར་ རྫོགས་པ ར་ བྱང་ཆུབ་པ་ བླ་ ན་ མེད་པ འི་ སངས་རྒྱས་ ཡིན་ ལ ། <utt>
དེ འང་ སྤྱན་ དང་ མངོན་ཤེས་ སོགས་ ཤིན་ ཏུ་ ཡོངས་ སུ་ དག་པ འི་ ཡོན་ཏན་ ལྡན་ ཞིང་ རྫོགས་ སྨིན་ སྦྱངས་ གསུམ་ མཐ ར་ ཕྱིན་པ་ ཡིན་པ་ དང་ ། <utt>
ལམ་ དུས་ སུ་ ཐོག་མ ར་ མངོན་ཤེས་ སོགས་ བསྐྱེད་ ནས་ རིམ་ གྱིས་ རྫོགས་ སྨིན་ སྦྱངས་ གསུམ་ མཐ ར་ དབྱུང་ དགོས་པ ས་ ན ། <utt>
འབྲས་བུ་ ནི་ ཐོག་མ ར་ སྤྱན་ དང་ མངོན་ཤེས་ ཉིད་ འཇོག་ སྟེ ། <utt>
སྤྱན་ ལྔ་ ནི ། <utt>
སྟོང་ གསུམ་ གྱི་ གཟུགས་ ཕྲ་ རག ས་ ཐམས་ཅད་ མཐོང་བ་ ཤ འི་ སྤྱན ། <utt>
སེམས་ཅན་ གྱི་ སྐྱེ་བ་ དང་ འཆི་བ་ ཤེས་པ་ ལྷ འི་ སྤྱན ། <utt>
ཆོས་ ཐམས་ཅད་ བདག་ མེད་པ ར་ རྟོགས་པ་ ཤེས་རབ་ ཀྱི་ སྤྱན་ ནོ ། ། <utt>
འཕགས་པ་ དག་ གི་ དབང་པོ་ རྣོ་རྟུལ་ དང་ གསུང་རབ་ ཡན་ལག་ བཅུ་ གཉིས་ ཀྱི་ ཚིག་དོན་ རྣམས་ ཐོགས་ མེད་ དུ་ ཤེས་པ་ ཆོས་ ཀྱི་ སྤྱན་ ནོ ། ། <utt>
ཇི་ ལྟ་ ཇི་ སྙེད་ ཀྱི་ ཆོས་ མཐའ་དག་ རྟོགས་པ་ སངས་རྒྱས་ ཀྱི་ སྤྱན་ ནོ ། ། <utt>
མངོན་ཤེས་ དྲུག་ ནི ། <utt>
གཅིག་ ལས་ དུ་མ་ དང་ དུ་ མ་ ལས་ མང་པོ ར་ བསྒྱུར་བ་ སོགས་ རྫུ་འཕྲུལ་ དུ་མ་ ལ་ དབང་བ་ རྫུ་འཕྲུལ་ གྱི་ མངོན་ ཤེས ། <utt>
p1 སེམས་ཅན་ ཐམས་ཅད་ ཀྱི་ འཆི་འཕོ་ དང་ སྐྱེ་བ་ ཤེས་པ་ ལྷ འི་ མིག་ གི་ མངོན་ཤེས ། <utt>
སྟོང་ གསུམ་ གྱི་ སྒྲ་ ཆེ་ཆུང་ ཐམས་ཅད་ ཤེས་པ་ ལྷ འི་ རྣ་བ འི་ མངོན་ཤེས ། <utt>
རང་ དང་ གཞན་ གྱི་ སྐྱེ་བ་ སྔོན་མ་ སོགས་ དུ་ མ་ ཤེས་པ་ སྔོན་ གནས་ རྗེས་ དྲན་ གྱི་ མངོན་ཤེས ། <utt>
སེམས་ཅན་ གཞན་ གྱི་ སེམས་ ཀྱི་ བསམ་པ་ ཐམས་ཅད་ ཤེས་པ་ གཞན་ སེམས་ཤེས་པ འི་ མངོན་ཤེས ། <utt>
རང་ གཞན་ གྱི་ རྒྱུད་ ཀྱི་ ལས་ ཉོན་ ཟད་པ ར་ ཤེས་པ་ ཟག་ཟད་ ཀྱི་ མངོན་ཤེས་ དང་ དྲུག་ གོ ། <utt>
སྤྱན་ དང་ མངོན་ཤེས་ གཉིས་ ཀྱི་ ཁྱད་པ ར་ ནི ། <utt>
སྤྱན་ ནི་ ལས་ དགེ་བ འི་ རྣམ་སྨིན་ ལས་ བྱུང་བ་ ཡིན་ ལ ། <utt>
མངོན་ཤེས་ ནི་ བསམ་གཏན་ གྲུབ་པ འི་ ཏིང་ངེ་འཛིན་ གྱིས་ ཐོབ་པ་ ཡིན་ ནོ ། ། <utt>
གཉིས་པ་ རྫོགས་ སྨིན་ སྦྱངས་ གསུམ་ བཤད་པ་ ནི ། <utt>
དེ་ ལྟ ར་ བྱང་ཆུབ་སེམས་དཔའ་ རྣམས་ ཀྱིས་ ལྷག་པ འི་ བསམ་པ་ དང་ སྨོན་ལམ་ སྤྱོད་པ་ རྒྱ་ཆེན་པོ་ ལ་ གནས་ ནས་ སྤྱན་ དང་ ། <utt>
མངོན་པ ར་ ཤེས་ ལ་ སོགས་པ འི་ མཐུ་ཆེན་པོ་ དང་ ། <utt>
ཐབས་ དཔག་ ཏུ་ མེད་པ་ སེམས་ཅན་ མཐའ་ དག་ སྨིན་པ ར་ མཛད་པ་ དང་ ། <utt>
སངས་རྒྱས་ ཀྱི་ ཞིང་ ཡོངས་ སུ་ སྦྱོང་བ་ དང་ ། <utt>
བདེ་བར་གཤེགས་པ འི་ ཡོན་ཏན་ གྱི་ ཆོས་ མཐའ་དག་ ཡོངས་ སུ་ རྫོགས་པ འི་ སྨོན་ལམ་ མཐ ར་ ཕྱིན་པ ར་ མཛད་ ནས་ མངོན་པ ར་ རྫོགས་པ་ ཡིན་ ནོ ། ། <utt>
ཞིང་ སྦྱོང་བ་ ནི ། <utt>
བཟང་པོ་ སྤྱོད་པ འི་ སྨོན་ལམ་ ལས ། <utt>
དེ་ ལྟ ར་ མ་ ལུས་ ཕྱོགས་ རྣམས་ ཐམས་ཅད་ དུ ། <utt>
རྒྱལ་བ་ རྣམས་ ཀྱིས་ ཞིང་ གི་ བཀོད་ ལ་ འཇུག ། <utt>
ཅེས་ དང་ ། <utt>
རྡུལ་ གཅིག་ སྟེང་ ན་ རྡུལ་ སྙེད་ ཞིང་ རྣམས་ ཏེ ། ། <utt>
ཞེས་ དང་ ། <utt>
ཞིང་ རྣམས་ རྒྱ་མཚོ་ རྣམ་པ ར་ དག་ བྱེད་ ཅིང་ ། <utt>
ཞེས་ སོགས་ གསུངས་པ་ ལྟ ར་ རོ ། ། <utt>
སངས་རྒྱས་ ཀྱི་ ཆོས་ རྣམས་ འགྲུབ་པ འི་ སྨོན་ལམ་ རྫོགས་པ་ ནི ། <utt>
མདོ་རྒྱུད་ བསྟན་བཅོས་ ཐམས་ཅད་ ནས་ གསུངས་པ འི་ སྨོན་ལམ་ གྲངས་ མེད་པ་ ཁྲག་ཁྲིག་ བརྒྱ་ སྟོང་ གི་ འཁོར་ དང་ བཅས་པ་ ཡོངས་ སུ་ གྲུབ་པ་ ན་ སངས་རྒྱས་ ཀྱི་ ཆོས་ རྣམས་ ཡོངས་ སུ་ རྫོགས་པ ར་ ཡིན་ ནོ ། ། <utt>
སངས་རྒྱས་ ཀྱི་ སྒྲ་དོན་ ནི་ བུདྷ་ ཞེས་ པ འི་ སྒྲ་ སངས་པ འམ་ རྒྱས་པ་ ལ་ འཇུག་པ ས ། <utt>
ཇི་ སྐད་ དུ ། <utt>
མ་རིག་ གཉིད་ ལས་ སངས་ ཕྱི ར་ དང་ ། ། <utt>
ཤེས་བྱ་ ལ་ ཡང་ བློ་ རྒྱས་ ཕྱི ར ། ། <utt>
སངས་རྒྱས་ པདྨ་ ལྟ ར་ སངས་ རྒྱས ། ། <utt>
ཞེས་ གསུངས་པ་ ལྟ ར་ རོ ། ། <utt>
དེ་ ལྟ ར་ བྱང་ཆུབ་སེམས་དཔའ་ རྣམས་ སྦྱང་ སྨིན་ མཐ ར་ ཕྱིན་ ནས་ གདོད་ ནས་ སྨོན་ལམ་ ཐམས་ཅད་ རྫོགས་ ཏེ་ སངས་ རྒྱས་པ་ ཡིན་ ལ ། <utt>
p1 སྔགས་ སུ་ མི་ཚེ་ གཅིག་ གིས་ སངས་རྒྱས་ ཀྱི་ གོ་འཕང་ ཉིད་ མངོན་ དུ་ བྱེད་པ འི་ ཚེ་ ན འང་ ཐབས་ མཁས་པ་ དང་ ཏིང་ངེ་འཛིན་ གྱི་ ཁྱད་པ ར་ གྱི་ སྟོབས་ བསམ་ གྱིས་ མི་ ཁྱབ་པ ས་ རྫོགས་ སྨིན་ སྦྱངས་ གསུམ་ མྱུར་ དུ་ མཐ ར་ ཕྱིན་པ ར་ གོ་ དགོས ། ། <utt>
གཉིས་པ་ ཞར་ བྱུང་ ལམ་ གྱི་ རིམ་པ་ ཅུང་ཟད་ སྨོས་པ་ ནི ། <utt>
གྲུབ་ཆེན་ ནཱ་རོ་པ ས ། <utt>
ཕྱག་རྒྱ་ ཆེན་པོ་ ཚིགས་ བསྡུས་ སུ་ གསུངས་པ་ ལྟ ར་ བརྒྱུད་པ་ འདི འི་ ཐུན་མོང་ མ་ ཡིན་པ འི་ ཆོས་ སྐད་ དུ་ མཛད་པ་ རྣལ་འབྱོར་ བཞི འི་ རིམ་པ་ ཉིད་ ཀྱི་ འཆད་ ན ། <utt>
དང་པོ་ ཞི་གནས་ ཀྱི་ སེམས་ རྩེ་ གཅིག་པ་ ཐོབ་ ནས་ གནས་པ་ ལ་ ལྷག་མཐོང་ ཤར་ ཞིང་ ། <utt>
བདེ་གསལ་མི་རྟོག་པ འི་ ཉམས་ འཁོར་ ཡུག་ ཏུ་ འབྱུང་བ འི་ སྐབས་ རྩེ་ གཅིག་ གི་ རྣལ་འབྱོར་ ཞེས་ བྱ ། <utt>
གཉིས་པ་ སྣང་སེམས་ ཀྱིས་ བསྡུས་པ འི་ ཆོས་ མཐའ་དག་ ཆོས་དབྱིངས་ བདེ་བ་ ཆེན་པོ འི་ རང་བཞིན་ ལས་ མ་ འདས་པ ར་ མཐོང་བ ས་ གཉིས་ ཆོས་ ཀྱི་ སྤྲོས་ འཛིན་ ཐམས་ཅད་ རང་གྲོལ་ དུ་ སོང་ ། <utt>
སྟོང་ཉིད་ སྙིང་རྗེ་ ཟུང་འཇུག་ གི་ ཡེ་ཤེས་ ལྷག་མཐོང་ མཚན་ཉིད་པ་ ཐོབ་པ ས་ ཞི་ལྷག་ གི་ རྣལ་འབྱོར་ ཇི་ ལྟ་བ་ ཟུང་ དུ་ ཆུད་པ་ སྤྲོས་ བྲལ ། <utt>
གསུམ་པ་ དེ་ གོང་ ནས་ གོང་ དུ་ སྒོམ་པ ས་ ཆོས་ ཐམས་ཅད་ རོ་ གཅིག་ ཏུ་ རྟོགས་ ཤིང་ རྩོལ་ མེད་ ཀྱི་ ཡེ་ཤེས་ ནུབ་པ་ མེད་པ་ རོ་ གཅིག ། <utt>
བཞི་པ་ བསྒོམ་པ འི་ འོད་གསལ་ དང་ གཞི འི་ འོད་གསལ་ གཅིག་ ཏུ་ འདྲེས་པ ས་ གནས་ལུགས་ ཀྱི་ སྒྲིབ་གཡོགས་ མཐའ་དག་ གཞི་ མེད་ དུ་ དྭངས ། <utt>
མཉམ་རྗེས་ ཀྱི་ ས་མཚམས་ ཞིག་ མཐ ར་ ཐུག་ གི་ ཡོན་ཏན་ ཐམས་ཅད་ ལྷུན་གྲུབ་ ཏུ་ བྱུང་བ་ སྒོམ་མེད་ ཀྱི་ རྣལ་འབྱོར་ ཞེས་ བྱ འོ ། ། <utt>
དེ་ དག་ ལ འང་ སོ་སོ ར་ ཆུང་ འབྲིང་ ཆེན་པོ ར་ ཕྱེ་ བས་ བཅུ་ གཉིས་ སུ་ འགྱུར་ ལ ། <utt>
སོ་སོ འི་ རྣམ་དབྱེ་ ཞིབ་ མོ་ དང་ ཡོན་ཏན་ སྐྱེ་ཚུལ་ སོགས་ རྒྱས་པ་ གོང་མ་ རྣམས་ ཀྱི་ གསུང་ སྒྲོ ས་ ལས་ འབྱུང་བ་ ལྟ ར་ ཤེས་པ ར་ བྱོས་ ཤིག ། <utt>
དེ་ དག་ ཕར་ཕྱིན་ ཐེག་པ འི་ ས་ལམ་ དང་ སྦྱར་ ན་ རྩེ་ གཅིག་ གསུམ་ ཚོགས་ ལམ ། <utt>
སྤྲོས་བྲལ་ ཆུང་ འབྲིང་ སྦྱོར་ལམ ། <utt>
སྤྲོས་བྲལ་ ཆེན་པོ་ མཐོང་ ལ་ མ ། <utt>
p1 རོ་ གཅིག་ ནས་ སྒོམ་ མེད་ འབྲིང་པོ འི་ བར་ སྒོམ་ལམ ། <utt>
སྒོམ་ མེད་ ཆེན་པོ་ སངས་རྒྱས་ ཀྱི་ ས ར་ བཞེད་ ཅིང་ དོན་ ལ འང་ གནས་པ འོ ། ། <utt>
p1 རྩ་བ འི་ ས་ བཅད་ གསུམ་པ་ སྨོན་ལམ་ གྱི་ མཇུག་ བསྡུ་བ་ ནི ། <utt>
ཕྱོགས་ བཅུ འི་ རྒྱལ་བ་ སྲས་ བཅས་ ཐུགས་རྗེ་ དང་ ། ། <utt>
རྣམ་དཀར་ དགེ་བ་ ཇི་ སྙེད་ ཡོད་པ འི་ མཐུ ས ། ། <utt>
དེ་ ལྟ ར་ བདག་ དང་ སེམས་ཅན་ ཐམས་ཅད་ ཀྱི ། ། <utt>
སྨོན་ལམ་ རྣམ་དག་ ཇི་ བཞིན་ འགྲུབ་ གྱུར་ ཅིག ། <utt>
ཅེས་ པ་ གཞན་ ནི་ གོ་ སླ་ ལ ། <utt>
དགེ་བ་ ཇི་ སྙེད་ ཡོད་པ་ ཞེས་ པ འི་ སྒྲ་ འདུས་ བྱས་ དང་ འདུས་ མ་ བྱས་པ འི་ དགེ་བ་ གཉིས་ ཀ་ བསྡུས་པ་ ཡིན་ ཅིང་ ། <utt>
འགའ་ ཞིག་ གིས་ འདུས་ མ་ བྱས་ ཆོས་ ཀྱི་ དབྱིངས་ དགེ་བ ར་ མི་ འདོད་པ་ ཡོད་ མོད་ ཀྱི་ རང་ལུགས་ འཁོར་ལོ་ ཐ་མ འི་ མདོ་ རྣམས་ སུ་ ཀུན་ གཞི འི་ ངང་ ལུགས་ དགེ་བ་ ནི ། <utt>
ཞེས་ སོགས་ གསལ་བ ར་ ལམ་ མང་ དུ་ གསུངས་པ་ ལྟ ར་ འདུས་བྱས་ དགེ་སྡིག་ གི་ ཟླས་ ཕྱེ་བ འི་ དགེ་བ་ མིན་ ཀྱང་ རྣམ་བྱང་ དགེ་བ འི་ ཆོས་ མཐའ་དག་ གི་ གོ་འབྱེད་པ འི་ ནུས་པ་ ཡོད་པ འི་ ཆ་ ནས་ དགེ་བ ར་ འཇོག་པ་ ཡིན་ ནོ ། ། <utt>
སྨོན་ལམ་ རྣམ་དག་ ཅེས་ པ ས་ འདི ར་ བསྟན་ གྱི་ སྨོན་ལམ་ ཉིད་ གཙོ ར་ བྱས་ ནས ། <utt>
མཐའ་ཡས་པ འི་ སྐྱེ་ འཕགས་ ཀྱི་ སྨོན་ལམ་ རྣམ་པ ར་ དག་པ་ ཇི་ སྙེད་པ་ བསྡུས་པ་ ཡིན་ ནོ ། ། <utt>
ཕྱག་རྒྱ་ ཆེན་པོ་ སྨོན་ལམ་ གྱི་ རྣམ་གྲངས་ དང་ བརྒྱུད་པ འི་ རིམ་པ་ རྣམས་ ཤེས་པ ར་ འདོད་ ན ། <utt>
སི་ ཏུ་ ཀུན་མཁྱེན་ བསྟན་པ འི་ ཉིན་ བྱེད་ ཀྱི་ ཞལ་ ནས་ མཛད་པ འི་ འགྲེལ་ཆེན་ གྲུབ་པ་ མཆོག་ གི་ ཞལ་ལུང་ ལས་ ཤེས་པ ར་ བྱ འོ ། ། <utt>
སྨྲས་པ ། <utt>
ཀུན་མཁྱེན་ ཞལ་ལུང་ ཟབ་པ འི་ མ་མ་ ལས ། ། <utt>
རང་ བློས་ བསྡུས་པ འི་ བུམ་ བཟང་ ཆུ་རྒྱུན་ གྱི ། ། <utt>
བློ་ལྡན་ ཐོས་བསམ་སྒོམ་པ ར་ འཇུག་ འདོད་ རྣམས ། ། <utt>
བྱིན་རླབས་ བདུད་རྩི འི་ རྒྱུན་ གྱི་ སྨིན་གྲོལ་ ཤོག ། <utt>
ཅེས་ ངེས་དོན་ ཕྱག་རྒྱ་ ཆེན་པོ འི་ སྨོན་ལམ་ ལ་ འགྲེལ་བ་ ཁ་གསལ་ གོ་བདེ་ ཞིག་ འབྲི་ དགོས་ ཞེས་ ཀུན་མཁྱེན་བོ་ དོང་པ འི་ རིང་ལུགས་ འཛིན་པ འི་ བླ་སྤྲུལ་ རྟོགས་ལྡན་ རྣམས་ ཀྱིས་ རིང་མོ་ ནས་ བསྐུལ་བ་ དང་ ། <utt>
ཉེ་ཆར་ ཟུར་ མང་ལྷ་ལུང་ བདེ་གསལ་ མཆོག་སྤྲུལ་ ཀྱིས་ བཀའ་ ནན་ སྤྱི་བོ ར་ ཕེབས་པ འི་ ཞལ་ ངོ་ ལྡོག་ མ་ ཕོད་པ ར་ མཁན་ མིང་ ཀརྨ་རཏྣས་སི་ ཏུ འི་ འགྲེལ་ཆེན་ ལས་ བསྡུས་ ཏེ་ བཀོད་པ འི་ ཡི་གེ་པ་ ནི་ རང་ སློབ་ བྷིཀྴུ་ ཀརྨ་ ཤེས་རབ་ རང་གྲོལ་ གྱིས་ བགྱིས་པ་ ལུང་རྟོགས་ རྒྱལ་བ འི་ བསྟན་པ་ རིན་པོ་ཆེ་ དར་ ཞིང་ རྒྱལ་ ལ་ ཡུན་རིང་ དུ་ གནས་པ འི་ རྒྱུ ར་ གྱུར་ ཅིག ། ། <utt>
། <utt>
སརྦ་ མངྒ་ ལམ་ བི་ཛ་ ཡནྟུ ། ། <utt>
