p1 ༄༅ ། ། <utt>
དཔལ་མཆོག་ དང་པོ འི་ སངས་རྒྱས་ ཀྱི་ གསང་སྔགས་ ཟབ་ལམ་རྡོ་རྗེ འི་ རྣལ་འབྱོར་ བྱིན་རླབས་ བཀའ་ བརྒྱུད་ བླ་མ ར་ གསོལ་ འདེབས་ བརྒྱུད་ འཛིན་མཆོག་ རྒྱན་ ཞེས་ བྱ་བ་ བཞུགས་ སོ ། ། <utt>
p2 ཨོཾ་ ཨཱཿ ཧཱུྃ་ ཧོཿ མཆོག་ གི་ དང་པོ འི་ སངས་རྒྱས་ ཀུན་ ཏུ་ བཟང་ ། ། <utt>
ཡན་ལག་ བདུན་ ལྡན་ བཅོམ་ལྡན་དུས་འཁོར་ ལོ ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
ཨེ་ ཝྃ་ རྡོ་རྗེ་འཆང་ དབང་ ཤཱཀྱ་ ཐུབ ། ། <utt>
རྒྱལ་བ་ གཉིས་པ་ གསང་བདག་ ཟླ་བ་ བཟང་ ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
ས་བཅུ འི་ བྱང་ཆུབ་སེམས་ དང་ ཁྲོ་བོ་ ཆེ འི ། ། <utt>
རྣམ་འཕྲུལ་ ཆོས་ རྒྱལ་རིགས་ ལྡན་ སུམ་ ཅུ་ ལྔར ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
གྲུབ་པ་ ཡོངས་ གཙོ་ དུས་ ཞབས་ འཇམ་ རྡོ་རྗེ ། ། <utt>
མཁས་གྲུབ་ དུས་འཁོར་ བྷ་དྲ་པ་ ཡབ་ སྲས ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
མཁས་ ཤིང་ མཆོག་ གཟིགས་ པཎ་ཆེན་ ཟླ་བ་ མགོན ། ། <utt>
འཇིག་རྟེན་ མིག་གྱུར་ འབྲོ་ ལོ་ ཤེས་རབ་ གྲགས ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
རྫོགས་ སྦྱོར་ལམ་ གྱི་ གྲུབ་བརྙེས་ དཀོན་མཆོག་ སྲུང་ ། ། <utt>
མཁའ་འགྲོ ས་ མཆོད་ གྱུར་ དཔའ་བོ་ གནམ་ ལ་ བརྩེགས ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
འདུལ་འཛིན་ ཡེ་ཤེས་ཆེ་ བརྙེས་ དད་པ འི་ རྒྱལ ། ། <utt>
འཇམ་དཔལ་ གཞོན་ནུ འི་ རྣམ་འཕྲུལ་ ཆོས་ དབང་ ཕྱུག ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
ལྷག་ ལྷ ས་ རྗེས་ བཟུང་ མཁས་པ་ ནམ་མཁའ་ འོད ། ། <utt>
མཁའ་སྤྱོད་ ཡོངས་ གཙོ་ འཇའ་ ལུས་ ཇོ་ འབུམ་ ལ ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
ས་བཅུ འི་དབང་ཕྱུག་ནམ་མཁའ་རྒྱལ་མཚན་ པ ། ། <utt>
འཇམ་དཔལ་ དཔའ་བོ ས་ རྗེས་ བཟུང་ ཤེས་རབ་ འོད ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
སངས་རྒྱས་ རབ་གསལ་ ངོ་བོ་ ཆོས་འོད་ ཟེར ། ། <utt>
རིགས་ལྡན་ རྣམ་འཕྲུལ་ ཀུན་ སྤངས་ ཞང་ བརྩོན་ འགྲུས ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
བྱང་སེམས་ ཆེན་པོ་ རྒྱལ་བ་ ཡེ་ཤེས་ པ ། ། <utt>
མཁས་ བཙུན་ བཟང་པོ འི་ མཐ ར་ ཐུག་ ཡོན་ཏན་ མཚོ ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
པད་དཀར་འཆང་ དངོས་ ཀུན་མཁྱེན་དོལ་པོ་པ ། ། <utt>
དེ་ བསྟན་འཛིན་ མཁས་ཕྱོགས་ ལས་ རྣམ་རྒྱལ་ ཞབས ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
སྨྲ་བ འི་ སེང་གེ་ ཉ་ དབོན་ ཀུན་དགའ་ དཔལ ། ། <utt>
འཁྲུལ་ ཞིག་ རྣལ་འབྱོར་ གྲུབ་ཆེན་ ཀུན་ བློ་ གྲོས ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
ལུང་ རྟོགས་ བསྟན་པ་ ཡོངས་ རྫོགས་ དཀོན་ཅོག་ བཟང་ ། ། <utt>
ངེས་དོན་ གསལ་ སྒྲོན་ ནམ་མཁའ་ ཆོས་སྐྱོང་ མཚན ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
གནས་ ལྔ་ རིག་པ་ ནམ་མཁའ་ དཔལ་བཟང་པོ ། ། <utt>
འཕགས་པ འི་ རྣམ་འཕྲུལ་ ཡོངས་ གྲགས་ རིན་ཆེན་ བཟང་ ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
འཇམ་མགོན་ གྲུབ་པ་ སྤྱོད་ འཆང་ གྲོལ་མཆོག་ ཞབས ། ། <utt>
འདུལ་འཛིན་ མཁས་གྲུབ་ ལུང་རིགས་ རྒྱ་མཚོ འི་ སྡེ ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
འཇིགས་མེད་ ཤིང་རྟ་ ཀུན་ སྙིང་ རྡོ་རྗེ་འཆང་ ། ། <utt>
རྒྱལ་ཚབ་ གནས་བརྟན་ རིན་ཆེན་ རྒྱ་མཚོ འི་ སྡེ ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
ཟབ་ལམ་ བསྟན་པ འི་ སྲོག་ འཛིན་ བློ་གྲོས་ རྒྱལ ། ། <utt>
རྡོ་རྗེ འི་ རྣལ་འབྱོར་ ངག་དབང་ ཕྲིན་ལས་ དཔལ ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
སྦས་པ འི་ སངས་རྒྱས་ ཆོས་ རྗེ་ཀུན་བཟང་ དབང་ ། ། <utt>
རྒྱལ་སྲས་ རིག་འཛིན་ ཚེ་ དབང་ ནོར་བུ འི་ སྡེ ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
མཉྫུ་ ཤྲཱི་ དངོས་ ཆོས་ ཀྱི་ འབྱུང་གནས་ ཞབས ། ། <utt>
རྒྱལ་སྲས་ ཐུ་བོ་ཐུགས་ ཀྱི་ རྡོ་རྗེ་ ལ ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
གདུལ་བྱ ར་ ཐར་ལམ་ མཆོག་གྱུར་ ཕྱག་རྒྱ་ ཆེ ། ། <utt>
སྟོན་ མཛད་ མཚུངས་མེད་ རྩ་བ འི་ བླ་མ་ ལ ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
རྒྱུད་སྡེ འི་ མཐ ར་ ཐུག་ ཡི་དམ་ ཡོངས་ ཀྱི་ གཙོ ། ། <utt>
དུས་ ཀྱི་ འཁོར་ལོ་ བཅོམ་ལྡན་ རྡོ་རྗེ་ སེམས ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
རྒྱུད་ ཀྱི་ བདག་མོ་ རྣལ་འབྱོར་མ་ རིགས་ བརྒྱ ། ། <utt>
བར་ཆད་ སེལ་མཛད་སྲུང་མ་ དྲུག་ ཅུ་ ལ ། ། <utt>
གསོལ་བ་ འདེབས་ སོ་ ཐུགས་རྗེ ས་ བདག་ བློ་ ཟུངས ། ། <utt>
བརྒྱུད་པ་ འཛིན་ ནོ་ རྣམ་ཐར་ མཚུངས་ བྱིན་ རློབས ། ། <utt>
དེ་ ལྟ ར་ ཟབ་ལམ་ རྡོ་རྗེ འི་ རྣལ་འབྱོར་ ཆེ འི ། ། <utt>
བརྒྱུད་པ་ ཡིད་ བཞིན་ ནོར་བུ ར་ གསོལ་ བཏབ་ མཐུ ས ། ། <utt>
གང་ གི་ ཐུགས་རྗེ ས་ བདག་ བློ་ དད་པ་ དང་ ། ། <utt>
ངེས་འབྱུང་ ལྷག་བསམ་རྣམ་ དག་ སྡོམ་ གསུམ་ བརྟན ། ། <utt>
བརྒྱུད་པ་ འཛིན་མཐུ ས་ གཞན་ སྟོང་ ལྟ་བ འི་ གནད ། ། <utt>
ཇི་ བཞིན་ བློ ར་ ཆུད་ རྡོ་རྗེ འི་ རྣལ་འབྱོར་ ལམ ། ། <utt>
བསྒོམ་པ ས་ ཚེ་ གཅིག་ ཉིད་ ལ་ དབང་ བཞི འི་ དོན ། ། <utt>
མ་ ནོར་ རྡོར་ སེམས་ འབྲས་བུ་ ཐོབ་བྱིན་ རློབས ། ། <utt>
p3 ཞེས་ པ་ རྒྱུད་ རྒྱལ་ དུས་ ཀྱི་ འཁོར་ལོ འི་ མན་ངག་ ཟབ་ལམ་རྡོ་རྗེ འི་ རྣལ་འབྱོར་ སྦྱོར་བ་ ཡན་ལག་ དྲུག་ གི་ བྱིན་རླབས་ བརྒྱུད་པ འི་ བླ་མ་ ལ་ གསོལ་བ་ བཏབ་པ་ འདི་ ཡང་ རྒྱལ་ཁམས་ པ་ཚེ་ དབང་ ནོར་བུ ས་ ལྷོ་ཕྱོགས་ ཀྱི་ ཤམྦྷ་ ལ་ ཇོ་ ནང་ དཔལ་ གྱི་ རི་ཁྲོད་ དུ་ ཤིང་ སྟག་ ནག་ཟླ འི་ ཚེས་ ཉེར་ གསུམ་ ལ་ ཆོས་ འཆད་པ འི་ ཐུན་ སྐབས་ གཅིག་ ཏུ་ བརྗོད་པ འོ ། ། <utt>
ཁ་སྐོང་ པདྨ་ ཉིན་བྱེད་ དབང་པོ ས་ སོ ། ། <utt>
དགེ འོ ། ། <utt>
དགེ འོ ། ། <utt>
དགེ འོ ། ། <utt>
 ། ། <utt>
༈ དཔལ་ དུས་ ཀྱི་ འཁོར་ལོ འི་ སྦྱོར་ དྲུག་ གི་ སྔོན་ འགྲོ་ ཆོས་སྤྱོད་ ཀྱི་ ངག་ འདོན་ བཞུགས་ སོ ། ། <utt>
ན་མོ་ གུ་ར་ ཝེ ། <utt>
གང་ ཞིག་ སྲིད་ དང་ ཞི་བ འི་ དངོས་པོ་ རྣམས ། ། <utt>
མི་ འགྱུར་ བདེ་བ་ ཆེན་པོ འི་ དབྱིངས་ ཉིད་ དུ ། ། <utt>
རྒྱས་ གདབ་ ལྷན་ ཅིག་ སྐྱེས་པ འི་ ཡེ་ཤེས་ མཆོག ། <utt>
མངོན་པ ར་ གསལ་ སྟོན་ དཔལ་ལྡན་བླ་མ ར་ འདུད ། ། <utt>
དུས་ གསུམ་ རྒྱལ་ དང་ རྒྱལ་སྲས་ ཀྱི ། ། <utt>
འཇུག་ངོགས་ བླ་ ན་ མེད་པ་ ཡི ། ། <utt>
ཟབ་མོ འི་ ལམ་ མཆོག་ འདི ར་ གུས་ རྣམས ། ། <utt>
སྔོན་ འགྲོ འི་ ཆོས་ ལ་ འབད་པ ར་ རིགས ། ། <utt>
དེ་ ཡང་ གང་ཟག་ སྐལ་བ་ མཆོག་ དང་ ལྡན་ ཞིང་ དད་ མོས་ དམ་ཚིག་ ཅན་ གྱིས་ ཟབ་ལམ་ རྡོ་རྗེ འི་ རྣལ་འབྱོར་ ཉམས་ སུ་ ལེན་པ་ ལ་ རྒྱུད་ སྣོད་ རུང་ དུ་ བྱ་ ཕྱི ར་ ཐུན་མོང་ སྔོན་ འགྲོ་ ཆོས་སྤྱོད་ ཀྱི་ རིམ་པ་ ལ་ ལྔ་ སྟེ ། <utt>
ཐོག་མ ར་ ཐེག་ཆེན་ ལམ་ གྱི་ གཞི་ རྟེན་ སྐྱབས་ སུ་ འགྲོ་བ་ དང་ སེམས་ བསྐྱེད་པ ། <utt>
སྡིག་ སྒྲིབ་ བག་ཆགས་ སྦྱོང་ བྱེད་ རྡོར་ སེམས་ བསྐྱེད་ བཟླས ། <utt>
ཚོགས་ གཉིས་ མྱུར་ དུ་ རྫོགས་ ཕྱི ར་ མཎྜལ་ མཆོད་འབུལ ། <utt>
ཐུགས་རྗེ ས་ རྒྱུད་ གྲོལ་ སྨིན་ བྱེད་ བླ་མ འི་ རྣལ་འབྱོར་ བཅས་ དང་ ། <utt>
ཐུན་མོང་ མིན་པ འི་ སྔོན་འགྲོ་ རྫོགས་རིམ་ གྱི་ རྟེན་ བསྐྱེད་རིམ་ ལྷ འི་ རྣལ་འབྱོར་ སོགས་ ཀྱི་ ངག་ འདོན་ མཐ ར་ ཆགས་ སུ་ བསྟར་ ལ ། <utt>
དང་པོ་ དབེན་པ འི་ གནས་ སུ་ བདེ་བ འི་ སྟན་ ལ་ ལུས་ གནད་ དཀྱུས་ མཐུན་ ཙམ་ བཅས ། <utt>
སེམས་ རྣལ་ དུ་ ཕབ་ ནས ། <utt>
དག་པ འི་ ཞིང་ཁམས་ ཡངས་ ཤིང་ རྒྱ་ ཆེ་བ འི་ དབུས་ སུ ། <utt>
ལྷ འི་ གཞལ་ཡས་ཁང་ རིན་པོ་ཆེ་ སྣ་ཚོགས་ ལས་ གྲུབ་པ་ རྒྱ་ཁྱོན་ བཀོད་ ལེགས་ དེ འི་ དབུས་ སུ ། <utt>
p4 དཔག་བསམ་ལྗོན་པ་ རྩ་བ་ བརྟན་ ལ་ ཡལ་ག་ དང་ ལོ་མ་ མེ་ཏོག་ དང་ འབྲས་བུ་ རྒྱས་པ འི་ སྟེང་ དུ་ སེང་གེ ས་ བཏེགས་པ འི་ རིན་པོ་ཆེ འི་ ཁྲི ། <utt>
སྣ་ཚོགས་ པདྨ་ དང་ ཉི་ཟླ འི་ སྟེང་ དུ ། <utt>
ངོ་བོ ར་ རང་ གི་ རྩ་བ འི་ བླ་མ་ རྣམ་པ་རྡོ་རྗེ་ འཆང་ གི་ སྐུ་ ཅན་ ལ་ བརྒྱུད་པ འི་ བླ་མ་ ཐམས་ཅད་ སྤྲིན་ ལྟ ར་ གཏིབས་པ ། <utt>
དེ་ ལ་ ཡི་དམ་ རྒྱུད་སྡེ་ བཞི འི་ དཀྱིལ་འཁོར་ ལྷ་ཚོགས་ རྣམས་ ཀྱིས་ བསྐོར་ ཞིང་ ། <utt>
ཕྱོགས་ ཀྱི་ ས་གཞི་ ལ་ སེང་ཁྲི་ པདྨ་ ཉི་ཟླ འི་ གདན་ རེ་རེ་ གསལ་བ འི་ མདུན་ དུ་ རྒྱལ་བ་ ཤཱཀྱ་ཐུབ་པ་ ལ་ ཕྱོགས་ བཅུ་ དུས་ གསུམ་ གྱི་ སངས་རྒྱས་ སྤྲུལ་པ འི་ སྐུ་ རྣམས་ ཀྱིས་ བསྐོར་བ་ དང་ ། <utt>
གཡས་ སུ་ འཕགས་པ་ འཇམ་དཔལ་ ཉེ་བ འི་ སྲས་ བརྒྱད་ སོགས་ བྱང་སེམས་ འཕགས་པ འི་ དགེ་འདུན་ རྣམས་ དང་ ། <utt>
གཡོན་ དུ་ མཆོག་ ཟུང་ གཉིས་ སོགས་ ཉན་རང་ འཕགས་པ འི་ དགེ་འདུན་ གྱི་ ཚོགས་ དང་ ། <utt>
རྒྱབ་ ཕྱོགས་ སུ་ ཆོས་ དཀོན་མཆོག་ དམ་བ འི་ ཆོས་ གསུང་རབ་ གླེགས་ བམ་ གྱི་ རྣམ་པ ། <utt>
གདན་ ཁྲི་ རྣམས་ ཀྱི་ བར་མཚམས་ སུ་ ཡེ་ཤེས་ ཆོས་སྐྱོང་ རྣམས་ དང་ ། <utt>
དཔའ་བོ་མཁའ་འགྲོ་ ལ་ སོགས་པ་ ཐམས་ཅད་ སྲུང་ སྐྱོབ་ ཀྱི་ ཚུལ་ དུ་ བཞུགས་པ ར་ མོས་ ལ ། <utt>
དེ་ རྣམས་ ཀྱི་ དྲུང་ དུ་ ལྷན་ ཅིག་ མ་ གྱུར་ མཁའ་ མཉམ་ སེམས་ཅན་ ཐམས་ཅད་ ཀྱིས་ སྐྱབས་ ཡུལ་ རྣམས་ ཀྱིས་ ཡོན་ཏན་ དྲན་ བཞིན་པ འི་ སྒོ་ ནས་ སྐྱབས་ སུ་ འགྲོ་བ་ དང་ ། <utt>
རིགས་ དྲུག་ སེམས་ཅན་ གྱི་ སྡུག་བསྔལ་ ལ་ སྙིང་རྗེ ས་ ཀུན་ ནས་ བསླངས་ ཏེ་ ཐར་པ འི་ གནས་ སུ་ དྲང་བ འི་ འདུན་པ་ དང་ ལྡན་པ ས ། <utt>
མཁའ་ དང་ མཉམ་པ འི་ སེམས་ཅན་ ཐམས་ཅད་ དུས་ འདི་ ནས་ བཟུང་ སྟེ ། <utt>
ཇི་སྲིད་ བྱང་ཆུབ་སྙིང་པོ་ ལ་ མཆིས་ ཀྱི་ བར་ དུ ། <utt>
ཆོས་རྗེ་ དཔལ་ལྡན་བླ་མ་ དམ་པ་ རྣམས་ ལ་ སྐྱབས་ སུ་ མཆི འོ ། ། <utt>
ཡི་དམ་ དཀྱིལ་འཁོར་ གྱི་ ལྷ་ཚོགས་ རྣམས་ ལ ༴ ། <utt>
རྫོགས་པ འི་ སངས་རྒྱས་ བཅོམ་ལྡན་འདས་ རྣམས་ ལ ༴ ། <utt>
དམ་པ འི་ ཆོས་ རྣམས་ ལ ༴ ། <utt>
འཕགས་པ འི་ དགེ་འདུན་ རྣམས་ ལ་ ༴ ། <utt>
མཁའ་འགྲོ་ ཆོས་སྐྱོང་ སྲུང་མ་ ཡེ་ཤེས་ ཀྱི་ སྤྱན་ དང་ ལྡན་པ་ རྣམས་ ལ་ སྐྱབས་ སུ་ མཆི འོ ། ། <utt>
དེ་ ལྟ ར་ ཚོགས་ ཞིང་ རྣམས་ ལ་ བློ་ གཏད་ ལིང་ སྐྱུར་ གྱིས་ སྐྱབས་ འགྲོ་ ཅི་ ནུས་ བྱ་ ཞིང་ ། <utt>
p5 མཐ ར ། <utt>
བླ་མ་ དཀོན་མཆོག་ རིན་པོ་ཆེ་ ཁྱེད་ རྣམས་ ཀྱིས་ བདག་ དང་ སེམས་ཅན་ ཐམས་ཅད་ ལ་ བྱིན་ གྱིས་ བརླབ་ ཏུ་ གསོལ ། ། <utt>
ཞེས་ ལན་ གསུམ་ གསོལ་བ་ གདབ ། <utt>
སྐྱབས་ ཡུལ་ རྣམས་ འོད་ དུ་ ཞུ་ སྟེ་ རང་ ལ་ ཐིམ ། <utt>
ཅི་ གནས་ སུ་ མཉམ་པ ར་ བཞག ། <utt>
བསྔོ་བ་ ནི ། <utt>
དགེ་བ་ འདི་ ཡིས་ སྐྱེ་བོ་ ཀུན ། ། <utt>
བསོད་ནམས་ ཡེ་ཤེས་ཚོགས་ རྫོགས་ ཤིང་ ། ། <utt>
བསོད་ནམས་ ཡེ་ཤེས་ ལས་ བྱུང་ བ འི ། ། <utt>
དམ་པ་ གཉིས་ པོ་ ཐོབ་པ ར་ ཤོག ། <utt>
ཅེས་ བརྗོད ། <utt>
འདི་ སྐབས་ ཉལ་བ འི་ རྣལ་འབྱོར་ ནི ། <utt>
སྐྱབས་ ཡུལ་ རྣམས་ བསྡུས་པ ར་ བླ་མ འི་ སྐུ འི་ མདུན་ ཕྱོགས་ ཀྱི་ ས་གཞི ར་ པད་ ཟླ འི་ གདན་ ལ་ རང་ ཉིད་ ཉལ་བ ར་ མོས་ ཏེ ། <utt>
སྐྱབས་ ཡུལ་ ལ་ མོས་གུས་ བསྒོམ་ བཞིན་པ ས་ གཉིད་ དུ་ འགྲོ་བ ར་ བྱ འོ ། ། <utt>
ཞར་ བྱུང་ གི་ མན་ངག་ གོ ། ། <utt>
དེ་ ནས་ གཉིས་པ་ སེམས་བསྐྱེད་ ནི ། <utt>
ཕྱོགས་ བཅུ་ ནམ་ མཁ འི་ མཐའ་ དང་ མཉམ་པ འི་ འཇིག་རྟེན་ གྱི་ ཁམས་ ལ་ བློ ས་ གཞིག་ བཏང་ ནས ། <utt>
བདག་གཞན་ ཐམས་ཅད་ བདེ་བ་ ལྟ ར་ སྣང་ ཉི་ཚེ་བ འི་ ངང་ ནས ། <utt>
སྡུག་བསྔལ་ མཐའ་ མེད་ ཁོར་མོ་ ཡུག་ ཏུ་ སྤྱོད་ བཞིན་པ་ ལ་ ཡིད་ སྐྱོ་ཤས་ དང་ བཅས་ སྨོན་ འཇུག་ གི་ སེམས་ བསྐྱེད་པ་ དང་ ། <utt>
ཚད་ མེད་ བཞི འི་ དོན་ བསྒོམ་པ་ རང་རྒྱུད་ ལ་ ཅི་ འདྲེར་ བྱ་ ཞིང་ ངག་ ཏུ ། <utt>
ནམ་མཁའ་ དང་ མཉམ་པ འི་ སེམས་ཅན་ ཐམས་ཅད་ ཡང་དག་པ ར་ རྫོགས་པ འི་ སངས་རྒྱས་ ཀྱི་ གོ་འཕང་ མྱུར་ དུ་ ཐོབ་པ ར་ བྱ ། <utt>
དེ འི་ ཕྱི ར་ དུ་ ཟབ་ལམ་ རྡོ་རྗེ འི་ རྣལ་འབྱོར་ བསྒོམ་པ ར་ བགྱི འོ ། ། <utt>
སེམས་ཅན་ ཐམས་ཅད་ བདེ་བ་ དང་ བདེ་བ འི་ རྒྱུ་ དང་ ལྡན་པ ར་ གྱུར་ ཅིག ། <utt>
སྡུག་བསྔལ་ དང་ སྡུག་བསྔལ་ གྱི་ རྒྱུ་ དང་ བྲལ་བ ར་ གྱུར་ ཅིག ། <utt>
སྡུག་བསྔལ་ མེད་པ འི་ བདེ་བ་ དམ་པ་ དང་ མི་ འབྲལ་བ ར་ གྱུར་ ཅིག ། <utt>
ཉེ་རིང་ ཆགས་སྡང་ དང་ བྲལ་བ འི་ བཏང་ སྙོམས་ ཚད་ མེད་པ་ ལ་ གནས་པ ར་ གྱུར་ ཅིག ། <utt>
ངག་ ཏུ་ ཅི་ ནུས་ བརྗོད་ མཐ ར་ དགེ་ བསྔོ་ བཅས་ བྱ ། <utt>
གསུམ་པ་ རྡོར་སེམས་ ནི ། <utt>
རང་ གི་ སྤྱི་བོ ར་ པྃ་ ལས་ པདྨ་ དང་ ། <utt>
ཨ་ལ ས་ ཟླ་བ འི་ དཀྱིལ་འཁོར་ གྱི་ སྟེང་ དུ ། <utt>
ཧཱུྃ་ ལས་ རྡོ་རྗེ་དཀར་པོ་ རྩེ་ ལྔ་པ ། <utt>
ལྟེ་བ་ ལ་ ཧཱུྃ་ གིས་ མཚན་པ ། <utt>
དེ་ ལས་ འོད་འཕྲོ ས ། <utt>
འཕགས་པ་ མཆོད ། <utt>
p6 སེམས་ཅན་ ཐམས་ཅད་ ཀྱི་ སྡིག་སྒྲིབ་ སྦྱངས ། <utt>
ཚུ ར་ འདུས་ ཧཱུྃ་ ལ་ ཐིམ ། <utt>
དེ་ འོད་ དུ་ ཞུ་བ་ ཡོངས་ སུ་ གྱུར་པ་ ལས ། <utt>
བཅོམ་ལྡན་འདས་ རྡོ་རྗེ་སེམས་དཔའ་ དཀར་པོ་ ཞལ་ གཅིག་ ཕྱག་ གཉིས་པ ། <utt>
གཡས་ རྡོ་རྗེ་ དང་ དྲིལ་བུ་ འཛིན་པ ས་ ཡུམ་ ལ་ འཁྱུད་པ ། <utt>
ཡུམ་ རྡོ་རྗེ་ སྙེམས་ མ་ དཀར་མོ་ གྲི་གུག་ དང་ ཐོད་པ་ འཛིན་པ་ དང་ མཉམ་པ ར་ སྦྱོར་བ ། <utt>
གཉིས་ ཀ འང་ རུས་པ་ དང་ རིན་པོ་ཆེ འི་ རྒྱན་ གྱིས་ བརྒྱན་པ ། <utt>
རྡོ་རྗེ་ དང་ པདྨ འི་ སྐྱིལ་མོ་ཀྲུང་ གིས་ བཞུགས་པ འི་ དཔྲལ་བ ར་ ཨོཾ ། <utt>
མགྲིན་པ ར་ ཨཱཿ ཐུགས་ ཀ ར་ ཧཱུྃ ། <utt>
ལྟེ་བ ར་ ཧོཿ ཐུགས་ཀ འི་ ཧཱུྃ་ ལས་ འོད་འཕྲོ ས ། <utt>
སངས་རྒྱས་ ཐམས་ཅད་ ཀྱི་ བྱིན་རླབས་ ཡེ་ཤེས་ ཀྱི་ བདུད་རྩི འི་ རྣམ་པ ར་ སྤྱན་ དྲངས ། <utt>
ཛཿ ཧཱུྃ་ བྃ་ ཧོཿ གཉིས་ སུ་ མེད་པ ར་ བསྟིམ ། <utt>
བཅོམ་ལྡན་འདས་ བདག་ དང་ སེམས་ཅན་ ཐམས་ཅད་ ཀྱིས་ འཁོར་བ་ ཐོག་མ་ མེད་པ་ ནས་ བསགས་པ འི་ སྡིག་སྒྲིབ་ ཉེས་ལྟུང་ དྲི་མ འི་ ཚོགས་ ཐམས་ཅད་ བྱང་ ཞིང་ དག་པ ར་ མཛད་ དུ་ གསོལ ། <utt>
ཨོཾ་ ཤྲི་ བཛྲ་ ཧེ་རུ་ཀ་ ས་མ་ཡ ། <utt>
མ་ནུ་ པཱ་ལ་ཡ ། <utt>
བཛྲ་ ཧེ་རུ་ཀ་ ཏྭེ་ ནོ་ པ་ ཏིཥྛ ། <utt>
དྲྀ་ ཌྷོ་ མེ་བྷ་ཝ ། <utt>
སུ་ ཏོཥྱོ་ མེ་བྷ་ཝ ། <utt>
ཨ་ནུ་ རཀྟོ་མེ་བྷ་ཝ ། <utt>
སུ་པོ་ ཥྱོ་མེ་བྷ་ཝ ། <utt>
སརྦ་ སིདྡྷི་ མྨེ་པྲ་ཡཙྪ ། <utt>
སརྦ་ ཀརྨ་ སུ་ ཙ་ མེ ། <utt>
ཙིཏྟཾ་ ཤྲེ་ཡ ། <utt>
ཀུ་རུ་ ཧཱུྃ་ ཧ་ཧ་ ཧ་ཧ་ཧོཿ བྷ་ག་ ཝཱན ། <utt>
བཛྲ་ ཧེ་རུ་ཀ་ མཱ་མེ་ མུཉྩ ། <utt>
ཧེ་རུ་ ཀོ་ བྷ་བ་ མ་ཧཱ་ས་མ་ཡ་ ས་ ཏྭ་ ཨཱཿཧཱུྃ་ ཕཊ ། <utt>
ཅེས་ ཅི་ ནུས་ བཟླ་ ཞིང་ ། <utt>
སྔགས་ དོན་ དང་ མཐུན་པ ར་ གསོལ་བ་ གདབ་པ་ ནི ། <utt>
ཐུགས་ཀ ར་ ཟླ་ སྟེང་ ཧཱུྃ་ མཐ ར་ སྔགས་ ཕྲེང་ ཞལ་ ནང་ བསྟན་ དེ་ ལས་ བདུད་རྩི་ བབས ། <utt>
སྐུ་ གང་ རྡོ་རྗེ འི་ ལམ་ ནས་ ཡུམ་ གྱི་ པདྨ ར་ སྤྲོས ། <utt>
སྦྱོར་ མཚམས་ དང་ སྐུ འི་ ཆ་ རྣམས་ ལས་ བདུད་རྩི འི་ འོ་ རྒྱུན་ བབས ། <utt>
རང་ ལུས་ ཤེལ་བུམ་ གང་བ་ ལྟ ར ། <utt>
ནད་ གདོན་ བག་ཆགས་ དྲི་མ་ ཕྱི ར་ ལུད་པ ར་ དམིགས་ ནས་ མཐ ར ། <utt>
བདག་ ནི་ མི་ ཤེས་ རྨོངས་པ་ སྟེ ། ། <utt>
དམ་ཚིག་ ལ ས་ ནི་ འགལ་ ཞིང་ ཉམས ། ། <utt>
བླ་མ་ མགོན་པོ ས་ སྐྱོབས་ མཛོད་ ཅིག ། <utt>
གཙོ་བོ་ རྡོ་རྗེ་ འཛིན་པ་ སྟེ ། ། <utt>
ཐུགས་རྗེ་ཆེན་པོ འི་ བདག་ཉིད་ ཅན ། ། <utt>
འགྲོ་བ འི་ གཙོ་ ལ་ བདག་ སྐྱབས་ མཆི ། ། <utt>
སྐུ་གསུང་ཐུགས་ རྩ་བ་ དང་ ཡན་ལག་ གི་ དམ་ཚིག་ ཉམས་པ་ ཐམས་ཅད་ མཐོལ་ ལོ་ བཤགས་ སོ ། ། <utt>
འཁོར་བ་ ཐོག་མ་ མེད་པ་ ནས་ བསགས་པ འི་ སྡིག་སྒྲིབ་ ཉེས་ལྟུང་ དྲི་མ འི་ ཚོགས་ ཐམས་ཅད་ བྱང་ ཞིང་ དག་པ ར་ བྱིན་ གྱིས་ བརླབ་ ཏུ་ གསོལ ། <utt>
p7 རྡོ་རྗེ་སེམས་དཔའ་ ཡབ་ཡུམ་ འོད་ དུ་ ཞུ་ སྟེ་ རང་ ལ་ ཐིམ ། <utt>
གནས་ལུགས་ བསྐྱང་ ། <utt>
བསྔོ་བ་ ནི ། <utt>
དགེ་བ་ འདི་ ཡིས་ མྱུར་ དུ་ བདག ། <utt>
རྡོ་རྗེ་སེམས་དཔའ་ འགྲུབ་ གྱུར་ ནས ། ། <utt>
འགྲོ་བ་ གཅིག་ ཀྱང་ མ་ ལུས་པ ། ། <utt>
དེ་ ཡི་ ས་ ལ་ འགོད་པ ར་ ཤོག ། <utt>
སྡིག་ སྒྲིབ་ དག་པ འི་ རྟགས་ ཀྱང་ ཡང་ ཡང་ འབྱུང་ ངོ་ ། ། <utt>
བཞི་པ་ མཎྜལ་ ནི ། <utt>
དངོས་ འབྱོར་ དང་ ཡིད་ ཀྱིས་ སྤྲུལ་པ འི་ མཆོད་པ་ འདི་ སྐབས་ དང་ བླ་མ འི་ རྣལ་འབྱོར་ བཅས་ ལ་ རྟེན་ འབྱུང་ གི་ ཆེད་ དུ་ གཙོ ར་ བཏོན་ དགོས་པ ས ། <utt>
དཀོན་མཆོག་ གི་ རྟེན་ བཀྲམ་པ འི་ དྲུང་ ། <utt>
མཆོད་རྫས་ གང་ འབྱོར་ ཚར་ དུ་ དངར་བ་ དང་ ། <utt>
མཎྜལ་ རྒྱུ་ རིན་པོ་ཆེ་ ལས་ གྲུབ་པ་ སོགས་ གང་ རྙེད་ དང་ ། <utt>
དྲི་བཟང་ གི་ ཆུ་ དང་ ། <utt>
འབྲུ་སྣ་ ལ་ སོགས་པ་ བཅས་འདུ་ བྱས་ ལ ། <utt>
མདུན་ གྱི་ ནམ་ མཁ ར་ གཞལ་མེད་ཁང་ དང་ སྐྱབས་ ཡུལ་ ཚོགས་ ཞིང་ རྣམས་ སྔ ར་ ལྟ ར་ དམིགས་ ལ ། <utt>
བདག་གཞན་ སེམས་ཅན་ གྱི་ ལུས་ ཞིང་ གི་ རྡུལ་ སྙེད་ དུ་ སྤྲུལ་ ནས་ ཕྱག་ འཚལ་བ་ ནི ། <utt>
གང་ གི་ དྲིན་ གྱིས་ བདེ་ཆེན་ ཉིད ། ། <utt>
སྐད་ ཅིག་ ཉིད་ ལ་ འཆར་བ་ གང་ ། ། <utt>
བླ་མ་ རིན་ཆེན་ ལྟ་བུ འི་ སྐུ ། ། <utt>
རྡོ་རྗེ་ཅན་ ཞབས་པད་ ལ་ འདུད ། ། <utt>
ཅེས་ དང་ ། <utt>
གང་ གི་ བཀའ་དྲིན་ འོད་ ཀྱིས་ གསལ་ བྱས་ བདག་ ཉིད་ ཀྱི ། ། <utt>
དེ་ ཉིད་ རིན་ཆེན་ འོད་ ཀྱི་ ཚོགས་ ཀྱིས་ མུན་ བཅོམ་ ནས ། ། <utt>
མིག་ སྐྱོན་མེད་ རྣམས་ རོལ་པ ར་ བཅས་པ ས་ སྟེང་ དུ་ ནི ། ། <utt>
བལྟ་ གྱུར་ བླ་མ་ ཉི་མ་ དེ་ ལ་ ཕྱག་ འཚལ་ ལོ ། ། <utt>
ཞེས་ པ ས་ ཕྱག་ བྱ ། <utt>
ཁྱོད་ ནི་ མ་ དང་ ཁྱོད་ ནི་ ཕ་ སྟེ་ ཁྱོད་ ནི་ འགྲོ་བ འི་ བླ་མ་ ཁྱོད་ ནི་ གཉེན་ དང་ གྲོགས་ བཟང་ ཡང་ ། ། <utt>
ཁྱོད་ ནི་ མགོན་པོ་ ཁྱོད་ ནི་ བྱེད་པོ་ ཕན་ དང་ སྡིག་ འཕྲོག་ ཁྱོད་ ནི་ གོ་འཕང་ ཕུན་སུམ་ཚོགས་པ་ ཡང་ ། ། <utt>
ཁྱོད་ ནི་ འབའ་ ཞིག་ གནས་ དང་ ཁྱོད་ ནི་ ཡོན་ཏན་ མཆོག་ གི་ གནས་ ཏེ་ སྐྱོན་ རྣམས་ བཅོམ་པ་ ཁྱོད་ ཉིད་ དོ ། ། <utt>
ཁྱོད་ ནི་ དམན་པ་ རྣམས་ ཀྱི་ མགོན་ དང་ ཡིད་ བཞིན་ ནོར་བུ་ རྒྱལ་བ འི་ དབང་པོ་ ཁྱོད་ ལ་ བདག་ ནི་ སྐྱབས་ སུ་ མཆི ། ། <utt>
p8 ཞེས་ པ འམ ། <utt>
བསྡུ་ ན ། <utt>
དཔལ་ལྡན་བླ་མ་ དམ་པ་ དུས་ གསུམ་ གྱི་ སངས་རྒྱས་ རིན་པོ་ཆེ་ ལ་ སྐྱབས་ སུ་ མཆི འོ ། ། <utt>
ཞེས་ པ ས་ སྐྱབས་ འགྲོ་ བྱ ། <utt>
དེ་ ནས་ ལུས་ ཀྱི་ ལས་ སུ་ མཎྜལ་ གྱི་ ཚོམ་བུ་ བཀོད ། <utt>
ཡིད་ ཀྱི་ དམིགས་པ ། <utt>
འོག་ གཞི་ འབྱུང་བ་ བཞི འི་ དཀྱིལ་འཁོར་ ལ་ བརྟེན་པ འི་ གླིང་ བཞི་ རི་རབ་ འཁོར་ཡུག་ དང་ བཅས་པ ། <utt>
སྟེང་ ཕྱོགས་ སྲིད་པ འི་ རྩེ་མོ་ མན་ཆད་ ཁམས་ གསུམ་ ཡོངས་ སུ་ རྫོགས་པ འི་ འཇིག་རྟེན་ གྱི་ ཁམས་ འདི ར་ རིན་པོ་ཆེ་ སྣ་ བདུན་ ལ་ སོགས་པ་ ལྷ་ དང་ མི འི་ དངོས་པོ་ བཟང་ ལ་ གྱ་ ནོམ་པ ས་ གོ་མཚམས་ མེད་ ཅིང་ ཕྱུར་བུ ར་ བཀང་ སྟེ་ བླ་མ་ དཀོན་མཆོག་ རྣམས་ ལ་ ཕུལ ། <utt>
དེ འི་ རྗེས་ སུ་ བདག་ མྱུར་ དུ་ སངས་རྒྱས་ ཐོབ་པ་ དང་ ། <utt>
ཟབ་ལམ་ རྡོ་རྗེ འི་ རྣལ་འབྱོར་ གྱི་ ཉམས་རྟོགས་ སྐྱེ་བ ར་ གསོལ་བ་ འདེབས་པ་ ཡིན ། <utt>
དེ་ དག་ གི་ སྐབས་ ངག་ ཏུ ། <utt>
ཨོཾ་ བཛྲ་ བྷཱུ་མི་ ཨཱཿ ཧཱུྃ ། <utt>
གཞི་ ཡོངས་ སུ་ དག་པ་ དབང་ཆེན་གསེར་ གྱི་ ས་གཞི འི་ སྟེང་ དུ ། <utt>
ཨོཾ་ བཛྲ་ རེ་ཁེ་ ཨཱཿཧཱུྃ ། <utt>
ཕྱི་ ལྕགས་ རི་འཁོར་ ཡུག་ གིས་ བསྐོར་བ འི་ དབུས་ སུ ། <utt>
ཧཱུྃ་ རི འི་ རྒྱལ་པོ་ རི་རབ ། <utt>
ཤར་ ལུས་འཕགས་ པོ ། <utt>
ལྷོ་ འཛམ་བུ་གླིང་ ། <utt>
བྱང་ སྒྲ་མི་སྙན ། <utt>
ནུབ་ བ་ལང་སྤྱོད ། <utt>
སྒྲ་གཅན ། <utt>
ཉི་མ ། <utt>
ཟླ་བ ། <utt>
དུས་མེ ། <utt>
དབུས་ སུ་ ལྷ་ དང་ མི འི་ དཔལ་འབྱོར་ ཕུན་སུམ་ཚོགས་པ་ གང་ ཡང་ མ་ ཚང་བ་ མེད་པ་ འདི་ ཉིད་ རྩ་བ་ དང་ བརྒྱུད་པ ར་ བཅས་པ འི་ དཔལ་ལྡན་བླ་མ་ དམ་པ་ རྣམས་ དང་ ། <utt>
ཡི་དམ་ དཀྱིལ་འཁོར་ གྱི་ ལྷ་ ཚོགས ། <utt>
སངས་རྒྱས་ བྱང་ཆུབ་སེམས་དཔ འི་ ཚོགས་ དང་ བཅས་པ་ རྣམས་ ལ་ དབུལ་བ ར་ བགྱི འོ ། ། <utt>
ཐུགས་རྗེ ས་ འགྲོ་བ འི་ དོན་ དུ་ བཞེས་ སུ་ གསོལ ། ། <utt>
བཞེས་ ནས་ བྱིན་ གྱིས་ བརླབ་ ཏུ་ གསོལ ། ། <utt>
བདག་གཞན་ ལུས་ངག་ ཡིད་ གསུམ་ དུས་ གསུམ་ དགེ་ཚོགས་ བཅས ། ། <utt>
རིན་ཆེན་ མཎྜལ་ བཟང་པོ་ ཀུན་ ཏུ་ མཆོད་པ འི་ ཚོགས་ བཅས་ ལ ། ། <utt>
བློ་ ཡིས་ དམིགས་ ནས་ བླ་མ་ དཀོན་མཆོག་ རྣམས་ ལ་ འབུལ ། ། <utt>
ཐུགས་རྗེ འི་ དབང་ གིས་ བཞེས་ ནས་ བྱིན་ གྱིས་ བརླབ་ ཏུ་ གསོལ ། ། <utt>
ཞེས་ པ འམ ། <utt>
ས་གཞི་ སྤོས་སོགས་ བརྗོད ། <utt>
ཚུལ་ དེ ས་ མཎྜལ་ ཅི་ ནུས་ སུ་ ཕུལ ། <utt>
ཐུན་ འཇོག་ ཁར ། <utt>
p9 མཆོད་ ཡུལ་ རྣམས་ འོད་ དུ་ ཞུ་ སྟེ་ རང་ ལ་ གཉིས་སུ་མེད་པ ར་ ཐིམ ། <utt>
ངོ་བོ་ བསྐྱང་ ཞིང་ དགེ་ བསྔོ་ སོགས་ བྱ འོ ། ། <utt>
ལྔ་པ་ བླ་མ འི་ རྣལ་འབྱོར་ ནི ། <utt>
གནས་ ཁང་ དག་པ འི་ ཞིང་ དུ་ གསལ་བ འི་ དབུས་ སུ ། <utt>
སེང་ཁྲི་ པདྨ་ ཉི་ཟླ འི་ གདན་ ལ་ རྩ་བ འི་ བླ་མ་ ཁྱབ་བདག་ རྡོ་རྗེ་འཆང་ཆེན་པོ་ སྐུ་མདོག་ སྔོན་པོ་ ཞལ་ གཅིག་ ཕྱག་ གཉིས་ རྡོ་རྗེ་ དང་ དྲིལ་བུ་ ཐུགས་ཀ ར་ བསྣོལ་ ནས་ བཟུང་ བ ། <utt>
ཞབས་ རྡོ་རྗེ འི་ སྐྱིལ་མོ་ཀྲུང་ གིས་ བཞུགས་པ ། <utt>
དར་ དང་ རིན་པོ་ཆེ འི་ རྒྱན་ ཐམས་ཅད་ ཀྱིས་ བརྒྱན་པ ། <utt>
མཚན་ དང་ དཔེ་བྱད་ ཐམས་ཅད་ ཡོངས་ སུ་ རྫོགས་ ཤིང་ ། <utt>
རང་ ལ་ དགྱེས་པ འི་ ཞལ་ འཛུམ་ བག་ དང་ ལྡན་པ ། <utt>
འོད་ དང་ འོད་ཟེར་ གྱི་ ཚོགས་ མཐའ་ཡས་པ་ འཕྲོ་བ འི་ སྐུ་ ཅན ། <utt>
མཐའ་ སྐོར་ དུ་ བརྒྱུད་པ འི་ བླ་མ་ རྣམས་ དང་ ། <utt>
ཡི་དམ་ དཀྱིལ་འཁོར་ གྱི་ ལྷ་ ཚོགས ། <utt>
སངས་རྒྱས་ བྱང་སེམས ། <utt>
འཕགས་པ་ ཉན་ རང་ ། <utt>
ཆོས་སྐྱོང་ སྲུང་མ་ ཐམས་ཅད་ བཞུགས་པ ར་ གྱུར ། <utt>
སྤྲོས་པ་ ལ་ དགའ་ ན་ ཕྱག་མཆོད་ ཡན་ལག་བདུན་པ་ རྒྱས་པ ར་ བྱ ། <utt>
བསྡུ་ ན་ ཡིད་ ཀྱིས་ སྤྲུལ་པ འི་ མཆོད་པ་ བསམ་ གྱིས་ མི་ ཁྱབ་པ་ བློ ས་ ཕུལ་ ཏེ ། <utt>
དཔལ་ལྡན་བླ་མ་ དམ་པ་ ལ་ བདག་ ཕྱག་ འཚལ་ ལོ ། ། <utt>
མཆོད་ དོ ། ། <utt>
སྡིག་པ་ བཤགས་ སོ ། ། <utt>
དགེ་བ་ ལ་ རྗེས་ སུ་ ཡི་ རང་ ངོ་ ། ། <utt>
ཆོས་ ཀྱི་ འཁོར་ལོ་ བསྐོར་བ ར་ བསྐུལ་ ལོ ། ། <utt>
མྱ་ངན་ ལས་ མི་ འདའ་བ ར་ གསོལ་བ་ འདེབས་ སོ ། ། <utt>
དགེ་བ་ བླ་ ན་ མེད་པ འི་ བྱང་ཆུབ་ ཏུ་ བསྔོ་བ ར་ བགྱི འོ ། ། <utt>
སྐྱབས་ སུ་ མཆི འོ ། ། <utt>
བྱང་ཆུབ་ ཏུ་ སེམས་ བསྐྱེད་ དོ ། ། <utt>
བླ་ ན་ མེད་པ འི་ ལམ་ བསྟེན་པ ར་ བགྱི འོ ། ། <utt>
བདག་ ལ་ ཐུགས་རྗེ ས་ བཟུང་ དུ་ གསོལ ། ། <utt>
ཞེས་ བརྗོད་ ཅིང་ དོན་ བསམ ། <utt>
བར་ འདི ར་ སྤྲོ་ ན་ རྩ་ བརྒྱུད་ ཀྱི་ བླ་མ འི་ གསོལ་ འདེབས་ ལོགས་ ན་ ཡོད་པ་ རྣམས་ བྱ་ ཞིང་ ། <utt>
བསྡུས་པ་ ལ་ དགའ་ ན་ མ་ བྱས་ ཀྱང་ ཆོག ། <utt>
ངེས་པ ར་ གདུང་བ་ དྲག་པོ ས་ གསོལ་བ་ འདི་ ལྟ ར་ གདབ་ སྟེ ། <utt>
སངས་རྒྱས་ ཀུན་ འདུས་ ཀྱི་ ངོ་བོ་ ཆོས་རྗེ་དཔལ་ལྡན་བླ་མ་ རིན་པོ་ཆེ་ ལ་ གསོལ་བ་ འདེབས་ སོ ། ། <utt>
དེ་ བཞིན་ དུ་ སྦྱར་ ཏེ ། <utt>
སྐུ་བཞི འི་ བདག་ཉིད་ བླ་མ་ རིན་པོ་ཆེ་ ལ ༴ ། <utt>
སྐྱབས་ མཆོག་ མཚུངས་ མེད ༴p1 ། <utt>
འདྲེན་ མཆོག་ མཚུངས་མེད ༴ ། <utt>
ཐར་པ འི་ ལམ་ སྟོན ༴ ། <utt>
དངོས་གྲུབ་ འབྱུང་གནས ༴ ། <utt>
མ་རིག་ མུན་ སེལ་ བླ་མ་ རིན་པོ་ཆེ་ ལ་ གསོལ་བ་ འདེབས་ སོ ། ། <utt>
བདག་ ལ་ དབང་ བསྐུར་ བྱིན་ གྱིས་ བརླབ་ ཏུ་ གསོལ ། ། <utt>
བདག་ རྩེ་ གཅིག་ སྒྲུབ་པ་ ནུས་ པར ༴ ། <utt>
སྒྲུབ་པ་ ལ་ བར་ཆད་ མི་ འབྱུང་ བར ༴ ། <utt>
སྒྲུབ་པ་ སྙིང་པོ་ ཉམས་ སུ་ ལོངས་པ ར ༴ ། <utt>
སྒྲུབ་པ་ རབ་ ཀྱི་ མཐ ར་ ཕྱིན་ པར ༴ ། <utt>
བྱམས་སྙིང་རྗེ་ བྱང་ཆུབ་ ཀྱི་ སེམས་ འབྱོངས་ བར ༴ ། <utt>
ཞི་གནས་ ལྷག་མཐོང་ ཟུང་ དུ་ འབྲེལ་བ འི་ ཏིང་ངེ་འཛིན་ ལ་ དབང་ ཐོབ་པ ར ༴ ། <utt>
ཉམས་མྱོང་ དང་ རྟོགས་པ་ ཁྱད་པར་ཅན་ རྒྱུད་ ལ་ སྐྱེ་བ ར ༴ ། <utt>
ཟབ་ལམ་ རྡོ་རྗེ འི་ རྣལ་འབྱོར་ གྱི་ རིམ་པ་ མཐ ར་ ཕྱིན་ པར ༴ ། <utt>
ཕྱག་རྒྱ་ ཆེན་པོ་ མཆོག་ གི་ དངོས་གྲུབ་ ཚེ་ འདི་ ཉིད་ ལ་ ཐོབ་པ ར་ བྱིན་ གྱིས་ བརླབ་ ཏུ་ གསོལ ། ། <utt>
དེ་ ལྟ ར་ རྒྱང་ འབོད་ གསོལ་འདེབས་ སྣང་བ་ འགྱུར་ ངེས་ ཅི་ ནུས་ ཀྱི་ མཐ ར་ བྱིན་རླབས་ བསྡུ་བ་ ནི ། <utt>
བླ་མ འི་ སྐུ འི་ དཔྲལ་བ ར་ ཨོཾ ། <utt>
མགྲིན་པ ར་ ཨཱཿ སྙིང་ཁ ར་ ཧཱུྃ ། <utt>
ལྟེ་བ ར་ ཧོཿ རྣམས་ སངས་རྒྱས་ ཐམས་ཅད་ ཀྱི་ སྐུ་གསུང་ཐུགས་ ཡེ་ཤེས་རྡོ་རྗེ འི་ ངོ་བོ ར་ བཞུགས ། <utt>
ཨོཾ་ ལས་ འོད་ཟེར་ དཀར་པོ་ འཕྲོས ། <utt>
རང་ གི་ དཔྲལ་བ ར་ ཐིམ ། <utt>
ལུས་ ཀྱི་ སྡིག་སྒྲིབ་ དག ། <utt>
བུམ་པ འི་ དབང་ ཐོབ ། <utt>
སྐུ འི་ བྱིན་རླབས་ ཞུགས ། <utt>
ཨཱཿལ ས་ འོད་ཟེར་ དམར་པོ་ འཕྲོས ། <utt>
རང་ གི་ མགྲིན་པ ར་ ཐིམ ། <utt>
ངག་ གི་ སྡིག་སྒྲིབ་ དག ། <utt>
གསང་བ འི་ དབང་ ཐོབ ། ། <utt>
གསུང་ གི་ བྱིན་རླབས་ ཞུགས ། <utt>
ཧཱུྃ་ ལ ས་ འོད་ཟེར་ མཐིང་ནག་འཕྲོས ། <utt>
རང་ གི་ སྙིང་ ག ར་ ཐིམ ། <utt>
ཡིད་ ཀྱི་ སྡིག་སྒྲིབ་ དག ། <utt>
ཤེས་རབ་ ཡེ་ ཤེས་ ཀྱི་ དབང་ ཐོབ ། <utt>
ཐུགས་ ཀྱི་ བྱིན་རླབས་ ཞུགས ། <utt>
ཧོཿལ ས་ འོད་ཟེར་ སེར་པོ་ འཕྲོས ། <utt>
རང་ གི་ ལྟེ་བ ར་ ཐིམ ། <utt>
ཆགས་ རྟོག་ གི་ བག་ཆགས་ དག ། <utt>
བཞི་པ་ ཡེ་ཤེས་རྡོ་རྗེ འི་ དབང་ ཐོབ ། <utt>
ཡེ་ཤེས་རྡོ་རྗེ འི་ བྱིན་རླབས་ ཞུགས ། <utt>
དབང་ བཞི་ ལེན་པ་ གྲངས་ གསོག་ ཚེ ། <utt>
གོང་ གི་ བླ་མ འི་ སྐུ་ སོགས་ ནས་ བསྐྱར་ ཞིང་ མཐ ར ། <utt>
སླ ར་ ཡང་མོ ས་ གུས་ དུང་བ་ དང་ ཡིད་ ཀྱིས་ གསོལ་བ་ བཏབ་པ ས་ སངས་རྒྱས་ བྱང་སེམས་ འཁོར་ གྱི་ ཚུལ་ དུ་ བཞུགས་པ་ རྣམས་ བླ་མ་ ཉིད་ ལ་ ཐིམ ། <utt>
p1 དེ་ ཉིད་ ཤིན་ ཏུ་ དགྱེས་པ འི་ ཚུལ་ གྱིས་ རང་ གི་ སྤྱི་བོ ར་ བྱོན ། <utt>
འོད་ཟེར་ རམ་ བདུད་རྩི འི་ ཚུལ་ དུ་ ཞུ་ སྟེ་ རང་ ལ་ ཐིམ ། <utt>
བླ་མ་ དང་ རང་ སེམས་ དབྱེར་ མེད་པ འི་ ངང་ ལ་ ཅུང་ཟད་ མཉམ་པ ར་ བཞག ། <utt>
དགེ་ བསྔོ་ སོགས་ བྱ འོ ། ། <utt>
གཞན་ ཡང་ ། <utt>
སྐྱེ་བ་ ཀུན་ ཏུ་ སོགས་ སྨོན་ལམ་ རྣམ་དག་ ཅི་ རིགས་པ འང་ བརྗོད ། <utt>
སྔགས་ལམ་ གྱི་ ཉམས་རྟོགས་ ཡོན་ཏན་ ཐམས་ཅད་ བླ་མ འི་ བྱིན་རླབས་ ཁོ་ ནས་ ལམ་ དུ་ བྱེད་ དགོས་པ ས་ དེ ས་ ན་ བླ་མ འི་ མཚན་ཉིད་ དང་ བསྟེན་ ཚུལ ། <utt>
མོས་གུས་ དད་པ འི་ ཕན་ཡོན་ སོགས་ ངེས་པ ར་ བྱས་ ནས་ ཉམས་ སུ་ ཅི་ ནུས་ ལེན་པ་ གྲུབ་ གཉིས་ ཀྱི་ རྩ་བ་ མཆོག་ སྟེ་ གལ་ ཆེ འོ ། ། <utt>
དམིགས་པ་ འདི འི་ ཡན་ལག་ ཉལ་བ འི་ རྣལ་འབྱོར་ ནི ། <utt>
རང་ གི་ སྙིང་ པདྨ་ འདབ་ བརྒྱད་ ཀྱི་ ལྟེ་བ་ ལ་ བླ་མ་ སྐུ་ཚད་ ཚོན་ གང་ ཙམ་ དགྱེས་པ འི་ འཛུམ་ ཞལ་ དུ་ བཞུགས་པ་ ལ་ མོས་གུས་ དུང་ངེ་བ འི་ ངང་ ལས་ གཉིད་ དུ་ འགྲོ་བ ར་ བྱ འོ ། ། <utt>
དེ་ ནས་ ཐུན་མོང་ མིན་པ འི་ སྔོན་འགྲོ་ ལ་ རྫོགས་ རིམ་ གྱི་ རྟེན་ བསྐྱེད་པ འི་ རིམ་པ་ ལྷན་སྐྱེས་ ཉིད་ བསྔགས་པ ས་ དེ འི་ སྒོམ་ ཚུལ་ ནི ། <utt>
ཨོཾ་ ཤཱུ་ ནྱ་ ཏ་ ཛྙཱ་ན་བཛྲ་སྭ་བྷཱ་ཝ་ ཨཱཏྨ་ཀོ྅ཧཾ ། <utt>
སྟོང་པ འི་ ངང་ ལས་ རང་ ཉིད་ སྐད་ ཅིག་ གིས་ དུས་འཁོར་ ལྷན་སྐྱེས་ སུ་ གྱུར་པ་ ནི ། <utt>
འབྱུང་ བཞི་ རི་རབ་ པད་ ཟླ་ ཉི་མ་ སྒྲ་གཅན་ རྣམས་ བརྩེགས་པ འི་ གདན་ ལ ། <utt>
བདག་ ཉིད་ དཔལ་ དུས་ ཀྱི་ འཁོར་ལོ་ སྐུ་མདོག་ སྔོན་པོ་ ཞལ་ གཅིག་ ཕྱག་ གཉིས་ སྤྱན་ གསུམ་པ ། <utt>
རྡོ་རྗེ་ དང་ དྲིལ་བུ་ འཛིན་པ ས་ ཡུམ་ ལ་ འཁྱུད་པ ། <utt>
ཞབས་ གཡོན་པ་ དཀར་པོ་ བསྐུམ་པ ས་ དབང་ཕྱུག་ དཀར་པོ་ དང་ ། <utt>
གཡས་པ་ དམར་པོ་ བརྐྱང་བ ས་ འདོད་ ལྷ་ དམར་པོ འི་ སྙིང་ག ར་ མནན་པ ། <utt>
རལ་པ འི་ ཐོར་ཚུགས་ དང་ ཡིད་ བཞིན་ གྱི་ ནོར་བུ་ དང་ ། <utt>
ཟླ་བ་ ཕྱེད་པ ས་ དབུ་ ལ་ བརྒྱན་པ ། <utt>
རྡོ་རྗེ འི་ རྒྱན་ དང་ ། <utt>
སྟག་ གི་ པགས་པ འི་ ཤམ་ཐབས་ ཅན ། <utt>
ཕྱག་ སོར་ རྣམས་ ཁ་དོག་ ལྔ་པ་ དང་ ། <utt>
སོར་ཚིགས་ རྣམས་ ཁ་དོག་ གསུམ་པ ། <utt>
རྡོ་རྗེ་ སེམས་ དཔ ས་ དབུ་ བརྒྱན་ ཅིང་ ། <utt>
མེ་རི་ ཁ་དོག་ སྣ་ ལྔ་ པ འི་ དབུས་ ན་ བཞུགས་པ ། <utt>
ཁྲོ་ ཆགས་ འདྲེས་པ འི་ ཉམས་ ཅན་ ནོ ། ། <utt>
དེ་ ལ་ འཁྱུད་པ འི་ སྣ་ཚོགས་ ཡུམ་ སྐུ་མདོག་ སེར་མོ་ ཞལ་ གཅིག་ ཕྱག་ གཉིས་ སྤྱན་ གསུམ་ མ ། <utt>
p1 གཡས་ གྲི་གུག་ དང་ ། <utt>
གཡོན་ ཐོད་པ་ འཛིན་པ ས་ ཡབ་ ལ་ འཁྱུད་ ཅིང་ ། <utt>
ཞབས་ གཡས་ བསྐུམ་ གཡོན་ བརྐྱང་བ ས་ ཡབ་ དང་ སྦྱོར་བ ། <utt>
གཅེར་བུ་ རུས་པ འི་ ཕྱག་རྒྱ་ ལྔ ས་ བརྒྱན་ ཅིང་ ། <utt>
དབུ་ སྐྲ་ ཕྱེད་ གྲོལ་བ འོ ། ། <utt>
དཔྲལ་བ ར་ ཨོཾ ། <utt>
མགྲིན་པ ར་ ཨཱཿ ཐུགས་ ཀ ར་ ཧཱུྃ ། <utt>
ལྟེ་བ ར་ ཧོཿ གསང་གནས་ སུ་ སྭཱ ། <utt>
གཙུག་ཏོར་ དུ་ ཧཱ་ རྣམས་ འཁོད་པ ར་ གྱུར ། <utt>
རང་ གི་ སྙིང་ག་ ནས་ འོད་ཟེར་ འཕྲོས ། <utt>
སྣོད་ ཐམས་ཅད་ གཞལ་ཡས་ཁང་ དང་ ། ། <utt>
བཅུད་ ཐམས་ཅད་ དུས་ ཀྱི་ འཁོར་ལོ འི་ ལྷ་ཚོགས་ སུ་ གྱུར ། <utt>
དེ་ ཐམས་ཅད་ འོད་ དུ་ ཞུ་ ནས་ རང་ ལ་ ཐིམ ། <utt>
ལྷ་སྐུ་ གསལ་སྟོང་ དེ་ ལ་ ཅི་ ནུས་ སུ་ མཉམ་པ ར་ བཞག ། <utt>
དེ་ ལྟ ར་ བསྒོམ་ ཞིང་ སྔགས་ བཟླ་བ་ ནི ། <utt>
ཨོཾ་ ྷྐྵྨླྺྼྻྃ་ སྭཱ་ ཧཱ ། <utt>
ཅི་ ནུས་ དང་ ། <utt>
མཐ ར ། <utt>
ཐུན་ འཇོག་པ འི་ ཚེ ། <utt>
ལྷ་སྐུ་ སུ་ དྲན་ དང་ ཏིང་ངེ་འཛིན ། ། <utt>
སྦྱོར་བ་ ཡན་ལག་ དྲུག་ ཏུ་ འདོད ། ། <utt>
དེ་ དག་ ཇི་ བཞིན་ འགྲུབ་པ འི་ འདོད་དོན་ གསོལ་གདབ་ ནི ། <utt>
ལྷ་ བདེ ར་ གཤེགས་ སྙིང་པོ འི་ བཀའ་དྲིན་ གྱིས ། ། <utt>
ཡིད་ རྣམ་རྟོག་ འགྱུ་བ་ སོ་སོ ར་ གཅོད ། ། <utt>
ཉམས་ འོད་གསལ་ རྟགས་ བཅུ་ རྫོགས་ གྱུར་ ནས ། ། <utt>
ལམ་ སོ ར་ སྡུད་ འབྱོངས་པ ར་ བྱིན་ གྱིས་ རློབས ། ། <utt>
ཕ་ དྲིན་ ཆེན་ བླ་མ་ ལ་ གསོལ་བ་ འདེབས ། ། <utt>
འདྲེན་ མཆོག་ ཡབ་སྲས་ རྣམས་ ཀྱིས་ བྱིན་ གྱིས་ རློབས ། ། <utt>
ལྷ་ བདེ ར་ གཤེགས་ སྙིང་པོ འི་ བཀའ་དྲིན་ གྱིས ། ། <utt>
ཡིད་ རླུང་ སེམས་ ངག་ རྣམས་ མི་ གཡོ་ ཞིང་ ། ། <utt>
ཉམས་ ཤེས་རབ་ རྟོག་དཔྱོད་ དགའ་ བདེ་འཕེལ ། ། <utt>
ལམ་ བསམ་གཏན་ འབྱོངས་པ ར་ བྱིན་ གྱིས་ རློབས ། ། <utt>
ཕ་ དྲིན་ ཆེན་ བླ་མ་ ལ་ གསོལ་བ་ འདེབས ། ། <utt>
འདྲེན་ མཆོག་ ཡབ་སྲས་ རྣམས་ ཀྱིས་ བྱིན་ གྱིས་ རློབས ། ། <utt>
ལྷ་ བདེ ར་ གཤེགས་ སྙིང་པོ འི་ བཀའ་དྲིན་ གྱིས ། ། <utt>
རྩ་ རོ་ རྐྱང་རླུང་ བཅུ་ དབུ་མ ར་ ཚུད ། ། <utt>
ཉམས་ གཏུམ་མོ་ འབར་བ ས་ ཧཾ་ ཡིག་ ཞུ ། ། <utt>
ལམ་ སྲོག་རྩོལ་ འབྱོངས་ པ ར་ བྱིན་ གྱིས་ རློབས ། ། <utt>
ཕ་ དྲིན་ ཆེན་ བླ་མ་ ལ་ གསོལ་བ་ འདེབས ། ། <utt>
འདྲེན་ མཆོག་ ཡབ་སྲས་ རྣམས་ ཀྱིས་ བྱིན་ གྱིས་ རློབས ། ། <utt>
ལྷ་ བདེ ར་ གཤེགས་ སྙིང་པོ འི་ བཀའ་དྲིན་ གྱིས ། ། <utt>
ཁམས་ འཛག་ མེད་ ཐིག་ལེ་ དཔྲལ་བ ར་ བརྟེན ། ། <utt>
ཉམས་ ཞུ་ བདེ་ འགྱུར་ མེད་ རྒྱུད་ ལ་ སྐྱེས ། ། <utt>
ལམ་ འཛིན་པ་ འབྱོང་བ ར་ བྱིན་ གྱིས་ རློབས ། ། <utt>
ཕ་ དྲིན་ ཆེན་ བླ་མ་ ལ་ གསོལ་བ་ འདེབས ། ། <utt>
འདྲེན་ མཆོག་ ཡབ་སྲས་ རྣམས་ ཀྱིས་ བྱིན་ གྱིས་ རློབས ། ། <utt>
ལྷ་ བདེ ར་ གཤེགས་ སྙིང་པོ འི་ བཀའ་དྲིན་ གྱིས ། ། <utt>
ལུས་ རྩ་ འདབ་ བདེ་ཆེན་ ཐིག་ལེ ས་ གང་ ། ། <utt>
ཉམས་ ཕྱག་ རྒྱ་ གསུམ་ ལ་ མངའ་ བརྙེས་པ ། ། <utt>
ལམ་ རྗེས་ དྲན་ འབྱོང་བ ར་ བྱིན་ གྱིས་ རློབས ། ། <utt>
ཕ་ དྲིན་ ཆེན་ བླ་མ་ ལ་ གསོལ་བ་ འདེབས ། ། <utt>
འདྲེན་ མཆོག་ ཡབ་སྲས་ རྣམས་ ཀྱིས་ བྱིན་ གྱིས་ རློབས ། ། <utt>
ལྷ་ བདེ ར་ གཤེགས་ སྙིང་ པོ འོ་ བཀའ་དྲིན་ གྱིས ། ། <utt>
རྩ་འཁོར་ ལོ་ དྲུག་པོ་ བདེ་བ ས་ གང་ ། ། <utt>
ཉམས་ སྤྲོས་པ་ མེད་ ལ་ དབང་ འབྱོར་ བ འི ། ། <utt>
ལམ་ ཏིང་འཛིན་ འབྱོང་བ ར་ བྱིན་ གྱིས་ རློབས ། ། <utt>
ཕ་ དྲིན་ ཆེན་ བླ་མ་ ལ་ གསོལ་བ་ འདེབས ། ། <utt>
འདྲེན་ མཆོག་ ཡབ་སྲས་ རྣམས་ ཀྱིས་ བྱིན་ གྱིས་ རློབས ། ། <utt>
ལྷ་ བདེ ར་ གཤེགས་ སྙིང་པོ འི་ བཀའ་དྲིན་ གྱིས ། ། <utt>
ལུས་ བྱེད་ བཅིངས་ གནད་ དང་ མ་ བྲལ་ ཞིང་ ། ། <utt>
ཆོས་ མ་ ནོར་ མན་ངག་ ཟབ་མོ་ ཡིས ། ། <utt>
ལམ་ སྦྱོར་ དྲུག་ འབྱོང་བ ར་ བྱིན་ གྱིས་ རློབས ། ། <utt>
ཕ་ དྲིན་ ཆེན་ བླ་མ་ ལ་ གསོལ་བ་ འདེབས ། ། <utt>
འདྲེན་ མཆོག་ ཡབ་སྲས་ རྣམས་ ཀྱིས་ བྱིན་ གྱིས་ རློབས ། ། <utt>
p1 དེ་ ནས་ བསྔོ་བ ། <utt>
ཆོས་དབྱིངས་ བྱང་ཆུབ་སེམས་ ཀྱི་ སོགས ། <utt>
སྨོན་ལམ་ ནི ། <utt>
རིགས་ སུ་ སྐྱེ་ དང་ དམ་ཚིག་ ཅན ། ། <utt>
སྨྱོ་ མེད་ དུས་ ཀྱི་ འཁོར་ལོ ར་ སྟོན ། ། <utt>
བླ་མ་ ལ་ གུས་ སྙིང་ བརྩེ་ ལྡན ། ། <utt>
སྐྱེ་ ཞིང་ སྐྱེ་བ ར་ འགྱུར་བ ར་ ཤོག ། <utt>
ལག་པ ས་ རྡོ་རྗེ་ དྲིལ་ བུ་ འཁྲོལ ། ། <utt>
ཟབ་མོ འི་ ཆོས་ ནི་ ཀློག་པ་ དང་ ། ། <utt>
བཙུན་མོ འི་ ཁུ་བ་ མཉམ་ ཟ་ ཅན ། ། <utt>
སྐྱེ་ ཞིང་ སྐྱེ་བ ར་ འགྱུར་བ ར་ ཤོག ། <utt>
ལྷ་མོ་ ཚད་ མ་ དམ་ཚིག་ ཚད་མ་ དང་ ། ། <utt>
དེ ས་ གསུངས་ ཚིག་ ཀྱང་ ཚད་མ འི་ མཆོག་ ཡིན་ ཏེ ། ། <utt>
བདེན་པ་ དེ་ ཡིས་ ལྷ་མོ་ དེ་ དག་ གིས ། ། <utt>
བདག་ ལ་ རྗེས་ སུ་ འཛིན་པ འི་ རྒྱུ ར་ གྱུར་ ཅིག ། <utt>
དེ་ ལས་ བྱུང་བ འི་ དགེ་བ འི་ འོད་ཟེར་ གྱིས ། ། <utt>
མཁའ་མཉམ་ འགྲོ་བ འི་ བློ་ ཡི་ མུན་ བསལ་ ནས ། ། <utt>
བདེ་ཆེན་ ཐར་པ འི་ ལམ་ ལ་ འགོད་པ་ དང་ ། ། <utt>
ཀུན་ ཁྱབ་ བདེ་ཆེན་ སྙིང་པོ་ མངོན་ གྱུར་ ཤོག ། <utt>
བཀྲ་ཤིས་ ནི ། <utt>
སྐྱབས་གསུམ་ འགྱུར་བ་ མེད་པ འི་ དགེ་ལེགས་ དང་ ། ། <utt>
དོན་དམ་ རྟག་ བརྟན་བདེ་བ འི་ ཕུན་ཚོགས་ ཀྱིས ། ། <utt>
ངེས་དོན་ སྙིང་པོ འི་ རྒྱུད་ རྒྱལ་ དུས་འཁོར་ ལོ འི ། ། <utt>
ཕྲིན་ལས་ དར་ ཞིང་ རྒྱས་པ འི་ བཀྲ་ཤིས་ ཤོག ། <utt>
ཅེས་ པ འང་ སྦྱོར་ དྲུག་ ཁྲིད་ རིམ་ གྱི་ སྔོན་འགྲོ འི་ ངག་ འདོན་ གཞུང་ ཇི་ བཞིན་པ་ ལ་ ཅུང་ཟད་ གསལ་བ ར་ བྱས་པ་ འདི་ ལྟ ར་ རྒྱལ་དབང་ མཁྱེན་གཟིགས་ རིན་པོ་ཆེ འི་ བཀའ་ བསྩལ་ ལྟ ར་ སི་ ཏུ་ པདྨ་ ཉིན་ བྱེད་ དབང་པོ ས་ བཀོད་པ་ འགྲོ་ རྣམས་ རྡོ་རྗེ འི་ རྣལ་འབྱོར་ ཆེན་པོ འི་ གོ་འཕང་ མངོན་ དུ་ ཐོབ་པ འི་ རྒྱུ ར་ གྱུར་ ཅིག ། <utt>
དགེ་ ཞིང་ བཀྲ་ཤིས ། ། <utt>
 ། ། <utt>
